
De hovedsynspunkter, som vil findes udviklet i denne bog, er 
alle fremkomne som resultat af et mangeårigt arbejde for og med 
de døve og har allerede fundet en foreløbig praktisk prøve ved 
nærværende institut. 

For den, der har fulgt mine tidligere arbejder, vil meget i 
denne bog være kendt, idet jeg har søgt — under det fælles 
synspunkt af nødvendigheden af sikre meddelelsesmidler for de 
døve — at gi en samlet fremstilling af min tidligere produktion, 
som har været spredt i tidsskrifter og programmer og derfor lidet 
tilgængelig for almenheden. Men der vil tillige findes ikke fa 
emner, som ikke tidligere har været fremført. 

Mit arbejde er forst og fremmest skrevet med døvstumme- 
undervisningen for oje; og det har været min tanke, at nogle af 
de emner, som her er bragt frem, mulig vil kunne komme til be- 
handling på det forestående femte nordiske abnormskolemøde i 
Stockholm 6. — I o. juli dette år. 

Men mit arbejde vil også kunne læses uden specielle forud- 
sætninger på døvstummeundervisningens område og turde på flere 
punkter indeholde emner af en mere almen interesse: Indledningen, 
Studier over tonefaldet (talestemmens melodi i vort sprog). Lydret- 
skrivningen, Det normale barns sprogtilegnelse. Naturen i undervis- 
ningens tjeneste og Normalskolens undervisning i fremmede sprog. 

Nyborge i maj 1903. 

G, Forchhammer. 

INDLEDNING. 



I, 



Lntet er af så stor betydning for et arbejdes udførelse, som 
den rette fordeling mellem de dertil bestemte kræfter. Men blandt 
de kræfter, som står til vor rådighed, er ingen vigtigere end 
naturens egne kræfter, hvad enten de ytrer sig på stoffets eller 
åndens område. 

Et fundamentalprincip i vor arbejdsplan blir derfor: arbejdets 
rette fordeling mellem naturens og menneskets arbejdsfelt. 

Denne fordeling er i mange tilfælde forud givet og mer eller 
mindre selvindlysende: Landmanden sår og høster, men naturen 
gir vækst og grøde. 

I andre tilfælde er fordelingen ikke så selvindlysende, men 
beror på omstændighederne. 

Kaster vi et Blik på menneskehedens hele kulturelle udvikling, 
da vil vi se, hvordan denne er fremkommen ved og stadig er 
gået ud på at kaste menneskets arbejde over på naturen. Hvem 
mindes ikke den lille dreng, som skulde passe den forste ufuld- 
komne dampmaskine og lukke dampen ind og ud skiftevis ved at 
dreje på forskellige haner, — indtil han en skonne dag fandt på, 
at maskinen selv kunde gore dette arbejde, når han forbandt 
hanerne med passende steder af maskinen. Vi ser her et typisk 
eksempel på den omlægning af arbejde, som i stigende grad har 
fundet sted i løbet af de forgangne århundreder, og som også i 
ren åndelig henseende — ved de lettere kommunikationsmidler og 
den voksende udbredelse af bøger og kundskabsmeddelelser under 
alle mulige former — har haft den allerstorste kulturelle betydning. 

Vi fastslår alså som vor forste hovedsætning: 

Menneskets kulturelle udvikling er i særlig grad frem- 
kommet ved og stadig gået ud på at kaste arbejde fra men- 
neskets arbejdsfelt over på naturens, idet også mennesket 
selv derved blir i stand til at ta flere og flere kulturelle op- 
gaver op. (i). 

Vi vender os nu til menneskelivet i dets forstå begyndelse 
hos det normale barn for at prøve, om vi ikke fra nogle af de 
almindeligste foreteelser kan drage visse almene slutninger. 

Hvilken fader eller moder kan rose sig af at ha lært sit lille 
barn at £^å} Denne oplæring hører ikke under menneskets arbejds- 
felt, men under naturens, og intet vilde være mere meningsløst, 
end f. eks. at ta en huslærer i det ojeméd. 

På samme måde går det med at lære barnet at tale. Ingen 
moder taler med sit barn som sproglærer, men kun for indholdets 
skyld og for at gi sine følelser luft. Også her vilde det være 
meningsløst og tidsspildende som huslærer at påta sig et sligt 
arbejde. 

Sammenholdt med sætning (i) vil vi utvivlsomt heraf kunne 
uddrage følgende almene regel: , 

At påta sig et arbejde, som nfaturen selv kan udføre, må 
i almindelighed betragtes som meniiigslidst og tidsspildende. 
Vi har — hver i sin gerning — så meget arbejde at udføre 
og så meget der endnu resterer, at vi ikke har ret til at påta 
os noget, der kunde gå af sig selv. (2). 

Vi kan af de nævnte eksempler drage flere slutninger: 

Ingen kan foreskrive et lille barn, at lære at gå eller tale i 
løbet af en bestemt tid, ligeså lidt som man kan foreskrive sæden, 
hvornår den skal komme op. Naturen arbejder med sin egen 
hastighed. Når vi (nødtvungent eller frivilligt) overlader et arbejde 
til naturen, må vi også (nødtvungent eller frivilligt) boje os for 
den. Kun ved at boje sig for naturen, vil man kunne lære at 
herske over den. 

Hvorvidt man undtagelsesvis kan fremskynde naturens arbejde, 
må bero på de enkelte tilfælde ; men da det kun kan ske ved at 
påta sig en tilsvarende del af arbejdet, må en sådan fremgangs- 
måde (efter sætning 2) almindeligvis forkastes. 

Som almindelig regel må vi kunne opstille følgende sætning: 

Naturen arbejder med sin egen hastighed, som vi må b5je 
os for. Vi har kun at afvente resultatet. At fremskynde 
naturens arbejde vil tit være umuligt, kan vel også være 

skadeligt, og er i de mtdige tilfælde kun forsvarligt, for så vidt 
særlige grunde taler derfor. (3). 

Det lille barn er imidlertid vokset op og skal lære at læse. 
Vi forlader her naturens arbejdsfelt og gå over på vort, d. v. s. 
skolens (lærerens og barnets forenede) arbejdsfelt. 

At skyde læsearbejdet fra sig over på naturens arbejdsfelt, 
er der næppe i ojeblikket nogen praktisk mulighed for, om end 
det under ændrede omstændigheder til en vis grad kunde tænkes. 
Derimod kan barnet, når det forst har lært een skriftform, af sig 
selv tilegne sig andre nærstående skriftformer. Det ser vi tydeligt 
i døvstummeskolen, hvor vi faktisk kun lærer vore elever de hånd- 
skrevne typer. Tryktyperne lærer de efterhaanden af sig selv: 
Naturen har gjort sit arbejde, stille og umærkeligt modnet eleverne 
til umiddelbar forståelse af tryktyperne på grundlag af den fyldige 
anvendelse, vi har gjort af de skrevne typer. 

I modsætning hertil står (i hvert fald som det er her i landet) 
normalskolens læseundervisning, hvor læreren (efter A-BC-en) 
lærer barnet alle mulige skriftformer, inden læseundervisningen 
begynder, og således ødsler både tid og moje på et arbejde, som 
— tilrettelagt på anden måde — vilde kunne gå af sig selv. 

Der er næppe nogen tvivl om, at normalskolen betragter 
dette arbejde som nødvendigt, og at det virkelig også er nød- 
vendigt efter den gældende arbejdsplan. 

Som et memento til os selv vil vi derfor opstille følgende 
sætninger : 

Et arbejde kan føles nødvendigt uden at være det. Det 
kan være relativt nødvendigt og dog absolut unødvendigt, idet 
det ved omlægning af arbejdsplanen kan bringes ind under 
naturens arbejdsfelt. (4). 

Når et fag, der som helhed falder ind under vort arbejds- 
felt, deles i underfag, kan det hænde, at somme af disse — 
uden at man tidligere har været opmærksom derpå — ved 
omlægning af arbejdsplanen kan bringes ind under naturens 
arbejdsfelt. (5). 

En hovedårsag til den overflødige påtagen af et arbejde, 
som naturen selv kunde ha udført, er den manglende forståelse 
for, at naturens arbejde i mennesket består i vækst, og at 
væksten kræver sin tid. (6). 

Vi vender os nu til det døvstumme barn og dets undervisning. 

Ingen steder ser vi så klart som her, hvor skæbnesvangert det 
blir, når naturen svigter, og i hvor ringe grad vi er i stand til at 
erstatte naturens arbejde. Men dette sorgelige faktum viser til- 
lige, at 

Døvstummeskolen må være forpligtet til at overveje på det 
omhyggeligste for hver enkelt gren af undervisningen, om ikke 
denne mere end hidtil kunde bringes til at gå af sig selv: 
lægges over på naturens arbejdsfelt. (7). 

Som et foreløbigt bevis for, at selv medfødt døvhed ikke 
principielt umuliggor tilegnelsen af omgivelsernes sprog ad naturlig 
vej, vil jeg som et tankeeksperiment tænke mig, at menneskene 
havde manglet stemme, og at de i stedet derfor havde fundet på 
som sprogligt meddelelsesmiddel at klappe i hænderne for at 
kalde på hinanden. Vi kunde tænke os forskellige tegn anvendt 
som navne for de forskellige personer, og efterhaanden udviklet 
et mer eller mindre fyldigt sprogs sammensat af disse simple tegn 
som et slags telegrafsprog. Jeg tror ikke der kan være nogen 
som helst tvivl om, at det døvstumme barn under sådanne for- 
hold i de fleste tilfælde ganske af sig selv vilde kunne lære både 
at forstå og lydligt gengi dette sit modersmål, selv om tilegnelsen 
naturligt vilde ske langsommere end for det normale barn, som 
altid er parat til at la sproget gå ind gennem øret, samtidigt med 
at anskuelsen går ind gennem de andre sanser. 

Sammenligner vi nu dette tankeeksperiment med det faktum, 
at den døve ved sin døvhed udelukkes fra at lære sproget ad 
naturlig vej, vil vi kunne fastslå følgende hovedsætning: 

Den væsentligste årsag til, at de døvstumme ikke lærer 
sproget af sig selv, er taleorganernes overvejende utilgængelig- 
hed for synlig iagttagelse. (8). 

For at undersøge rækkevidden af denne sætning, vil jeg i 
tankerne udsondre sprogets lyd fra dets øvrige form. Vi vil da 
indse, at sprogets lyd er knyttet til taleorganerne, sprogets form 
er uafhængig deraf. 

Ved sammenhold med den foregående sætning vil vi derfor 
kunne sige: 

Den døvstummes tilegnelse af sprogets lyd (artikulationen) 
hører med nødvendighed under vort arbejdsfelt. (9). 

Tilegnelsen af sprogets form (sprogtilegnelsen i egentlig 
forstand) hører rettelig under nattu*ens arbejdsfelt og b6r af 
al magt søges bragt ind derunder. (10). 

Med andre Ord: 

Idealet for den døvstummes tilegnelse af sprogformen er: 
sprogtilegnelse uden sprogimdervisning. (ii). 

Det, som den døve i sproglig henseende skal lære, er (med 
Jespersens udtryk): aktiv og passiv sprogbeherskelse. 

Den aktive sprogbeherskelse er det samme som evnen til 
sprogydning; den passive er det samme som sprogforståelsen. 
Enhver vil vide, at sprogydningen er betinget af sprogforståelse. 
Men sprogforståelsen, d. v. s. den indre sprogforståelse, er atter 
betinget af den ydre sprogforståelse : sprogsansningen. 

Hvor vigtig sprogsansningen er, vil indses deraf, at sprog- 
sansningens ophævelse er den umiddelbare årsag til, at det døve 
barn bliver stumt (sprogløst). Vi står her overfor en fortsat årsag 
og virkning, som vi kan udtrykke i følgende sætning: 

Det døve barn blir stumt (sprogløst), fordi døvheden op- 
hæver sprogsansningen, denne betinger sprogforståelsen, og 
denne atter sprogydningen. (12). 

At råde bod på denne døvhedens sorgelige virkning, er døv- 
stummeskolens særlige opgave. Men denne opgave vil aldrig 
kunne løses rigtigt, for man vil forstå og boje sig for nødvendig- 
heden af, at opgaven må løses fra grunden af og ikke ovenfra, 
med andre ord: at sprogsansningen er det forste, sprogydningen 
det sidste, man har at tænke på ved døvstummeundervisningens 
tilrettelæggelse. 

Det fundamentaleste i hele døvstummeundervisningen er 
sprogsansningens rigtige tilrettelæggelse. (13). 

I hvilken grad talemetoden i sin såkaldte rene, tyske skikkelse 
har forsomt denne sin forste pligt, vil fremgå deraf, at den som 
grundlag for sprogudviklingen har forbudt samtlige tydelige, for 
den døve umiddelbart sanselige meddelelsesmidler, skrift, hånd- 
alfabet og tegn, og påbudt som det eneste turdelige det utyde- 
ligste af dem alle, aflæsningen. 

Aflæsningen har altid været et af de smukkeste mål for vor 
stræben og må på ingen måde forsommes. Men deraf følger ikke, 
at aflæsningen skal bruges til alt. Et meddelelsesmiddel, hvor m, 
naturligt udtalt, lige godt kan sanses som m-b-p, n lige godt som 
n-d-t osv , kan ikke tilfredsstille vor fundamentale fordring om 
sprogsansningens rigtige tilrettelæggelse. 

Det som må forlanges, er simpelthen: at intet sprogtegn (m) 

skal kunne opfattes som et andet sprogtegn (b eller p), eller være 
usynligt (som h) i aflæsningen. Med andre ord: 

Ethvert sprogtegn må være umiddelbart sanseligt og kim 
opfatteligt på een måde. (14). 

Vi vil i det følgende afsnit i særlig grad gennemgå betyd- 
ningen af denne sidste fordring. 



Begreberne Kdngruens og Korrespondens. 



I mine bøger »Udkast til en dansk Artikulationslære« og 
»Imitativ Sprogundervisning i Døvstummeskolen på Basis af Skrift« 
(Nyborg 1898), har jeg indført begrebet kongruens som en tii- 
svaren punkt for punkt imellem to rækker, f. eks. to rækker 
sprogtegn. Denne benævnelse er blevet optaget af enkelte kol- 
leger, f. eks. Werner i en programafhandling »Die Deutsche 
Methode« (Stade 1901). På den anden side har Hoffmann i 
Ratibor i en kritik af min »Imitativ Sprogundervisning« i »Organ« 
1899 (s. 228) ment at kunne afvise hele kongruenssporsmålet, 
fordi der kun er tale om en kongruens i tal og ikke i art. 

Jeg vil derfor i det følgende skelne mellem tiisvaren mellem 
ensartede rækker og mellem uensartede rækker og indskrænke 
begrebet kongruens til forstnævnte fuldstændige art. Vi kan 
f. eks. sige, at når vi, efterligner en udlændings tale, da tilstræber 
vi en kongruens mellem hans og vore lyde. 

I modsætning hertil foreslår ]^^ som betegnelse for en tii- 
svaren mellem uensartede rækker navnet korrespondens. 

Hvor vigtigt dette korrespondensbegreb er, indses deraf, at 
den meste kongruens tilvejebringes gennem korrespondens. 

Hvis et menneake efterligner en eller anden lyd, som han 
hører, da sker der følgende: Den givne lydbølge (a) frembringer 
et lydindtryk (b); forat efterligne dette udsendes en nerveimpuls 
(c), der frembringer en artikulation (d); herved opstår en ny lyd- 
bølge (e), som atter hos den talende selv frembringer et kontrol- 
lerende lydindtryk (f). Samtlige disse led i kæden skal indbyrdes 
være korresponderende, d. v. s. svare eentydigt til hinanden, for at 

frembringe den tilstræbte kongruens mellem lydbølgerne (a) og (e), 
eller mellem lydindtrykkene (b) og (f). Glipper korrespondensen 
bare et sted i rækken, da hæmmes eller umuliggores straks den 
derpå byggede kongruens. 

På lignende måde, når et menneske meddeler en tanke til et 
andet menneske: Den givne tanke (a) omsættes forst til en sprog- 
forestilling (b); forat udtrykke denne, må den talende gennem en 
nerveimpuls (c) udløse artikulationen (d); herved frembringes lyd 
bølgen (e), som ved at opfanges af det andet menneskes øre 
frembringer et lydindtryk og en sprogforestilling (f), som til slut- 
ning frembringer den tanke (g), der skuldre være kongruent med 
den givne tanke (a). 

Også her er den tilstræbte kongruens betinget af den fulde 
korrespondens mellem de mellemliggende led; og er korrespon- 
densen mangelfuld, da udsættes vi straks for fejl og misforståelser. 

Enhver mangel på korrespondens medfører straks mulig- 
heden af fejl og misforståelsen (15). 

I ganske særlig grad må vi fremhæve nødvendigheden af den 
nojagtige korrespondens mellem tanken og den tilsvarende sprog- 
forestilling. Hvor vanskelig denne korrespondens er at opnå, ses 
af de mange misforståelser, som så let fremkommer, når en for- 
fatter — navnlig på tryk — fremsætter et vanskeligt emne. Disse 
misforståelser skyldes altid den manglende korrespondens, hvad 
enten det er forfatteren, som ikke har fundet det rette udtryk for 
sin tanke, eller det er læseren, som lægger en fejlagtig mening i 
ordene. 

Meget hyppigt skyldes misforståelsen de underforståede tanke- 
led, som synes så selvfølgelige fra forfatterens standpunkt, så at 
manglen af dem tit end ikke blir opdaget, men som alligevel er 
nødvendige for den fjærnere stående, og tit er den overvejende 
årsag til, at en bog som regel kun blir fuldt forstået af den, som 
i forvejen deler forfatterens hovedsynspunkt. 

Hvor hyppigt sådanne underforståelser normalt forekommer i 
sproget, vil bedst ses ved en sammenligning med et fjernere sprog. 
Hvor vi hos os siger: »Gå og sporg hr. N. N. om det og det«, 
siger japaneren (som det er bleven mig fortalt) omtrent således: 
»Lyt til hr. N, N. og fortæl mig om ... o. s. v. c. I virkelig- 
heden forudsættes bægge steder, at sendebuddet (i) hører efter 
ordren, (2) går, (3) gir besked, (4) hører efter svaret, (5) kommer 

tilbage, og (6) meddeler os svaret. Men dette udtrykkes på det 
ene sprog netop ved de tankeled, som mangler i det andet. 

Den sproglige slojfning af visse almindelige tankeled har 
selvfølgelig den store betydning, at man sparer tid ved forklaringen. 
Men at forkortningen kan foretas uden misforståelser, skyldes kun 
erfaringen^ som har lært os at opfatte den forkortede ordre (a) 
som et gængse udtryk for den hele handlingsrække (b) og således 
tilvejebragt korrespondens mellem (a) og (b), skont de enkelte led 
i (a) og (b) ikke er korrespondente. Korrespondensen er henlagt 
fra de enkelte led til de storre enheder. 

Overfor barnet kan man ikke bære sig ad på den måde. 
Her må alle leddene med: »Hør, lille Lulle, kan du gå et ærinde 
for Mor, men hør nu godt efter ... o. s. v., og pas så på og 
kom lige tilbage og giv mig besked«. Det, at born og barnlige 
sjæle skal ha alting ind »med skeer«, vil jo netop sige, at de til- 
trænger en mere detailleret korrespondens end de ældre. 

Begynderen tiltrænger en mere detailleret korrespondens 
end den viderekomne. (i6). 

Af ganske særlig pædagogisk interesse er forholdet mellem 
lyd og skrift. 

At der her må finde en korrespondens sted, er efter skriftens 
hele bestemmelse en selvfølge, men arten og graden af korre- 
spondensen — og dermed tillige den lethed eller sværhed hvor- 
med den læres — kan være meget forskellig. 

I alfabetisk skrift tilstræbes en korrespondens imellem tale- 
sprogets lyde og skriftsprogets typer: alfabetet. 

Denne korrespondens er i nogle tilfælde meget nojagtig og 
tilfredsstillende. Således falder den nuværende spanske ortografi 
næsten eentydigt sammen med udtalen. Og det samme synes 
også at ha fundet sted på Bonets tid. Derfor kunde Bonet med 
så god en grund anbefale sin opfindelse, lydlæsemetoden, ikke 
blot som et middel til at lære døve at tale, men også overfor 
normale born som et langt hurtigere middel til at lære dem at 
læse end den gamle stavemetode. 

I andre tilfælde er korrespondensen ofte meget mangelfuld, 
idet ortografien og talen ved tidernes ugunst og talesprogets hur- 
tige vækst er kommen til at afvige mere og mere fra hinanden. 

Dette er således i hojeste grad tilfældet med engelsk, hvis 
skriftsprog tildels viser udtalen, som den var på dronning Elisa- 

beths tid. Også på dansk og svensk (mindre på norsk) er korre- 
spondensen mellem lyd og skrift meget mangelfuld. 

At denne mangel på korrespondens mellem lyd og skrift i 
hojeste grad må vanskeliggore både læseundervisningen og orto- 
grafiundervisningen, vil allerede fremgå af vor sætning (15) og (16). 

Erfaringen fra barneskolen vil for den indsigtsfulde iagttager 
vise det samme. Navnlig retskrivningssporsmålet er blevet 
meget indgående behandlet af Lundell, som blandt andet har 
undersøgt flere hundrede stilebøger fra forskellige klasser og fun- 
det, at der er 10 gange såmange fejl i de lyde, der skrives for- 
skelligt i forskellige ord, som i de lyde, der altid skrives på 
samme måde (»Om Råttstafningsfrågan« s. 105). 

Den ufuldstændige korrespondens mellem lyd og skrift (tale- 
sprog og ortografi) sluger i skoletiden for hver vordende bor- 
ger i landet masser af timer til at arbejde sig ud af fejl, som 
ved en forbedring af de ortografiske bestemmelser for st5rste 
delen slet ikke vilde fremkomme. (17). 

At få dette forhold afhjulpet er en meget vanskelig sag, 
eftersom der her består en interessemodsætning mellem de ældre, 
som har lært og vænnet sig til den nedarvede ortografi, og hor- 
nene (og de kommende slægtled), som står overfor denne opgave. 

Efterhånden som barnet lærer at læse og ortografere mere og 
mere flydende, sker der nemlig en omlægning af korrespondensen'. 
I stedet for at søge korrespondensen mellem bogstaverne og 
lydene, søges den nu mellem skrift- og lydformen af de enkelte 
ord og ordrækker; man læser og skriver ordene som helheder, 
uden at tænke over enkelthederne. Ved denne omlægning for- 
mindskes tillige korrespondensmanglen, idet denne (i hvert fald på 
dansk) er meget mindre mellem ordenes skrift- og lydform end 
mellem bogstavernes', thi medens næsten hvert bogstav på dansk 
i forskellige ord kan ha en forskellig udtale, er det kun de fær- 
reste ord, som '(stavede på samme måde) har en dobbelt udtale 
efter den forskellige betydning, som f. eks. kost og kost. 

Selvfølgelig er ordene vigtigere end bogstaverne; og at man 
kan nojes med en ord-korrespondens, ser vi af kinesernes ord- 
skrift. Men medens kineseren har lige svært ved hvert nyt ord, 
han skal lære at skrive og læse, blir kunsten lettere og lettere i 
den alfabetiske skrift. Ved tilegnelsen af den alfabetiske skrift er 
det meste arbejde gjort, når man har lært og praktisk indøvet de 
c. 30 typer. I ordskriften derimod skal man lære en type for 

hvert ord, alså i tusindvis, uden nogensinde at kunne siges at 
være helt færdig. 

Alle vil derfor være enige om, at den alfabetiske skrift står 
langt over ordskriften. Heraf må vi atter slutte, at jo nojagtigere 
det alfabetiske princip gennemføres, desto bedre. Men det alfabe- 
tiske princip vil netop sige korrespondensen mellem lyd og bog- 
stav: 

Idealet for den alfabetiske skrift må være: hver lyd sit 
bogstav, hvert bogstav sin lyd. (i8). 

Dette skriftens ideal — hver lyd sit bogstav, hvert bogstav 
sin lyd — er netop det, som lydskriften gennemfører, og som gor 
en skrift til en lydskrift. 

Lydskrift vil alså ikke sige andet end lydtro skrift. Enhver 
skrift blir til en lydskrift, når ortografien bringes i overensstem- 
melse med talesproget. At få tilvejebragt denne overensstemmelse 
må være hovedmålet. 

Det burde være ethvert lands pligt lidt efter lidt at bringe 
landets ortografi, så nær som det kan gdres, i overensstem- 
melse med rigssproget i dets bedste udtale. (19). 

Som en ringe afbødning af den pligtforsommelse de fleste 
lande har vist på dette punkt overfor de opvoksende slægtled, 
står den foreløbige anvendelse, man i stigende grad gor af lyd- 
skrift som et hjælpemiddel ved den forste læseundervisning. 

Den forste betingelse for en sådan skolelydskrift er selv- 
følgelig, at den må være så let og simpel som mulig; og man 
kan næppe gi bedre råd til lydskriftens modstandere end dette: 
»Sæt jer ind i sporsmålet, og prøv om I kan løse det bedre. I 
er selv medansvarlige i den almene pligtforsommelse, som har 
gjort lydskriften til en ønskelighed.« 

Rent tilsyneladende skulde man tro, at lydskriften kun er en 
omvej, da man jo dog for eller senere skal lære at læse den 
almindelige ortografi. Men dette arbejde (overgangen fra lyd- 
skrift til ortografi) er erfaringsmæssig langt mindre, end den let- 
telse det på begyndertrinnet er, at ha en fuldstændig korrespondens 
mellem skrift og lyd. Når forst barnet har lært at læse flydende, 
er (som vi har set) den detaillerede korrespondens ikke længere 
nødvendig; og læsningen af den almindelige ortografi vil da kunne 
ske uden storre vanskelighed. Ikke heller skrivningen af orto- 
grafien blir (som erfaringen har vist) hæmmet ved, at der forst har 
været brugt en anden skrift. 

Navnlig i Amerika har lydskriften vundet en stor udbredelse 
ved den forste undervisning i modersmålet \ og flere skolebestyrere 
udtalte overfor Passy^ at de på den måde i læsning indvandt i 
års arbejde i løbet af to. (»L'instruction primaire aux États-Unis,« 
Paris 1885, s. 59). 

Også de erfaringer, man rundt om har gjort med lydskriftens 
anvendelse til fremmede sprogs går alle ud på den ubetingede 
fordel, som den kyndige lærer vil kunne drage deraf. (Se min 
artikulationslære, s. 115 og fl. Af andre nyere arbejder se også : 
Jespersens »Fonetik« og »Sprogundervisning«). 

Anvendelse af lydskrift i en passende let form er så langt 
fra en omvej, at den tvertimod erfaringsmæssig har vist sig 
af den stdrste fordel ved den fdrste læseundervisning i de 
sprog, hvis ortografi afviger betydeligt fra talen. (20). 

En mellemting mellem lydskrift og ortografi er den af Passy 
omtalte skrift, som er anvendt i Amerika i trykte bøger og går 
ud på — under bevarelse af den almindelige ortografi — at 
vise udtalen ved modifikationer af typerne ['i Mc. Guffeys Primary 
Reader, Leigh's Pronouncing Edition«). 

På samme grundprincip hviler den af mig for den herværende 
skole udarbejdede skrift, som af Jespersen har fået navnet lyd- 
retskrivning. 

Som fremstillet i min »Artikulationslære« og »Imitativ sprog- 
undervisning«, har det været min hovedtanke ved udarbejdelsen 
af lydretskrivningen at tilvejebringe en skrift, der viser udtalen 
aldeles nojagtig, og dog afviger så lidt fra den almindelige skrift, 
at den kan bruges som håndskrift i skolen både af lærere og 
elever. 

Imellem lydskrift og lydretskrivning er der den principielle 
forskel, at lydskriften gir nojagtig korrespondens, både når man 
går fra lyd til skrift (i diktat) og når man går fra skrift til lyd (i 
læsning), medens lydretskrivningen kun gir nojagtig korrespondens 
for læsningens vedkommende (eensidig korrespondens i modsæt- 
ning til dobbeltsidig). Denne forskel turde imidlertid ikke ha 
meget at sige, da det faktisk kun er på læsningens område, at 
lydskrift og lydretskrift har deres betydning, og på dette område 
virker de eens. 

Lydretskrivningen vil ha den absolutte fordel at være umid- 
delbart læselig for alle og enhver; men en god lydretskrivning er 
meget vanskeligere at lave end en god lydskrift og må udarbejdes 

særskilt for hvert land med omhyggelig hensyntagen til landets 
ortografi. Desuden byder lydskriften den lettelse for begynderen 
at indeholde færre typer. 

En nojagtig afvejning af, hvilket hjælpemiddel der er det 
bedste, lydskrift eller lydretskrivning, vil derfor være meget 
vanskelig. 

Af mere videnskabelig interesse er de lydskrifter, som går ud 
på at anskueliggore lydenes dannelsesmåde gennem typernes sær- 
lige form. Hertil hører (foruden nogle ældre skriftarter) navnlig 
Bell' s beromte Visible Speech, som bl. a. også har fundet nogen 
anvendelse i døvstummeundervisningen. 

Det er, som omtalt i min artikulationslære, Alexander Mel- 
ijille Bell^ som ved sin Visible Speech har opstillet de ideer, som 
har bragt fonetikken videst frem i den nyere tid og givet anled- 
ning til dannelsen af en bestemt engelsk-skandinavisk skole på 
fonetikkens område. 

Det betydningsfulde i Visible Speech er navnlig den be- 
stemte hævdelse af, at det er organstillingerne, som bestemmer 
lyden, og at det derfor er dem, som det gælder om at symbolisere. 
Dette er på en genial og forholdsvis simpel måde gennemført 
ved den form, Bell har givet sine typer; og ved hjælp af en 
række modifikationstegn er systemet gjort så fint, at det kan be- 
tegne næsten enhver tænkelig sproglyd. 

Systemet er udviklet i årene 1849 til 64, da ^Bell udgav sin 
forste beskrivelse deraf. (Da denne er udsolgt, henvises til 
»Sounds and their Relations«, New York; Hodges Publisher). 

En af de forste til hvem Bell viste sit system, var den 
engelske sprogforsker Ellis, som prøvede det på den måde, at 
han dikterede forskellige fremmede ord og lyde til Bell, som ned- 
skrev dem i sit system og derpå lod sine to sonner læse dem op, 
(af hvilke den ene er den senere så beromte opfinder af telefonen, 
Graham Bell), uden at disse iforvejen havde hørt, hvorledes 
ordene skulde udtales. Prøven faldt efter Ellis' eget vidnesbyrd 
fuldstændig tilfredsstillende ud, endskont de ord og lyde, han 
havde dikteret Bell, var hentede fra alle mulige sprog: latin udtalt 
med engelsk og italiensk accent, ord fra engelske og tyske 
dialekter, arabisk, fejlagtig udtalte spanske ord o. s. v., og en 
mængde afskygninger af vokaler og diftonger. (»Education of deaf 
Children«, Volta-Bureau 1892, s. 144). 

Princippet i Visible Speech, organstillingernes symbolisering, 
er af vor landsmand, prof. O, Jespersen^ på en meget genial 
måde ført endnu videre i hans T>analfabetiske formler*^ fremstillet 
forste gang i »Articulations of Speech Sounds« (Marburg 1889). 

Ved navnet »analfabetiske formlen har Jespersen villet ud- 
trykke, at han her er gået endnu videre, end man gor, når man 
(på sædvanlig måde eller i lydskrift) betegner de enkelte lyde ved 
typer i et alfabet. Jespersen vil nemlig ikke betegne selve lydene, 
men organstillingerne, og han holder de enkelte organer fuld- 
stændig ude fra hinanden, idet han opskriver deres stilling hver på 
sin vandrette linje, den ene under den anden, alså læbernes stil- 
ling på een linje, tungens på en anden, o. s. v. 

Systemet får herved, som bemærket i »Articulations«, en stor 
ydre lighed med den måde, hvorpå et orkesterstykke opskrives i 
dirigentens partitur med selvstændige nodelinjer for de enkelte 
instrumenter, og dette billede viser straks systemets betydning for 
os, idet døvstummelæreren jo virkelig er en slags dirigent, hvis 
opgave er at dirigere elevernes læber, tunge, ganesejl, stemme- 
bånd og lunger således, at disse organers bevægelse — om end 
uafhængige af hinanden — dog kommer til at harmonere på en 
bestemt måde. Jeg må derfor, som udtalt i min artikulationslære, 
betragte Jespersen som den af alle fonetikerne, som kommer 
artikulationslærerens fordringer nærmest. 

Jespersen har samme<ilignet sine formler med kemiens (noget 
som også Graham Bell har gjort for Visible Speechs vedkom- 
mende, »Education«, s. 61), og jeg indrommer ligheden. Ligesom 
vandet er sammensat af iltatomer og brintatomer forbundne med 
hinanden, således er enhver mundstilling, der benyttes til lydfrem- 
bringelse, sammensat af en læbestilling i forbindelse med en tunge- 
stilling, en ganestilling o. s. v. De enkelte organstillinger er de 
atomer, hvoraf den hele artikulation består, og det er Jespersens, 
såvelsom Bells, fortjeneste at ha tilvejebragt videnskabelige beteg- 
nelser for disse atomer. 

Hvorledes disse betegnelser er, skal vi ikke komme nærmere 
ind på, da enkelthederne kun har fonetisk videnskabelig betydning. 
Vi dokumentererer her kun det faktum, at Bell og Jespersen har 
ført korrespondensen i den sproglige meddelelse ned til de alier 
mindste enheder, vi fra et fysiologisk synspunkt kan tænke os, de 
fysiologiske lydele^ncnter, organstillingerne. 

Som en fællesbeiiævnelse for Bells^ Jespersens og lignende 
skriftformer karl vi da passende bruge navnet organskrift. 

Vi ser tydeligt af det foregående, at 

Korrespondensen kan være henlagt til enheder af forskellig 
st5rrelse, idet vi for skriftens vedkommende skelner mellem 
ordskrift, almindelig lydskrift og organskrift. (21). 

Enhver af disse skriftformer kan tænkes brugt som med- 
delelsesmiddel for tanken, men de vilde ikke alle være lige be- 
kvemme dertil. De analfabetiske formler vilde således være meget 
ubekvemme til det brug (de er meddelelsesmidler for artikulation 
og intet andet). Derimod kunde Visible Speech godt tænkes brugt 
på den måde. For den, som er vant til almindelige skrifttyper, 
ser Visible Speech temmelig afskrækkende ud; men stod man frit 
i sit valg med lige megen øvelse i bægge skriftformer, da vilde 
man vistnok foretrække Visible Speech. Som organskrift har 
Visible Speech i hvert fald den fordel, at nærstående lyde ud- 
trykkes ved nærstående tegn, hvorved de uundgåelige læsefejl i 
den forste undervisning (eller ved læsning af jasket skrift) får 
meget mindre at sige, end når fjerntstående lyde ligner hinanden i 
skriften. (Af samme grund vil også den fonetiske stenografi a 
priori stå over den mere bogstavmæssige). 

I al almindelighed vil vi derfor kunne sige: 

Organskriften står principielt over lydskriften; lydskriften 
står praktisk langt over ordskriften; at gå videre til en sæt- 
ningsskrift med særlige tegn for hver sætning i hele sproget 
vilde være en umulighed. Jo st5rre og talrigere de enheder 
er, hvortil korrespondensen er henlagt, desto sværere blir 
skriften at tilegne. (22). — 

Kaster vi nu et blik tilbage på det hele korrespondensprincip, 
således som vi i det foregående har udviklet det for en række 
vigtige tilfælde, da vil vi overalt ha set det som selve meddelelsens 
grundprincip. Hvor korrespondensen mangler, kan ingen med- 
delelse finde sted. Er korrespondensen mangelfuld, blir med- 
delelsen usikker. 

Idet jeg ved »korrespondent meddelelsesmiddel« forstår et 
meddelelsesmiddel, som kan indgå som eentydigt led i korrespon- 
dancen mellem to personer, vil vi alså kunne opstille følgende 
sætning : 

£t sikkert meddelelsesmiddel vil sige et korrespondent 
meddelelsesmiddel. (23). 

Skal nu det sikre meddelelsesmiddel virkelig frembringe den 
sikkerhed i korrespondancen, som er formålet dermed, da er den 
forste betingelse den, at de korresponderende personer behersker 
meddelelsesmidlet således, at de er i stand til at knytte det een- 
tydigt ind i den korrespondensrække, hvorpå korrespondancen 
beror. 

Men selv dette er ikke nok til at undgå enhver misforståelse. 

Også mellem sproget og tanken kan der, som vi har set, 
indgå korrespondensmangler af skæbnesvanger betydning. 

Det sikre meddelelsesmiddel garanterer ikke mod enhver 
misforståelse; det garanterer kun, at misforståelsen ikke skyl- 
des selve meddelelsesmidlet. (24). 



Vender vi os nu særlig til døvstummeundervisningen ^ da må 
vi skelne mellem den døves meddelelsesmiddel overfor os, og vort 
meddelelsesmiddel overfor den døve 

Den døves meddelelsesmiddel overfor os må for det forste 
være tilegneligt for den døve og må dernæst kunne påvirke os 
gennem en af vore sanser. Det kan alså være hørligt eller synligt \ 
andre former vil vanskeligt komme i betragtning. 

Vort meddelelsesmiddel overfor den døve (ligesom de døves 
indbyrdes) må foruden at være tilegneligt for den talende kunne 
gå ind gennem een af de sanser, den døve har tilbage. Dette 
kan være følesansen. Vi ved, hvorledes denne sans benyttes i 
artikulationen og i endnu hojere grad overfor de blinde døve og 
ligeledes er anvendt af Graham Bell på en meget genial måde, 
som senere skal omtales. Men anvendelsen af denne sans fordrer 
en vis nærhed mellem de to individer. Skal vi ha et virkeligt 
frit meddelelsesmiddel til den døve, da må vi henvende os til 
synet. 

Efter meddelelsesmidlernes forskellige beskaffenhed skelnes 
mellem de forskellige »metoder« i døvstummeundervisningen. 

Tegnmetoden benytter tegnene som meddelelsesmiddel både 
til og fra den døve. Grundlaget er de naturlige tegn^ som de 
uoplærte døvstumme af sig selv finder på og benytter overfor 
deres pårorende og dem selv indbyrdes. Dette naturlige tegnsprog 
er selvfølgelig meget fattigt, men forøges ved arv, hvor de døve 

har lejlighed til at komme sammen, og omdannes efterhånden til 
et mer eller mindre konventionelt tegnsprogs som man endog rent 
kunstigt har forsøgt yderligere at forøge. 

Tegnmetoden er forst skolemæssig anvendt af Abbé de PEpée, 
som 1760 stiftede det ældste døvstummeinstitut. 

Den kærlighed og opofrelse, hvormed l'Epée antog sig de 
døves tarv, vil aldrig gå af minde. 

Tegnsproget må betragtes som et eget sprog, har ingen 
grammatik, har sin egen ordstilling og kan til en vis grad benyttes 
som internationalt meddelelsesmiddel mellem de døve. 

Omvendt står den kun tegnoplærte døve udenfor landets 
sprog At bringe ham ind i dette er ikke alene ønskeligt, fordi 
den døve kun på denne måde kan komme i nogenlunde fyldest- 
gørende forbindelse med omgivelserne, men er også en betingelse 
for at kunne løfte den døve fra det åndelige lavmål, som må 
følge med et sprog, der ikke som vort har årtusinders samfunds- 
mæssige udvikling bag sig. 

Allerede lEpée indførte derfor skriften som undervisnings- 
middel ved siden af tegnene (foruden lidt artikulation), og metoden 
har stadig udviklet sig videre i samme retning. På denne måde 
er tegnmetoden på flere steder (f. eks. under Finch i Trondhjem 
og under Malling Hansen i København) gået over til en næsten 
ren skriftmetode, hvis formål er at sætte de døve ind i vort sprog 
gennem skrift og håndalfabety hvilket sidste man kan betragte 
som skrift i luften. 

Da både tegnmetode og skriftmetode benytter fuldtud synlige 
meddelelsesmidler, som den døve er i stand til umiddelbart at 
efterligne, så har disse metoder derved de nødvendige sikre med- 
delelsesmidler, så yderligere anstrængelse for at skaffe dem sådanne 
er overflødige. Disse metoder falder derfor udenfor vor under- 
søgelse, som således principielt kun kommer til at omfatte tale- 
metoden. 

Talemetoden er metodisk set den ældste af dem alle, idet den 
ældste bog om døvstummeundervisning. Bone f s »Reduction de 
las letras y arte para ensenar a ablar los mudos«, (Madrid 1620), 
behandler undervisningen fra et fuldstændigt talemetodisk syns- 
punkt. 

Bonefs virksomhed blev dog uden direkte fortsættelse, og 
den nuværende talemetode kan i lige linie kun føres tilbage til 

Ammans »Surdus loqiienst (Amsterdam 1692), som vi senere nær- 
mere skal påvise. 

Det forste offentlige taleinstitut er stiftet 1778 i Leipzig af 
Heinicke. 

Talemetoden og skriftmetoden står principielt hinanden meget 
nærmere, end de står tegnmetoden, idet både talemetoden og 
skriftmetoden tilstræber at sætte den døve ind i landets sprog. 
For så vidt formålet hermed er at hæve den døve til et hojere 
åndeligt niveau, end man er i stand til gennem tegn, vil man ikke 
kunne gi talemetoden noget principielt fortrin fremfor skrift- 
metoden. Men formålet med disse to metoder er jo også at sætte 
den døve i bedre forbindelse med omgivelserne, og på dette punkt 
hæver talemetoden sig efter sit formål til en ideel hojde som 
ingen anden metode, idet den går ud på, at den døve skal lære 
(i) at benytte talen som meddelelsesmiddel overfor andre og (2) 
aflæse talen brugt som meddelelsesmiddel til den døve selv. 

Dette ophojede mål burde tilstræbes med så mange døve 
som muligt; men det må tilstræbes på en sådan måde, at den 
åndelige udvikling, som er fællesmålet for alle metoderne, ikke 
kommer til at lide derved. 

Denne fare er så meget storre, som talemetoden netop har 
valgt det meddelelsesmiddel, som naturen har nægtet den døve, 
og ikke direkte afpasset meddelelsesmidlet efter den døves tarv. 

Vor opgave må da for det forste være at undersøge talens 
anvendelighed som meddelelsesmiddel fra og til den døve. 

Viser talen sig derved som et usikkert meddelelsesmiddel 
enten fra eller til den døve, da bor vi for den døves åndelige 
udviklings skyld supplere den med de nødvendige sikre med- 
delelsesmidler; og vor opgave blir da at påvise sådanne og vise 
den betydning, de vil kunne få. 

Endelig vil vi i et sidste afsnit i korthed omtale høreresternes 
betydning for talens opfattelse hos de uegentlige døvstumme. 



Talen som meddelelsesmiddel fra den døve. 



Den opgave, at forvandle de døve fra stumme til talende 
væsener, er i døvstummeskolen henvist til artikulationen og den 
påfølgende taleundervisning. 

Det er artikulationens opgave at tilvejebringe de enkelte lyde 
og gore dem så rene som muligt. Det er taleundervisningens 
opgave at samle lydene til ord og sætninger. 

Da artikulationen har det grundlæggende arbejde, beror talens 
renhed væsentlig på den. 

Målet for artikulationen og taleundervisningen må være at 
nærme den døves tale så meget som muligt til den normales, 
eller med andre ord tilvejebringe en vis grad af kongruens imel- 
lem dem. 

Jo fuldkomnere denne kongruens er, desto mere umiddelbart 
vil den døve blive forstået; og kunde kongruensen blive fuld- 
stændig, da vilde den døvstumme være umiddelbart forståelig for 
alle og enhver. 

Destoværre må vi sige, at dette ideal kun nås af sådanne 
uegentlige døvstumme, som har talens evne i forvejen, og at det 
må anses for uopnåeligt som resultat af vort skrøbelige arbejde. 

Det kan ikke forlanges, at den egentlige døvstummes tale 
skal være umiddelbart forståelig for alle og enhver. (25). 

Sporger man nu, om vi af den grund må forkaste den døves 
tale som et usikkert meddelelsesmiddel, da må vi besvare det 
med et absolut nej. 

Vi har udviklet i det foregående, at et sikkert nieddelelses- 
middel ikke kendes på, at det umuliggor enhver misforståelse, 
men på, om det er korrespondent. 

Den døves tale må kaldes et korrespondent meddelelses- 
middel, såfremt det blot er lykkedes artikulationslaereren at fa den 
døve til at gengi hver lyd i sproget med en bestemt dertil 
svarende lyd, selv om afstanden fra idealet er nok så stor. 

Denne tarvelige fordring må vel enhver artikulationslærer 
kunne opfylde (uden at vi derfor sætter vort mål så langt ned). 
Vi må derfor hævde: 

Selv den dårligst oplærte døvstummes tale må, når den 
blot eentydigt svarer til vor tale, betragtes som et sikkert 
meddelelsesmiddel; d. v. s. det indeholder alle betingelserne for 
— ved tilstrækkelig øvelse — at blive fuldt forstået. (26). 

Derfor ser vi også, hvorledes det lille barn lærer at forstå 
sin døvstumme moder ligeså let og ligeså hurtigt, som om hun 
havde været normalttalende. 

Selv den dårligsttalende døve vil altid i sit hjem ha nogle at 
kunne goré sig forståelig for. 

På lignende måde går dét i døvstummeskolen, om end be- 
tingelsen for forståelse ikke er fuldt så gunstig som i hjem- 
met, hvor der kun er den ene døve. Selv den dårligsttalende 
elev vil i reglen nogenlunde blive forstået, i hvert fald af klasse- 
læreren. 

Vi må derfor hævde, at: 

Døvstummeundervisningen har ikke nogensomhelst prin- 
cipiel trang til at ombytte den døvstummes tale med et andet 
meddelelsesmiddel. (27). 

Der vil ikke fra talens side kunne være noget prin- 
cipielt til hinder for, at alle døve blir oplært efter tale- 
metoden. (28). 

Sammenligner vi nu den døves tale, som et korrespondent 
meddelelsesmiddel, med et andet korrespondent meddelelsesmiddel, 
skriften, da vil vi finde en ikke ringe principiel lighed. 

Ligesom skriften fås ved at foje bogstav til bogstav og intet 
ud over det, således fås den døves tale ved at foje lyd til lyd. 
Det, hvorved den normale tale hæver sig op over skriften, nemlig 
tonefaldet (og i reglen også rytme og eftertryk), det mangler netop 
hos den døve. 

Når vi i det foregående har betragtet skriften som korre- 
spondent med talen, da ser vi alså, at der alligevel er en betydelig 
forskel, idet den sædvanlige skrift mangler betegnelse for tone- 
faldet. 

Betydningen af denne mangel vil fremgå deraf, at tonefaldet 
navnlig henvender sig til følelsen, hvorimod ordene selv mere 
henvender sig til tanken. (Dette udelukker ikke, at skriften gen- 
nem tanken kan påvirke følelsen, og at talen gennem følelsen kan 
retlede tanken). I store træk kan vi alså fastholde, at skriften er 
et korrespondent meddelelsesmiddel for tanken, hvorimod den kun 
indirekte kan meddele følelser. 

Et lignende præg får også den døves tale. Ganske vist vil 
også hos den døve de forskellige sindsstemninger gore sig gæl- 
dende og til en vis grad præge talen; men det blir altid meget 
ufuldkomment. 

Den døvstummes tale ligner en hørlig skrift. (29). 

(En hørlig skrift vilde man få, hvis en pen spruttede på en 
sådan måde, at man kunde høre forskel på de enkelte bogstaver. 
Også telegraftegnene kan kaldes en hørlig skrift). 

Selv med en teoretisk fuldkommen artikulation vil der alså 
stadig blive en betydelig kongruensforskel tilbage mellem den 
døves og den normales tale, nemlig i tonefaldet. 

Denne forskel i tonefaldet (i forbindelse med rytme og efter- 
tryk) er utvivlsomt den mest iørefaldende forskel mellem den 
normales og den døvstummes tale, eftersom den er uadskillelig 
knyttet til den hørligste del af talen, nemlig stemmen. Det er 
den eneste forskel, som ikke principielt er tilstræbt i artikula- 
tionen, og er, som vi har set, det eneste, hvorved talen hæver 
sig til at byde mere, end hvad den almindelige skrift er i 
stand til. 

Det turde derfor ikke være uden interesse, at jeg alle- 
rede inden min indtræden i praktisk døvstummevirksomhed 
har gjort forsøg på at tilvejebringe betingelserne for om mu- 
ligt at fjerne denne forskel mellem den døves og den normales 
stemme. 

At dette arbejde kun er blevet af ringe betydning for selve 
døvstummeundervisningen og de foreløbige forsøg nærmest går 
ud på, at målet i ojeblikket må anses for uopnåeligt, må man 
vel beklage, eftersom det er ad den vej, vi må frem, hvis vi vil 

gore os håb om at hæve den døvstummes tale op over begrebet 
hørlig skrift. 

Men forsøget turde ha sin betydning i sig selv. 

Jeg vil derfor tillade mig, inden jeg går over til selve arti- 
kulationen, at gi en kort fremstilling af mine undersøgelser på 
dette område. 



Studier over tonefaldet og de døves mulige under- 
visning deri. 



Når man forste gang træffer sammen med døvstumme, jeg 
mener egentlige døvstumme, som har lært at tale, da er det vel 
ikke så meget de enkelte artikulationsfejl, som tiltrækker sig op- 
mærksomheden; det er langt mere det fremmedartede ved stem- 
men, den ejendommelige, ofte monotone, eller ubehageligt skiftende 
klang, som føles så afvigende fra det normale og tit får folk til 
at vende sig om som efter en udlænding. 

Således gik det i hvert fald mig, da jeg for c. 25 år siden 
for forste gang gjorde bekendtskab med en døvstum, (min nu- 
værende hustru). Det blev derigennem efterhånden klart for mig, 
at denne grundforskel mellem den døves og den normales stemme 
overvejende er af musikalsk art, idet den døve bruger sin stemme 
på en mere umelodiøs måde end den hørende. 

Allerede som barn havde jeg ret hyppig lejlighed til at for- 
undre mig over forskellen på norsk og dansk tonefald, når jeg i 
sommerferierne besøgte mine norske bedsteforældre i Sandefjord. 
Det var for mit øre, som om nordmændene sang, når de talte; 
men især forbausede det mig, at mine norske fættere engang 
imellem sagde akkurat det samme om os danske, at vi sang. Jeg 
er nu ikke sikker på, at enhver nordmand vilde bruge netop dette 
udtryk; men han vil dog kunne høre, at der er en ejendommelig 
melodi i vort sprog og derved ledes til at opstille den samme 
formodning, som jeg gjorde, nemlig at ethvert sprog har sin 
ejendommelige melodi; men vi er så vant til at høre den i vort 
eget sprog, at vi ikke lægger mærke til den. 

Det var dog forst ved sammenligning mellem den døvstummes 
og den normales stemme, at det rigtig gik op for mig, hvilken 
betydning tonefaldet har for talen til at udtrykke vor glæde og 
sorg, vrede, forundring og alle de andre sindstilstande og følelser. 
Ja, det rigtige tonefald er endog en vigtig betingelse for at talen 
kan blive let og hurtigt opfattet, idet man ved tonefaldet på for- 
skellig måde fremhæver de ord, som der særlig skal lægges mærke 
til. Den betydning, tonefaldet har for den umiddelbare opfattelse 
af talen, fremgår af den iagttagelse, jeg flere gange har anstillet, 
at danske, som forste gang kommer til Norge, har vanskelighed 
ved at forstå endog bysproget, som væsentlig kun adskiller sig 
fra dansk ved tonefaldet. Jeg husker også, at vi engang i mit 
hjem havde en pige, som i begyndelsen ikke kunde forstå min 
moder, fordi hun talte med norsk accent, men glode på hende 
i den storste forbauselse i stedet for at gore, hvad hun bad 
hende om. 

Når tonefaldet har så stor en betydning for talens umiddel- 
bare opfattelse, da kan det ikke være uden betydning for den 
døvstumme, om hans tonefald kunde blive så naturligt som 
muligt. 

Jeg satte mig da (jeg tror i 1883) følgende opgaver: (i) at 
tilvejebringe et middel til at anskueliggore for de døve hojden af 
deres egen stemme, (2) at undersøge lovene for talestemmens 
melodi i vort sprog, og {3) på grundlag deraf at forsøge, om de 
døvstumme mulig kunde lære at modulere stemmen rigtigt. 

Den forste af disse opgaver har jeg løst ved konstruktionen 
af mit Fonoskop\ den anden har jeg tilstræbt i en række under- 
søgelser, hvis hovedresultater jeg nedenfor skal angi. Den tredje 
opgave tog jeg også snart fat på med et lille privathold af voksne 
døve, idet jeg foreløbig begyndte med en derpå beregnet for- 
beredende »Sangundervisning! ved fonoskopet. 

Endskondt en sådan primitiv »Sangundervisning« til en vis 
grad virkelig er gennemførlig ved fonoskopets hjælp og stadig 
udøves i et begrændset antal timer ved det herværende institut, 
har allerede denne forberedende undervisning tilstrækkelig vist 
mig vanskeligheden ved min oprindelige plan, at gi de døvstumme 
et naturligt tonefald. Det eneste, som med nogenlunde sikkerhed 
kan opnås er dette: at lære de døve forskellen på hoje og dybe 
toner og derigennem få stemmen lagt i et nogenlunde passende leje. 

Dette kan vel også i de fleste tilfælde nås uden fonoskopet, men 
nås i hvert fald sikrere og forholdsvis let med samme. 



Fonoskopet. 

(Væsentlig efter en beskrivelse i »Tidsskrift for Fysik og Kemic 1887). 

Ovennævnte apparat, som jeg har opfundet og konstrueret 
(1885) til brug for døvstummeundervisningen, angir en ny og sim- 
pel måde til at synlig- 
gore tonerne i den 
menneskelige stemme. 
Idet lyden virker på 
en lille gasflamme, 
som belyser en rote- 
rende tromle, viser der 
sig på denne en be- 
stemt figur, hvis plads 
afhænger af tonens 
hojde, idet figuren ses 
hojere oppe på trom- 
len, jo hojere tonen er. 
Hver tone har sin be- 
stemte let kendelige 
plads. Er tonen ren, 
står den tilsvarende 
figur fuldstændig stille ; 
er tonen for hoj eller 
dyb, bevæger figuren 
sig til hojre eller 
venstre. 

Apparatet har [i sin 
oprindelige skikkelse] 
udseende som et lille 
skab, c. 2Y2 alen hojt 
og I alen i kvadrat 

med 4 dore. Åbnes disse, ser man foroven den lodretstående 
tromle. Denne sættes på en måde, som senere skal vises, i kon- 
stant omdrejning ved et svinghjifl, anbragt indenfor den ene dor- 
åbning. Under tromlen findes en gasledning, som forgrener sig 

til de andre doråbninger, hvor flammeapparaterne er anbragte, tre 
i tallet, da fonoskopet er bestemt til samtidig at kunne benyttes 
af tre syngende. [Jeg benytter nu et apparat med 8 rum til 7 
syngende]. 

Flammeapparatet består af en bevægelig gasarm, som kan 
drejes ind under * tromlen, når fonoskopet ikke benyttes, men ved 
brugen må drejes frem, så at den rager lige ud af doråbningen. 
Ved en lille metalplade er gasarmen delt i 2 rum; på hver side 
af skillevæggen er påsat et lille udstromningsror, lukket med en 
platinplade, hvori der er boret et ganske fint hul, således som den 
hosstående figur viser. Når man åbner en hane, strommer gassen 
ind i den nærmeste del af roret og ud af det ene lille hul, hvor 
man så kan antænde den som en lille spids flamme. På den frie 
ende af gasroret anbringes en taletragt, som 
leder lyden ind i den ydre del af roret og 
ud gennem det åndet lille hul lige mod 
flammen. Denne sættes derved i vibration, 
idet de fremadgående svingninger tilfører så 
meget luft, at flammen ophører at lyse, 
medens de tilbagegående svingninger lader 
den blusse frit op. Som man ser er dette 
»I flammeapparat simplere end de tidligere an- 

J i!2N , vendte Koenigsk^ kapsler, og navnlig er det 

I en fordel at kunne undvære den tynde hinde, 
som anvendes der. 
Medens den Koe7iigske måde at vise flammens svingninger i 
et roterende spejl slet ikke kan bruges til at bestemme tonhojden, 
har jeg som ovenfor omtalt fundet et middel, hvorved tonhojden 
kan ses ligeså nojagtig, som den kan bestemmes ved øret. Jeg 
benytter dertil den omtalte tromle, som i dette ojemed er beklædt 
med papir, hvorpå der er trykt et par tusinde sorte firkanter, for- 
delte i 21 krese over hinanden, således at afstanden mellem fir- 
kanterne er konstant i samme kres, men varierer på en bestemt 
måde i de forskellige krese. Når denne tromle roterer, blir alle 
kresene grå, idet indtrykkene af sort og hvidt følger så hurtigt 
efter hinanden; men synger man nu ind i mundstykket, så at 
flammen kommer i svingninger, vil en af kresene pludseligt træde 
frem, som om den stod stille, nemlig den kres, hvor de sorte 
firkanter passerer forbi i takt med flammens vibrationer; alle de 
andre krese vil derimod vedblive at være grå. En betingelse er. 

at fremmed lys holdes borte, og fænomenet er da let at bevise, 
når man erindrer, at tromlen kun ses, hver gang flammen blus- 
ser op. 

Vi antar, at tromlen bevæger sig tilvenstre, og at a, b, c \ 



figuren betegner 3 firkanter, som de ses et vist ojeblik; næste 
gang flammen blusser op, vil b, c, være kommen hen, hvor vi 
for havde a, b, så at man altid ser sort på disse steder og 
hvidt derimellem. Hele den del af kresen, som belyses af flam- 
men, ser alså ud, som om den stod stille. De andre krese ses 
derimod vedblivende grå, da der efter nogle opblusninger af flam- 
men kommer hvidt, hvor der for var sort. Dersom tonen ikke er 
fuldstændig ren, men lidt for hoj, vil firkanten b ikke være kom- 
met helt hen på ^'s plads, når flammen næste gang blusser op; 
det ser da for ojet ud, som om det er a og hele den øvrige 
figur, som har flyttet sig lidt til hojre. Synger man derimod for 
dybt, bevæger hele figuren sig tilvenstre. Man kan derved straks 
se, når tonen blir falsk, og i hvilken retning den skal forandres, 
så man ved øvelse kan lære at synge fuldstændig rent i apparatet. 
Hojden af <ien tone, som viser sig på en bestemt kres, 
afhænger dels af antallet af firkanter i kresen, dels af omdrej - 
ningshastigheden. En af de nederste krese indeholder således 
64 firkanter; med i omdrejning i sekundet svarer det til tonen C, 
hvis svingningstal med en lidt dyb stemning kan sættes til 64; 
med den dobbelte hastighed svarer kresen til det hojere c på 
128 svingninger i sekundet. De andre krese på tromlen svarer 
til andre toner; og da kresene indeholder flere firkanter, jo 
længere oppe de står på tromlen, vil en hojere kres svare til en 
hojere tone. Forholdet er netop ordnet således, at kresene 
svarer til en kromatisk skala på henved 2 oktaver. For at man 
let kan finde sig tilrette mellem kresene, er nogle af dem gjort 
bredere end de andre, nemlig de, der svarer til en bestemt dur- 
skala fra den ovenomtalte kres 64 og opad; kaldes denne kres 
O, og tæller man videre kromatisk (i halvtoner), blir durskalaen 
alså: o, 2. 4, 5, 7, 9, 11, 12. Dette nodesystem har jeg fore- 
trukket fremfor det sædvanlige, da man straks på forskellen mel- 
lem tallene kan se afstanden mellem tonerne. Yderligere har jeg 
fremhævet grundtonen, o, tertsen 4, kvinten 7 og oktaven 12, da 

mine undersøgelser over talestemmens melodi har vist, at disse 
toner har særlig betydning for talen. Firkanterne er naturligvis 
fordelte således i kresene, at forholdet mellem deres antal blir 
som i den rene skala, nemlig fra prim til sekund: ^g, fra prim til 
terts: Yi o. s. v. Går nu tromlen rundt med konstant hastighed, 
og man synger en ren skala fra o og opad ind i fonoskopet, viser 
det sig, at kresene står fuldstændig stille, hvilket beviser, at 
disse forhold, ^s* Vi ^- ^' ^•» virkelig er rigtige. Omvendt kan 
man ved at øve sig ind i apparatet lære at synge rene intervaller. 
Følgende skema viser fordelingen af firkanter i kresene fra 
o til 12, samt storreisen af de tilsvarende intervaller, og de toner, 
som svarer til kresene ved i omdrejning i sek. 



Kresens nr. 


Antal af 
firkanter 


Intervallet 


Toner ved 
I omdr. 


12 


128 


2 




Oktav 


c 


II 


I20 


"/s 




Septim 


H 


lO 


1 "3 


— 




— 


— 


9 


107 


'/s 




Sekst. 


A 


8 


lOI 


— 




— 


— 


7 


96 


% 




Kviut 


G 


6 


90 


— 




— 


— 


5 


85 


Vs 




Kvart 


F 


4 


80 


% 




Terts 


E 


3 


76 


— 




— 


— 


2 


72 


\ 




Sekund 


D 


I 


68 


— 




^ 


— 





64 


I 




Prim 


C 



Som vi flere gange har omtalt, er tonerne væsentlig afhængige 
af tromlens omdrejningshastighed, så at det er absolut nødvendig, 
at denne er fuldstændig jævn og kan reguleres. Dette opnås ved 
at anbringe et vindfang ovenpå tromlen og la en konstant kraft 
virke på den. Princippet som hr. professor y«/. Thomsen har gjort 
mig opmærksom på, er det samme, som bruges i mange uhre 
med lod og kontralod; når loddet er sunket ned, løfter man det 
igen ved at dreje på et svinghjul. Her ved fonoskopet løber 
loddet imidlertid så hurtig ned, at man straks må løfte det igen; 
man kan da bedre dreje på svinghjulet uafbrudt, så at man på 
en måde løfter loddet, samtidig med at det falder og driver 

tromlen rundt. Hvorledes dette foregår, ses på figuren (s. 25), hvor 
en snor uden ende er lagt over svinghjulet 5, de løse trisser a, b, 
de faste trisser c, d og snorløbet e på tromlens akse. I trissen a er 
der anbragt en vægt, A, og i 6 en lille kontravægt B. A træk- 
ker med sin halve vægt i det ene snorstykke, som går omkring 
tromlen, og B holder tilbage med sin halve vægt, så at tromlen 

A-^ B 
drives rundt af en konstant kraft — * — , der virker på aksens 

snorløb. 

Idet nu tromlen drives rundt, falder loddet A, men ved sam- 
tidig at dreje på svinghjulet kan man holde lodderne på deres 
plads. Små uregelmæssigheder vil nu kun bevirke, at lodderne 
går lidt op og ned, men stadig vil de trække i tromlen med ufor- 
andret kraft. Omdrejningen blir derfor i begyndelsen voksende, 
men når på grund af luftmodstanden hurtig en konstant storrelse, 
som svarer til de lodder, man har lagt på. Vil man opnå en 
storre hastighed, må man lægge et storre lod på trissen a. På 
denne måde kan man indstille apparatet i en hvilken som helst 
tonart; til tenorstemmer kan man passende ta omtrent c-dur, som 
fas med 2 omdrejninger i sekundet. Sopranstemmer fordrer om- 
trent den dobbelte omdrej ningshastighed. 

Princippet i fonoskopet må iøvrigt også kunne anvendes til 
nojagtig bestemmelse af tonhojder, når man tilvejebringer en fuld- 
stændig bestemt omdrejningshastighed, f. eks. nojagtig 2 gange i 
sekundet. Tonen 4 f. eks. gor da bestemt 160 svingninger i 
sekundet, eller 9600 i minuttet. Synger man nu på 4, således at 
man holder fast på en bestemt firkant, så at den efter i minuts 
forløb står, hvor den stod ved minuttets begyndelse, så ved man, 
at tonen nojagtig har gjort 9600 svingninger i den tid. Synger 
man derimod lidt for hojt, så kan man tælle, hvor hurtigt fir- 
kanterne bevæger sig forbi. Går der f. eks. 17 forbi i et minut, 
og bevægelsesretningen viser, at tonen nu er lidt hojere, så har 
tonen i den tid udført nojagtig 9617 svingninger svarende til 
svingningstallet 160,28. Til sådanne specielle anvendelser måtte 
apparatet naturligvis ha en særlig indretning. 

Den anvendelse, fonoskopet har fundet i døvstummeundervis- 
ningen har været meget begrænset. Dels kræver det gas og et 
morkt værelse, som ikke altid er så bekvemt; dels kræver det 
som fysisk apparat sin særlige pasning, f. eks. når de små huller 
til gas og luft forstoppes. 

En lille forbedring har jeg gjort på de senere apparater ved 
at anbringe hjulene a og 6 hver på sin ende af en delvis frit- 
svævende toarmet vægtstang med et forskydeligt lod på den ene 
vægtstangsarm (ligesom på en bismer), hvorved en regulering af 
fonoskopets omdrej ningshastighed blir så meget lettere at udføre. 



Undersøgelser over talestemmens melodi i vort sprog. 

Tonefaldet eller »talestemmens melodi«, som jeg har kaldt 
det, hører endnu stadig til de mindst undersøgte dele af vor tale. 
Da jeg for en snes år siden tog fat på dette studium, eksisterede 
der intet derom for det danske sprogs vedkommende, og hvad 
der fandtes på fremmede sprog var meget begrænset. Til det 
vigtigste deraf må navnlig henregnes Johan Storms undersøgelser 
over de to forskellige tonelag i det norske sprog, idet tonen glider 
på en forskellig måde i det enkelte ord, alt eftersom det er op- 
stået af et oprindeligt eenstavelsesord eller flerstavelsesord. Der 
fremkommer derved en bestemt modsætning mellem »eenstavelses- 
tonelag« og »tostavelsestonelag«. (»Norvegia« 1884, s. 42). 

Enstavelsestonelaget kaldes også det usammensatte^ fordi det 
består i en enkelt bevægelse af tonen fra en dybere tone og 
opad. Tostavelsestonelaget er sammensat, idet tonen begynder 
hojere oppe, daler og stiger atter. (Beskrivelsen gælder det øst- ' 
norske, som jeg kender bedst). 

På denne måde kan det samme ord få to forskellige tonefald, 
eftersom det er fremgået af eenstavelsesord eller tostavelsesord. 
En nordmand gor således tydelig forskel på ordet »kokken«, 
eftersom det betegner en kok eller en kokke (kokkepige). 

En lignende forskel findes på svensk. 

På dansk har vi haft en tilsvarende forskel og har endnu et 
minde derom, idet eenstavelsestonelaget på dansk er gået over til 
»stød«, lukning af stemmeridsen, hvorved der af sig selv frem- 
kommer en svag stigning af tonhojden, som skyldes det forøgede 
lufttryk på stemmebåndene, idet de lukkes. Denne stemmestigning 
er dog rent uvilkårlig og kan ikke kaldes noget tonelag. Forst 
for nylig har kand. N. Andersen i Åbenrå påvist i en meget 
interessant artikel i »Dania« (IV, 1876 — T]\ at der endnu på 
dansk sprogområde findes levninger af det fælles-nordiske, dobbelte 

tonelag, nemlig i den danske dialekt, som endnu den dag i dag 
tales i Sundeved i Slesvig. 

Af optegnelser af talte sætninger med nodeangivelser må fra 
ældre tid væsentlig fremhæves forskellige eksempler hos Merkel i 
hans »Anatomie und Physiologie des menschlichen Stimm- und 
Sprach-organs« (Anthropophonik, Leipzig 1863). 

Efterhånden er der i de forskellige lande kommen flere under 
søgelser til, navnlig i de senere år, og hovedsagelig på basis af 
omhyggelige udmålinger af fysisk optegnede lydbølger. I de 
fleste tilfælde er det kun isolerede lyde og ord, i enkelte tilfælde 
dog også hele sætninger, som er blevet undersøgt på denne 
måde. 

Således har Pipping i Helsingfors foretaget meget omhyggelige 
opmålinger af lyde ved hjælp af Hensens >Sprachzeichner«, (»Mé- 
moire de la Société finno-ougriennet XIV, 1899); endvidere 
Martens i »Zeitschrift fiir Biologiet 1889), XXV (s. 297). Ernst 
Meyer har undersøgt tonerne i enkelte ord (»Die neueren Sprachent 
1896 — 97). Døvstummelærer Marichelle i Paris har opmålt lyde, 
ord og en enkelt sætning ved hjælp af fonografen. Endelig må 
vi nævne amerikaneren Scripture, som i »Wundt Festschrift« 
(1902) har givet nogle »Studier af melodien i det engelske sprog« 
og atter for nylig i »Die neueren Sprachen« (januar 1903) opmålt 
tonerne i »Fadervor«, ligeledes ved hjælp af fonograf 

Her i Danmark har Jespersen givet sporsmålet en værdifuld 
almenbehandling i sin fonetik (s. 582 og flg.), og Jemdorff har i 
sin bog »Om oplæsning« (Kbh. 1897) optegnet med noder eks- 
empler på, hvad man bor tilstræbe eller undgå i oplæsningen. 

Mine iagttagelser er alle anstillet med øret og går mere ud 
på at vise, hvordan man faktisk taler, end hvordan man eventuelt 
bor tale. 



Den forste betingelse for at kunne bestemme og angi ton- 
hojder er den, at man har en målestok derfor. 

Den fysiske målestok for tonhojder er svingningstallet, d. v. s. 
antallet af svingninger i et sekund. I de fleste lande regner man 
med fulde svingninger = en frem- og tilbage-gående bevægelse 
af det svingende legeme; kun i Frankrig regnes med halvsving- 
ninger, så svingningstallene der blir dobbelt så store, som dem 
vi regner med. 



— 32 — 

Ved siden af den fysiske målestok har vi den musikalske, 
som betegner tonerne ved noder eller dertil svarende bog- 
staver, f. eks.: 

prim, sekund, terts, kvart, kvint, sekst, septim, oktav 

Store oktav: C D E F G A H (c) 

lille — c d efgah(c) 

enstrøget — c d e f g a h (c) 

Mellem disse ligger atter de ved Jf forhojede toner cis, dis, 
o. s. V., og de dermed væsentlig sammenfaldende ved t? formind- 
skede toner des, es, o. s. v. 

Værdien af disse toner bestemmes dels ved deres indbyrdes 
forhold, dels ved den absolutte hojde af en vilkårlig af tonerne. 

Oktavens svingningstal er altid det dobbelte af primens. De 
øvrige toner kan derimod være »stemt« lidt forskelligt. 

I den rene stemning tillægges tonerne sådanne værdier, at 
forholdene mellem svingningstallene danner visse simple brøker, 
f eks. kvinten nojagtig ^2 g^i^g^ primen, o. s. v., (se brøkerne 
side 28). 

I den temperede stemning er disse forhold ændrede en ube- 
tydelighed, for at alle afstandene mellem to på hinanden følgende 
halve toner (c-cis-d-dis-e-f-fis-g-gis-a-b-h-c) kan blive nojagtig lige 
store (= ^V^). Denne stemning benyttes altid ved klaveret. 

Forskellen mellem den rene og temperede skala er dog for 
lille til at ha betydning for vor undersøgelse. 

Tonernes absolutte hojde fas nu ved at angi hojden af en 
bestemt tone, den såkaldte kammertone, sædvanlig a (det een- 
strøgede a). Denne varierer lidt de forskellige steder, men kan 
omtrent sættes til 440. Deraf følger: 

A = 1 10, a = 220, a = 440, eller 
C = 66, c = 132, c = 264. 

Heraf beregnes atter med lethed svingningstallet for enhver 
tone i skalaen, idet vi har (med ren stemning): 



d 


9 


e 


5 


f 4 


g 


3 


a 


5 


h 


IS 


c 


c 


-8. 


c 


4. 


c 3. 


c 


2, 


c 


3. 


c 


- 8, 


c ~ 



Vi får på denne måde tre parallele systemer: svingnings- 
tallene, nodebogstaverne (c, d, e . . .) og de dertil svarende nodetegn. 

Ingen af disse kan betragtes som særlig skikkede til at be- 
tegne melodier med, fordi tegnene har deres faste betydning, så 
at den samme melodi må betegnes på en forskellig måde, eftersom 
den står f. eks. i c-dur eller d-dur. 

Denne mangel er fjernet i det engelske tonic-solfa-system, idet 
en melodi her betegnes akkurat på samme måde, i hvilken ton- 
art den end står. 

Hvad enten man har c-dur, d-dur, eller hvad, hedder dur- 
skalaen altid: 

prim, sekund, terts, kvart, kvint, sekst, septim, oktav 

do ræ mi fa sol læ ti do 

skrevet: d, r, m, f, s, 1, t, d. 

De hojere oktaver betegnes ved d^, d^ o. s. v.; de dybere 
ved dl, dg. Tonartforartdringer betegnes ved f eks. d ^ hvilket 
betyder, at grundtonen (d) i den gamle tonart gores til kvint (s) i 
den ny tonart. 

Også tonic-solfa's taktbetegnelse er meget simplere end den 
sædvanlige. Den vandrette linje, hvorpå nodetegnene skal stå, 
deles simpelthen i lige store stykker efter melodiens rytme, og 
nodetegnene skrives da i disse dele. Skal en node holdes længere, 
skrives en streg som forlængelsestegn i hvert påfølgende rum. 
Pauserne betegnes blot ved at udelade enhver nodebetegnelse. 

Som eksempel kan vi ta følgende strofe: 



dl : d I m 



dl : -.rii ml 



Kong Kris - tian stod ved hoj - en mast. 

Til systemet hører endvidere et sæt af håndstillinger for de 
forskellige noder, således at man kan lede en sang på den måde. 
Ja man har endog drevet det til at lede to stemmer ad gangen, 
hver med sin hånd. 

Tonic-solfa-systemet er udviklet (c. 1840 — 50) af John Curwen 
(efter et af frk. Glover anvendt system) og er af ham med en 
enestående energi ført ud i praksis i stedse videre krese, sam- 
tidig med at Curwen fra sit forlag har udgivet en stadig voksende 
literatur af nodeværker og teoretiske lærebøger, f eks. Cur- 
wen: »Standard Course« (9. opl. London 1889), en »Musical 
Theory«, o. s. v. 

3 

Af et lille hefte, »The story of Tonic solfa« af sonnen, 
y. Spencer Curwen (London 1882) skal jeg omtale et forsøg, som 
blev gjort i 1867 på en koncert i Krystalpaladset, idet man lod 
4500 sangere synge fra bladet en af mr. Macfarren komponeret 
kort kirkesang til ordene »Hear me, when I calU. Manuskriptet 
blev kun set af mr. Curwen og trykningen udført med storste 
hemmelighed. Vovestykket var dristigt, men lykkedes fuldstændigt 
til publikums store bifald. 

Utvivlsomt er solfa-systemet langt lettere at lære at synge efter 
end det gamle nodesystem, og en indførelse her i landet vilde sikkert 
kunne fa den storste betydning for vor sangundervisning. Med 
den overbebyrdelse, som delvis finder sted i vore skoler, burde 
man gore alt for også på dette punkt at indføre en sådan lettelse. 
Men det går vel her som på alle andre punkter: for dem, som 
har lært det gamle, er dette det letteste, og de har tit ingen 
anelse om, at der kunde tænkes noget lettere og bedre for dé 
kommende slægtled. 

Da jeg for en snes år siden begyndte mit studium af tale- 
stemmens melodi, kendte jeg ikke solfa-systemet, ellers havde jeg 
utvivlsomt valgt det til mine notitser. Jeg lavede mig da selv et 
system, det som findes omtalt ved fonoskopet. 

Uafhængig af tonarten betegner jeg altid grundtonen ved o, 
og derfra tæller jeg kromatisk (i halvtoner) opad og nedad: 
^3» -f- 2, ^ I, o, 1, 2, 3, 4 .... 12 (= oktaven). 

Durskalaen blir da: 

prim, sekund, terts, kvart, kvint, sekst, septim, oktav. 
2 4 5 7 9 II 12 

Af særlig betydning er den store treklang: 

prim, terts, kvint, oktav. 
O 4 7 12 

Disse tal betegnelser har den fordel (fremfor det franske, af 
L Association Galiniste anvendte, talsystem), at afstanden mellem 
tallene fuldstændig svarer til afstanden mellem tonerne. Navnlig 
hvis vi regner med den tempererede skala, blir systemet af fuld- 
stændig matematisk nojagtighed. (Har primen svingningstallet t, 
får den n-te tone svingningstallet t • 'v^2°). 

Også for tonartforandringer har jeg min særlige betegnelse. 

f. eks. [-f 5] eller [-5- 5], hvilket skal betegne, at tonarten sættes 
5 halvtoner (en kvart) op eller ned, (et ^ eller Jf mere). 

Udrustet med dette simple tegnsystem kunde jeg ta fat på 
min opgave at notere eksempler på talemelodi. Jeg havde altid 
min notitsbog ved hånden, og overalt hvor jeg hørte en sætning 
blive udsagt på tydelige og letfattelige toner, skrev jeg ordene op 
med nodetal over. På denne måde fik jeg samlet en del materiale. 
Men da jeg tænkte, at min opfattelse af tonerne måske kunde 
være for subjektiv, henvendte jeg mig til forskellige musikalske 
venner med bon om af og til at notere eksempler på tonefald 
og la mig få dem. Min anmodning var imidlertid fuldstændig 
resultatløs. Jeg måtte stole på mine egne undersøgelser. 

For at få fyldigere materiale henvendte jeg mig til den da- 
værende chef for det kgl. teater, hr. kammerherre Fallesen, med 
anmodning om at få lejlighed til på teatret at undersøge tone- 
faldet i skuespillernes replikker. Min anmodning blev efterkommet 
med overordentlig stor imødekommenhed, og i flere år havde jeg 
fri adgang til teatret til mine studier. Også de enkelte skuespillere 
har med elskværdig beredvillighed fremsagt replikker for mig. 

Den storste nojagtighed har jeg dog opnået gennem Edisons 
fonograf. Da jeg hørte, at Edison havde forbedret sin oprindelige 
tarvelige fonograf, så den både kunde gengi sang og tale fuld- 
stændig rent og ligeså ofte, man ønskede det, da indså jeg, at 
jeg her havde et apparat, som kunde hjælpe mig, ved at gribe 
og fastholde det flygtige ord. Jeg satte mig straks .i forbindelse 
med chefen for fonografkompagniets danske afdeling, og han var 
så imødekommende at låne mig et eksemplar til foreløbig prøve. 
Senere har Carlsbergfondet på min ansøgning købt dette værdi- 
fulde apparat til hjælp ved mine studier. 

Som bekendt vil alt, hvad der siges ind i fonografen, blive 
optegnet som en fordybet bølgelinje på overfladen af en voksrulle; 
og omvendt kan man bagefter la fonografen fremsige det, der 
står opskrevet på voksrullen, uden at bølgeskriften blir slettet ud. 
Når man gemmer voksrullen og passer godt på, at den ikke går 
itu, kan man til enhver tid ta den frem og la fonografen genta, 
hvad der står på den, og gentagelsernes antal synes at være ube- 
grænset, når der ikke tilstøder noget uheld med rullerne. 

En betingelse for, at tonefaldet skal blive rigtigt gengivet, er 
at fonografen går med jævn fart. Dette opnås bedst ved de 
apparater, der drives med electricitet, idet en centrifgualregulator 

afbryder strommen, såsnart hastigheden overskrider en bestemt 
grænse (som man iøvrigt selv kan variere). På »Trædemaskinerne c, 
d. V. s. fonografer der bevæges med et tråd ligesom mange 
symaskiner, er reguleringen mindre god. Den fonograf, jeg har 
brugt, drives af en elektrisk strom fra to kromsyreelementer. For 
at gore reguleringen endnu mere fuldkommen, har jeg på fono- 
grafen anbragt et svinghjul, som med en rem står i forbindelse 
med apparatets hovedakse; dette svinghjul bruger jeg dog kun 
ved lydens indskrivning på voksrullen, da det her er af storste 
betydning, at bevægelsen er så jævn som muligt. 

Når fonografen skal gengi en tale, således som den oprindelig 
blev sagt, da er det ikke nok, at den drejer sig med jævn hastig- 
hed; men farten må også være den samme som ved talens ind- 
skrivning på voksrullen. Dersom fonografen gengir talen med 
storre hastighed, da blir alle tonernes musikalske Tiojde storre ; og 
omvendt blir tonerne for dybe, når fonografen går for langsomt. 
For at undgå dette har jeg gjort mig det til en ufravigelig regel, 
at jeg altid blæser gennem en a-flojte ind i fonografen, hver gang 
der er bleven sagt noget ind i den. Ved genfremsigelsen må 
man da regulere farten således, at fonografen gir den samme 
a-tone igen og ikke nogen anden hojere eller dybere tone. 

I visse tilfælde kan det være ønskeligt, om fonografen går 
betydelig langsommere, så man får mere tid til at undersøge tone- 
faldet; jeg har derfor lavet noget om på maskinen, således at jeg 
(ved at skifte en rem) kan få den til at gå f. eks. med den halve 
fart. Alle tonerne blir da en oktav dybere; men forholdet mel- 
lem dem blir naturligvis det samme. Ved denne langsomme fart 
fremkommer dog den mangel, at lyden blir genfrembragt med 
langt mindre styrke, og tillige forandres, således at talen næsten 
blir ukendelig. 

Tonefaldet bestemmer jeg nu således: Den voksrulle, som 
skal undersøges, sættes på fonografen, og omdrejningshastigheden 
reguleres således, at flojtetonen a frembringes i den rigtige hojde. 
Jeg lar da fonografen gengi talen et par gange, indtil jeg har 
fundet den tonart, hvori stykket bedst passer. I denne tonart 
stemmer jeg så en gitar, som jeg har benyttet til hjælp ved mine 
undersøgelser; og derpå kan jeg ta fat på den omhyggelige 
noteren af taletonerne : Sætning for sætning, ja undertiden ord 
ord for lar jeg fonografen genta, hvad der står på voksrullen, 
mens jeg hører opmærksomt efter tonernes hojde og noterer den, 

såsnart jeg er sikker på den rigtige opfattelse. Ved dette arbejde 
er det mig til stor hjælp at kunne sammenligne taletonerne med 
gitarens toner, så jeg ikke behøver at gemme hele skalaen i min 
hukommelse og muligvis begå fejl af den grund. Undersøgelsen 
er derved gjort så nojagtig, som et arbejde af denne art vistnok 
kan gores, idet man må kunne stole på et musikalsk øres evne 
til at sammenligne to toner, når sammenligningen kan gentas gang 
efter gang. 

Fonografen har også i andre henseender muliggjort en mere 
fuldstændig undersøgelse af talestemmen, idet jeg nu kan ta hen- 
syn til talens rytme. 

Rytmen havde ]^% allerede tidligere prøvet at bestemme i 
teatret ved hjælp af en metronom; men jeg kunde ikke få noget 
ud deraf. Da jeg havde begyndt at arbejde med fonografen, tog 
jeg imidlertid sporsmålet op igen. Efter forskellige overvejelser 
bestemte jeg mig til at afsætte rytmen på en strimmel papir, der 
føres frem med jævn fart. ]^^ prøvede forst med et almindeligt 
ielegrafapparat, og da det gik godt, fik jeg konstrueret et hjælpe- 
apparat til fonografen, hvorved denne er bleven i stand til at 
føre den lange papirsstrimmel frem med jævn hastighed. Mær- 
kerne afsættes ved, at jeg med fingeren trykker på en vægtstang, 
der i den anden ende bærer en blyant, som ved vægtstangens 
bevægelse trykkes ind imod papirsstrimlen. 

Taktslagn ingen foretar jeg nu på følgende måde: På fono- 
grafen anbringes voksrullen med den tale som skal undersøges, og 
maskinen sættes i gang. Papirsstrimlen føres derved frem med 
jævn fart, samtidig med at fonografen fremsiger talen ind i mine 
øren. I det ojeblik, jeg hører taktslaget på hver enkelt stavelse, 
trykker jeg med fingeren på vægtstangen, hvorved blyanten sætter 
et mærke på papiret. For hvert taktslag kommer der alså et 
mærke på papirsstrimlen, og ved at måle afstanden mellem disse 
mærker, bestemmes tidsrummet mellem taktslagene. Målestokken 
er lavet således, at hver inddeling svarer til Yioo sekund. Med 
denne enhed blir takten alså bestemt. ]^^ har altid bestemt den 
samme tale flere gange for at ta middeltallet; og forskellen mellem 
de enkelte noteringer har tit kun været nogle få hundrededele 
sekund. 

Som eksempel både på melodi og rytme findes bag i bogen 
to replikker, som jeg har studeret ved hjælp af fonografen. 

Den forste er en replik af Olaf i »Hakon Jarl«, fremsagt i 
min fonograf den 19 — 1—90 af hr. kgl. skuespiller Jemdorff. 

Den anden replik »Lydsvingninger« som jeg selv har frem- 
sagt i fonografen (30—5—90), er taget fra den af overlærer Jul. 
Petersen og mig skrevne »Mekaniske Fysik« og gengis som 
eksempel på almindelig foredragstone. 

Navnlig den forstnævnte replik har jeg flere gange haft lejn 
lighed til at læse op efter noder. 

At min oplæsning er rigtig, har jeg haft lejlighed til at få 
kontrolleret ved at la fonografen genta sætningerne een for een, 
efter at jeg har læst den op efter noderne, — således en gang i 
foråret 1890 for hr. kgl. spuespiller Jemdorff^ samt professorerne 
V. Thomsen, Verner, O. T. Christensen og Jespersen. At noderne 
er rigtig noteret, har endvidere hr. kgl. kapelmester Rung vel- 
villig kontrolleret ved at læse mine noder samtidig med at fono- 
grafen fremsagde replikken. Han fandt noteringen rigtig og var 
kun for en enkelt node lidt i tvivl. 

For den anden replik (lydsvingninger) har jeg ligeledes søgt 
en kontrol, idet jeg har bedt min broder, nuværende operasanger 
Ejnar F. (uden at kende min opskrivning) notere tonerne i en del 
af replikken. Efter nogen prøven fandt han den samme tonart 
som jeg og noterede så deri tonerne (på en enkelt tvivlsom nær), 
så langt undersøgelsen gik, fuldstændig som jeg havde gjort. 

En meget vigtig kontrol vilde det være, om jeg rent fysisk 
havde undersøgt de på voksrullerne indskrevne lydbølger og be- 
stemt tonhojden ved måling af den indbyrdes afstand mellem de 
enkelte bølgeindtryk, således som man (som tidligere nævnt) i de 
senere år i stigende grad har forsøgt rundt omkring. En sådan 
undersøgelse kræver både tid og særlige apparater, som jeg endnu 
ikke har haft til rådighed. 

Skal man vælge mellem de to metoder, da har de hver sit 
fortrin. Den fysiske undersøgelse gir selvfølgelig en nojagtig be- 
stemmelse af svingningstallet for hver brøkdel af et sekund. Men 
når man ser, hvor lidet resultat disse bestemmelser har givet for 
den 7nusikalske vurdering af tonebevægelsen , da må man i dette 
ojemed sætte øret hojest. 

Talens formål er at opfattes af øret og den form, hvori øret 
opfatter den, har også sin berettigelse. 

En vigtig kontrol, som jeg stadig har anvendt ved mit mate- 
riale, består derfor i at prøve, om hver enkelt replik lyder til- 

fredsstillende, når den læses op efter noder. Gor den det, må 
jeg i hvert fald anse den for brugbar* 

En sådan »oplæsning efter noder« er ikke så ganske lille en 
kunst. Det gælder om at træffe tonen så nær som muligt, uden 
at dvæle på den eller ændre noget ved talens naturlige rytme 
og den måde, hvorpå betonede og ubetonede stavelser stadig 
veksler med hinanden. — 

Det resultat, som jeg således er kommen til gennem mine 
forskellige undersøgelser, er for det forste det, at man virkelig til 
en vis grad kan sige, at vi taler i tonart og for det danske sprogs 
vedkommende næsten udelukkende i dur. Jeg har ikke en eneste 
dansk mol-notits, hvorimod jeg mener at ha grebet mig selv i at 
tænke i mol, engang jeg var i en sorgmodig sindsstemning. 

Også umusikalske mennesker taler til en vis grad melodiøst; 
gjorde de det ikke, da vilde deres stemme minde om de døv- 
stummes. 

Med en vis tilnærmelse vil man kunne sige, at tenorer taler i 
den lille oktav (med en grundtone i nærheden af c),_ sopraner i 
den enstrogede oktav (med grundtone i nærheden af c), basser og 
alter en halv oktav dybere (med grundtone i nærheden af G og 
g). Barnetoner er som sopraner eller hojere. 

Men disse forhold er stadige forandringer underkastede, idet 
tonarten jævnlig ændrer sig ved ydre og indre påvirkning. 

Når man lige har hørt et musikstykke, taler man gerne i 
samme tonart eller i en dermed nærbeslægtet. 

Jeg har således flere gange (navnlig i mit barndomshjem, 
rektorboligen på Herlufsholm) gjort det forsøg, at gaa over i den 
modsatte ende af huset, når der skulde musiceres og la en af 
mine brødre kalde på mig, når musikken var holdt op, og så 
bestemme den tonart, hvori han kaldte på mig. Forst derpå har 
jeg spurgt, i hvilken tonart der var blevet musiceret. 

Min notitsbog udviser følgende resultat af disse forsøg: 



Musik 


Tale 


Differens 


b-dur 


bdur 





g-dur 


g-dur 


O 


e-mol 


g-dur 


O 


h-dur 


a-dur 


-f- 2 


g-dur 


f-dur 


H- 2 


c-dur 


b-dur 


-h 2 


c-mol 


f-dur 


:+ 2 eller måske: 




g-dur 


+ 4 

Som differens har jeg regnet det antal kryser eller be'er, 
som den ene tonart har mere end den anden, hvilket for de lige 
tal blir = antallet af halvtoner , hvormed tonarterne (i dur) 
differerer. 

Nu er en tonartforandring på to halvtoner meget almindelig 
i talen, idet de to tonarter er nær beslægtede og har mange toner 
fælles. 

Resultatet kan ikke være en tilfældighed. 

Undertiden kan melodien af en talt sætning minde så meget 
om en kendt sang, at man straks kommer til at tænke på denne. 
På den måde kan to mennesker pludselig komme til at tænke 
på og nynne den samme melodi, uden at vide årsagen dertil. 
Når man synger for et barn og taler ind imellem, kan undertiden 
grænsen mellem tale og sang være næsten udvisket. 

Når to mennesker taler sammen^ søger de altid at tale i 
samme eller beslægtede tonarter. 

Det synes tildels, som om den musikalske retter sig efter den 
mere umusikalske. 

Tonarterne bestemmes vel ellers særlig af den, der begynder 
samtalen; men enhver har det i sin magt at forandre den nårsom- 
helst. Jeg har selv flere gange prøvet vilkårlig at forandre tonart 
midt i en samtale og har altid fået de andre stemmer til at følge 
med. Således engang jeg spaserede med et selskab norske; vi 
talte naturligvis alle i samme tonart, og da jeg på et vist punkt 
satte min stemme en terts op, fulgte alle de andre uvilkårlig efter; 
noget senere fortalte jeg det, og de kunde da alle høre, at stemmen 
nu lå meget hojere; men kun een havde lagt mærke til, hvor 
forandringen var sket, vistnok udelukkende fordi vi havde talt om 
det foreliggende emne. 

Tonartforandringer, der skyldes indre årsager hos den talende, 
forekommer også. Det kan være en langsom dalen, som skyldes 
en træthed i halsen, eller det kan være pludselige spring på grund 
af en forandring i sindsstemningen. En pludselig opstående tanke 
eller en forøget ivrighed sætter ofte tonarten op. Forandringen 
er næsten altid rent musikalsk, hyppigst en kvart, dernæst en 
kvint eller en sekund; andre er sjældne. Når den forhojede sinds- 
stemning taber sig, synker stemmen i reglen tilbage i sit gamle 
leje. 

Et par bornereplikker fra min notitsbog vil vise en sådan 
simpel grundtoneforandring: 

ydrgen til Bjarne, som ligger halvpåklædt og fryser: 

4 74 7 4 [+5] 474 

»Du kommer også til at fryse meget mer. Sta op og tag 

m smsm ln*sm 

7 4. o 
noget mere toj på!« 

s m d 

Adete (5 år) til O/a/ (4 år): 

4 7 4 [+ 5] 7 4 o 

»Ja så holder vi derpå. Det er meget bedre.« 

m s m d'* ra d 

Tallene over ordene betegner noderne efter mit system; bog- 
staverne under ordene er solfabetegnelser. Hvor tonebetegnelsen 
mangler, må tonen tænkes fortsat på de følgende stavelser eller 
med en glidning gennem de helt ubetonede stavelser. 

Som eksempel på selve tonebevægelsen i talemelodien skal 
jeg foruden stykkerne bag i bogen meddele en replik af hr. kgl. 
skuespiller Zangenberg som Philippe i »Fabrikanten«, som jeg har 
noteret inden brugen af fonografen, og som jeg i sin tid har haft 
lejlighed til at læse op for skuespilleren selv og derigennem fået 
dens almene rigtighed bekræftet: 

474 747454 

»I et ojeblik har De ødelagt hele mit livs lykke. Jeg 

msm sms mfm 

5 O 45045 494 

græder, frue. De ser det, jeg græder! Men nu skal det være 

f d mfdmf mim 

7 4 5 4 

forbi med min svaghed. De vilde fornylig købe Deres frihed 

s m f m 

54 74 ^945. 4 

af mig. Den forærer jeg Dem for intet, og De må ikke tro, jeg 

fm sm Imfm 

9 4 74 12 4 7 

nogensinde skal krænke den! Imellem os er alt forbi 

1 m s m d' m s 

4 97474 7 

endnu: Forskån mig for en offentlig skandale 

m 1 s m s m s 

7474 7 45 4 

under alle omstændigheder ikke fortjent. Vi 

smsm s mf m 

4 7 4 7 4 _ . 

sammen uden derfor at leve med hinanden. Og da jeg vil, at 

msm sm flt 



4 

forbi. 


4 7 
Kun et 


m 


m s 


7 
Den 


4 

har jeg 


s 


m 


7 4 
vedblir 


5 
at bo 


s m 


f 


5 9 


II 7 

X2 7 9 7 ^9 7 ^ 7 

alt skal være klart imellem os, så at ingen misforståelse er giulig, 

d' s 1 s Is s 

5. 4 7497 4, 2 

så ber jeg Dem høre og indprænte Dem, hvad jeg har at sige: 

fm smls m r 

752 4 72 54 9 

Den tid vil komme, da De vil indse, at De idag har været endnu 

sfr m sr fm 1 

4 54 74 ^ XX 474 

mere uretfærdig, end De har været grusom. Måske De da vil 

m fm sm tmsm 

5 4 5 4 7 4 7 

føle anger, over hvad De har gjort. Men da er det for silde. 

f m f m s m s 

"74 744 7454 5 7 4 5 

Intet vil kunne udslette, hvad her idag er sket. Om De så la 

tsm sm msmfmf s m f 

4 5474 54 7 

for mine fødder og tiggede mig om tilgivelse; de skulde ikke 

mfmsm fm s 

4 74542 452 74 

aflokke mig et eneste medlidende ord. Godnat , frue. Derinde 

m sm fmr mfr s m 

74. 7 4 74 74 

bor De, og jeg her. Fra nu af er De ikke mere til for migc 

smsm sm sm 

Af ganske særlig betydning er tonerne i den store treklang 
o, 4, 7, 12, 16 osv; og jeg vilde kunne anføre mange replikker, 
som udelukkende eller overvejende benytter disse toner, f. eks. 
fra min notitsbog: 

16 12 12 7 

»Alle mand ned og spise«. »Her er ingen rugbrød«. (En 

m' d' d' s 

07 o 

konduktør råbende): »Frederiksberg«. (En herre på gaden): »Jo 

d s d 

12 7 4 ^ 12 4 7 

det var dem der«. (En dame på gaden): »Jeg går ikke«. 

d' s m d' m s 

Det samme ses af følgende udmærkede replik af hr. kgl. skue- 
spiller Emil Poulsen (som baronen i »Fabrikanten«, sagt flot, men 
noget ligegyldigt): 

4 7 4 7 4 5 10 12 7 

»De har vel et laboratorium? Er De kemiker.^ Det er bril- 

msm s m ftad s 

o 12 7470 12 7 :4 

lånt. Hør, kærel Det er udmærket. Vi skal eksperimentere 

dd' smsd d's m 

o 4 740 

sammen. Sikken et held, at jeg traf Dem«. 



Af disse eksempler vil man for det forste kunne se den 
almindelige tilbojelighed, tonen har til at stige på de stærke (så- 
kaldte betonede) stavelser og synke på de svage (ubetonede), og 
tilsidst, når hele sætningen er færdig og meningen afsluttet, synke 
ned på grundtonen for ligesom at søge hvile på den. 

Denne tonens almindelige bevægelse har man væsentlig villet 
forklare ved det forskellige lufttryk, som virker på stemmebåndene, 
idet disse strammes mere ved det forøgede tryk. Tonen må der- 
for alene af denne fysiske årsag stige på de stærke stavelser og 
synke på de svage og ligeledes synke henimod slutningen, når vejret 
slipper op. 

At virkelig lufttrykket har en vis, om end stærkt begrænset, 
indflydelse på tonhojden, har jeg haft lejlighed til at konstatere 
på en krup- patient, elev Graves S. fra det kgl. døvstummeinstitut 
i Fredericia, til hvem jeg blev kaldt over af hr. forstander Jdr- 
gensen og sygehuslæge dr. med. Langgård, som på sædvanlig 
måde ved trakeotomi havde skaffet patienten luft gennem et ror i 
halsen. Da jeg kom over, var patienten i god bedring, men 
kunde endnu ikke helt undvære roret i halsen. 

Jeg foretog da blandt andet det simple forsøg at la drengen 
udtale en lang og kraftig vokal, mens jeg holdt for enden af 
roret, og så pludselig ta fingeren væk. Det viste sig da, at 
stemmen sank i tone i h'åjde y inden den gik over til stemmeløs 
udånding. (Hospitalstidende 1896, s. 1029, 1134, 1230, samt 1897, 
s. 15). Dette skyldes selvfølgelig den formindskelse, som luft- 
trykket på stemmebåndene lider, idet man slipper luften ud gennem 
roret. Vi skal senere fa at se, som jeg har vist i min artikula- 
tionslære, at man i normal tale virkelig bærer sig ad på en lig- 
nende måde, idet man på de ubetonede stavelser slipper mere 
luft ud — ikke som her gennem et ror, men gennem selve stemme- 
ridsen ved delvis at åbne denne. 

Ved det foretagne forsøg vil vi få en fuldstændig bekræftelse 
på, at tonhojden virkelig stiger og synker med det lufttryk, som 
virker på stemmebåndene. Men vi ser tillige, at forandringen kun 

er lille; thi drengen talte med forholdsvis stor kraft og snæver 
stemmerids (hvad jeg kunde høre på klangen), og lufttrykfor- 
andringen må derfor regnes at ha været omtrent så stor, som den 
i det hele kan blive ; og dog forandrede tonhojden sig kun i tone 
(2 halvtoner). Når vi tænker på de store spring man ofte gor i 
stemmen, og som man vil se eksempler nok på i det foregående, 
så vil man indse, at tonebevægelserne aldeles ikke kan forklares 
ved lufttrykket alene. Dertii kommer de mange tilfælde, hvor 
tonebevægelsen går imod trykket, f. eks. i sporsmål, som tit 
ender med en opgang på de ubetonede stavelser (»er De kemiker«?), 
samt i norsk og svensk, som jo har deres egne ejendommelige 
tonebevægelser. 

Vi må da søge efter en ny årsag til toneforandringerne og 
finder utvivlsomt en sådan i sindsbevægelserne. 

Ved løftet stemning, »Erregung«, blir tonen i reglen hojere 
og tone forandringerne storre end sædvanlig. Selv hos døvstumme 
vil man kunne træffe hojere toner ved de ivrigere sindsstemninger. 
Men noget vellydende kommer der ikke ud deraf. 

Dette viser tydeligt, at det normale menneske ikke kan nojes 
med de ubestemte tonebevægelser, som skyldes de mere umiddel- 
bart virkende årsager, tryk og stemning. Når tonen stiger, er det 
ikke nok, om den stiger et storre eller mindre stykke; men det 
har også betydning, om den stiger et musikalsk eller umusikalsk 
interval. Om tonen går op til septimen (11) eller oktaven (12) 
gor en ganske overordentlig stor forskel; og det samme vil man 
mærke, hvis man i Jerndorffs replik af kong Olaf bag i bogen 
vil prøve bare at forandre den skalafremmede tone på ordet »hyle« 
fra 10 til 9. 

Med andre ord: Tonebevægelsen følger også rent musikalske 
love (de sprogligt-musikalske heri indbefattede). 

Som resultat af disse love synes at fremgå, at hver tone i 
skalaen har til en vis grad sin særlige betydning. 

Primen (o), grundtonen, benyttes navnlig til afslutning som 
et slags musikalsk punktum. Dette hænger sammen med grund- 
tonens hele musikalske karakter, idet man forst finder hvile, når 
man kommer ned på den. 

Også midt i talen går man ofte ned på grundtonen for at 
finde en foreløbig hvile og ligesom pålægge tilhøreren at over- 
veje det sagte. Ordene får derved en mere alvorlig, pålidelig, 

troværdig, indpræntende karakter, som i følgende udmærkede 
replik af fru Hennings (som Claire i »Fabrikanten c): 

7 4 74727 

»Du må ikke tabe tålmodigheden, kære mor, hører du, du 

s m s m s r s 

047 2 

kan tro, han overrasker os ved at komme.« 



I det hele benyttes de dybere toner til de mere inderlige 
følelser. 

Sekunden (2) benyttes undertiden til en mindre afslutning, en 
slags musikalsk komma, f. eks. i fornævnte replik af hr. Zangen- 
berg i « Fabrikanten« : 

752 4 724 

»Den tid vil komme, da De vil indse, at . . .« 

s f r m s r m 

Tertsen (4) er næsten farveløs og benyttes derfor særlig til de 
svagtbetonede stavelser. (De fuldstændigt ubetonede stavelser nojes 
i reglen med en overgangstone eller en uforandret fortsættelse af 
den lige anvendte tone). 

De følgende toner (5, 7, 9) betegner eftertryk i stigende grad, 
men har også deres særlige betydning. 

Kvarten (5) har sit eget musikalske præg. Den synes at ha 
lidt inderligere følelse end 7 og 9, f. eks. af fornævnte replik: 

4 5 o 

»Jeg græder fru,«. 

m f d 

Endvidere har jeg iagttaget, at tone 5 ofte benyttes til de 
stavelser, som har stød, vist i reglen med en glidning fra 4 til 5, 
som dog ikke altid træder tydelig frem. 

Kvinten (7) er temmelig farveløs og derfor særlig skikket til 
de betonede stavelser, på hvilke der ikke skal siges noget særligt. 

På samme måde benyttes den ret hyppig til afslutning af 
sporsmål, når disse ikke har fortællende tonefald. 

Undertiden afsluttes sporsmålet på oktaven (12) på en sådan 
måde, at denne kan betragtes som kvint (7) i en hojere tonart 
{+ 5], f- eks. (»er De kemiker« ?) eller i følgende replik fra min 
notitsbog af min fader (om en ung pige, som boede hos os, sagt 
til hendes fader): 

7 4 5 9 12 5 9 12 

»Synes De, hun er bleven federe, raskere?« 

s m f 1 d' f 1 d' 

= f d m s d m s 

Seksten (9) betegner et endnu stærkere eftertryk end kvinten 
og synes ligesom denne mere i stand til at fremhæve meningen, 
end til at betegne særegne sindsstemninger. 

Septimen (11) er på grund af dens ejendommelige musikalske 
karakter særlig egnet til at betegne forskellige sindsstemninger, 
som medynk, utilfredshed, tvivl, indvendinger osv., som f. eks. af 
den tidligere nævnte replik: 

4 II 4 7 4 5 

»Måske De da vil føle anger . . .« 

m t m s m f 

Oktaven (12) har ligesom hovedtreklangens øvrige toner noget 
særlig klart ved sig, som gor den uskikket til at betegne mere 
sammensatte sindsstemninger, hvorimod den i forbindelse med de 
andre hojere toner er udmærket egnet til almindelige udråb, som 
vi vil ha set eksempler på i det foregående. 



Vender vi os nu til de døvstumme, da finder vi der, navnlig 
hos de egentlige døvstumme, helt andre toneforhold. 

Undertiden kan tonerne være for dybe, så stemmen får en 
mork og ubehagelig klang; undertiden kan de være for hoje, så 
stemmen blir skrigende; undertiden kan tonen være skiftende på 
en ejendommelig syngende måde, men helt afvigende fra vor egen 
melodi. Ikke helt sjældent har hver vokal sin tone, f. eks. a en 
dybere tone, i en hojere tone, osv. 

Disse fejl skyldes i reglen artikulationen, og navnlig den sidst- 
nævnte fejl vil man kunne fjerne eller undgå ved at gore de 
artikulatoriske øvelser så bløde, at stemmebåndene ikke drages 
med ind i bevægelsen, eller ved at gore dem så hurtige, at stemme- 
båndene dårlig får tid til at følge med. Også med fonoskopet 
kan de på bekvem måde modarbejdes. 

Hvad der blir tilbage af egentlig tonefald, blir ikke meget : 
en lille stigning på de ord, som særlig fremhæves, eller en storre 
stigning ved »erregung«. 

Undertiden kan tonerne skifte så regelmæssig, at man fristes 
til at indlægge dem som f. eks. terts og kvart eller kvint i en 
bestemt toneart (f. eks. for min hustrus vedkommende noget i 
nærheden af g-dur); men noget musikalsk kommer der selv- 
følgelig ikke ud deraf. 

Vilde man gi de døvstumme en virkelig musikalsk påvirkning, 
da vilde det kun kunne ske gennem et apparat, åtr{somfonoskopet) 
viser tonerne så tydeligt, at der kan tilvejebringes korrespondens 
mellem synet af tonerne og den tilsvarende muskelspænding, som 
frembringer dem, og derigennem også korrespondens med tonerne 
selv. 

Foruden de forsøg, jeg straks gjorde med fonoskopet, har 
vi her i Nyborg stadig brugt apparatet til i al almindelighed at 
lære eleverne forskel på hoje og dybe toner og lære dem at 
holde tonerne rent. 

Med et enkelt hold har vi dog prøvet at gå noget videre 
ved at lære dem forskellige småsange på tonerne o, 4, 7, dels 
ved fonoskopet, dels for de lidt mere hørende ved orgelet. For- 
søget gav det resultat, at flere af eleverne lærte disse småsange, 
— som jo ikke kan være underligt med så uegentlige døvstumme, 
som vi undertiden har dem her i Nyborg. 

Jeg tvivler derfor heller ikke om, at vi med tilstrækkelig tid 
til vor rådighed vilde kunne gå et skridt videre til virkelige tale- 
øvelser, idet vi også der vilde kunne nojes med de ovennævnte 
tre toner, nemlig 

kvinten (7) til betonede stavelser, 
kvarten (4) til svagtbetonede stavelser og 
primen (o) til afslutning. 

På den anden side må vi erindre, at naturen selv arbejder i 
samme retning for de mere hørende elevers vedkommende, idet 
disse af sig selv får et nogenlunde naturligt tonefald, og at vore 
bestræbelser derfor meget let kunde resultere i det at lægge 
arbejde fra naturen over på os selv. 

Jo mere hørende eleverne er, desto overflødigere blir denne 
undervisning; og jo døvere eleverne er, desto vanskeligere blir 
den; så jeg tvivler om, at der for nærværende tid i praksis vil 
kunne nås noget. 

Navnlig for de egentlige døvstummes vedkommende er op- 
gavens vanskelighed bleven mig mere og mere klar. 

Opgavens løsning vil ikke blot kræve mere tid, end man kan 
ta fra den intellektuelle undervisning; men den indeholder også 
den principielle vanskelighed, at muskelsansen måler tonerne med 
en hel anden målestok end øret. 

Muskelsansen måler nemlig tonerne kontinuerligt, ligesom 
fysikeren måler svingningstallene. Øret måler dem derimod dis- 
kontinuerligt med skalaen. Det mest vellydende interval vil straks 
forandres til en mislyd, når den ene af tonerne forandres en ube- 
tydelighed. Forandres tonen mere, vil intervallet atter blive til 
en vellyd, så igen til en mislyd osv. (Om den videnskabelige 
undersøgelse heraf, se: Helmholtz »Die Tonempfindungen«). 

Det tarvelige resultat af den lange undersøgelse blir da dette, 
at der næppe foreløbig kan være noget at gore i den ønskede 
retning, og det er vel tvivlsomt, om jeg havde taget fat på dette 
arbejde, hvis jeg på hint tidspunkt havde kendt døvstumme- 
undervisningens store praktiske vanskeligheder. 

Det er mit håb, at min undersøgelse ikke derfor vil være 
helt uden værdi 

For døvstummeundervisningen fastslår vi altså den sorgelige 
jsandhed, at der ikke synes nogen overskuelig udsigt til at hæve 
den egentlige døvstummes tale op over det, som den faktisk er, 
og som jeg har kaldet en hørlig skrift. 

Vor opgave må da være af al vor magt at gore denne skrift 
så tydelig som mulig. 

Denne opgave er artikulatioisundervisningeiis vanskelige pligt. 



Artikulationen i døvstummeskolen. 



Ingen stilling i døvstummeskolen er så ansvarsfuld, intet 
arbejde så brydsomt, ingen gerning så afhængig af den personlige 
dygtighed, som artikulationslærerens. 

Vi har vist i vor indledning, at artikulationen med nødvendig- 
hed må falde ind under vort og ikke under naturens arbejdsfelt. 
Der kan muligvis bydes lettelser i udførelsen, arbejdet selv kan vi 
ikke skyde fra os. 

Til udøvelse af dette vanskelige arbejde må vi af artikulations- 
læreren forlange, at han besidder eller ved øvelse tilegner sig et 
fint øre for sprogets lyde; thi det er med sit øre, at han skal 
kontrollere elevens lydfrembringelser. 

Denne kontrolleren kan også udtrykkes således, at han 
(læreren) skal undersøge, hvad der for lydens vedkommende (og 
vi ser jo bort fra tonen) mangler i den tilstræbte kongruens mel- 
lem de indtryk, som hans egne lyde og elevens lyde gir i hans 
bevidsthed. (Det er selvfølgelig kun indenfor den samme bevidst- 
hed, at en kongruens kan benyttes til kontrol). 

En tilsvarende selvkontrol måtte for den døves vedkommende 
være knyttet til artikulationsforestillinger og ikke til lydforestil- 
linger, da . han jo mangler sådanne. Vi ser derfor atter her, at 
det, som udelukker den døve fra en nojagtig selvkontrol ved til- 
egnelsen af lydene og dermed lægger det meste af dette arbejde 
over på læreren, er taleorganernes overvejende utilgængelighed 
for synlig iagttagelse, (stn. 8). 

Heldigvis er det kun på begyndertrinnet, ved tilegnelsen og 
befæstelsen af lydene, at lærererens kontrol er uundværlig. Hvis 

det ikke var så, vilde artikulationsundervisningen være håbløs og 
derfor fuldstændig meningsløs. 

Da erfaringen viser, at de døve til en vis grad er i stand til 
at bevare deres artikulation, så må de alså også være i stand til 
at erhverve sig en tilsvarende selvkontrol. Denne selvkontrol til- 
vejebringes netop gennem artikulationen, idet der gennem den 
skabes faste artikulatoriske erindringsbilleder (organforestillinger, 
eller hvad man vil kalde dem), med hvilke eleven bevidst eller 
ubevidst vil være i stand til at sammenligne alle sine senere 
artikulatoriske udøvelser. 

For de synlige taleorganers vedkommende blir denne erindring 
selvfølgelig støttet af den daglige aflæsning. Men for de usynlige 
organers vedkommende har den døve intet andet at bygge på^ 
end hvad der er fast indpræntet gennem øvelsen. 

Det gælder derfor om, at de erindringsbilleder, som skabes 
gennem artikulationen, blir så nojagtige som muligt. 

En famlen fra barnets side ved den forste artikulation kan 
selvfølgelig ikke undgås og er den normale vej\ hvorigennem det 
rigtige tilstræbes og nås\ men har en fejl forst fæstet sig, da vil 
den senere kun kunne rettes ved at rokke ved de erindringsbilleder^ 
hvorpå eleven netop skulde stole. 

Det utrolige arbejde det er at rette sådanne indgroede fejl, 
viser bedst, hvor faste erindringsbillederne kan være, og i hvor 
hoj en grad vi faktisk vil kunne stole på dem, når de er rigtige. 
Omvendt må vi ha lov til at slutte, at det i reglen vil være håb- 
løst og derfor tidsspildende at rette indgroede fejl. 

Ansvaret for elevens senere tale påhviler overvejende arti- 
kulationslæreren. De efterfølgende lærere har normalt ktin at 
fastholde og indøve det lærte. (30). 

Derfor må vi kunne fordre af vor artikulationslærer, at han 
ikke alene har et fint øre for sproglydene, men at han også er 
så klar over lydenes dannelsesmåde, at han kan høre sig til organ- 
stillingerne. 

Enhver lyd, som den døvstumme frembringer, må hos 
artikulationslæreren umiddelbart vække forestillingen om den 
organstilling, som har frembragt lyden; og denne forestilling 
må være korrekt. (31). 

Artikulationen fordrer viden, og korrekt viden. 

Kaster vi da et blik på den artikulatoriske videns udvikling, 
da finder vi allerede hos Bonet i det ældste eksisterende værk 

om døvstumhed (»Bogstavernes simplifikation og kunsten at lære 
døve at tale«, Madrid 1620, bl. a. oversat 1895 på tysk af Werner), 
en fuldstændig klar forståelse af, at forskellen mellem de enkelte 
lyde ligger i organstillingerne. Ja han foreslår endog at benytte 
en lædertunge til anskueliggørelse af tungestillingerne for de døve. 

Beskrivelsen af mundstillingerne er ganske vist bygget på den 
fejlagtige forestilling, at der skulde være en vis lighed mellem 
dem og typerne i det latinske alfabet. Men jeg ser deri kun et 
anskuelsesmiddel, som Bonet har benyttet på en ret opfindsom 
måde, og jeg kan ingenlunde gi Jespersen ret i, at Bonet kun 
hæver sig lidt over almindelig bogstavlære (Jespersens »Fonetik« 
s. 19). Bonets beskrivelse af organstillingerne er tværtimod så 
god, at man efter den tydeligt kan se, at de spanske lyde på 
Bonets tid i det væsentlige må ha haft en lignende udtale som nu, 
alene med undtagelse af j, (= g foran i og e), som nu udtales 
som det bageste tyske ch, men af Bonet beskrives med et langt 
mere fremskudt tungestilling, idet han siger, at tungen skal krum- 
mes mere henimod spidsen (end ved ga, go, gu) og strejfe ganen 
tæt indenfor tandkødet*). 

Denne beskrivelse er fuldstændig korrekt og stemmer med, 
hvad man véd andetsteds fra {Jespersens »Fonetik« s. 250, fod- 
noten), idet det spanske j (g) på den tid udtaltes ligesom det 
nuværende franske j (g) eller den tilsvarende stemmeløse lyd, det 
nuværende tyske sch. Forst senere er tungen rykket tilbage i den 
bageste ch-stilling, som vi har i den nuværende udtale. — 

Fra Bonet har vi uden nogen forbindelse et langt spring ned 
til det næste store navn på artikulationens område, lægen Amman, 
født (1669) i Sckveits , men virkende i Holland, Hans »Surdus 
loquens« (Amsterdam 1692) behandler de hoj tyske lyde; men han 
har tillige udgivet den på hollandsk (Amsterdam 1697) med be- 
handling af de nedertyske lyde. Denne behandling stemmer i de 
store træk så noje med den nuværende hollandske udtale, at vi 
deraf vil kunne slutte, at de hollandske lyde ikke kan ha for- 
andret sig meget siden Ammans dage. 



*) La segunda pronunciacion que tiene esta letra [g], es la que le sirue para 
gc, y gi, ha de coruar el mudo la lengua mas cerca de la punta, de lo que la 
coruaua para la pronuciacion primera, y con lo coruado tocarå en el paladar poco 
mas adentro de las encias, y aunque la respiracion pulse en aquella misma parte, 
no se hade' despegar la lengua de aquel puesto sino que darse pegada«, (Libro II, 
Cap. VI, s. 140). 

4* 

Vi ser således det hollandske oe fuldstændig behandlet som 
det enslydende tyske u. Det ejendommelige hollandske g ser vi 
beskrevet som det (næsten?) enslydende ch: »g eller chblir dannet, 
når man indsnævrer svælget med bagdelen af tungen så stærkt, at 
luften må presses igennem med magte, (udg. 1697, s. 178). 

I den latinske beskrivelse af de hojtyske lyde i den originale 
Surdus loquens får g en noget lignende behandling (1692, s. 36); det 
er antagelig dialektisk og skyldes ikke en reminiscens fra hollandsk ; 
thi han skriver umiddelbart efter: »I visse egne af Tyskland er 
g beslægtet med k, ligesom b med p og d med t« ; alså overens- 
stemmende med den nugældende udtale. I hollandsk paralleliserer 
han aldrig g med k derimod stadig d med t og b med p. 

Den selvstændighed, hvormed Amman behandler artikulationen, 
viser bedst, at han ikke kan ha kopieret englænderen Wal/ts, 
hvis bog »Tractatus de loquela« (1653, som jeg har haft lejlighed 
til at se i en udgave fra 173 1, trykt i Regensburg), i hele sit 
anlæg er vidt forskellig fra Ammans og ikke nær har den betyd- 
ning for os, ligesom den heller ikke direkte tar sigte på døv- 
stummeundervisningen. 

Heller ikke Bo7tet har Amman kendt. Deres behandling af 
stoffet er også helt forskellig, og navnlig udmærker Amman sig 
ved sin mere videnskabelige inddeling af lydene og ved den storre 
forståelse af stemmens betydnings (selv om selve stemmedannelsen 
ikke har været ham fuldstændig klar). 

Men det er ikke alene som teoretiker, at Amman står hojt. 
Når vi ser, hvorledes han lar sine elever iagtta de forskellige 
mundstillinger (direkte og i spejl), lar dem føle stemmen på strube- 
hodet og lydene eller luftens udgang gennem mund eller næse, 
og endelig lærer sine elever både at læse og aflæse, da vil man 
se, at det er hele den nuværende talemetode, som i sine store træk 
vil kunne læses ud af Am^nans bog. 

Hvor epokegorende Amman var, ses bedst af de talrige ud- 
gaver, hvori hans bog i den følgende tid udkom, og de mange 
oversættelser på andre sprog. 

Den originale Sur dus loquens fra 1692 (med hojtyske lyde, 
skrevet på latin) er (efter Grasshoff) oversat på engelsk af en 
Daniel Foot (hvorigennem Wallis og Amman er bleven bekendt 
med hinanden). Medens Amman i sin hollandske oversættelse 
(1697) tillige har afpasset indholdet efter det hollandske, synes 
noget sådant ikke at ha fundet sted med den engelske oversæt- 

telse, hvilket har givet anledning til misforståelser (som træder 
frem i brevvekslingen mellem Amman og Wallis), For at undgå 
dette udgir Amman en storre »Surdus lonquens, s. Dissertatio de 
ioquelac (Amsterdam 1700) med en i flere henseender fyldigere 
behandling, hvori også brevvekslingen med Wallis er optaget. 
Denne udgave er bleven oversat på fransk af en dr. Beauveais, 
og to gange på tysk; den ældste af disse er fra 1747; den senere 
er fra 1828 af Grasshoff, fra hvis fortale nærværende redegorelse 
er hentet. Til denne oversættelse er fojet to Breve fra Wallis til 
Boyle (1662) og Beverley (1698) om de enkelte forsøg, Wallis 
(omkring 1660) har gjort på at undervise døvstumme. Disse 
breve har deres interesse; men deres betydning for vort fag er 
kun ringe. 

Den latinske original er kommen i en række oplag, hvoraf 
den sidste vistnok er den 7de fra 1740, til hvilken er fojet Wallis 
fornævnte afhandling, »De loquela«. 

Af særlig interesse er den fyldigere udvikling, Amman gir 
artikulationen i den storre udgave fra 1700 (Grasshoff 1828). Vi 
finder således (s. 52) et langt fyldigere lydskema end i den hol- 
landske udgave, med henvisning til flere fremmede sprog. Interes- 
sant er det således at se det spanske g (=j) sat sammen med 
det tyske og hollandske ch, overensstemmende med den nuværende 
udtale. Hele forandringen af det spanske g i= j) fra en fortunge- 
lyd til en bagtungelyd synes således at ha fundet sted i tiden fra 
Bonet til Amman, 

Interessant er det også at se, hvorledes Ammaii i den storre 
udgave har fået fat på de stemte konsonanter. I den mindre 
udgave findes denne forskel slet ikke. Amman mener tværtimod 
der, at forskellen b— p, d — t o. s. v. beror på den kraft, hvormed 
de udtales (1697, s. ^^o)- ^^ skemaet i den storre udgave er 
derimod p-t-k betegnet som fuldstændig stumme, hvorimod b-d-g 
(»således som g udtales af franskmændene og englænderne foran 
a, o, u og af de fleste tyskere«), angis af Amman at begynde 
med »en let tone«. 

Jeg må her gore opmærksom på, at allerede Wallis betragtede 
b-d-g som halvstumme (»consonas semimutas«. Regensburgudgaven 
s. 3). Men at Amman heller ikke her kopierer Wallis ^ ses deraf, 
at han ikke begår Wallis fejl at betragte disse lyde som delvis 
nasale med udåndingen delt lige mellem næse og svælg (»spiritus, 
inter nares et fauces aequaliter diuisus«). 

Ammans overlegenhed over Wallis viser sig ikke alene på 
dette punkt, men også i hans beskrivelse af 'det engelske sh som 
en usammensat lyd, (selv om definitionen »stærkere s« ikke er 
rigtig. Også Ammans beskrivelse af det engelske j (= d + 
fransk j) er rigtigere end Wallis' (d + y), (se brevvekslingen i 
Grasshoffs oversættelse, s. ii). 

Også forskellen mellem v og f og mellem stemt s (fransk z) 
og ustemt s træder hos Amman så tydeligt frem, som man kan 
ønske: »disse lyde udtales ganske på samme måde; forskellen 
består alene deri, at der ved udtalen af v og z samtidig høres en 
vis vokallyd«. — 

Jeg har dvælet så længe ved Amman for rigtig at vise hojden 
af hans artikulatoriske standpunkt. 

Ammans Surdus loquens har da også været ledestjernen for 
de følgende tiders døvstummeundervisning, som det også aner- 
kendes fra alle sider. 

Når vi derfor i den påfølgende tid ser Tyskland ta talemetoden 
op til mere og mere almen gennemførelse, mens talemetoden i de 
fleste andre lande indskrænker sig til spredte forsøg, da er dette 
Tysklands store fortjeneste. Men metoden er Ammans. Det er 
ham, som både Kerger, Raphel, Lasius, Arnoldi o. s. v. væsentlig 
tar til forbillede; og heller ikke Heinicke kom ind på den rigtige 
vej, for »Surdus loquens faldt ham i hænde og førte hans be- 
stræbelser til det smukkeste resultat«, {Walther: »Geschichte des 
Taubstummenbildungswesens«, Leipzig 1882, s. 107). 

Heinicke har næppe været metodiker. Hans metode er i 
hvert fald kun lidet kendt; og hvad han gir af sit eget, er af ret 
tvivlsom værdi. Navnlig gælder dette hans »Arkanum« (forskelligt 
smagende opløsninger), hvormed han på begyndertrinnet vil på- 
pirke elevernes smagssans for derigennem at frembringe de for- 
skellige vokaler og lede eleverne til at tænke gennem smagen på 
en hurtigere måde end det er muligt gennem skrift. {Heinicke: 
»Beobachtungen iiber Stumme«, Hamburg 1778, s. 61 og 95; se 
også Walther s. 112). 

Jeg kan derfor ikke indromme berettigelsen af at kalde tale- 
metoden den tyske metode. 

Talemetoden er opstået sporadisk i forskellige lande 
og er i sin nuværende skikkelse i grundtrækkene Ammans 
værk. (32). 

Den specielle form^ som talemetoden har fået på tysk grund, 
kan vi derimod godt kalde den tyske metode eller den rene tyske 
metode\ og jeg vil i det følgende holde mig til dette navn. 

Det karakteristiske for denne metode er det: at alle tegn 
udelukkes, og at skriften kun tillades som et indpræntningsmiddel, 
efter at de nye ord er budt eleverne gennem aflæsning. 

Vor kritik af denne metode vilde derfor nærmest falde ind 
under aflæsningen, hvis ikke den rolle, man således har tildelt 
aflæsningen, hvilede på den falske artikulatoriske forestilling, at 
der er en synlig forskel på alle lydene. 

Spiren til disse anskuelser vil måske allerede kunne søges hos 
Amman, forsåvidt han ikke • tillægger aflæsningsvanskelighederne 
nogen storre betydning. Denne Ammans forestilling om aflæs- 
ningens lethed kan delvis være berettiget, hvor man som Amman 
kun har nogle fa velbegavede elever. Men den skyldes også på 
et enkelt punkt en anskuelse, som vistnok ikke er rigtig, og som 
træder frem i den storre udgave (Grasshoff, s. 86), hvor Amman 
udtaler, at de »udstødte lyde« (p-t-k) ofte udtales med en løftning 
af strubehovedet, hvorved de vil kunne skelnes fra de parallelle 
»næselyde« (m-n-ng). 

På den anden side vil man se, at Amman ikke drager den 
modsatte slutning, at der altid vil eller bor kunne ses forskel på 
de forskellige lyde. Han er tvertimod fuldstændig klar over, at 
aflæsningen for en stor del beror på slutning (Grasshoff, s. 55). 

Også Heinicke taler (i »Beobachtungen iiber Stumme«, 1778, 
s. 102) om »synlige og usynlige selvlyde«. 

Derimod træffer vi hos Hill, den tyske døvstummeundervis- 
nings sproglige reformator, forestillingen om samtlige lydes syn- 
lighed gennemført i sin fulde eensidighed. I sin bog »Vollstandige 
Anleitung zum Unterricht taubstummer Kinder« (3. opl. s. 19) 
forklarer han således »muligheden af at lære døvstumme at tale« 
derved : 

»at den talende mund gor ligeså mange bevægelser og indtar 
ligeså mange stillinger, som der er hørlige lyde«, 

lat der alså ligeså vel gives et synligt alfabet på den talende 
mund, som et hørligt for øret«. 

Disse falske anskuelser har holdt sig lige ned til vore dage, 
end yderligere støttede ved visse fonetikeres, navnlig Merkels af 
ingen nyere videnskabsmand opretholdte, overdrevne og fejlagtige 
artikulation. (Se f. eks. M: Anthropophonik, Leipzig 1863). 

Dette træder navnlig tydelig frem hos dr. Gutzmann, son> 
med stadig henvisning til Merkel og andre ældre fonetikere be- 
handler det artikulatoriske grundlag for aflæsningen i en artikel^ 
tDas Ablesen des Gesprochenen vom Gesicht« i det af ham og 
hans fader redigerede »Medizinisch-pådagogische Monatsschrift fiir 
die gesammte Sprachheilkundec 1892. 

Skont forfatteren er læge, står han dog døvstummeskolen så 
nær, at hans fremstilling vil kunne vise den overdrevne måde^ 
hvorpå artikulation og aflæsning endnu drives på mange steder. 

Forfatteren har stillet sig den opgave at gennemgå sprog- 
lydenes ydre kendemærker og således opbygge en tydre« sprog- 
fysiologi (s. 70). Denne opgave er lykkedes forfatteren i den 
grad over al forventning, at han for næsten hver lyd har kunnet 
angi en hel række ydre kendemærker, som i mangfoldige tilfælde 
endog er så tydelige, at den døve vil kunne kende lyden, selv 
om den talende holder sin mund tildækket! 

Hvem kan efter dette tvivle om den tyske metode, når aflæs- 
ningen er så sikkert et meddelelsesmiddel, at man endog vil kunne 
skelne en storre del af lydene alene på ansigtsudtrykket og hals- 
muskulaturen! 

Dr. Gutzmann's artikel er da også bleven slugt med begærlig- 
hed. Vi finder den optaget i det store tidsskrift »American 
Annals of the Deaf« og udgivet af »Volta-Bureauet« som et sær- 
ligt hefte, nr. 21 af »Reprints of useful knowledge«; og overalt er 
den fremkommen uden nogen som helst modsigelse. 

Kun skade, at dr. Gutzmann ikke har anført en eneste nyere 
autoritet for sine anskuelser. 

Jeg vil ikke tale om, at vokalerne, som i sig selv er nogle af 
de tydeligste lyde, hos Gutzmann blir endnu tydeligere, blandt 
andet ved (ligeledes efter ældre mønster) at la strubehodet hæve 
sig på i og sænke sig på u, endskont disse bevægelser af nyere 
fonetikere aldeles ikke regnes for noget karakterisk og blandt 
andet delvis benægtes af Trautmann^ som udtrykkelig skriver: 
»Hos mange mennesker, f eks. hos mig, står strubehodet ikke et 
hår dybere på u end på i«. (»Die Sprachlaute« s. 61). Også 
jeg har forgæves søgt efter disse strubehodebevægelser både hos 
mig selv og andre. 

Jeg vil hellere koncentrere opmærksomheden på de lyde, hvis 
forskel ligger i de usynlige organer, f.eks. medierne (b, d, g) og 
tenuerne (p, t, k), som på de fleste sprog udelukkende adskiller 

sig ved stemmebåndsstillingen, idet medierne er stemte, tenuerne 
stemmeløse. Også i dansk ligger forskellen i stemmebånds- 
artikulationen, skont medierne her er stemmeløse, idet til gengæld 
tenuerne fremsiges med et pust, som skyldes en fortsættelse af 
stemmebåndsstillingen ind på vokalen. En undtagelse danner 
derimod dét hollandske g, der udtales med en lignende åben 
tungestilling som det tyske bageste ch, samt de spanske b-d-g, 
som ligeledes (i hvert fald delvis) er åbne lyde. (Allerede Bonefs 
beskrivelse af b passer på den åbne lyd; ligeledes Wallis' be- 
skrivelse af d i det spanske ord mates tad). 

Bortset fra sådanne bestemte undtagelser er man mere og 
mere kommen til det resultat, at medierne og tenuerne på de 
fleste sprog er homorgane, d. v. s., at der ingen anden organ- 
forskel er end den karakteristiske stemmebåndsforskel. 

Denne viden er man naturligvis kun nået til gennem megen 
famlen, og navnlig har benævnelsen bløde lyde for medierne og 
kårde lyde for tenuerne gjort ikke ringe skade, idet man har 
overført disse navne på den hele artikulation med en deraf føl- 
gende forestilling om en tydelig ydre forskel. 

Dette forældede standpunkt, som ingen nyere fonetiker vil 
opretholde, har dr. Gutzntann gjort til sit. 

Således skriver han s. ^^\ 

»Når vi nu vender os til de ydre kendemærker for kon- 
sonanterne . . ., må jeg forst omtale medierne og tenuerne. Hvad 
der her har betydning for os, er i. forskellen i beskaffenhed af 
de dele, som danner lukket og den dermed sammenhængende 
form og beroringsart af munddelene (Thausing) og 2. den måde, 
hvorpå lukningen hører op, fordi bægge disse forskelle tydeligt 
kendetegner sig ved synlige stillinger og bevægelser af de enkelte 
dele«. 

På denne måde finder dr. Gutzmann, at b og p adskiller sig 
ved at læberne på p har en hårdere konsistens og sædvanlig er 
»rullet ind i munden« (Merkel). Endvidere har kæben en for- 
skellig stilling og bevægelse ved de to lyde. Forfatteren opstiller 
derfor som sin formening, »at dette fuldstændig slår til for selv 
med tildækket mund at skelne b fra p. Beviset for denne tilsyne- 
ladende lidt dristige påstand gir det praktiske forsøg« ! 

Ved d og t blir vanskelighederne naturligvis storre. Men dr. 
Gutzmann finder alligevel forskelle nok og ender med den på- 
stand, at han også her efter mange indgående iagttagelser må 

hævde, at det er muligt at se forskel på d og t, selv om munden 
holdes tildækket. 

Også g og k adskiller sig hos Gutzmann på flere måder, blandt 
andet ved en forskellig stramning (fluktuation) af halshuden(Merkel). 

Som bekendt er også nasalerne (m, n, ng) på de fleste sprog 
homorgane med medierne og tenuerne, d. v. s., at m-b-p, nd-t, 
ng-g-k tre og tre har de samme ydre organstillinger. Dr. Gutz- 
mann deler ikke denne mening. Også nasalerne har hos ham 
»deres særlige karakteristika! (s. 84), navnlig m og n; ng finder 
han derimod sværere at iagtta, idet den mangler alle ydre kende- 
tegn. Dog antyder han som en mulighed, at ng måske netop 
derved vil kunne kendes, da jo de fleste andre lyde har deres 
sikre ydre kendemærker. 

Jeg skulde ikke ha opholdt læseren så længe ved disse 
antikviteter, hvis ikke skriftets udbredelse havde vist, med hvil- 
ken utrolig mangel på kritik et arbejde kan blive modtaget, når 
det blot går ud på at vise, at aflæsningen vil kunne udvikles til 
det sikre meddelelsesmiddel, som metoden, trodsende al erfaring, 
forudsætter den skal være. 

I sammenligning med Ammans artikulation betegner den 
Gutzmannske et uhyre tilbageskridt, og selv om andre kolleger har 
været heldigere i deres udvikling, må vi alligevel — til Ammans 
ære — hævde som vor overbevisning, at: 

Døvstummelæremes artikulatoriske forestillinger står gen- 
nemgående under det standpunkt, Amman indtog for 200 år 
siden. (33). 

Selvfølgelig kan man ikke . forlange, at enhver skal besidde 
Ammaiis fine øre og skarpe iagttagelsesevne, eller hans udstrakte 
fonetiske sprogkendskab. Men fonetikken har i vore dage gjort 
så store fremskridt, at man ikke behøver at gå til forældede 
mønstre som Merkel og lignende. 

Det må da også anerkendes, at man hos de egentlige anførere 
på artikulationens område finder en ikke ringe bestræbelse efter 
at ta hensyn til den nyere fonetik, selv om denne bestræbelse 
endnu kun i ringe grad er nået til en rigtig vurdering af f. eks. 
de Bell'skt, principper eller lydskriftens betydning ikke blot for 
undervisningen, men også for læreren selv som et uundværligt 
middel til at drive endog blot et tåleligt fonetisk studium. 

Navnlig i Tyskland må vi fremhæve Vatter^ som den, der i 
vore dage har gjort mest for at hæve artikulationen, både ved 

sin personlige dygtighed, sin store lærervirksomhed overfor stu- 
derende kolleger og ikke mindst ved sine bøger, af hvilke jeg her 
særlig skal fremhæve: tDie Ausbildung des Taubstummen in 
der Lautsprache« i. del 1891. 

Når jeg da i det følgende vil tillade mig at pege på nogle 
enkelte mangler i Vatters fremstilling, er det kun for så meget 
mere at anerkende de gode sider deri. 

Af reminiscenser fra Merkel har jeg hos Vatter kun direkte 
truffet den intetsigende udtalelse (s. 8 — 9) om stemmedannelsens 
»Betingelsesligning«, nærmest en pseudo-videnskabelig talemåde; 
thi hvis der virkelig var en betingelses-/?:^;^^^, kunde vi være 
sikker på, vore elever skulde nok la være at løse den. 

Derimod har Vatter hele den tyske artikulations overflødige 
eller fejlagtige strubehodebe vægeiser. »Den energiske løften af 
strubehodet« danner et af Vatters vigtigste momenter ved frem- 
stillingen af vokalen i (s. 13), og en tilsvarende betydning til- 
lægges strubehodets sænkning på u (s. 46). 

I det hele taget er vokalartikulationen det mindst heldige, 
både på grund af de overflødige organbevægelser og fordi den 
(ligesom de fleste andre steder) er baseret på den gamle trekant 

vL u, som ikke byder så simpel og korrekt en artikulation, 



som de Bell'ske principper muliggor. Jeg skal senere komme 
tilbage til dette punkt. 

På et enkelt sted af vokalbehandlingen må vi endog næsten 
sige, at det væsentlige drukner mellem det fejlagtige eller over- 
flødige og tildels fuldstændig glemmes, som vi ser i følgende 
beskrivelse af forskellen mellem a og u (s. 46): 

»Fremskydning af underkæben, runding af læberne, tilbage- 
trækning af tungen og sænkning af strubehodet på u står i den 
skarpeste modsætning til a-stillingen«. 

Blandt de angivne momenter er der bogstavelig kun et, som 
har nogen egentlig betydning, nemlig »runding af læberne«; og 
den vigtige kæbestilling er slet ikke kommen med. 

På lignende måde savnes i aflæsningen en klar og utvetydig 
udtalelse om, at forskellen mellem de homorgane lyde (m-b-p, 
n-dt o. s. V.) er og skal være usynlig for ojet. Det eneste, som 
udtales med bestemthed, er usynligheden af lyden h og vanskelig- 
hederne ved at se ng-g-k. 

Et lille tilløb til lydskrift (eller snarere lydretskrivning) findes, 
idet Vatter i sin artikulationslære markerer de forskellige udtaler 
af e, og i sm fibel viser den forskellige rytme og betoning; ellers 
er der intet. 

Den eneste i den tyske døvstum meskole, som har taget ordet 
for en lydskrift (og selv lavet en sådan) er døvstummelærer Hoff- 
mann i Ratibor. — 

Vender vi os nu til de nærmeste lande, da finder vi i Frankrig 
talemetoden indført fra Tyskland (over Italien) omkring 1880 og 
gjort obligatorisk 1884. 

På artikulationens område har vi her et stort og udmærket 
arbejde af den desværre så tidligt afdøde Goguillot\ »Comment 
on fait parler les Sourds-Muets (Paris 1889). 

Bortset fra den sædvanlige vokalbehandling finder man kun 
meget lidt at bemærke til Goguillofs smukke arbejde. De over- 
flødige strubehovedbevægelser er fuldstændig borte, og forskellen 
mellem synligt og usynligt gennemgående klart behandlet. Men 
den nødvendige konklusion, at kun en brøkdel af sproget er 
synligt for ojet, savner man. Lydskriftsporsmålet er ikke berort. 

T'\\ Italien blev talemetoden forst indført efter 1870 ^i Fomariy 
en ven af Hill, 

Undervisningen er bl. a. fyldigt behandlet af Ferreri i »Il 
Sordomuto« (Siena 1895). Bogen indeholder vistnok meget godt 
og er samlet med megen flid, men er for artikulationens og aflæs- 
ningens vedkommende bygget på det samme falske grundsyn, som 
hele den tyske metode. 

Ferreri forlanger alle lyde aflæst og vil ha, at de døve ikke 
blot skal kunne se de storre forskelle men også bringes til at 
skelne talens mikroskopiske bevægelser (»Il Sordomuto«, s. 211, 
ordet »mikroskopisk« fremhævet af hr. Ferreri selv). 

Dette forlangende er selvfølgelig meningsløst. Jeg antar der- 
for, at hr. Ferreri ved mikroskopiske (for det blotte oje usynlige) 
bevægelser i virkeligheden mener små makroskopiske (for det 
blotte oje synlige) bevægelser. 

Med andre ord: Hvis der skal være mening i hr. Ferreris 
ord, så må han i virkeligheden mene akkurat det samme som Gutz- 
mann, kun med den forskel, at hvor Gutzmann opstiller bestemte 
forskelligheder i kæbebevægelser, læbebevægelser, osv., der op- 
stiller Ferreri noget ubestemt, hvis art han ikke selv synes at ha 
nogensomhelst nærmere forestilling om. 

Dette uklare standpunkt træder endnu tydeligere frem i en 
kritik i det af ham redigerede tidsskrift »L'educazione dei Sor- 
domuti« (1900, s. 275 og flg.) af min for døvstummekongressen i 
Paris skrevne afhandling: »Exposé des principes de l'Articula- 
tion« (Tillæg til årsberetning fra den kgl. døvstummeskole i Ny- 
borg, 1900). 

Hr. Ferreri minder forst om, at jeg er en ven af skriften og 
slutter deraf, at jeg vel ikke besidder »det intelligente og lang- 
modige tålmod, som er nødvendigt for at undervise efter tale- 
metoden, således som vi alle kender den«, hvorefter han fortsætter 
med sydlandsk indignation: 

»Ved han da ikke (il sign. Forchhammer), at den døvstummes 
oje (selv den ikke særlig begavedes) vænner sig til på den talendes 
ansigt at iagtta billedet af taleorganernes for os usynlige refleks- 
bevægelser« ? 

»Ved han ikke, at — omend det, som det bor sig, må ind- 
rommes, at mange organstillinger (simboli della parola orale!) er 
skjulte for ojet — enhver bevægelse af taleorganet alligevel har 
en ydre livsrefleks (riflesso esterno di vita).« 

I en artikkel i »Nordisk tidskrift for Dofstumskolan« 1901, 
s. 137 og flg. (oversat i »Blåtter fiir Taubstummenbildnug 1901, 
s. 145) har jeg allerede udtalt min beklagelse over mit hidtidige 
ukendskab med hr. Ferreris »livsrefleks«, et udtryk som i viden- 
skabelighed minder ikke så lidt om Bramas livseleksir og lignende. 

Hr. Ferreri vilde dog måske være kommen til en anden 
anskuelse, hvis han havde forstået ^é'//, hvis værker han har over- 
sat, eller sonnen Graham Bell, af hvilken jeg skal tillade mig at 
citere en udtalelse (»Dr. A. Graham BeW% Private Experimental 
School« by John Hiiz, Volta Bureau, 1898, s. 12): 

»Hvis vi vil undersøge synligheden af de lyde, hvoraf vort 
sprog er sammensat, vil vi finde, at storste delen af dem ikke er 
synlige for ojet. Når læberne er lukkede, kan vi ikke se, hvad 
der sker indenfor munden. F. eks.: De lyde, som fremstilles ved 
bogstaverne p, b, m, medfører en lukning af læberne, men det er 
umuligt for eleven at sige, om den frembragte lyd er p, b, eller 
m; han ved kun, det er en af disse tre, idet ingen anden lyd 
medfører læbelukning.« — 

I Holland er talemetoden institutmæssig indført 1853. Lydene 
er her fonetisk behandlede af Roorda, (»De klankleer« 1901«). — 

Her i Danmark vil selve døvstummeundervisningen snart kunne 
fejre de hundrede år, idet det kgl. Døvstummeinstitut i København 
stiftedes d..!/. april 1807 med skolepligt fra 1817 for samtlige 
landets døvstumme. 

Metoden var tegnmetode^ indført fra Paris i en simplificeret 
skikkelse af dr. med. Castberg^ og senere omdannet af Malling- 
Hansen til næsten ren skriftmetode, med nogen artikulation. 

Talemetoden er forst indført privat 1846 af senere sognepræst 
Dahlerup efter en rejse til Tyskland (1845) og udøves nu, foruden 
i et par private instituter, i de to statsanstalter, ^Det kgl, Døv- 
stummeinstitut i Fredericias for egentlig døvstumme, delt efter 
begavelsen i A og B, og den herværende itkgL Døvstummeskole 
i Nyborg<f> for uegentlige døvstumme, mens de svagest begavede 
egentlige døvstumme (C-eleverne) stadig undervises efter tegn- 
skriftmetoden på det kgl. Døvstummeinstitut i København. 

På artikulationens område må vi ganske særlig fremhæve den 
dygtige og energiske leder af Fredericiainstituttet, Georg ydr- 
gensen, som har forstået at hæve sit institut til en både i ind- og 
udlandet anerkendt hojde, hvor man ikke mindst må beundre den 
bestemte og tydelige udtale, det er lykkedes at bibringe de egent- 
lige døvstumme. 

Dette må så meget mere beundres, som der (med undtagelse 
af en ældre artikulationslære af yoh. Keller) intet fandtes her i 
landet på den teoretiske artikulations område (ligesom også Jes- 
persens »Fonetik« er af senere dato). 

Jeg skrev da (1894 — 97) i »Tidskrift for Dofstumskolan« et 
Udkast til en dansk artikulationslære , som udkom i særtryk til 
skolens brug. 

Endskont min Bog står tilbage for Goguillofs med hensyn 
til de derværende rige og oplysende illustrationer, og også for ind- 
holdets vedkommende forst og fremmest må holde sig til, hvad 
der er almen fastslået som virkelig korrekt, så har jeg dog på 
ethvert punkt søgt at overveje sagen fra grunden og på flere 
steder ment at burde gi sagen en anden fremstilling, eller storre 
tilpasning for artikulationen end den sædvanlige. Jeg har derfor 
anset det for min pligt ved nærværende lejlighed at fremlægge 
disse punkter til fornyet samlet kritik. 

Til forklaring af artikulationen for læreren har jeg som et 
hjælpemiddel anvendt en simplifikation, jeg har foretaget af Jes- 
persens analfabetiske formler. 

Grundtrækkene deraf vil ses af det efterfølgende skema for 
ordet nybagt, udtalt som det her står skrevet, alså ikke nybacht, 
som man ofte kan høre på dansk. 

Vi ser her for det forste en række vandrette linjer, hvorpå 
der er opskrevet forskellige tal (o, i, 2, 3) og tegn(+, -5-). Disse 
tal og tegn skal angi organstillingerne, og hvert organ eller del 
af et organ har sin bestemte linje: 

Paa linjen K opskrives kæbens (d. v. s. underkæbens) stil- 
linger ved hjælp af tallene i, 2, 3, idet i betegner den hdjeste 
kæbestilling (med næsten sammenbidt mund); 2 betegner den 
mellemste og 3 den dybeste stilling (med den storste mundåbning, 
som benyttes i talen). 

På linjen E^ opskrives l^beflademes afstand fra hinanden, idet 
man her særlig fremhæver det tilfælde, hvor denne afstand er o, 
d. V. s. hvor læberne beror er hinanden (som ved b). 

På linjen £2 opskrives læbevigenes (mundvigenes) stilling, idet 
+ skal betegne en vandret fremskudt og -^ en vandret tilbage- 
trukket stilling. 

På linjen Ci opskrives tungespidsens stillinger, idet man navn- 
lig fremhæver det tilfælde, hvor tungespidsens afstand fra ganen 
er o (som paa n og t). 

På linjen C2 opskrives tungeryggens stillinger, idet man også 
her fremhæver det tilfælde, hvor tungeryggen er sat op imod 
ganen, hvilket betegnes ved at afstanden er o (f. eks. på g). 

På linjen Cg opskrives tungerodens stillinger, idet vi (ligesom 
ved læberne) lar + betegne en fremskudt og -5- en tilbagetrukket 
stilling. 

På linjen (S opskrives ganesejlets stillinger, idet vi lar i be- 
tegne den åbne, sænkede stilling, som vi har på alle nasallyde, 
medens vi på de andre steder underforstår o til betegnelse af den 
lukkede stilling. 

På linjen S opskrives stemmebåndenes afstand fra hinanden, 
idet I betegner den snævre stemmerids, som vi har på alle de 
stemte lyde, medens 2 betegner den åbne stemmerids, som be- 
nyttes ved ind- og udånding samt på alle ustemte lyde. Den 
lukkede stemmerids betegnes ved o. 

De Tegn, jeg her har benyttet, er alså: 
o til angivelse af lukkede stillinger, 
I, 2, 3 til angivelse af åbne stillinger, samt: 
+ og -r- til angivelse af vandret fremskudte og tilbagetrukne 
stillinger. 

Endvidere benytter jeg, som skemaet viser, en streg: — til 
at betegne den uforandrede fortsættelse af en organstilling ^ medens 
en række prikker: . . skal betegne overgangen fra een stilling til 
en anden. 

På de steder af skemaet, hvor der intet tegn står, tmder- 
forstås en neutral organstilling (herunder indbefattet den løftede 
stilling af ganesejlet). — 

Som man ser, har den analfabetiske opstilling af et ord form 
af et skema, der har udstrækning både i længden og bredden. 
Skemaet kan derfor gennemgås både i vandret og lodret retning. 

En gennemgang af de vandrette pinjer vil vise, hvilke stil- 
linger hvert enkelt organ efterhånden indtar i ordet. 

En gennemgang i lodret retning vil derimod vise, hvorledes 
hver enkelt lyd er karakteriseret ved bestemte, samtidige organ- 
stillinger. 

Det er indbegrebet af disse, som kaldes den analfabetiske 
formel for en lyd, f eks. for n: Ci = o, © = i, S = i. 

Som eksempel på den analfabetiske fremstillingsmade skal 
jeg gi en kort oversigt over min behandling af de 10 vokaler: 

I, 2, 3 = forskelligt-åbne stillinger, 

+, -f- = fremskudte og tilbagetrukne stillinger. 



Som skemaet viser, va^. forskellen mellem vokalerne søges i 
linjerne If, £2 o& ^3> medens de for alle vokalerne fælles organ- 
stillinger underforstås i linjerne £1, Ci, C2, © og S. 



De for vokalerne fælles organstillinger. 

£1. Læbeflademe skal ved alle vokaler være bløde og må 
uden selvstændig artikulation følge mundvigene (£3) frem og til- 
bage og kæben (If) i dens op- og nedadgående bevægelse. 

Cl. Tungespidsen har ved alle vokalerne sin plads lige bag 
ved tænderne, og det er en fejl, når den, som man undertiden 
kan se, trækkes langt tilbage, eller omvendt: løftes og skydes ud 
mellem tænderne. 

C2. Tungeryggen, tungens opadvendende flade skal ved alle 
vokalerne være forholdsvis blød at føle på. — Ved konsonanterne 
kan der være tale om at sætte tungen fast mod ganen eller lig- 
nende. Ved vokalerne ligger tungen altid, frit og kan ved et 
minimum af kraftanstrængelse bringes i en hvilken som helst stil- 
ling. En hård tunge er derfor tegn på en overflødig muskel- 
virksomhed, som nødvendigvis må vanskeliggore artikulationen, 
selv om lydene måske ikke altid lider derved. 

5 



f 

Tungeryggens form retter sig iøvrigt efter tungerodens stil- 
ling, som vi senere skal se. Men i alle tilfælde skal tungen ligge 
bredt i munden, således at dens rande rorer ved kindtænderne. 
En smal tungestilling vil i reglen gore stor skade i artikulationen 
og vil navnlig umuliggore dannelsen af i- og y-lydene, tildels også 
e- og ø-lydene, som også Vatter i hovedtrækkene gor opmærk- 
som på. (iDie Ausb.« s. 50). 

.(S. Ganen skal ved alle vokaler være hævet, så luftens ud- 
gang gennnem næsen er hindret. En sænket gane frembringer 
nasalerede lyde: snovlen, (Hvorledes dette kan modarbejdes vil 
senere blive omtalt). 

S. Stemmebåndene kan på alle vokalerne inta enhver af 
sine stillinger: o, 1, 2; men det er kun den snævre stilling (i), 
som gir vokalerne deres stemmeklang. (De forskellige stillinger 
og bevægelser skal senere blive gennemgåede). 



De for de enkelte vokaler karakteristiske organstillinger. 

K. Kæben. Som skemaet viser, nojes vi i vor artikulation 
med tre læbestillinger (i, 2, 3); og ligesom artikulationslæreren 
selvfølgelig må vide bestemt, hvilken kæbestilling han vil bruge 
til eri hvilken som helst vokal, således må han også alene ved 
synet kunne afgore, om hans elever benytter kæben på den rette 
måde. 

De forskellige kæbestillinger kendes bedst på afstanden mel- 
lem tænderne\ og vil jeg da i det følgende opstille bestemte tand- 
afstande, idet jeg vel ikke benægter, at man kan bruge andre 
værdier, men anser det ønskeligt, at artikulationen fremstilles så 
bestemt, at læreren med lethed kan rette sig derefter og ved en 
fornuftig anvendelse af reglerne være sikker på at opnå et an- 
tageligt resultat. 

dyb kæbestilling — dybe vokaler, 
a, æ, 5, å: 
Tandafstand c. 1Y2 cm., omtrent så stor, at læreren lige kan 
få de yderste led af sin pegefinger ind i barnets mund. 

K = 2, 

middeldyb kæbestilling — middeldybe vokaler, 
e, 0, o: 
Tandafstand c. ^/^ cm., omtrent så stor, at man kan fa spidsen 
af sin pegefinger ind i barnets mund (til midt på neglen). 

hoj kæbestilling — hoje vokaler, 
i, y, u: 
Randen af underkæbens tænder omtrent vandret bagved 
randen af overkæbens, så at man lige kan få en negl imellem 
(neglen holdt vandret). 

Det følger af det foregående, at navnene Ao/e og dyåe vokaler ikke har 
noget at gore med vokalernes hoje og dybe klang, et sporsmål, som er uden syn- 
derlig betydning for artikulationslæreren. 

£2. tæbevigene. Som skemaet viser, har vi på vokalerne 
to forskellige læbestillinger, eftersom vigene er fremskudte eller 
tilbagetrukne. 

£2 = +, 
fremskudte læbevige — rundede vokaler, 
6, 0, y: å, o, u: 
Læbevigene vandret fremskudte uden udkrængning eller ind- 
snævring af læberne. 

Angående graden af fremskydning vil vi ved at gennemgå 
vokalrækken å-o-u se, at læberne skydes mere og mere frem, 
efterhånden som vi nærmer os til u. Men denne yderligere frem- 
skydning må jeg betragte som rent passiv og udelukkende frem- 
kommen ved kæbebevægelsen. Vi behøver derfor ikke at ta 
noget som helst hensyn dertil og kan fra et artikulatorisk stand- 
punkt godt betragte læberne som lige stærkt fremskudte på alle 
de her medtagne rundede vokaler. 

€3 = ^, 

tilbagetrukne læbevige — urundede vokaler, 

a; æ, e, i: 

Læbevigene vandret tilbagetrukne uden stramning af læberne. 

Angående graden af tilbagetrækning må bemærkes, at den 

godt kan være ens på alle de nævnte vokaler, og at den ikke må 

overdrives. Normalt benyttes ofte en neutral læbestilling, men 

jeg tror, det i artikulationen vil være bedst at trække læberne 

lidt tilbage, omtrent som til et lille smil for at fremhæve mod- 
sætningen til de rundede vokaler. 

C3 Tungeroden. Som skemaet viser, har vi to tungerods- 
stillinger, en fremskudt og en tilbagetrukket. Selve tungeroden 
kan vi naturligvis ikke se; men når den ^år frem, vil man se 
tungens overflade hvælve sig, som på æ; og omvendt vil tungens 
overflade lægge sig fladt i munden, som på a, når roden går 
tilbage. 

Artikulationen a-æ-a består alså af en vandret bevægelse af 
tungeroden frem og tilbage, i virkeligheden ligeså simpel en be- 
vægelse som f. eks. vandrette armbevægelser i gymnastik. 

De fleste engelske fonetikere nojes derimod med at angi beliggenheden af 
deres såkaldte artikulationssted samt afstanden der. At. dette ikke er tilstrækkeligt, 
viser erfaringen i døvstummeskolen, idet man med lethed kan få et æ, som har en 
rigtig stilling af fortungen (rigtigt artikulationssted med rigtig afstand), men som 
dog har bevaret en a-agtig klang, fordi tungeroden ikke er tilstrækkelig fremskudt. 

fremskudt tungerod — fortungevokaler, 
æ, e, i; 5, 0, y: 

Tungeroden vandret fremskudt. Tungens overflade som følge 
deraf hvælvet, således at dens forreste og midterste del (men ikke 
spidsen) kommer til at ligge forholdsvis hojt i undermunden. 
Hele tungen blød og bred, med sine rande rorende ved kind- 
tænderne og med sin spids lige bagved de nedre fortænder. For- 
tungen nærmest ved ganen, men afstanden afhængig af kæbestil- 
lingen : ved i og y skal tungen løftes så hojt op mod ganen, at 
der kun langs midten af fortungen blir en smal rende, hvor luften 
kan slippe igennem. (Denne rende kommer af sig selv, når man 
bare passer tungestillingen). Ved e og er afstanden noget 
storre, svarende til den forøgede tandafstand. Og ved æ og 5 er 
afstanden storst*. 

Angående graden af fremskydning og den hele deraf følgende 
tungestilling må bemærkes, at vi ikke behøver at gore nogen 
synderlig forskel i så henseende ved de her nævnte vokaler. For 
det forste skal tungestillingen være absolut ens på vokaler med 
samme kæbestilling. Tungen skal alså stilles fuldstændig ens på 
æ og 6, ligeledes på e og og på i og y. Dette må strængt 
overholdes, da anvendelsen af forskellige tungestillinger på disse 

lyde gir eleverne et unødvendigt artikulatorisk ekstraarbejde, selv 
om måske vokalernes klang ikke altid lider derunder. 

Angående vokaler med forskellig kæbestilling f. eks. æ, e, i 
kan sagen ikke afgores så bestemt. De fleste fonetikere angir her, 
at tungen skal være mere fremskudt på i end på æ. Dette er 
også rigtigt, når man til artikulationen benytter et minimum af 
kæbebevægelse, Ved den i dette arbejde foreslåede anvendelse 
af kæben vil der derimod ikke være noget til hinder for at be- 
nytte een og samme tungestilling til alle disse vokaler, således at 
forskellen mellem æ, e og i alene kommer til at ligge i kæbestil- 
lingen. 

løvrigt må erindres, at det at kæbebevægelsen er en vinkelbevægelse og ikke 
en pårallelbevægelse nødvendigvis må bevirke, at det geometriske artikulationssted 
for æ kommer til at ligge længere tilbage end for i, selv om tungens stilling i 
undermunden er absolut den samme for bægge lyde. 

3:8 = -4-, 

tilbagetrukket tungerod — bagtungevokaler, 
a; k, Of u: 
Tungeroden vandret tilbagetrukket. Hele tungen iøvrigt flad, 
bred og blød. Spidsen om muligt i beroring med tandrødderne, 
i hvert fald ikke for langt tilbagetrukket. 

Angående graden af tilbagetrækning må bemærkes, at der 
ikke er nogen grund til at gore forskel på den ved de nævnte 
vokaler. 



Som resumé af det foregående kan vi sige, at vi til artiku- 
lationen af de vigtigste danske vokaler i alt det væsentlige kun 
behøver : 

3 kæbestillinger, 

2 læbestillinger og 

2 tungestillinger, 
alså i alt: 7 organstillinger. 



Dette simple resultat vil selvfølgelig ikke sige, at ethvert 
normalt menneske i sin vokalartikulation indskrænker sig til disse 
7 organstillinger; thi ude i livet træffer vi en ikke ringe vekslen. 
Men /// artikulatorisk brug er dette vistnok den lettest tænkelige 
måde til frembringelse af rene vokaler^ d. v. s. udprægede for- 

tungevokaler, bagtungevokaler, o. s. v., således som de, med 
mindre nuancer findes i hovedparten af sprogene. 

Fremstillingen hviler på BeWs^ men er, som man vil se, 
meget simplificeret. At den også er simplere end den tyske og 
den derfra modtagne franske og italienske vokalbehandling, skal 
jeg tillade mig særlig at vise. 

Den sædvanlige tyske vokalbehandling angis at stamme fra 
Hellwag og går ud på at betragte vokalerne som liggende i en 

trekant i_ _u, idet de øvrige vokaler betragtes som mellem- 
vokaler mellem disse tre. 

Som den vigtigste repræsentant for metoden skal jeg holde 
mig til Vatter (»Die Ausbildung des Taubstummen«. i. del, 
Frankfurt 1891). 

Hovedvægten lægges her på de to vokalrækker: 

a- å -e-i og 
a-(å)-o-u. 

Vokalerne a og e dannes alså som overgangslyde mellem a 
og i ved en jævn bevægelse af samtlige artikulerende organer, og 
på samme måde dannes (å og) o ved overgangen fra a til u. 
(Vokalen å er her sat i parentes som udeladt af Vatter). 

Forskellen mellem Vatter s og min artikulation vil træde 
tydeligt frem ved en analfabetisk opstilling, (for den Vatterske 
artikulations vedkommende såvidt gorligt baseret på hans for- 
klaring af forskellen mellem lydene). 

Vatters artikulation : 



mindst 4 organstillinger.*) 

16 organstillinger. 
(Prikkerne betegner som sædvanlig overgangsstillinger). 



*) Tallene i, 2, 3, 4 skal (dog uden nærmere værdiangivelse) betegne de fire 
kæbestillinger, Vaiter behøver til rækken i-a. Derimod mangler han en nærmere 
angivelse af kæbestillingen til o og U i sammenligning med de andre. 

Min artikulation: 

7 organstillinger. 

Som man ser benytter Vatter over dobbelt så mange vokal- 
stillinger som jeg, hvortil yderligere kommer den overflødige 
fremskydning af underkæben på u (s. 46) samt de forskellige 
strubehodebevægelser. 

Langt vigtigere end talforskellen er dog artsforskellen, idet 
den tyske artikulation baseres på »et stort antal usikre overgangs- 
stillinger i stedet for et lille antal sikre yderstillinger. 

Hertil kommer, at læreren efter de tyske principper ikke får 
den øvelse som efter de engelske principper i at sondre mellem 
de. enkelte organers indflydelse på vokallyden og vænne sit øre 
til at skelne imellem fortungestillinger og bagtungestillinger, mel- 
lem rundede og urundede læbestillinger, mellem hoje, middelhoje 
og dybe kæbestillinger. 

Hvor tydelig denne forskel træder frem i min simplifikation 
af de engelske principper, vil ses af den hosstående figur, hvor 

— betegner læbebevægelsen, 

— tungebevægelsen, 

— kæbebevægelsen. 

Man ser her, hvorledes det hele vokal- u j 

system kan afsættes på en aflang klods eller / / | 

dobbeltkubus. Men også de enkelte vokal- /_ ^/ 

grupper, f. eks. de rundede eller urundede / /\ i 

vokaler vil ha deres særegne stilling på ^/^ »/ / 

klodsen. Den fulde betydning af figuren 
vil derfor træde tydelig frem, om læseren 
vil opsøge beliggenheden af vokalerne, efter- 
som de har dyb, middeldyb eller hoj kæbe- 
stilling, rundet eller urundet læbestilling, samt bagtungestilling 
eller fortungestilling. 

Af figuren vil man endvidere kunne se, hvorledes man på 



-æ 

basis af en enkelt vokal efterhånden kan indøve dem alle, skridt 
for skridt udelukkende ved hjælp af enkeltbevægelser. 

Lad os eksempelvis anta, at en elev har lært at frembringe 
et nogenlunde rent a. Vi kan da på grundlag af dette alene ved 
en læbebevægelse komme over til å. På lignende måde kommer 
vi ved en tungebevægelse over fra a til æ. Derfra atter ved en 
læbebevægelse til 6, o. s. v. Idet vi stadig sammenligner med 
figuren, vil vi alså fa følgende fremgangsmåde: 

Eks. I. Udgangspunkt . 
læbebevægelse . 
tungebevægelse 
læbebevægelse . 
tungebevægel^e. 



a-æ 

æ-5 eller 
å-O 

Iå-o-u 
æ-e-i 
6-ø-y eller 
e-ø 
i-y. 



læbebevægelse . 



På lignende måde vil man, om man går ud fra vokalen u, fa : 

Eks. 2. Udgangspunkt . . . . u 

kæbebevægelse. . . . u-o-å 

læbebevægelse .... å-a 

tungebevægelse . . . a-æ 
o. s. V. 

Fremgangsmåden kan således varieres på forskellig måde; 
men i virkeligheden er det kun een læbebevægelse og een tunge- 
bevægelse (frem og tilbage) samt een todelt kæbebevægelse (op 
og ned), som går igen hele tiden i forskellig orden og under for- 
skellige kombinationer, så man ser, at metoden i sig selv både er 
simpel og elastisk. 

Af særlig betydning er den måde, hvorpå vi får vokalen i ved 
kæbebevægelsen æ-e-i, når blot tungen iforvejen er lagt rigtig tilrette 
på æ og e. Denne måde er meget næmmere og sikrere end den 
sædvanlige, eftersom tungestillingen er usynlig på i, og den isse- 
vibration, hvorpå man plejer at la barnet kende i-lyden, aldeles 
ikke er karakteristisk for denne lyd, men kan fås ved de mest 
forkerte tungestillinger (ufuldstændig korrespondens). 

Ganeartikulationen. 

(Midler mod snovling). 

Medens ganen ved det naturlige, frie åndedræt gennem næsen 
er sænket (® = i), fordrer udtalen af samtlige vokaler løftet 
gane ((g = o). Den løftede stilling er derfor i døvstummeskolen 
særlig at indøve, og forsommelser i så henseende hævner sig 
sorgeligt i den døvstummes tale. Ikke desto mindre er dette 
punkt kun lidet indgående behandlet i de artikulatoriske læreboger, 
ligesøm man også i praksis kun sjælden ser virkelig rationelle 
fremgangsmåder. En hoved vanskelighed er det jo også, at ganen 
er så lidet tilgængelig for direkte iagttagelse. 

De groveste tilfælde af nasalering er vel forholdsvis sjældne 
og skyldes i enkelte tilfælde en manglende eller ufuldstændig 
udviklet gane. Men jeg har dog også på enkelte steder truffet 
born, hvis stemme har været fuldstændig uforståelig på grund af 
snovl, og hvor læreren forlængst havde opgivet al rettelse i den 
tro, at organiske fejl umuliggjorde en ren tale, og hvor jeg dog 
er overbevist om, at vedkommende barn har haft alle betingelser 
for at få en smuk unasaleret stemme. Jeg tvivler ikke om, at 
læreren i slige tilfælde handler i god tro; men det er alligevel 
sorgeligt, når et menneskes fremtid som talende væsen ødelægges 
ved et fejlt syn fra lærerens side Jeg skal derfor nævne en 
undersøgelse, som ikke burde forsommes i slige tilfælde, nemlig 
den ganske simple lille prøve, om i) barnet kan trække vejret 
gennem næsen, og 2) om det kan puste en tydelig luftstrom gen- 
nem munden (f. eks. puste på sin mad). Kan barnet trække 
vejret gennem næsen, da ved vi, at denne er fri, og for at puste 
må barnet da nødvendigvis lukke for næsen med ganen. Hvis 
derfor bægge prøver falder tilfredsstillende ud, kan vi sige, at 
barnet har de nødvendige grundbetingelser for en korrekt gane- 
artikulation, selv om der måske nok kan være vanskeligheder til 
stede. *) 



*) Jeg kan nævne et tilfælde, vi selv har haft: en tidligere privatundervist pige, 
som ved modtagelsen snovlede i den grad, at hendes tale var næsten uforståelig. 
Barnet havde endvidere en lammelse i den ene side af ansigtet, så det for så vidt 
kunde ligge nær at anta, at snovlingen skyldtes en lamhed i ganen og derfor ikke 
kwide ventes bedret. 

Imidlertid undersøgte jeg alle taleorganerne: læberne fuldstændig bevægelige 
i lodret retning ; i vandret retning kun bevægelige på den ene side, men tilstrække- 

Angående midlerne mod snovling (alså indøvelsen af stillingen 
(S = o i modsætning til (S = i) anbefaler Vatter dels at la eleverne 
iagtta ganen i et spejl (alså med stærkt åbnet mund), dels at la 
dem foreta gabeøvelser, hvorved ganen faktisk løftes. Bægge 
måder er fuldstændig rationelle, om end langtfra udtommende 
sporsmålet. 

Mere tvivlende må jeg stille mig overfor en af nuværende 
pastor Svendsen i Kristiania angiven metode, som går ud på at 
berore ganesejlets bagvæg med en lille pind {Svendsens »Gane- 
løfter«). 

Nasaleringen er jo en så grim og almindelig forekommende 
fejl, at man må søge de simpleste og rationelleste midler til at 
modarbejde den. Idet Vatter anbefaler spejl og gabeøvelser, skal 
jeg ikke undlade som et endnu fyldigere middel at anbefale /«^/^- 
øvelser, og alt, hvad der kan bygges derpå. Pustning er nemlig 
(normalt) betinget af, at ganen er løftet. 

Overensstemmende dermed benytter jeg som forøvelse pust- 
ning gennem et ror ned i et glas vand. Luftens bobling gennem 
vandet er her den fuldstændige garanti for, at ganen er løftet. 
Man kan hertil passende bruge et glasror på c. i centimeters 
gennemsnit og 20 centimeters længde. Af særlig betydning er 
det at la eleven udføre øvelsen med stemme, idet man derved 
får en samtidig indøvelse af de to vigtige organstillinger ® = o 
og S = I. 

Endvidere kan man la eleven øve sig i skiftevis at løfte og 
sænke sin gane: Eleven får befaling til at sige m-o-m-o med 
læberne tæt sluttede om roret. (Herved ophører i virkeligheden 
læbebevægelsen og hele øvelsen reduceres til en ren ganebevægelse). 
Idet eleven ser vandet boble hver gang ganen løftes (på o), medens 
al bobling ophører, når ganen sænkes (på m), vil han på denne 
måde kunne øve sig selv i håndgerningstimer eller lignende, et 



ligt til at frembringe forskel på rundede og urundede lyde. Tungen fuldstændig 
fri og bevægelig og pegende lige ud ved fremstrækning, alså uden ensidig lam- 
melse. Ganeprøve: Næsen fri og eleven i stand til kontinuerlig pustning. Stem- 
men tilfredsstillende. 

Når dertil kommer, at eleven var meget uegentlig døvstum, må man sige, at 
alle betingelser var tilstede for, at den næsten uforståelige elev kunde få en tydelig 
tale, hvad hun da også efterhånden har fået ved ihærdig anvendelse af de lil vor 
rådighed stående øvelser. 

par minutter ad gangen, så øvelsen ikke behøver at ta tid fra 
klasseundervisningen. Når barnet samtidig føler med fingeren på 
sin næse, vil det efterhånden lære at skelne mellem næselyde og 
mundlyde. 

Imidlertid er det en selvfølge, at disse øvelser ikke direkte 
fjerner nasaleringen. De er kun forøvelser, hvor barnet lærer at 
løfte sit ganesejl. Det blir nu lærerens sag at overføre dette på 
barnets artikulation, idet han søger at forklare, at det, der her for- 
langes, i virkeligheden kun er en anvendelse af, hvad barnet har 
lært i forøvelserne. 

En fejl, som man her ofte ser begået, er at læreren prøver 
at fjerne nasalering ved at holde for barnets næse. Man kan nok 
på denne måde tvinge luften ud gennem munden, men man får 
ikke derved ganen løftet. 

Den vokal, hvorpå man lettest undgår nasalering, er ubetinget 
u, eller endnu bedre en modifikation af u med så snæver mund- 
åbning, at kinderne ligefrem udspiles af det indvendige lufttryk 
(i virkeligheden alså konsonanten w men til en begyndelse dog 
anvendelig som et u). Denne udspilen af kinderne er i virkelig- 
heden et sikkert kendetegn på løftet gane og for barnet meget 
let at opfatte og efterligne. Også luftudstromningen gennem 
munden kan benyttes som et pålideligt kendemærke på den løf- 
tede ganestilling. Fremgangsmåden kræver imidlertid nogen op- 
mærksomhed fra lærerens side, idet man kan resikere, at en elev, 
i sin bestræbelse for rigtig at puste, uvilkårligt åbner lidt for 
meget for sin stemmerids, hvad man straks kan høre på klangen. 

Vi har imidlertid endnu et hovedmiddel til bekæmpelse af 
nasaleringen på vokalerne, nemlig : en kraftig og energisk konsonant- 
artikulation. Dette middel, som jeg stadig selv har benyttet, og 
som jeg også under et besøg i Ørebro har set særdeles smukt 
anvendt (hvorimod jeg aldrig har set det omtalt på tryk), frem- 
byder sig selv ved følgende raisonnement: 

Idet konsonanterne (med undtagelse af m, n, ng, som her ind- 
tar en særstilling) karakteriseres ved en hæmning eller fuldstændig 
forhindring af luftudstromningen gennem munden, vil luften i mund- 
hulen sammenpresses ganske anderledes end ved vokalerne. Dette 
lufttryk vil dels direkte virke på ganesejlet og holde det fast til- 
lukket, dels vil det på forskellig måde være særlig let kendeligt 
for eleverne og derfor også let at efterligne. Således vil den inde- 
sluttede lufts tryk under p-, t-, k-stillingen være let at kende på 



den efterfølgende eksplosion; og omvendt er denne eksplosion et 
bevis for, at ganesejlet har været lukket. 

Ved en kraftig artikulation af konsonanterne og en særlig 
fremhæven af det luftpres^ hvormed disse lyde skal udtales, sikrer 
man sig en løftet stilling af ganen, og man får herved et ud- 
mærket middel til at modarbejde nasaleringen af en påfølgende 
vokal. 

Man vil derfor finde, at elever som nasalerer på isolerede 
vokaler, fuldstændig vil undgå nasalering på en lydrække som 
f. eks. bebebe . . ., navnlig ved hurtig udtale. Læreren må da 
gore sin elev opmærksom på forskellen og betyde ham, at den 
isolerede vokal skal udtales pa den samme unasalerede måde, som 
ved øvelsen bebebe. 

Til nærmere forklaring af den måde, hvorpå nasaleringen for- 
svinder i en sådan lydrække, bebebe, kan vi opskrive denne 
analfabetisk, henholdsvis med og uden nasalerede vokaler: 

bebebe bebebe 

(S = oioioi (S=o 

(fejl udtale) (J'igtig udtale) 

Idet vi, på sædvanlig måde, har betegnet den uforandrede 
fortsættelse af organstillingen (® = o) ved en række streger, ser 
vi, hvorledes den rigtige udtale i virkeligheden her er meget 
næmmere end den gale; og deri ligger netop vort hovedprincip: 
Idet vi anbringer nasalerede vokaler mellem nasalfri lyde vanske- 
liggeres ganebevægelsen, G or vi nu udtalen hurtigere og hur- 
tigere, vil den overflødige ganebevægelse tilsidst falde bort af sig 
selv, således at vi får een konstant ganestilling, og dette kan, ved 
en tilstrækkelig energisk konsonantartikulation kun blive den løf- 
tede stilling. 

Det princip, som her er vist, er iøvrigt fuldt anvendeligt i 
den hele artikulation og kan i mangfoldige andre tilfælde gore 
god nytte: Har et barn f. eks. tilbojelighed til at udtale en lyd 
med forkert tungestilling, læbestilling, stemmebåndsstilling eller 
lignende, da indøver man vedkommende lyd i forbindelse med 
andre lyde, som indeholder den tilsvarende korrekte organstilling 
og sikrer sig enten ved en blød eller ved en hurtig artikulation en 
bortfalden af de overflødige (og fejlagtige) organbevægelser. 

Ligesom vi har set, at nasaleringen kan modarbejdes ved 
hjælp af konsonanter, således kan vi også modarbejde den ved 

at indskyde en slags kunstig konsonant^ idet man frembringer en 
lukket mundstilling ved at holde en hånd eller finger for barnets 
mund. Det må kun vare et ojeblik, men kan gentas hurtigt efter 
hinanden og vil da i alle henseender svare til øvelsen bebebe . . ., 
kun at barnet her holder vokalstillingen uforandret hele tiden. 
Betingelsen for at øvelsen kan lykkes og blive til gavn, er natur- 
ligvis, at der under den lukkede mundstilling tilvejebringes et luft- 
pres, som om barnet — dog stadig med stemme — vilde søge 
at puste hånden bort. (Man ser, hvor vidt forskellig denne frem- 
gangsmåde er fra den uskik at ville hindre nasaleringen ved at 
holde for barnets næse). 



Stemmebåndsartikulationen. 

Vi har i det foregående gennemgået vokalernes mund- og 
ganeartikulation og kommer nu til indøvelsen af de forskellige 
stemmebåndsstillinger. 

Det forste sporsmål blir da, hvorledes vi rent praktisk kender 
forskel på disse stillinger. 

I store træk kan vi jo sige, at den snævre stilling {S ~ i) 
kendes på stemmen, den åbne stilling (S = 2) kendes på den fri 
stemmeløse udånding, medens endelig den lukkede stilling (S = o) 
kendes på, at både stemme og udånding er ophørt. 

Imidlertid må vi erindre, at disse tre stillinger — med und- 
tagelse af den lukkede — ikke er aldeles faste, bestemte stillinger. 
I virkeligheden har vi en hel sammenhængende række af stemme- 
båndsstillinger lige fra den lukkede til den mest åbne, får alså 
forskellige grader af snævre og åbne stillinger. 

Hvorledes kender vi nu forskel på disse stillinger? Hvorledes 
kan vi — uden strubespejl — rent praktisk bedomme stemme- 
ridsens åbningsgrad? Det skulde synes vanskeligt nok, men er 
dog ikke så svært endda. 

Lad os tænke os en oppustet gummiballon med ventil på. 
Lukkes denne helt op, vil luften stromme ud i en kraftig strom, 
og ballonen vil hurtigt tommes. Ved ringe åbning af ventilen 
fås derimod en svag og langsom udstromning, endskont den udad- 
drivende kraft er den samme, nemlig ballonens elasticitet. 

Nu er stemmeridsen vor udåndings ventil, hvormed vi regulerer 
den — væsentlig ved lungernes egen elasticitet — udaddrevne luft- 

strom. Om vi derfor under et nogenlunde konstant udåndingstryk 
varierer stemmeridsens åbning, vil udåndingsstrommen variere der- 
med. Udåndingens hastighed og styrke blir således (ved de åbne 
mundstillinger) et mål for stemmeridsens åbningsgrad. 

Vi kan derfor danne os et let og pålideligt skon om stemme- 
ridsens tilstand alene ved at opfange luftstrommen på hånden og 
føle dens styrke, navnlig når man samtidig koncentrerer luft- 
strommen ved at runde læberne, f. eks. holde munden i o-stil- 
lingen. 

Vi vil nu på denne måde for det forste let kunne overbevise 
os om, at stemmeridsen virkelig er snævrere ved stemmegivningen 
end ved fri udånding. Med samme anstrængelse af åndedræts- 
apparatet vil en fri udånding i o-stillingen gi en ganske anderledes 
kraftig luftstrom end selve vokalen o. 

Men også de forskellige grader af snæver stemmerids vil vi 
på denne måde let kunne konstatere. 

Lad os gore et forsøg: gå ud fra lukket stemmerids y ansætte 
stemmen og langsomt nærme os den åbne stilling. Vi vil da finde, 
at den kraftigste stemme ligger nærmest ved den lukkede stilling, 
og at stemmen derpå blir svagere og svagere, samtidig med at 
luftforbruget blir storre (læseren bedes selv prøve det). 

Vi får alså den mærkelige kombination: 

kraftige stemmer med lille luftforbrug og 
svage stemmer med stort luftforbrug. 

Vi kan med den kraftigste stemme synge en vokal, som o, 
lige hen imod et tændt lys, uden at flammen vifter det mindste, 
medens vi omvendt med en svag men luftfuldt stemme med let- 
hed slukker lyset. 

Også erfaringen fra døv stumme skolen bekræfter dette. Hvem 
kender ikke de svage, luftfyldte stemmer, som skæmmer enkelte 
elevers tale. Man kan undertiden høre læreren sige: »Kunde vi 
bare lære eleven at spare på vejret, vilde stemmen nok blive 
bedre.« Dette er også rigtigt nok, idet fejlen, som vi har set, be- 
står i, at stemmeridsen er utilstrækkelig indsnævret, så en del luft 
slipper igennem uden at komme i beroring med stemmebåndene^ 
alså uden direkte at blive sat i svingninger. 

På lignende måde udtaler Walther sig i sin »Handbuch der 
Taubstummenbildung« (Berlin 1895, s. 186) om fejlene i de døv- 
stummes stemme: 

»Indstillingen af stemmebåndene (ved stemmebruskene) sker 
også tit på utilstrækkelig måde. Stemmeridsen er for åben ved 
stemmedannelsen, og luften som er nødvendig til stemmedannelsen, 
stryger derved tildels uhindret gennem strubehodet uden at bringe 
stemmebåndene i tilstrækkelig vibration. Der indtræder derved 
tillige et stærkt luftforbrug«. 

På lignende måde som stemmen dannes hviskesiemmen ved 
indsnevring af stemmeridsen, og også der vil man kunne iagtta 
forskellige grader i snæverhed ved at anstille det samme forsøg, 
som jeg har omtalt for talestemmens vedkommende, nemlig: gå ud 
fra lukket stemmerids^ pres så luften igennem uden stemme (hvor- 
ved der fas en stonnende lyd) og luk så lidt efter lidt stemme- 
ridsen op indtil fri udånding. 

Vi finder på denne måde en hel række talestemmer og hviske- 
stemmer, som synes at ligge parallelt med hinanden; og man vil 
kunne være istand til (som jeg direkte har prøvet) at gå lige over 
fra den ene til den anden, f. eks. fra snever hviskestemme til snever 
talestemme eller fra åben hviskestemme til åben talestemme. 

Interessant er at se den iagttagelse, som allerede Amman har 
gjort på dette område (Grasshoff, s. 28): 

»Erfaringen har vist mig (og enhver kan erfare det samme 
på sig selv), at selv om stemmeridsen er nok så snever, blir luften 
ikke tonende, for vi selv vil; og den kan blive tonende med 
mindre anstrængelse og langt storre åbning af stemmeridsen, når 
vi udånder på en anden måde.« 

Blandt de mzmge fine iagttagelser, som Ammans bog vrimler 
af, er dette en af de interessanteste, selv om vi må beklage, at 
den har ført ham til den fejlagtige slutning, at stemmedannelsen 
ikke beror på stemmebåndsstillingen, men på vibrationer af benene 
i strubehodet. 

På den anden side må vi ligesom Amman slutte, at den sæd- 
vanlige forklaring af stemmedannelsen ikke er fyldestgørende, og 
at navnlig den parallele beliggenhed af talestemmerne og hviske- 
stemmerne tyder på, at steinmebåndene har samme stilling i de 
to tilfælde, og at hviskestemmerne ikke dannes eller absolut be- 
høver at dannes på den sædvanlig antagne måde ved luftens pres- 
ning gennem den bruskede del af stemmeridsen. 

For at komme til klarhed over disse forskellige forhold, fore- 
tog jeg i januar 96 en laryngoskopisk undersøgelse, hvis resultat 
jeg i min artikulationslære har beskrevet på følgende måde: 

i) Ved kraftig talestemme ses de hvide stemmebånd (i den 
udstrækning, hvori de er synlige) fuldstændig sammenfaldende (om 
end med vibrerende kanter). 

2) Ved svag, luftfyldt talestemme ses et kulsort mellemrum 
af noget vekslende storrelse (på vistnok hojst Y2 ^ ^ mm.) mellem 
de skarpt tegnede stemmebånd. 

3) Ved luftfyldt hviskestemme ses stemmebåndene i en lig- 
nende parallelstilling som ved talestemmen, dels i samme, dels i 
storre afstand. 

4) Overgang fra tale- til hviskestemme synes at kunne foregå 
uden nogen kendelig forandring af stemmebåndsstillingen. (Ved 
forsøgene var c. Y4 ^^ stemmebåndenes længde — fra midten 
fremad — synlig for iagttagelse). 

Den laryngoskopiske undersøgelse synes således fuldstændig at 
bekræfte mine tidligere iagttagelser over de forskellige talestemmer 
og hviskestemmer og forholdet mellem dem. 

Disse iagttagelser bekræftes yderligere ved den interessante 
opdagelse, Ernst Meyer i Upsala har gjort, at stemmeridsen på h 
kun åbnes delvis, således at man navnlig mellem stemte lyde kan 
fa et svagt stemt h, beskrevet i »Die neueren Sprachen« 1900 
— 1 90 1, s. 261 (iagttaget 3 år tidligere). Han meddeler her tillige, 
at allerede Czermak laryngoskopisk har påvist dette mærkelige h. 
Dog synes Czermak selv at ha været i tvivl; og i den til min 
rådighed stående 2. udgave af »Der Kehlkopfspiegel« (Leipzig 
1863) har jeg intet kunnet finde derom {Czermaks fig. 9, tavle 2, 
vil omtrentlig vise, hvormeget af stemmebåndene der var synligt 
i min undersøgelse. G. F.). 

Det stemte h skyldes utvivlsomt de mere åbne grader af de 
halvsnævre stemmebåndsstillinger og bekræfter således disse. 

Den storste betydning turde dog de forskellige stemmerids- 
åbninger ha ved den lethed, hvormed man på denne måde kan 
frembringe en modsætning mellem stærk og svag stemme. 

Vi får alså to måder, hvorpå stemmestyrken kan varieres: 

i) ved en forskellig udåndingsstyrke, 

2) ved en forskellig åbningsgrad af stemmeridsen. 

Af disse måder har hidtil kun den forste været anerkendt af 
videnskaben; men den anden er lige så vis. Sporsmålet er kun, 
hvorledes man i naturlig tale anvender disse to midler. 

Svaret kan næppe være tvivlsomt, når man erindrer, hvor 

tungt og langsomt åndedrætsapparatet er i modsætning til de små 
hurtige stemmebånd: 

Åndedrætsapparatet har sin naturlige anvendelse til de 
grovere eftertryk og de st5rre modsætninger mellem råb og 
tale ; den egentlige sproglige variering af eftertrykket må snarere 
antas at skyldes stemmebåndene. (34). 

En nojagtig prøve på denne påstand vilde man kunne anstille 
ved (ad almindelig eksperimentalfonetisk vej) at undersøge sammen- 
trækningen af en af udåndingsmusklerne. Dette forsøg er næppe 
anstillet endnu i det foreliggende ojemed; og det lidt, Rousselot 
har derom i sin »Principes de Phonétique Expérimentalec, gir 
ingen bestemt oplysning derom. 

Som en støtte for min antagelse må jeg navnlig fremdrage 
den iagttagelse, Sievers har gjort over »mumiestemmen«, som han 
beskriver på følgende måde i sin fonetik (4. udgave, Leipzig 1893 
s. 27): 

»En mellemstilling mellem fuldstemme og hviskestemme indtar 
mumiestemmen (halvstemmen), af hvilken man betjener sig ved 
mumlen, d. v. s. halvhoj tale, og som også dannes i forskellige 
variationer ved stonnen. Ved hoj tale findes den ret hyppig på 
talens ubetonede steder, f. eks. i tysk sædvanlig på det såkaldte 
ubetonede e.« 

Som man ser, er mumiestemmen ikke andet end den svage, 
luftfyldte stemme, om end definitionen »mellemstilling mellem fuld- 
stemme og hviskestemme« ikke passer ganske. 

Til yderligere støtte for min opfattelse skal jeg endelig om- 
tale, hvorledes man ved hjælp af den på en simpel måde kan 
forklare, hvorledes det danske stød kan være opstået af det tid- 
ligere fællesnordiske enstavelsestonelag. 

Dette forklares i Jespersens Fonetik (s. 608) ved, at »en over- 
driven af tonestigningen har ført til stemmebåndenes sammen- 
klapning«. Jeg tror snarere, det må forklares på en anden måde. 

Som vi kan se i norsky består enstavelsestonelaget i en opad- 
gående glidning af tonen på den betonede stavelse (eller fra denne 
op igennem de følgende ubetonede stavelser). Denne »optone« er 
i virkeligheden ganske svagt bevaret i det danske stød, som også 
Jespersen bemærker i sin fonetik i en note (s. 608); men den har 
en fuldstændig ufrivillig karakter og skyldes kun den forøgelse af 
lufttrykket på stemmebåndene, som fremkommer, idet stemme- 
ridsen lukkes. Jo mere man markerer stødet, desto stærkere blir 

6 

denne optone; og jeg har endog eksempler på, at stærkt hørende 
uegentlige døvstumme under vor bestræbelse på at lære (}em 
stødet har erstattet dette med en sådan optone. Jeg antar derfor^ 
at stemmeridsens lukning oprindelig kun er gået ud på at frem- 
bringe denne optone på en anden måde end hidtil, idet man har 
fundet det lettere at udføre eftertrykket (stemmeridsindsnævringen} 
og »optonen« (stemmestigningen) ved een bevægelse^ nemlig: luk- 
ning af stemmeridsen. Samtidig hermed (eller mulig forud for 
forandringen) har optonen skiftet karakter, idet den i norsk er 
stærkest på den dybeste tone, mens den på stødet er stærkest 
på den hojeste tone, således at i reglen kun denne kommer til 
bevidsthed. 

Af det foregående vil følge, at jeg må anse det for ret tvivl- 
somt, om det er rigtigt at lære de døvstumme eftertrykket ved 
hjælp af åndedrætsapparatet; thi selv om de lærer det, er der 
ingen udsigt til, at det vil blive bevaret, når det skal udføres at 
et så tungtvirkende apparat. På den anden side vil det vistnok 
falde endnu sværere at lære dem det med stemmeridsen, selv om 
det er det, som er det næmmeste for de hørende. Jeg stiller mig 
derfor ret tvivlende overfor denne undervisning, selv om den nok 
i skolen kan gi noget resultat. 

Storre udsigt vil der være til at bevare stødet, (når det er 
indøvet fra begyndelsen af), da stemmeridsens fuldstændige luk- 
ning gir en bestemt organstilling, som det ikke er så svært at få 
fat på. Også Vatter anbefaler indøvelsen af stemmeridsens luk- 
ning som nødvendig til den faste ansætning, som begyndelses- 
vokalerne har på tysk. 

Ligesom stødet fremkommer ved lukning af stemmeridsen^ 
således fremkommer h-lyden ved åbning af stemmeridsen. 

For at få h-lyden tydelig frem bor stemmeridsen åbnes 
så meget som muligt, idet man lægger al vægt på den derved 
fremkomne udånding. Det »stemte« h anser jeg ikke for bruge- 
ligt i døvstummeundervisningen. Men jeg anser dog dets mulige 
eksistens som et bevis for, at selv om stemmeridsbevægelsen ikke 
når sin fulde storrelse, kan vi alligevel få et tydeligt h, når bare 
det udføres med stemmebåndene og ikke med åndedrættet. 

Indøvelsen af h som et åndedrætsstød, og navnlig indøvelsen, 
af flere sådanne h-h-h, med mellemliggende standsning af ud- 
åndingen, må jeg derfor betragte som absolut forfejlet; og jeg 

ser i denne forkerte fremgangsmåde hovedårsagen til, at h-lyden 
så tit går tabt hos de døvstumme. 

Til indøvelse i døv stumme skolen har vi alså tre stemmebånds- 
stillinger: den åbne (S = 2) på h og de andre stemmeløse lyde, 
den snævre (S = i) på de stemte lyde, og den lukkede (S = o) 
på stødet og ved den faste ansætning. Ved kombination af disse 
stillinger får vi de forskellige stemmebåndsøvelser. 

Disse stemmebåndsøvelser må navnlig gå ud på at fa mod- 
sætningen tydelig frem mellem den fri udånding på h, lydsving- 
ningerne på selve vokalen, og det fuldstændige ophør af bægge 
dele ved stemmeridsens, lukning, alt sammen under et fuldstændig 
jævnt udåndingstryk. Betegner vi den lukkede stemmerids (stødet) 
ved en apostrof, blir nogle af de vigtigste øvelser: 

hahah, 'a'a'a*, ha'ah, 

osv. på alle vokalerne. 

I ganske særlig grad må jeg fremhæve, at man kan benytte 
stødøvelserne mod de svage, luftfyldte stemmer og omvendt h- 
øvelserne mod de stærke skrattende stemmer, ved hvilke stemme- 
ridsen er alfor snæver. 

Da stemmebåndsbevægelserne er fuldstændig usynlige, må 
man ved kormæssig indøvelse deraf skaffe sig en synlig beteg- 
nelse. Jeg har dertil lige fra skolens begyndelse anvendt visse 
bestemte håndstillinger og har draget god nytte deraf. 

Artikulationen kræver ligesåvel som enhvert andet fag sine 
sikre meddelelsesmidler. Vi vil senere få at se en fuldstændigere 
både skriftlig og mundtlig gennemføring af dette princip. 



Andedrætsartikulationen. 

Man træffer ofte så mange misforståelser angående åndedræt- 
tets virksomhed ved stemmedannelsen og talen, at en kort rede- 
goreise fra et fysisk standpunkt vistnok turde være på sin plads. 

Som bekendt forgrener lungerne sig i en mængde grene med 
utallige små elastiske blærer, lungeblæreme. Ved indåndingen 
fyJdes både disse og luftrorsgrenene med en forøget luftmængde, 
idet hele brystkassen udvides. Ved udåndingen trækker lungerne 
sig atter sammen igen og presser derved på luften. Der frem- 
kommer herved et bestemt udåndingstryk, som vi bedst kan 

definere ved forskellen mellem lufttrykket inderst i lungerne og i 
den ydre atmosfæriske luft. 

Årsagen til dette udåndingstryk er forst og fremmest at søge 
i lungernes egen elasticitet. Men denne virkning kan forøges eller 
formindskes ved indgriben af de forskellige åndedrætsmuskler. 
Således vil en sammentrækning af bugmusklerne bevirke et pres 
på luften i bughulen, hvorved atter mellemgulvet presses opad 
mod luften i brystkassen, som igen lar trykket gå videre til 
lungesækken og lungeblærerne. Omvendt vil en sammentrækning 
af mellemgulvet (hvilket nødvendigvis foregår i nedadgående ret- 
ning), formindske trykket i brystkassen og derved mindske ud- 
åndingstrykket. Udåndingstrykket blir således resultatet af lunge- 
vævets eget selvstændige tryk og åndedrætsmusklernes forskellige 
virksomhed. Men hvad enten trykket derved forøges eller for- 
mindskes, vil det altid være at definere, som oven nævnt, ved 
trykforskellen mellem luften inderst i lungerne og i atmosfæren. 

Udåndingstrykkets vigtigste virkning er at frembringe en ud- 
åndingsstrom, med andre ord selve udåndingen. Men derfor kan 
man på ingen måde slutte direkte fra udåndingssitrom til ud- 
åndingstryk. Den hastighed, hvormed udåndingen foregår, vil 
selvfølgelig forøges med udåndingstrykket, men den er tillige i 
hojeste grad afhængig af de hindringer, luften møder på sin vej. 
Vi har således set, hvorledes vi kan benytte luftstrommen til at 
bedomme stemmeridsens åbningsgrad, idet den snævreste stemme- 
rids gir den svageste luftstrom. (Som enhver strom er luft- 
strommen fysisk at definere ved den mængde luft, der i et be- 
stemt tidsrum presses ud af lungerne.) 

Hvis vi kunde tænke os en måling af luftrykket under luftens 
gang fra lungen ud gennem munden, vilde man få at se, hvor- 
ledes trykket efterhånden taber sig. Er luftvejen fri, vil forandringen 
selvfølgelig ske temmelig jævnt; men er luftvejen stærkt ind- 
snævret et sted, vil, i følge fysikkens love, trykket fordele sig 
således, at den storste trykdifierens træffes på begge sider af ind- 
snævringen. Forandres indsnævringen til en lukning, vil hele 
trykdifferensen findes på bægge sider af denne. 

Anvendes dette på stemmeridsen, kan vi sige, at når denne 
er lukket, vil vi indenfor denne ha det samme tryk som i lunge- 
blærerne, medens vi udenfor den har atmosfærisk tryk. Den hele 
trykforskel vil således falde på bægge sider af stemmebåndene.. 
Åbnes stemmeridsen, vil trykforskellen fordele sig mere, således 

at forskellen på hægge sider af stemmebåndene blir mindre. Heri 
vil vi ha den virkelige fysiske forklaring af, at stemmestyrken 
formindskes, jo mere stemmeridsen åbnes, og omvendt. En kraftig 
tone fordrer nemlig en stor trykdifferens på bægge sider af stemme- 
båndene ; men dette kan atter kun opnås ved indsnævring af 
stemmeridsen, idet den til rådighed stående trykdifferens derved 
ophobes på dette sted. 

Vi kan ta et andet eksempel: Konsonanterne har jo deres 
bestemte artikulationssted. Trykforskellen vil derfor opsamle sig 
på bægge sider deraf Dette gælder navnlig fuldtud for de ustemte 
konsonanter. Ved de stemte konsonanter er der derimod, foruden 
indsnævringen på artikulationsstedet, en indsnævring af stemme- 
ridsen (S = i), så trykforskellen her blir at fordele på to steder. 
Trykforskellen på selve artikulationsstedet blir derved mindre, så 
lyden mister en del af sit konsonantiske præg, samtidig med at 
stemmen kommer til. Lyden blir blødere, som man kalder det. 




Hosstående apparat, som enhver selv vil kunne lave sig, vil 
på en tydelig måde illustrere ved hjælp af vandtryk, de tryk- 
forandringer, som udåndingsluften i de forskellige tilfælde vil være 
underkastet på sin vej fra lungen, ud gennem munden. 

Tilvenstre på figuren har vi en glasflaske med et afløbsror 
Aj som ved hjælp af gummislanger sættes i forbindelse med de 
to tregrenede glasror B og C, samt udstromningsroret M. 

Glasflasken fyldes med vand, som ved gentagen påfyldning 
holdes ved punktet a. Hojden A-a, som angir vandtrykket i 
flasken, skal forestille lufttrykket i lungerne. Vandhojderne B-d 
og C-c i de to ror forestiller lufttrykket på bægge sider af stemme- 
ridsen (gummislangen S). M forestiller mundåbningen. 

Lukker man nu gummislangen ved 5, da vil man straks se 
vandfladen b hæve sig op til samme hojde som a, medens c 

sænker sig, til vandet er løbet helt ud : Åndedrætstrykkét når med 
sin fulde kraft lige til de lukkede stemmebånd. 

Lukker vi lidt op ved 5, da vil b sænke sig lidt og c hæve 
sig lidt, men stadig med en betydelig hojdeforskel (omtrent som 
figuren viser): stor forskel på trykket på bægge sider af den 
snævre stemmerids: kraftig stemme med ringe luftforbrug. 

Lukker vi lidt mere op ved 5, da vil ^ og ^ atter nærme sig 
mere til hinanden, trykforskellen blir mindre, samtidig med at 
vandet ved J/ løber ud i storre mængde: halvsnæver stemmerids 
med svag, luftfyldt stemme, mumiestemmen. 

På lignende måde kan vi forstå den stærke luftudstromning 
på lyden h, når vi ser, hvorledes der fremkommer en kraftigere 
vandudstromning ved M, såsnart man lukker op ved 5. 

Også lufttrykket ved lyden p kan vi illustrere ved at holde 
med fingeren for åbningen M^ hvorved vi ser vandet stige til sin 
fulde hojde i alle rorene. Tar vi fingeren bort, får vi et kort- 
varigt sprojt (eksplosionen ved p-lyden), hvorefter udstrømningen 
atter blir jævn. 

Disse forsøg kan selvfølgelig ikke bevise, at udåndingsvirksom- 
heden er konstant; men de beviser, at samtlige udåndings- 
fænomener kan forklares som en simpel følge af de andre organers 
normale talevirksomhed. 

At åndedrætsapparatet yderligere skulde påta sig, hvad der 
lettere gores med de andre organer, er ikke rimeligt, undtagen 
for så vidt det netop drejer sig om en ekstra fremhævning af 
enkelte dele af talen, som allerede er omtalt. 

Jeg kan derfor ikke slutte vor behandling af åndedræts- 
apparatet bedre end med det råd, jeg har givet i min artikula- 
tionslære og i det lille uddrag deraf, som jeg skrev for pariser- 
kongressen (Exposé des principes de l'artikulation): 

Lad åndedrættet være i fred. Åndedrætsapparatet har sin 
store betydning ved at levere materialet til talen, den videre 
udformning deraf er forbeholdt de andre organer. (35). 

Tilbageblik. 

Vil vi til slutning kaste et blik tilbage på den hele artikula- 
tion, da må vi som dennes vigtigste formål, som det mindste der 
kan forlanges af artikulationen, fordre: at der tilvejebringes korre- 
j:J>07idens mellem den døvstummes og vore lyde. 

Om den døves d er = vort d, har mindre at sige, men hvis 
han siger d = t, eller n = 1, a = æ osv., så er korrespondensen 
<den eentydige tiisvaren) ødelagt, og muligheden åbnet for misfor- 
ståelser selv overfor den aller nærmeste omgang. 

Vort hovedformål må derfor være at gore de artikulatoriske 
forskelle så store og tydelige som muligt. 

Hvad vi må bestræbe os på, er alså forst og fremmest: en 
tydelig forskel på stemte og ustemte lyde, en tydelig forskel på 
nasaler og nasalfri lyde , en tydelig forskel på fortungevokaler og 
bagtungevokaler, rundede og urundede vokaler, osv. 

I denne bestræbelse mødes vi utvivlsomt med en tilsvarende 
bestræbelse i sprogene selv, idet også disse i deres udvikling 
viser en tydelig tendens til at markere forskellene i alt, hvad der 
-er bestemt til at fremhæves, forst og fremmest i de stærke (be- 
tonede) stavelser. Ja selve modsætningen mellem de stærke og 
svage stavelser er også en forskel, som gerne i tidernes løb blir 
mere og mere fremhævet. Således er det oldnordiske ord »kaka« 
(som jeg tror Passy gor opmærksom på i sin »Etude sur. les 
•changements phonétiques«, 1891) efterhånden bleven forandret til 
det danske ord »kage«. Endskont de to stavelser er ens i det 
•oldnordiske ord, har alene det forskellige eftertryk bevirket, at 
forste stavelse er bleven endnu mere markeret ved den aspirerede 
udtale af det danske k, mens anden stavelse er bleven svækket, 
•dels ved omdanning af a til ubetonet e, dels ved omdanning af 
-det konsonantiske k til det mere vokalagtige, åbne, stemte g. 

På lignende måde, når vi ser på sprogene, som de er, så se* 
tnan på mangfoldige punkter parallelle lydgrupper, som alene 
adskilles ved 2 forskellige, udpræget modsatte stillinger af et 



-enkelt organ, f. eks.: 






b-d-g : p-t-k 


(stemmeforskel) 




b-d-g m-n-ng 


(ganeforskel) 




n-dt : ng-g-k 


(tungeforskel) 




å-o-u : 5-ø-y 

æ-e-i 5-ø-y 


(læbeforskel). 




Kun for kæbestillingen (den lodrette tungestilling) har vi 

men også her mangler mellemstillingerne på enkelte sprog (f. eks. 
spansk)^ så man kun får yderstillingerne tilbage. 

Selvfølgelig eksisterer imellem hvilke som helst to sådanne 
lydgrupper alle overgangsformerne ; men sprogene benytter dem '\ 
reglen ikke, i hvert fald ikke i de stærke stavelser. Kun i de 
svage stavelser vil (navnlig for vokalernes vedkommende) de mere 
ubestemte mellemstillinger blive hyppigere, som f. eks. på det 
ubetonede e i dansk og tysk. 

Når derfor det svenske sprog også på de betonede stavelser 
har så udprægede mellemstillinger i sin vokalartikulation, da vil 
man ikke kunne nægte, at denne derigennem gor indtryk af at 
befinde sig i en vis ustabil tilstand. Idet å-et er blevet o-agtigt, 
er o-et blevet u-agtigt, u-et y-agtigt, og y-et i-agtigt. Her standser 
foreløbig bevægelsen, og ingen kan sige, om den vil skride videre 
frem, så u-et vil blive til et rent y (således som det latinske u er 
blevet på fransk), eller om udviklingen vil gå tilbage, så det 
svenske u atter vil blive en udpræget bagtungelyd. 

På et sådant sprog følger det af sig selv, at vi ikke kan ind- 
skrænke os til den udprægede forskel på en fortungestilling og 
bagtungestilling, men også må medta mellemtungestillingen og de 
ejendommelige læbestillinger. 

Derimod mener jeg, at der intet er til hinder for at artikulere 
det danske a, som en renere bagtungevokal end det i virkelig- 
heden er, ligesom jeg heller ikke på fransk ser Goguillot skelne 
mellem de to franske a-lyde. 

Såvidt sprogene tillader det, mener jeg derfor, at man bor 
gore forskellene så tydelige som muligt, og helst stadig stille 
lydene to og to op mod hinanden. 

Det vigtigste i artikulationen er at få de artikulatorisker 
modsætninger tydeligt frem. (36). 



Talen som meddelelsesmiddel til den døve^ 

aflæsningen. 



Endskont aflæsningen danner hovedhjornestenen for den hid- 
tidige talemetode og altid bor udgore et vigtigt led af samme^ 
har den dog gennemgående været meget ufuldstændig behandlet. 

Noget af det interessanteste, som endnu er skrevet om emnet, 
er fru Graham BelVs afhandling om »Aflæsningens fine kunst« i 
»The Atlantic Monthly« (febr. 1895), som viser en intelligent døv- 
stums syn på aflæsningen og den måde, hvorpå denne kommer i 
stand. Vi far derigennem en fuldstændig bekræftelse på, at aflæs- 
ningen beror på slutning, således som de BeWskt principper frem- 
stiller det. — Af ganske særlig interesse er ligeledes en i disse 
dage af en døv dame, Emma Snow, påbegyndte liste over ens- 
udseende ord. (»Association Review«, 1903). 

Hvad der er skrevet af lærebøger om aflæsning, er af meget 
begrændset værdi, da de fleste forfattere går ud fra, at der skal 
kunne ses forskel på omtrent alle lydene, (f. eks. Muller: »Das 
Absehen der Schwerhorigen« 2. opl. Hamborg 1893). 

Fra samme synspunkt behandles aflæsningen i de artikula- 
toriske lærebøger, således som jeg allerede har påvist. 

Fejlagtigheden af dette synspunkt viser sig tydeligst ved den 
forskellige måde, hvorpå de forskellige forfattere forestiller sig 
lydenes synlighed. 

Medens Vatter (som en ren undtagelse) betragter h-et som 
usynligt (»Die Ausb.« s. 56), kender Miiller h-et på en let frem- 
skydning af læberne (»Das Absehen, s. 53). 

Medens Vatter forlanger vokalerne forbundne med konsonan- 
terne såvidt muligt uden kæbebevægelse og udtrykkelig siger 

{s. 53), at de forkerte kæbebevægelser i reglen kommer fra læreren, 
stiller Gutzmann sig akkurat på det modsatte standpunkt, idet han 
netop fremhæver de forskellige kæbebevægelser som en af de 
vigtigste forskelle mellem lydene, hvorved man, som han siger, 
endog tit kan kende dem med tildækket mund. 

Hos Gutzmann kan p i reglen kendes på, at læberne er rullet 
ind i munden, (s. ^^), Hos Muller kendes p kun på den stærkere 
-artikulation (s. 43). Atter andre steder markeres p ved et lille pust. 

Hos Gutzmann er ch en af de vanskeligste lyde at se (s. 82). 
Hos Muller indvirker tungens tilbagetrækning til ch-stillingen (han 
kender kun det bageste!) synligt på læberne (iwirkt in sichtbarer 
Weise ein«) og er desuden ledsaget af en løftning af underkæben 
(s. 55). Hos Vatter advares udtrykkelig mod enhver bevægelse 
af underkæben netop ved ch, (s. 53). 

Jeg tror ikke, der behøves mere for at påvise, i hvilken grad 
de af de forskellige forfattere anførte »forskelle« mellem lydene 
skyldes rent subjektive tilbojeligheder. 

Det må stå fast og slås fast, at lydene m-b-p, n-d-t, o. s. v. 
på de fleste sprog er homorgane, d. v. s. artikuleres på samme 
sted i munden, og at forskellen derfor udelukkende ligger i de 
indre, usynlige organstillinger. — 

Vilde man nu sporge, om ikke alligevel de usynlige organ- 
-stillinger og organbevægelser kunde tænkes at ha en synlig ekstra- 
virkning, da kan vi kun besvare det ved at undersøge sporsmålet 
i enkelthederne, således som jeg allerede i korthed har gjort i 
min »Exposé des principes de l'articulation«. 

Lad os ta f. eks. m-b-p. 

For de ydre organer har vi m = b = p, uden synlig forskel. 

For de indre organers vedkommende må vi notere: 

i) Lydsvingningerne (på det stemte b og m) er usynlige. 

2) Luftudstr'åmningen gennem næsen på m (i modsætning til 
•de rent lukkede lyde b og p) er ligeledes usynlig, (undtagen i 
frostvejr, som allerede Amman gor opmærksom på). 

3) Tilbage blir det forskellige luftpres, som virker på læberne, 
samt disses reaktion derimod. Her har vi noget, som kunde 
tænkes at influere synligt på de ydre organer (læber, kinder) og 
vel også gor det i ringe grad. Men at det ikke kan være meget, 
kan vi slutte af alle de mange forvekslinger, de døve gor .sig 
skyldige i mellem disse lyde. Det er mig ikke heller personlig 
muligt at se nogen forskel, når jeg (under naturlig udtale af de 

nævnte konsonanter) iagttar mig selv i et spejl; det eneste skulde 
mulig være foran vokalen u. 

Endnu mindre mulighed for at se forskel blir der, når vi 
rykker længere ind i munden til n-d-t eller ng-g-k; og her tilfojes 
^ndnu den vanskelighed, at også selve tungestillingen blir mer og 
mer usynlig. 

Vi hax ingen anden sikker basis for aflæsningen end den 
synlige del af organstillingeme. (37). 

At teori og virkelighed falder fuldstændig sammen på dette 
punkt, viser de døvstummes aflæsningsfejl. 

For at blive klar over dette forhold indførte jeg (1892) i en 
af klasserne en bog, i hvilken dels jeg selv, dels en af lærerne 
{hr. kollega Holm) noterede hornenes aflæsningsfejl. De noterede 
fejl er dels fra næstnederste, dels fra næstøverste klasse, i hvilke 
nævnte kollega underviste; ligeledes er der noteret fejl af voksne 
døve, dels min hustru, dels et par voksne aflæsningselever, jeg 
har haft. 

De følgende eksempler vil vise, af hvad art aflæsningsfejlene 
er. For at forstå fejlene er (i nærværende gengivelse) den om- 
trentlige udtale tilfojet i parentes på de mest nødvendige steder. 
(Det bemærkes, at o betegner det åbne o, 6 det åbne d, y det 
åbne g, ng tungerygnasalen ; - betegner længde, ' betegner stød\ 
det ubetonede e er ikke betegnet; dobbeltkonsonanter er med- 
tagne for at lette læsningen for ikke-lydskriftkyndige læsere). 

Aflæsningsfejl med sprogk3mdige døve. 

Sagt: Aflæst: 

bort (bort) == morkt 

for tiden (forti'dn) = fordi (fordi') 

Anders (anrs) = Hans (han's) 

bestemt (bestæm't) = med stemme (mæstæmme) 

kunde (kunne) = hun 

mine born (mi-nebo'rn) . . . . = pigeborn (pi-bo'rn) 

plet (plæt-h) = plante (plan-de) 

= mængde (mæng' de) 

koldt (kol't) = godt (gDt) 

plade (pla-^e) = blade (blade) 

Sorensen (so'rnsn) = Jorgensen (jo'rnsn) 

to' = nogle (nole) 

Sagt: Aflæst: 

det er (deær) = det har (deha'r) 

ung pige (ong'pi-) = kopi (kopi') 

stupige (sdupi-) = sypige (sypi-) 

mate'rie = bakte'rie 

måske' = på-ske 

paraply' = pengepung (pænge-pong') 

til maj (temai') = tilbage (teba-7'e) 

karaflen (karafln) = kaffen (kafn) 

fadet (fa'dd) : . . = vandet (van'd) 

bro-r = mor 

nemFig (næmli) = temmelig (tæmli) 

fi-ne = hvide (vi- de) 

igå'r = iå'r 

(man kan høre) dem læse . . . = det blæse (deblæ-se) 

at sejle over til Kajberg . . . = at sejre over Hejberg 

far har købt = fra Ægypten 

at binde noget om maven . . = han minder noget om paven. 

Af en hel anden karakter er aflæsningsfejlene fra skolen, 
hvor det sagte tit er aflæst som helt meningsløse ord, der ikke 
findes i sproget. Dette var en daglig begivenhed på hin tid, da 
disse fejl blev noteret, og da vi efter det rene tyske princip gav 
eleverne de nye gloser gennem aflæsning. Nu forekommer det 
næsten ikke i undervisningen, idet vi benytter sikrere meddelelses- 
midler. 

Aflæsningsfejl fra skolen. 
Sagt: Aflæst: 

lampe (lambe) = (laph) 

en elefant — et lille vand 

nu = du 

pindene (pen-ne) = (men-ne) 

sabel (sa'bl) = (saml) 

minde (menne) = (belle) 

stor (sdo'r) = sno'r 

forbavset = (formauset) 

butik = mutik 

ven (væn) = (fæn) 

i kælderen (ikælrn) = (sgælrn) 

visner (vesnr) = (veslr) 

Sagt: Aflæst: 

vandt (van't) = faldt (fal't) 

(Jesu) manddom = barndom 

har faet torre stromper . . . . = har våde torre stromper 

bor hos sin mor = mor hos sin bor 

og knaldede med pisken . . . = og talte med missen 

o. s. V. 

Disse eksempler vil tilstrækkelig vise, hvorledes aflæsnings- 
fejlene næsten udelukkende fremkommer ved forveksling af de 
lyde, hvis ydre mundstilling også fra et teoretisk synspunkt skal 
være ens. Følgende oversigt vil vise de hyppigste forvekslinger. 
(=) betyder, at ligheden ikke er absolut. 

m = b = p 

V = f 

s = j = i 

n = d = t (=) d (=) 1 

(=) r = ofte usynligt 

h = altid usynligt 

u (=) y, o (=) 0, 5 {=) å, a (=) æ. 

En vigtig kontraprøve vil man få, når man siger noget til en 
god aflæser, f. eks. »goddagc (goda') således at man i stedet for 
g sætter k og i stedet for d sætter n, o. s. v. Man vil da se, at 
man alligevel kan blive forstået, hvis man (både nu og til daglig) 
taler naturligt, thi plejer man at vise sine nasaler ved rynken på 
næsen (eller sådan) og de andre lyde på anden tydelig måde, da 
blir kontraprøven meningsløs. 

Jeg har i aflæsningsbogen noteret følgende sætninger, som 
jeg engang har fremsagt i 3. klasse: 

tengoli-desnåom. 
fæbejø-råsina-. 

Bornenes rigtige besvarelse viste, at de (uden at ane, at jeg 
havde sagt noget aparte) aflæste sætningerne, som det fra min 
side var tiltænkt, nemlig: 

»Nikoline stå op«. 
»Hvem besøger os i dag«? 

Med tilstrækkelig øvelse vil man på denne måde kunne tale 
til en døvstum ligesom i et fuldstændig fremmed sprog, og blive 
forstået af de flinkere med den samme sikkerhedsgrad som vanligt, 
når man blot passer at gi samtlige lyde deres rigtige varighed og 
markere sin tale på samme måde, som man ellers vilde gore (kun 
ikke med kunstige ansigtstegn). 

Jeg kan her nævne, at vi også skriftlig har haft øvelser af lig- 
nende art, kun med den forskel, at hvad der i den ovennævnte 
aflæsningsprøve var ubevidst fra hornenes side, gores bevidst, idet 
stykkerne opskrives med forskellige aflæsningsfejl, som så eleverne 
retter. Jeg har kaldt dette fag »skriftlig aflæsningc og øvede det 
en tid, men har senere igen opgivet det i den formening, at aflæs- 
ningen ligeså meget fremmes af sig selv gennem brugen. 

Vi indser af det foregående, hvor unojagtigt det i reglen er 
at sporge, om en lyd er synlig eller usynlig. Det vi ser er nemlig: 
lidt af een lyd, lidt af en anden, lidt af en tredje o. s. v. Det er 
organstillinger, vi ser, og ikke lyde. Det er den analfabetiske 
betragtning, som må lægges til grund for undersøgelsen. 

At opgi nogen bestemt talværdi for talens tydelighed lar sig 
naturligvis ikke gore uden med stort forbehold. 

Vi har to organer, som er absolut synlige (kæbe og læber), 
og to, som er absolut usynlige (gane og stemmebånd). Hvis der- 
for halvdelen af tungestillingerne var synlige, eller samtlige disse 
stillingerne var halvt synlige, da vilde vi kunne se den halve 
artikulation. Jeg tror dog, der skal en ikke lille overdrivelse af 
mundbevægelserne til for at vise så meget. Ved naturlig udtale 
tror jeg ikke, vi viser mere end c. Ys ^^ artikulationen. 

Dog, endnu et punkt må vi ta hensyn til: sprogenes egen 
beskaffenhed. 

Vi ved, hvor stor forskel der er mellem de forskellige sprogs 
indhold af lyde. Tænkte vi os nu et sprog, hvor alle lydnuancer 
var lagt i de ydre organer (eller på bestemt måde associeret med 
ydre organbevægelser), da vilde et sådant sprog være fuldstændig 
synligt for ojet, og aflæsningen vilde være lige så sikkert et mod- 
tagelsesmiddel, som hørelsen er for os. Et sådant sprog vilde vi 
f. eks. få med lydene m, v, æ, i, å, u, tildels e og o, som nogen- 
lunde synlige mellemlyde, og måske nogle få til. I et sådant 
sprog måtte da ordenes længde bøde på lydstoffets fattigdom — 
på lignende måde som i telegrafsproget, hvor alt er betegnet ved 
hjælp af prikker, streger og storre og mindre mellemrum. 

Den fuldstændige modsætning dertil vilde vi ha i et sprogs 
som udelukkende eller overvejende benyttede sig af usynlige 
organbevægelser, f eks. h, g, k, ng, r, o, ø. I et sådant sprog 
vilde ethvert forsøg på aflæsning være umuligt. 

Fremdeles: Vi ved, hvorledes på tysk forskellen mellem 
akusativ og dativ af mange negligeres i dagligsproget. Denne 
forskel kan alså ikke være af storre betydning. Tænkte vi os nu 
et sprog, hvor de betydningsløse (for forståelsen mindre vigtige) 
forskelle var henlagt til de indre organer, medens de betydnings- 
fulde forskelle var lagt frem på læberne, da vilde i et sådant 
sprog aflæsningen være en forholdsvis let og sikker kunst at 
lære. Omvendt, hvis de betydningsfulde forskelle var henlagt 
til de indre organer. 

Endvidere: Jo kortere og knappere ordene er i et sprog, 
desto færre synlige mærkemål kan man vente at træffe i dem, og 
desto vanskeligere vil aflæsningen blive. 

Et sådant afslebet, vidt fremskredet sprog er f. eks. def 
engelske. 

I sin udmærkede lille bog »Fremskridt i Sproget« (København 
1 89 i) omtaler Jespersen^ hvorledes det gotiske verbum 

habaidedeima 
i tidernes løb er blevet afslebet til det lille letvindte engelske ord: 

had. 
Hvilken forskel for ojet! Hvilken rigdom af synlige kende- 
mærker i hint gamle ord i modsætning til det nuværende! 

Sprogenes udvikling går i retning af artikulatorisk simplifika- 
tion til lettelse både for dem, som skal tale og høre. Kun for 
aflæseren blir vilkårene vanskeligere og vanskeligere. 
Lad os ta de tre nulevende sprog : 

tysk-dansk-engelsk. 
Vi vil da finde, at een og samme tanke sædvanlig vil fylde 
mere på tysk end på dansk, og mere på dansk end på engelsk. 
Sætningen »jeg har været der« fylder f. eks. 

6. stavelser på tysk : 

5 — — dansk 
3 — — engelsk. 
(Jeg mener her talesproget). 
Det tyske sprog står med sine mange former længst tilbage i 
udviklingen, men må netop af den grund antas at være lettere 

aflæseligt, end man efter dets store rigdom på indre konsonanter 
skulde tro. 

Eller lad os tænke os et sprog som det kinesiskcy det form- 
løseste, måske korteste af alle, og så rigt på musikalske (for ojet 
usynlige) betoningsforhold som intet andet sprog. Således omtaler 
Jespersen (i sin fonetik s. 602 efter Storm), hvorledes man har 
flere anekdoter om, hvordan man kan komme til at sige »dit svin« 
istedetfor »min herre«, »djævlelandet« istedetfor »Deres meget 
Ærede land« o. 1. blot ved en fejl tone. Ordet/« betyder med 
•een tone »fader«, med en anden »moder« ; mat med een »købe«, 
med en anden »sælge« o. s. v. Hvem vil på forhånd påstå, at 
•et sådant sprog skulde egne sig til aflæsning? 

Jeg har dvælet så længe ved alle disse forhold for at vise, at 
man på ingen måde kan betragte det som en selvfølge, at aflæs- 
ning er mulig i et sprog. Sproget er til for øret og ikke for 
•ojet; og vi må snarest betragte det som et tilfældigt og glædeligt 
lykketræf, om et sprog til en vis grad er aflæseligt. 

Sporger man nu, om man efter dette kan kalde aflæsningen 
et sikkert meddelsesmiddel, da må vi absolut sige, at der for 
lydenes vedkommende fuldstændig mangler den detaillerede korre- 
spondens, som er nødvendig på begyndertrinnet. 

Men vi har også set, at man på et senere trin ikke behøver 
så detailleret en korrespondens; og på dette punkt ligger den 
eneste mulighed for aflæsningens berettigelse. 

Ser vi da efter, om den manglende korrespondens mulig 
kunde tilvejebringes gennem ordene og sætningsdelene^ da blir den 
forste betingelse derfor, at disse er kendte, d. v. s., at eleven har 
nået en tilstrækkelig sproglig udvikling til at holde sine eventuelle 
aflæsningsfejl på sprogets grund, som vi ovenfor har set. 

Tar vi f. eks. ordet »tobak« da vil den sprogkyndige næppe 
kunne aflæse det anderledes end »tobak« eller »to mark«. 

Den sprogligt ukyndige, som skal lære ordet gennem aflæs- 
ning, vil derimod kunne aflæse ordet på de utalligste måder. 
Alene ved at sætte n = d = t, m = b = p, ng = g = k, vil man (a 
3x3x3 = 27 varianter (nomak, dopang o. s. v.). Men varianternes 
antal er langtfra udtomt dermed, eftersom vi kan ta flere konsonanter 
sammen (tombak) eller indskyde usynlige konsonanter (trobak, 
tobahak) o. s. v. 

Vi ser alså, at den sprogkyndige alene ved sit ordkendskab 

vil få antallet af mulige misforståelser indskrænket i ganske be- 
tydelig grad. 

Vi kan derfor med Gopfert sige: 

Hovedbetmgelsen for en god aflæsning er et omfangsrigt 
sprogkendskab. (38). 

Men nogen eentydighed i korrespondensen nås endnu ikke på 
denne måde. Selv om vi udskiller de meningsløse ord, får vi 
stadig tobak = to ^nark^ og mange andre endnu værre mis- 
forståelser. 

Vi kan vistnok sige, at der næppe eksisterer det ord i vort 
sprog, som ikke kan aflæses på flere måder; for bare at ta 
et par af de hyppigste: nu = du, han = at, nej (naj') = dig 
{daj), o. s. V. 

For at fa forøget sikkerhed i korrespondensen må vi gå et 
skridt videre og prøve, om vi kan finde eentydighed i sætningerne 
ved at ta hensyn til meningen. 

Det er fra alle sider anerkendt, at der på denne måde opnås 
en forøget sikkerhed i korrespondensen, men man må ikke over- 
vurdere denne sikkerhed eller undervurdere den vanskelighed, 
hvormed denne forøgede sikkerhed opnås. 

Hvis en sætning består af tre ord, som hver kan aflæses på 
to måder, så får sætningen 2x2x2 = 8 varianter, f eks. »jeg 
har tobak«, »jeg er tobak«, »sig er to-mark«, o. s. v. Af disse 
varianter er der måske kun een som har mening, og i så fald er der 
en mulighed for en sikker aflæsning, og den dygtige aflæser vil da 
vel også i reglen straks finde den rette løsning; men den modsatte 
mulighed ligger også forhånden, at en af de andre løsninger kan 
få lige så god en mening, og at den døve måske netop får fat på 
den mening, som er forkert, eller at den døve slet ikke kan få 
nogen mening ud af det sagte, idet han kun får fat på de me- 
ningsløse varianter. 

»Jo storre og talrigere de eenheder er, hvortil korrespondensen 
er henlagt, desto sværere blir skriften at tilegne« (22), og det 
samme gælder aflæsningen. Det at aflæsningen er fuldstændig 
usikker for lydenes vedkommende, meget usikker for ordenes ved- 
kommende og kun kan nærme sig en noget storre sikkerhed, når 
sætningernes mening tas med i betragtning, alt dette gor aflæs- 
ningen til en af de sværeste kunster, der findes; og nogen absolut 
sikkerhed vil aldrig kunne opnås. Om man siger »kom klokken 
9« eller »kom klokken 10«, kan ingen døv se forskel på (med 

7 

mindre der gores en kunstig forskel); og det vil bero på et rent 
tilfælde, om sammenhængen iøvrigt vil gi, hvad der menes. 

Aflæsningen er principielt et usikkert meddelelsesmid* 
del. (39). 

Vender vi os nu til selve undervisningen^ da ser vi aflæs- 
ningen allerede brugt på artikulationstrinnet sammen med følingen 
til indøvelsen af de forskellige lyde. Denne forening af aflæsning 
med et andet hjælpemiddel vil jeg kalde suppleret aflæsning. 

Vort hovedsporsmål blir her: er denne supplerede aflæsning 
et sikkert meddelelsesmiddel? 

Det, som skal meddeles, er organstillinger ^ og sporsmålet må 
alså besvares ved at undersøge, om samtlige de nødvendige organ- 
stillinger kan meddeles på denne måde. 

Når vi med Amman (Grasshoff", s. 36) inddeler taleorganerne 
i aktive og passive, blir det alså de forstnævnte, hvis stillinger og 
bevægelser vi skal undersøge. Vi far da: 

(i) Åndedrættet kan både ses og føles. 

(2) Stemmebåndsstillingeme (o, i, 2) kan føles på deres virk- 
ninger (som tidligere påvist), og stemmebåndenes stramning kan 
vises ved fonoskopet. 

(3) Ganestillingerne kan føles på deres virkninger (luftens ud- 
gang gennem mund eller næse), kan også vises direkte i nær- 
artikulationen, når man lukker munden godt op, og kan endelig 
vises indirekte ved luftens bobling gennem vand (som tidligere 
omtalt). 

(4) Tungestillingeme kan delvis ses, og i nærartikulationen 
kan de naturligvis vises meget tydeligere end i talen. Navnlig 
ved de åbne mundstillinger kan tungestillingerne ret vel anskuelig- 
gores for eleverne. Ved de lukkede eller snævre mundstillinger 
(som i og s) er tungestillingen derimod meget vanskelig at få fat 
på. At ta følingen med til hjælp vil man selvfølgelig altid prøve 
på, men hjælpen er her kun ringe. Den issevibration, hvorpå 
man plejer at kende i, er således fælles for alle snævre stemme- 
lyde og alså intet særligt kendetegn for i. 

Hvorledes man ad en omvej (gennem æ og e) er i stand til 
at frembringe i med nogenlunde sikkerhed, er omtalt i den arti- 
kulatoriske del. Noget lignende kan man gore for s, idet man 
lægger tungen tilrette i en mere åben mundstilling og så lar den 
døve lukke munden, men noget sikkert middel er det ikke, og s 
vil vistnok altid være en af de vanskeligste lyde i artiku- 

lationen. Hertil bidrager også slydens ringe bredde, d. v. s. det 
ringe spillerum for de organstillinger, som frembringer s-lyden; 
(ordet »bredde« er taget fra Amman, som anvender det i en noget 
lignende betydning for vokalernes vedkommende; Grasshoff, s. 49). 
En lille fejl i s-stillingen vil kunne gore, at lyden fuldstændig for- 
svinder. 

(5) Læbestillingeme og (6) kæbestillingerne er fuldstændig 
synlige. 

Som helhed må vi alså sige, at organstillingerne nogenlunde 
kan demonstreres i artikulationen, så læreren ikke udelukkende er 
henvist til at nikke, når det er godt, og ryste på hodet, når det 
er dårligt. 

Den supplerede aflæsning, som anvendes ved artikulationen, 
er at betragte som et forholdsvis sikkert artikulatorisk med- 
delelsesmiddel. (40). 

Undersøger vi nu, hvad der har mest betydning for artikula- 
tionen, synet tWtv følelsen, da kan vi let indse, at følelsen aldeles 
ikke kunde undværes. Derimod vil synet godt kunne undværes, 
eftersom enhver organstilling, som kan ses, tillige vil kunne føles, 
når læreren vil lægge mund til. Den eneste undtagelse vil være 
det lidt, man kan se af tungen mellem de sammenbidte tænder, 
når f. eks. t skal siges i i-stillingen, og som den blinde døve ikke 
direkte vil kunne fa fat på. Med disse få undtagelser kan vi sige: 

Følingen er for den blinde døve et forholdsvis sikkert 
artikulatorisk meddelelsesmiddel. (41). 

Vi ser heraf, hvor begrænset en rolle den direkte iagttagelse 
af organstillingerne gennem synet har for artikulationen, og får 
også derigennem forøget oje for, i hvor ringe grad den usup- 
plerede aflæsning er skikket til meddelelsesmiddel på begynder- 
trinnet. 

Ikke desto mindre har den tyske metode, som vi har gjort 
opmærksom på, sat sig det mål at bygge hele sin undervisning 
alene på aflæsningen, efterhånden som artikulationen ophører, og 
man må gå over fra enkeltundervisning til klasseundervisning, hvor 
følingen kun kan medtas, når det er absolut nødvendigt. 

Således skriver Vatter »Die Ausbildung« Is. 58: 

»Lige fra den allerforste undervisning må læreren med 
ubojelig energi holde fast ved, at enhver lyd, enhver ny stavelse, 
ethvert nyt ord forst opfattes af eleven gennem aflæsningen (selv- 
følgelig, når det er nødvendigt, med bistand af følelsen), og at 

7* 

omvendt hans taleværktoj forst blir vakt til reproduktion gennem 
det optiske billede, for der blir skrevetc. 

Den rene tyske metode kender intet andet afstandsmed- 
delelsesmiddel overfor nyt stof end aflæsningen. (42). 

Forbavset spor man sig selv: Er aflæsningen i døvstumme- 
skolen noget andet, end hvad den er alle andre steder : et usikkert 
meddelelsesmiddel for alt, hvad der er nyt og svært. 

Svaret herpå er et delvist/^. 

I den falske tro, at alt er synligt i aflæsningen, bestræber 
artikulationslæreren sig for at lægge den forskel ind i sin 
artikulation, som han tror, der er mellem vedkommende lyde, 
og opnår således, i stOrre eller mindre grad, en kunstig 
demonstration af de usynlige lydforskelle. (43). 

Hele Gutzmanris aflæsningslære er ikke andet end en anvis- 
ning på, hvorledes en sådan kunstig demonstration kan udvikles 
til en gennemført adskillelse af næsten samtlige lyde. 

På hgnende måde med Ferreris »Livsrefleks«, hvorigennem 
de usynlige organer får deres synlige virkning. Men da Ferreri 
ingen anvisning gir på, hvorledes man skal lægge denne livsrefleks 
ind i sin tale, men overlader det til læreren og eleven, hvad de 
under artikulationen ubevidst kan blive enige om, blir fremgangs- 
måden 'Også mere usikker end Gutzmanris og må suppleres med 
en tilsvarende portion t tålmodighed«. 

Et meget betegnende standpunkt indtar Vatter. På de steder, 
hvor han selv er overbevist om, at lydstillingen enten er usynlig 
(som ved h) eller i hvert fald meget vanskelig at se (som ved 
ng-g-k), anbefaler han direkte (s. 56) på den ene eller den anden 
måde at markere lyden for de forste begyndere. 

Dette kan være godt nok (hvis man ikke har bedre midler). 
Men det er en absolut inkonsekvens, når Vatter mener at kunne 
nojes med disse »små indrommelser« og advarer mod alle andre 
tegn, som f eks. »pegning med fingeren på næsen (ved m, n, ng), 
meget talende blikke og gebærder, ja endog konventionelle tegn 
for enkelte lyde« (s. 57—58). Det ene er akkurat som det andet, 
og når man forbyder disse mere demonstrative tegn, vil det kun 
føre til, at læreren på anden måde og mere skjult og ubevidst 
bestræber sig for at lægge de nødvendige forskelle ind i sin 
artikulation. 

Når man smækker en dor hårdt i, springer en anden op. 

Samtidig med at den rene tyske metode har forbudt alle 
tydelige tegn, har den selv i stOrre eller mindre grad levet af 
de grovere eller finere ansigts-tegn, som i reglen ubevidst er 
indført under artikulationen. (44). 

Vi har her en opgave, som døvstum melæreren faktisk har 
arbejdet på: at gore aflæsningen fra et usikkert til et sikkert 
meddelelsesmiddel. Men da opgaven aldrig for har været klart 
fremsat, så er det ikke underligt, at den er svær at efterkomme, 
og at man har betragtet 10 år som den mindste tid, i hvilken en 
døvstummelærer må undervise for virkelig at blive »abnormlærer«. 

At døvstummelæreren under sin virksomhed mer eller mindre 
tilegner sig visse ejendommelige ansigtstegn, vil sikkert ethvert 
lærerpersonale ved indbyrdes iagttagen kunne overbevise sig om. 
Således har vi ved vort institut under de skriftlige aflæsnings- 
prøver, som senere skal blive omtalt, nojagtig kontrolleret hin- 
andens mundbevægelser, og det er ikke så helt få »ejendommelig- 
heder«, vi således har kunnet finde hos hinanden,^ skont vi mere 
end på mange andre steder har bestræbt os for en naturlig udtale. 

Hvis sådanne ansigtstegn indskrænkede sig til en overdrivelse 
af virkeligt forekommende bevægelser, f. eks. en overdreven 
mundåbning, vilde der ikke være så meget at sige dertil, skont 
også det kan være uheldigt. Næ, ulykken er, at disse ansigtstegn 
i de fleste tilfælde består i organbevægelser, som intet har med 
den foreliggende artikulation at gore. Dette gælder navnlig om 
alle de måder^ hvorpå man skelner mellem homorgane lyde, hvis 
forskel ligger i de absolut usynlige gane- og stemmebånds-stillinger^ 
f. eks. når man rynker næsen på nasalerne, adskiller d og t ved 
en kæbebevægelse, markerer m ved at dvæle længere i den luk- 
kede læbestilling, viser p ved at rulle læberne ind eller puste dem 
frem o. s. v. 

Alt dette og meget mere, som man ikke lægger mærke til^ 
fordi man er uvant med den slags iagttagelser, er i virkeligheden 
artikulationen fuldstændig uvedkommende og er ikke andet end tegn. 

Disse .tegn er ikke naturlige tegn men kunstige tegn, og be- 
tingelsen for, at de kan blive forstået, er den, at der under artikula- 
tionen tilvejebringes en korrespondens imellem tegnet og de deraf 
uafhængige indre organstillinger, som er den virkelige årsag til 
lyden. At en sådan korrespondens i mange tilfælde virkelig, 
opnås, ses af den lethed, hvormed eleverne tit kan aflæse løsr- 
revne stavelser og lyde efter artikulationslærerens diktat 

Artikulationslæreren er absolut den lærer, hornene bedst 
forstår. 

Skal derfor aflæsningen blive så »sikker«, at den kan bruges 
som grundlag for den hele undervisning, da er det nødvendigt, at 
alle lærerne tillige er artikulationslærere og har lært at artikulere 
på samme måde. Thi' hvis een »ruller læberne indad på p« (som 
Gutzmann), en anden på b, en tredje på m, hvad man akkurat 
lige så godt kan gore, hvor blir da enheden og sikkerheden af? 

Har et land eller et institut eenhed i sin artikulation, så alle 
blir oplært til at vise lydene på samme måde, da vil også aflæs- 
ningen kunne virke som et nogenlunde sikkert meddelelsesmiddel, 
så institutet har mulighed for at nå et tåleligt resultat. 

Den »rene« metodes resultater skyldes ikke dens renhed 
men dens mangel på renhed. (45). 

Resultaterne skyldes alså ikke metoden selv, men fremkommer 
på trods af denne og er i virkeligheden kun mulige gennem io fejl, 
som ophæver hinanden: den metodiske fejl bX opbygge undervisningen 
på et så usikkert meddelelsesmiddel som aflæsningen, og den 
praktiske fejl: gennem en forkert artikulation at gore aflæsningen 
til et sikrere meddelelsesmiddel, end den i sig selv er. 

Et så gunstigt resultat af en forkert metode kan selvfølgelig 
kun være en undtagelse. 

Vil vi se de virkelige resultater af den rene tyske metode, 
da skal man ikke gå til de enkelte »mønsteranstalter«, hvor det 
nogenlunde er lykkedes at få fejlene til at gå op. . Da skal man 
ud på de steder og ind i de klasser, hvor lærerne forgæves 
kæmper med den opgave at gore aflæsningen til det sikre med- 
delelsesmiddel, som metoden fordrer, den skal være, og uden 
hvilket der ingen resultater kan nås. 

Spor vi da om metodens gennemsnitlige resultat, da aner- 
kendes det fra alle sider, hvor ringe det er. 

Således opstiller Vatter i »Organ« 1899 (s- I93) ciet spors- 
mål: »Blir de lovede og forventede resultater nået eller ikke«, 
og besvarer det uden tøven med de ord: »De blir i det hele og 
store ikke nået«. 

Årsagen hertil kan vi ikke med Vatter søge i metodens util- 
strækkelige gennemføring, men må, som vi her har gjort, søge 
den i metoden selv. 

Den rene tyske metode hviler på et falsum, forestillingen 
om samtlige talelydes synlighed for 6jet, og den er derigennem 

bleven forhindret i at skaffe sig de nødvendige sikre med- 
delelsesmidler fra lærer til elev. (46). 

Jeg ser heri den grundlæggende årsag både til den hårdhed, 
hvormed talemetoden i udøverens uvidenhed om dens sværhed på 
mange steder er bleven gennemført (og som Heidsiek med ublid 
hånd har afdækket), og til den ringe åndelige udvikling, hvorover 
•de døvstumme ikke mindst i Tyskland så bitterlig har beklaget sig. 

Disse sorgelige tilstande kan ikke afhjælpes ved formaning 
til tålmodighed; thi årsagen ligger ikke der. 

Den tålmodighed, som den tyske metode fordrer — langt 
ud over grænserne for en sund pædagogik, skyldes manglen af 
•et sikkert meddelelsesmiddel og betales af den døvstumme 
med et tilsvarende tab i åndelig udvikling. (47). 

Ad denne vej kan vi ikke fortsætte. 

Har man ikke: en Vatter s enestående energi, en Gutzmanns 
artikulatoriske dristighed, en Ferrerts uklare begejstring eller en 
særlig forkærlighed for at nå sine resultater ved fejl, som i gun- 
stigste tilfælde ophæver hinanden, da er der ikke andet for end 
at vende den tyske metode ryggen. 

Dette er ikke at opgi talemetoden; det er at bygge den 
sikrere op. 

Men betingelsen derfor er forst og fremmest, at man skaffer 
sig et sikrere meddelelsesmiddel, end aflæsningen i sig selv er. 

Talemetoden kan ikke vedvarende undvære de nødvendige 
^ikre meddelelsesmidler fra lærer til elev. Det kan hverken 
forsvares overfor eleverne eller overfor lærerne, som har ret 
til at vente et st6rre udbytte af deres flid og anstrængelse. (48). 

Vi skal i det følgende undersøge, med hvilken fordel skriften 
kan bruges på denne måde. 



Skriften i talemetodens tjeneste, som med- 
delelsesmiddel for udtalen. 

(Lydretskrivningen,) 



En af artikulationsundervisningens vigtigste opgaver er at til- 
vejebringe korrespondens mellem lydene og de tilsvarende bog- 
staver, dels for at ha et holdepunkt for artikulationen, dels for at 
forberede den senere læsning. 

Det ligger da nær at tænke sig denne korrespondens benyttet 
til efter artikulationens ophør ved den påfølgende taleundervisning 
at la eleverne læse sig til ordenes udtale. 

Denne simple fremgangsmåde har den rene metode forbudt 
— i den formening, at de døvstumme bedre bringes til at tænke 
i artikulationsforestillinger, når de lærer de nye gloser gennem 
aflæsning. 

Jeg anser det for en meget vovet sag således på forhånd at 
ville bestemme, i hvilken form et menneske skal tænke. 

Selv normale mennesker tænker jo så forskelligt, nogle i lyd,, 
nogle i billeder, andre atter på anden måde. 

Jeg selv tænker f. eks. altid i lyde. Sædvanlig er det min 
egen stemme og mit eget tonefald, jeg hører for mit indre øre. 
Men det kan også hænde, at jeg tænker med en fremmed stemme, 
tilhørende et menneske, jeg for nylig har været sammen med. Ja 
jeg erindrer endog, hvorledes jeg engang — efter i længere tid at 
ha arbejdet på at fjerne en bestemt fejl hos en elev {Niels Krgl: 
midttungevokaler i stedet for fortungevokaler) — tilsidst ikke 
kunde holde det ud, fordi det endte med, at jeg hørte alle mine 
tanker med hans stemme og med hans artikulationsfejl. 

Andre tænker atter på anden måde. Af en ytring i Kroman: 
»Orti Mål og Midler for den hojere Skoleundervisning« (s. 120) 
fflå man antagelig slutte, at forfatteren overvejende tænker i billeder 
(uden at jeg derfor kan indromme, at man nødvendigvis bor 
tænke sådan). En af mine kolleger, døvstummelærer Hansen har 
meddelt mig, at han, såvidt han har iagttaget, stadig udformer 
sine tanker i skrift (mest trykte bogstaver), når han vil til at fæstne 
dem på papiret, hvorimod han ellers mener sine tanker uaf- 
hængige af ledsagende sprogforestillinger. 

Atter hos andre kan tankerne være ledsagede af motoriske 
fornemmelser, selv om disse måske ikke altid træder så tydeligt 
frem. Skønt jeg selv er et udpræget lydmenneske, tror jeg allige- 
vel, ^at mine tanker stadig er ledsaget af sådanne motoriske for- 
nemmelser. Jeg mærker det dels på, at jeg tit bevæger mund- 
delene, når jeg tænker, dels slutter jeg det deraf, at jeg sjælden 
kan notere en lyd eller en betoning, uden forst at gore den til 
min egen ved selv at udsige den. 

Denne motoriske form af tænkning, tænkning i artikulations- 
forestillinger, er det alså, man ønsker at vække hos de døv- 
stumme. 

At disse virkelig til en vis grad kan bringes til at tænke på 
denne måde, har jeg haft lejlighed til at iagtta hos min hustru, — 
som meddelt på døvstummelærermødet i Hamborg (Oktober 1900) 
og refereret i t Blåtter fiir Taubstummenbildung« samt »Nordisk 
tidskrift for dofstumskolan« 1901, (s. 143): 

Fru F., egentlig døvstum (døv fra i års alderen, minimum af 
lydhørelse), er oplært privat efter ren talemetode, kender næppe 
konventionelle tegn, taler, aflæser og behersker sproget fuldtud. 
Når jeg spor hende, hvordan hun tænker, svarer hun næsten altid : 
i billeder, som om hun så de tænkte begivenheder for sine ojne. 
Når jeg så ber hende tænke på noget, hun lige har læst, svarer 
hun i regelen atter, at hun ser begivenheden for sine ojne. Når 
]^% da ber hende tænke på selve de ord, hun har læst, og spor, 
om hun ser bogstaverne for sine ojne, da har hun i regelen svaret 
nej på det sporsmål. Om hun da ser en talende mund for sine 
ojne? — »Nej, det er, som om ]^^ selv siger det.« 

Jeg har senere gentaet forsøget således, at jeg har bedt fru F. 
tænke på noget, jeg lige har sagt hende, og som hun alså har 
aflæst fra mine læber, og spurt hende, hvorledes hun tænker 
derpå. — »Jeg tænker både på sagen og på talen.« — »Tænker 

du pjå min mund eller på din egen tale?« — »Jeg tror nok på 
min egen tale, det er, som om jeg taler selv.« — »Hvad tænker 
du næst på, på virkeligheden eller på talen?« — »Det ved jeg 
ikke, det er så vanskeligt at svare på « 

Fru F.s tænkning synes således i reglen at foregå i billeder 
og i artikulation. At den dog også kan ske på flere måder, vil 
fremgå af følgende iagttagelse (af 23/g 95), som jeg findqr i min 
notitsbog: 

Ved at tænke på en bog (»Professor Hieronimus«), som fru F. 
lige har læst, ses titelen for det indre oje $tående med stive, 
trykte bogstaver, mens indholdet ses som selve den skildrede 
begivenhed. 

Ved at tænke på sætningen »nu vil jeg se, om gangdoren er 
lukket«, føles tanken som egen tale. 

Ved at tænke på en af mig lige fremsagt sætning »nu er 
mormor i Gamborg«, ses sætningen med mine mundbevægelser. 

Ved at tænke på en sætning (om verandaen), sagt af frk. M. 
den foregående dag, ses sætningen med hendes mundbevægelser 
og hendes ansigt. — 

På samme måde får jeg af en enkelt ytring hos fru Bell 
(i foromtalte artikel) det indtryk, at hun også til tider (og måske 
i endnu hojere grad) tænker i aflæsningsbilleder. 

De døves tænkning kan alså foregå på meget forskellig måde, 
også hos talende døve. Vi kan ikke foreskrive de døve, hvordan 
de skal tænke, vi kan kun glæde os derover, når de gor det, og 
passe på, ikke at forhindre dem deri ved en åndløs undervisning. 

Fordringen om, at de døve skal tænke på en bestemt 
måde, er uberettiget og skyldes utvivlsomt en misforståelse 
af den talemetodiske nødvendighed, at der tilvejebringes faste 
artikulatoriske erindringsbilleder af lydene og de st5rre tale- 
dele. I hvilket omfang den døvstumme benytter disse erindrings- 
billeder som grundlag for sin tænkning, er ligegyldigt. (49). 

Vi har allerede omtalt, at det er artikulationens opgave at 
tilvejebringe faste artikulatoriske erindringsbilleder af de enkelte 
lyde. Dette sker selvfølgelig ikke samtidig for alle lyde, og tale- 
undervisningen kan derfor (som det sædvanlig sker) godt opbygges 
på artikulationen, efterhånden som denne skrider frem (hvis man 
ikke, som det også er muligt, og som Bell og Gopfert har anbe- 
falet, vil knytte artikulationen til den skriftligt påbegyndte sprogunder- 
visning og således gore artikulationen selv til en taleundervisning). 

Taleundervisningens opgave er derfor den : på grundlag af de 
artikulatoriske erindringsbilleder af de enkelte lyde at tilvejebringe 
de deraf sammensatte erindringsbilleder af de enkelte ord og 
storre taledele. 

Enhver vej, der fører til dette mål, må kunne bruges, og den 
vej, som hurtigst og sikrest fører til målet, må være den bedste. 

Sporsmålet er alså dette: På hvilken måde kan vi hurtigst og 
sikrest lære de døve ordenes og sætningernes udtale, gennem 
aflæsning eller gennem skrift? 

Svaret herpå kan ikke være tvivlsomt. Aflæsningen viser 
kun Yg, ved storre mundåbning måske op til halvdelen, aT de artiku- 
lerende organstillinger. Hvad der vises derudover, kan kun vises 
ved vilkårlighed. Der er ikke fra naturens side tilstræbt nogen 
korrespondens mellem lyden og den synlige del af organstillingerne. 

Skriften derimod er netop (fra vor side) bestemt til at korre- 
spondere med lyden. Denne korrespondens er i flere sprog (finsk, 
spansk, italiensk) virkelig opnået på en ret tilfredsstillende måde. 
I andre sprog (dansk, engelsk og flere), er korrespondensen, som. 
vi har set, meget mangelfuld i sine enkeltheder, men kan fuld- 
stændiggores for begynderne (som tiltrænger en mere detailleret 
korrespondens) ved en lydtro brug af skriften. 

Den lydtro skrift (lydskrift eller lydretskrivning) er et af 
de bedste artikulatoriske hjælpemidler, vi har til opbygning af 
elevernes tale, og står som sådant langt over aflæsningen. (50). 

Hvor ringe forståelse, døvstummeskolen har vist, for den store 
nytte, taleundervisningen kan drage af en lydtro skrift, vil ses 
der^f^ at nærværende anstalt vistnok til dato er den eneste, som 
(nu på 8de år) fuldstændig har baseret sin undervisning på en 
sådan. 

Selv i Amerika, hvor Visible Speech dog har fået en vis 
begrænset anvendelse også i døvstummeundervisningen, synes 
tanken om en gennemført anvendelse af lydtro skrift ikke på 
noget sted at være bragt til udførelse. 

Jeg må derfor betragte det som et glædeligt tegn for den 
nordiske døvstummeskole, at tanken om en lydtro skrift — allerede 
fremsat 1882 af Lundell — nu vinder mere og mere tilslutning, 
blandt andet ved en delvis indføring af en lydretskrivning på et 
enkelt svensk institut. 

Jeg vil betragte det som værende af allerstdrste betydning, 
hvis tanken om en gennemfiøirt brug af en lydtro skrift kunde 

bringes sin almene udførelse endnu et skridt nærmere på det 
forestående nordiske abnormskolemøde. (51.) 

Den form af lydtro skrift, som jeg har indført på det her- 
værende institut, er som allerede nævnt, lydretskrivning, men da 
denne i læsningen virker fuldstændig som en lydskrift, kalder vi 
den ofte så. 

Hvorledes enkelthederne er indrettet, vil ses af det auto- 
graferede hæfte bag i bogen. 

Mit hovedprincip har været: at beholde den almindelige 
ortografi og samtidig vise udtalen ved små modifikationer i de 
skrevne typer, og jeg har bestræbt mig for at gore disse modifika- 
tioner så konsekvente som muligt, -f. eks. et vandret træk gennem 
alle de stumme typer. 

Lydretskrivningen er vel noget langsommere end den sæd- 
vanlige skrift, men forskellen er ikke stor. Udseendet er også så 
nær det sædvanlige, at man tit ikke lægger mærke til forskellen. 
Lydretskrivningen kan læses af alle og enhver uden nogen som 
helst vanskelighed. Heller ikke vil den , som er oplært gennem 
lydretskrivningen, føle spor af vanskelighed ved den senere læs- 
ning af almindelig skrift og tryk. 

Det er selvfølgelig kun til nye og halvnye ord, at lydret- 
skrivningen har sin betydning. Men da man i virkeligheden aldrig 
kan sige bestemt, hvor mange gange et ord må gentas, for at 
udtalen kan være befæstet, skriver vi alle ordene på den måde. 

Lydretskrivningen blir derfor brugt hos os fuldstændig som 
almindelig skrift. 

Jeg forlanger, at hornene skal bruge den, for at de ikke blot 
mundtlig men også skriftlig skal kunne dokumentere, at de kender 
sprogets udtale. Og på samme måde vil også læreren gennem 
lydskriften kunne dokumentere overfor anstaltens leder, at den ud- 
tale, han agter at indøve med eleverne, er fri for dialektiske eller 
personlige fejlagtigheder. 

Er der en ny lærer i faget, ber jeg ham gerne, daglig vise 
mig i lydret opskrivning, hvad han agter at gennemgå. Senere 
plejer lærerne i reglen selv at sporge hinanden indbyrdes, når de 
er i tvivl om en udtale. 

At man også i Tyskland med fordel vilde kunne benytte en 
sådan kontrol med lærerens udtale, turde fremgå af de store 
dialektiske forskelligheder, hvis ulemper overfor artikulationen 
allerede forlængst er bleven nævnet for mig fra agtet side. 

Hovedfordelen ved lydskriften er dog den, at eleverne (inden- 
for den opnåede artikulatoriske færdighed) straks vil kunne læse 
korrekt op, hvad der forelægges dem, med andre ord, at vi kan 
la eleverne læse sig til sprogets udtale. 

Den undervisningsform, som vi nu i en række år har anvendt 
ved nærværende institut, og som jeg sprogligt har kaldt en form 
af »imitativ metode«, må jeg fra et artikulatorisk standpunkt 
nærmest kalde lydlæsemetode. 

Denne metode vil selvfølgelig fremtidig blive en del modificeret 
ved de aflæsningstegn, jeg har indført i løbet af de sidste par år, 
og som senere hen vil blive beskrevet under navnet »mundhånd- 
systemet« ; men læsningen danner endnu stadig grundlaget for vor 
undervisning. 

Som man vil vide, modtar vi vore elever fra det kgl. døv- 
stummeinstitut i Fredericia, efter at de har tilbragt et år i en der- 
værende artikulationsklasse. 

Den egentlige sprog- og kundskabs -undervisning begynder 
alså her, og som et vigtigt led deraf har vi selve taleunder- 
visningen. 

Skont vi har uegentlig døvstumme born, er denne undervis- 
ning ikke overflødig, idet vi hos vore elever har alle mulige grader 
af hørelse og tale ned til et minimum af begge dele. 

En sådan blanding er selvfølgelig ikke behagelig at arbejde 
med. Havde vi lutter born med betydelige hørerester, burde vi 
selvfølgelig bygge vor undervisning derpå. Som forholdene er, 
må vi rette os efter de mindst normale af eleverne, de som 
nærmer sig mest de egentlige døvstumme. 

I vore småklasser foregår undervisningen for en stor del ved 
den store tavle, idet læreren på denne daglig opskriver (i lydret- 
skrivning) et nyt stykke for eleverne, i reglen en eller anden fælles 
oplevelse, som han således udfolder for deres ojne i det simplest 
mulige sprog. 

Når læreren forstår at vælge sit stof efter hornenes interesse 
og opskriver sine emner på en interesseret måde, da er det mor- 
somt at se, med hvilket liv eleverne følger opskrivningen, læser 
sig til ordenes udtale, slutter sig til meningen af det kendte, gætter 
sig til meningen af det ukendte, og efterhånden som de blir flin- 
kere, taler mere og mere med og undertiden endog lar tanker og 
ord ile forud for lærerens kridt, så de forsøger at fuldende den 
sætning, som læreren har påbegyndt. Er stykket ikke umiddel- 

bart anskueligt, må opskrivningen ledsages af forklarende demon- 
strationer eller tegning på tavlen. 

Det stykke, som således er blevet opskrevet og skabt for 
elevernes ojne, blir'nu gjort til genstand for en meget indgående 
behandling, hvis hovedformål er at tilvejebringe de artikulatoriske 
erindringsbilleder, af -hvilke taleevnen skal fremvokse. 

I dette ojemed blir det opskrevne stykke korlæst fra tavlen 
flere* gange, derefter indskrevet af eleverne i deres dagbog og 
samtidig læst enkeltvis for læreren. I de påfølgende dage blir 
stykket atter korlæst og enkeltlæst, eventuelt også afskrevet eller 
dikteret, samtidig med at der stadig hver dag tas et nyt stykke 
op til behandling.*) 

Ved siden af disse dagbogsstykker har vi også andre med- 
delelser, som vi kalder »fri meddelelser«, som ligeledes blir skrevet 
op på tavlen, men kun læst et begrænset antal gange. Også 
sporsmål og svar blir i småklasserne, behandlet skriftligt som for- 
beredelse til den senere mundtlige eksamination. 

Som man ser, spiller korlæsningen ett stor rolle i vor under- 
visning. 

Fordelen ved denne er selvfølgelig den, at man kan ind- 
prænte de artikulatoriske erindringsbilleder i en hel klasse på een 
gang og således spare tid og nå mere med de enkelte born. 

Betingelsen herfor er forst og fremmest den, at man far alle 
stemmerne til at falde nojagtigt sammen, idet man leder dem ved 
taktslagning (som godt kan ses samtidig med læsningen) eller ved 
suksessivt at pege på de stavelser, som skal læses. Den dygtige 



*) Denne fordeling af behandlingen over en række dage, samtidig med at man 
stadig tar et nyt pensum op, lægger jeg en overordentlig stor vægt på — i mod- 
sætning til den fremgangsmåde at gore hvert stykke færdigt, inden man går 
videre, hvorved fordringerne til hornene blir mere koncentrerede end nødven- 
digt; og det har interesseret mig at træffe den samme tanke hos Valade- 
Gabel. Jeg tror, der vilde vindes ganske overordentlig meget, om denne frem- 
gangsmåde blev fulgt i alle fag. Lad os tænke os bibelhistorie eller et hvilket 
som helst fag, der skal læres: Forste gang læses, gennemgås og forklares den nye 
lektie; den læses hjemme, men skal ikke læres. Anden gang læses og gennemgås 
lektien atter med yderligere forklaring og læses igen hjemme. Tredje gang 
prøves foreløbig, hvad hornene kan, hvorefter atter hjemmelæsning. Fjerde gang 
foretas så den afsluttende eksamination med bestemt fordring på , at hornene 
nu skal kunne det. Under alt dette skrider undervisningen frem med et nyt 
stykke hver gang, så hornene altid har een portion nyt og flere portioner gammelt 
at læse til hver gang. 

laerer vil da altid kunne høre og med det samme rette de grovere 
fejl. De finere fejl kan tas under behandling, når stykket derefter 
repeteres med de enkelte elever. Endelig søger man gennem 
fornyet korlæsning at befæste artikulationen og indøve en naturlig 
r5^me. 

Man vil på forskellige steder finde begrebet korlæsning be- 
nyttet i noget forskellig betydning, som kan gi anledning til misfor- 
ståelser. 

Den almindelige anvendelse af udtrykket er til, hvad jeg nær- 
mest vil kalde korfremsigning, enten af noget som er lært udenad 
eller lige læst -i forvejen eller samtidig aflæses på lærerens mund, 
eller en kormæssig besvarelse af lærerens sporsmål. 

• - I denne betydning er korlæsning en gammel og vel kendt 
ting, som allerede anvendtes af Arnold i Riehen, således som yår- 
gensen har meddelt i sin bekendte bog »Zwei deutsche Taub- 
stummenanstalten« (1875) og atter opfrisket i »Nordisk Tidskrift 
for Dofstumskolan« 1902, s. 3. 

Ved siden af denne anvendelse har jeg brugt ordet korlæs- 
ning efter dets umiddelbare betydning om en virkelig kormæssig 
læsning, hvor alle eleverne på een gang ser på tavlen (eller i vore 
dertil indrettede store »korlæsebøger«) og — seende sætningerne — 
læser dem hojt i kor, ledede af lærerens pegepind. 

En sådan korlæsning i ordets bogstavelige betydning tror ]^^ 
ikke, der har eksisteret som anerkendt led i undervisningen, for 
jeg har indført det ved nærværende skole. I hvert fald er for- 
målet med denne korlæsning, nemlig taleundervisningens opbyg- 
gelse på læsnings absolut stridende mod de hidtidige principper. 

Hvilken af de to fornier af korlæsning, man må foretrække, 
turde ikke være svært at afgore. 

En korfremsigning, der støtter sig på hukommelsen af det i 
forvejen læste, forudsætter jo netop det, som skulde opnås gennem 
korlæsningen, nemlig at eleverne alle på een gang kan læse og 
lære deres lektie under lærerens kontrol; og støtter korfremsig- 
ningen sig på aflæsningen, da kan der heller ikke komme noget 
godt ud af det, med mindre aflæsningen på vedkommende institut 
på kunstig måde er omdannet til et sikkert meddelelsesmiddel. 
Vi må derfor absolut foretrække den virkelige kormæssige læsning. 

Den kormæssige læsning af lydtro skrift er et værdifuldt 
talemetodisk hjælpemiddel. (52). 

Det antal behandlinger, som et dagbogstykke får, dels som 
korlæsning, dels som enkeltlaesning (på skolen og i hjemmet) kan 
i nederste klasse (2det skoleår) løbe op til over 50. Det er 
mange gange, men ved den megen afveksling og fordeling over 
flere dage synes det ikke at trætte eleverne. Kunde den mekaniske 
behandling indskrænkes mere, vilde der naturligvis vindes tid der- 
ved. Navnlig sluger de skriftlige reproduktioner (afskrivning og 
diktat) megen tid og er også indskrænket noget, siden det i min 
»Imitativ Sprogundervisning« givne referat af undervisningen i vore 
småklasser. . 

* I mellemklasserne blir dagbogstykkerne længere, behandlingen 
kortere og indskrænket til færre dage, og den mundtlige eksamina- 
tion fyldigere. Hpr begynder også bøger: forst autograferede 
bøger, som vi selv haf udarbejdet, skrevne i lydretskrivning og 
forsynede med så mange billeder som muligt, derimellem ligefrem 
morskabsbøger; senere også trykte bøger. 

Til kormæssig læsning og forklarende gennemgang af disse 
bøger har vi udarbejdet vore særlige korlæsebøger. 

Korlæsebøgerne blir (ligesom vore fonetisk skrevne småbøger) 
lavet på skolen selv. De skrives med en dertil lavet kontinuerlig 
flydende pen (som gir en stregtykkélse af c. i mm.) på store ark 
(c. 60 cm. hoje og 100 cm. brede), som foldes sammen på midten 
(så hvert ark repræsenterer 2 blade af bogen), og indbindes (indtil 
10 ark ad gangen) i ganske simple papbind. Arkene er bestilt 
med dobbelte linjer (afstand 8 mm.) til frembringelse af en ens- 
artet skrifthojde. Skriften er altid lydretskrivning. Taktslagn ingen 
er markeret i bogen med røde streger til brug for læreren. 

Vi har således i årenes løb dannet os et helt lille bibliotek 
af korlæsebøger: afskrift af hornenes læsebøger, bibelhistorie, natur- 
historie, salmer o. s. v. Endvidere: en samling morsjcabsbøger, i 
reglen lavet på den måde, at vi klipper billeder ud af en almindelig 
bornebog, klistrer dem ind i en korlæsebog, simplificerer eller 
laver selv teksten, hvor det behøves, og skriver den ind. 

Korlæsebogen er dog ikke alene brugbar til korlæsning, men 
i særlig grad også til selve den forklarende gennemgang af 
lektierne. 

Idet hornene står samlede om den frit, lodretstående korlæse- 
bog, således at de alle på een gang kan se i den, blir det en let 
sag for læreren ved gennemgangen af lektien at samle hornenes 
opmærksomhed om bogens ord og de udtryk, som særlig trænger 

til forklaring, en forklaring, som da gis med det samme, så vidt 
muligt mundtligt, indenfor det kendte sprog. 

Undervisningen blir på denne måde i fuldeste omfang en 
klasseundervisning, hvad man ikke fuldtud kan sige om den sæd- 
vanlige læseundervisning, hvor alt fællesskab, al korrespondance 
mellem lærer og elev momentant ophører, hver gang den døve 
elev sænker sine ojne i bogen. 

Korlæsebogen har da også i praksis vist sig som en så værdi- 
fuld støtte for undervisningen, at læreren meget nødig undværer den. 

I de øvre klasser forsvinder atter korlæsebøgerne. Dag- 
bøgerne som hidtil har været ført af læreren, føres no af eleverne 
selv. Den hele behandling blir mere og mere mundtlig og ligner 
i de fleste fag, hvad man er vant til fra andre instituter. 

Under alt dette har aflæsningen fået lov til at vokse jævnt 
op, idet vi — uden at bygge undervisningen derpå — alligevel 
søger at fremme den ved en naturlig og stedse tiltagende brug. 

Det er ikke aflæsningens brug, men dens misbrug, som vi 
har søgt at afskaffe. 

Den ængstelse for aflæsningen, hvormed man i ind- og udland 
har set på vor undervisning, har derfor ingen reel berettigelse. 
Vi bruger aflæsningen, hvor vi på nogen måde kan, undtagen 
netop til hvad der er nyt og svært, hvortil vi principielt ikke vil 
bruge den og reelt ikke kan bruge den, uden ved at gore aflæs- 
ningen til et sikrere meddelelsesmiddel, end den i sig er. 

Den tid, vi anvender på aflæsningen, er jo i småklasserne 
ikke satrlig stor, men den tiltar fra mellemklasserne af og gir 
allerede her et resultat, som (selv for de fuldstændig døve af 
eleverne) ikke står under, hvad man ser andre steder, ligesom 
også fremmede fagmænd ved lejlighed har udtalt sig anerkendende 
derom. 

Dårlige aflæsere har vi selvfølgelig imellem, men ikke flere 
end tidligere, og det samlede herværende lærerpersonale er efter 
drøftelse af sporsmålet, såvidt et skon tillader, kommen til det 
resultat, at: 

Aflæsningen her på skolen har intet lidt ved vor gennem 
en årrække anvendte skriftlige begynderundervisning. (53,) 



Skriften som sprogligt meddelelsesmiddeL 



Medens skriften forst i sin lydtro skikkelse blir et sikkert 
meddelelsesmiddel for udtalen, vil den også uden en sådan ændring 
kunne betragtes som et sikkert sprogligt meddelelsesmiddel; og 
på samme måde vil også håndalfabetet, skrift i luft, ha sin store 
sproglige betydning, selv om vi også for det må foretrække (som 
vi har gjort og senere skal omtale) at omdanne det til et mere 
direkte talemetodisk hjælpemiddel. 

Vi har omtalt, hvorledes tegnmetoden efterhånden udviklede 
sig til en skriftmetode med skrift og håndalfabet som sproglige 
meddelelsesmidler. Men også indenfor talemetoden har både skrift 
og håndalfabet tidligere spillet en ikke ringe rolle på flere steder. 

Allerede Bonet benyttede håndalfabet og skrift i stor måle- 
stok. Ligeledes spillede skriften en stor rolle i den såkaldte 
Wienerskole, som oprindelig var stiftet efter fransk mønster men 
efterhånden optog så megen artikulation, at man vel tildels kan 
henføre den under talemetoden. 

Også Pfingsten, som under Frederik den 6te stiftede det 
nuværende Slesvigerinstitut, anvendte skriften i stort omfang sammen 
med talen. 

Denne anvendelse af skriften har den rene tyske metode for- 
budt; og det er kun ved at bryde med metoden, at man vil 
kunne gengi skriften den betydning som sprogligt meddelelses- 
middel, som den bor ha. 

Blandt dem, der i vore dage atter har fremhævet skriftens 
betydning for sprogundervisningen, må vi nævne G'åpfert i Leipzigs 
som samtidig med mig (men bægge uafhængig af hinanden) har 
bragt sporsmålet frem, og Heidsiek i Breslau, hvis opposition mod 

den rene tyske metode går forud for vor, men i begyndelsen mere 
var anlagt på en delvis genoptagen af tegnene. 

Gopferfs anskuelser er særlig fremført i en artikel i »Organ« 
(1897, s. 298 o. fl.) om »Skriftens stilling i sprogundervisningen 
for egentlige, især svagt begavede døvstumme«. 

Denne afhandling fremkom på et tidspunkt, da vi her i Ny- 
borg allerede praktisk havde prøvet skriftprincippet; og det var 
mig derfor til stor støtte i min bog »Imitativ Sprogundervisning i 
Døvstummeskolen på Basis af Skrift« (Nyb. 1898) at kunne medta 
en oversættelse af den Gopferfsk^ afhandling. 

G'åpferts afhandling var anmeldt som foredrag på det tyske 
døvstummelærermøde i Dresden (971, men kom ikke til behand- 
ling for på Hamborgermødet (1900). ' 

Til belysning af Gopferfs standpunkt vil jeg fremføre hans 
theses (offentliggjorte inden Dresdenermødet i »Blåtter« 1897, s. 297): 

i) »Skriftformen er den udtryksform for sproget, som den 
døvstumme lettest lærer og sikrest opfatter og forstår«. 

2) »Sprogundervisningen af egentlige, især svagtbegavede, 
døvstumme må (stadig følgende anskuelsesundervisningens prin- 
cipper) gå ud fra sprogets skriftform«. 

3) »Taleundervisningen må straks slutte sig til den på skriften 
baserede sprogundervisning. Den er nærmest en læseundervisning, 
og må, så meget som muligt, gå ud fra simple, fonetisk valgte 
lydforbindelser (arlikulationsundervisningens normalord). I forhold 
til det erhvervede sprogkendskab og den opnåede sprogfærdighed 
øves aflæsning fra læberne og anvendelse af fri tale, hvilken sidste 
lidt efter lidt må blive den fremherskende undervisningsform«. 

4) »Selve den mekaniske tale og aflæsning må, foruden at 
anvendes og øves i alle undervisningstimerne, også drives i sær- 
egne timer som selvstændige fag«. 

5) »Læsningen danner grundlaget ved fremlægningen af ethvert 
nyt undervisningsstof«. — 

Betegnende for Gopferts standpunkt er for det forste det, at 
han særlig fremhæver skriftens betydning for de egentlige og 
svagtbegavede døvstumme. 

Dette er fuldstændig rigtigt, og naar vi alligevel her i Nyborg 
har fundet en ikke ringe fordel ved at bruge skriften overfor 
uegentlige døvstumme, må man vel ha lov til at vente en endnu 
storre fordel deraf overfor egentlige. 

8* 



— ii6 — 

Ejendommeligt hos Gopfcrt er endvidere, at han (i lighed 
med Bell) vil begynde sprogundervisningen for artikulationsunder- 
visningen. Da vi ikke her i Nyborg har begyndere fra det forste 
skoleår, har vi naturligvis ikke kunnet prøve det. 

Mindre vægt lægger jeg på, at G'épfert forlanger aflæsningen 
øvet i særlige timer som selvstændigt fag. Hovedsagen er utvivl- 
somt den daglige brug af aflæsningen som meddelelsesmiddel 
indenfor det kendte sprogområde. 

At taleundervisningen skal være en læseundervisning og læs- 
ningen danne grundlaget for hvert nyt undervisningsstof, falder 
derimod fuldtud sammen med mine anskuelser. 

Naar derfor to saa forskellige og af hinanden uafhængige ud- 
viklinger, som Gopferts og min, kan falde i den grad sammen i 
hovedpunktet: skriftens og læsningens store betydning for vor 
gerning, da kan det vanskeligt andet end tale til gunst for rigtig- 
heden af dette fælles synspunkt. 

Også i andre lande har skriften fundet forsvarere, således i 
Frankrig, hvor Raymond har taget ordet for den i en velskreven 
artikel »MetodesporsmåU i »Revue generale de l'Enseignement des 
Surds-muets« (februar 1900) oversat af mig i »Nordisk tidskrift 
for Dofstumskolan« 1900, s. 105 og flg. 

Men noget gennembrud ser man ingen steder. 

Kun i Amerika ser vi skriften anvendt i storre udstrækning, 
som vi senere skal se. — 

En ganske særlig interesse knytter sig til Heidsiek ved den 
store betydning, hans kritiske arbejder har haft for vort fag. 

Det er Heidsieks store fortjeneste, at han uden noget som 
helst personligt hensyn har sat de døves vel over metoden og 
— for nogen af os andre — med ubarmhjertig hånd blottet dens 
mangler. 

Hans bog »Der Taubstumme und seine Sprache« (Breslau, 
1889) og »Ein Notschrei der Taubstummenc (Breslau, 1891) vakte 
en stor og berettiget opmærksomhed og har gjort de døvstumme 
stor gavn ved at afdække den hårdhed, hvormed talemetoden på 
vistnok ikke få steder blev drevet. 

Også i metodisk henseende indeholder Heidsieks bøger mange 
ting af blivende værdi, om end overvejende af kritisk art. Navnlig 
»Der Taubstumme und seine sprache« er et stort og indgående 
arbejde. 

Det hovedsyn, som jeg deler med Heidsiek, er nødvendig- 
heden af et synligt sprog for den døve. Men medens dette for 
mig har været en spore til at skaffe talemetoden de manglende 
synlige meddelelsesmidler, har Heidsiek søgt sin støtte hos tegn 
og skrift, uden direkte talemetodiske formål. 

En hovedårsag hertil må jeg søge i den beklagelige fore- 
stilling hos Heidsiek, at den døvstummes stemme ikke skulde 
kunne udvikles til et forståeligt meddelelsesmiddel, fordi talered- 
skabeme hører organisk sammen med øret og derfor må betragtes 
som ødelagt, når øret mangler. 

Han støtter sig her til forskellige sprogforskeres og filosofers 
bl. a. også Preyers anskuelser om en sådan forbindelse og slutter 
således (»Der Taubstumme und seine Sprache«, s. 96): 

»Af hvilken art denne organiske forbindelse er, behøver vi 
ikke at bryde os om. For os er det nok at vide, at der er en 
sammenhæng, og at denne forbindelse er så inderlig, så nødven- 
dig, at stemmen blir ubrugelig til sprogligt ojemed, når hørelsen 
mangler«. 

Jeg må benægte rigtigheden af dette raisonnement. Selv- 
følgelig er der en forbindelse mellem den hørendes øre og tale- 
redskaber. Men denne forbindelse er tilvejebragt gennem brugen 
og behøver ikke at være af en mere inderlig organisk art end 
en hvilken som helst anden funktionsmæssig oprettet nervefor- 
bindelse. 

Den eneste konsekvente slutning af Heidsieks påstand måtte 
være den, at talemetoden kun kan være brugbar for uegentlige 
døvstumme. Men denne slutning drager Heidsiek ikke. Også de 
bedst begavede egentlige døvstumme vil han ha oplært efter deii 
tyske metode og får kun »40 procent tilovers, for hvilke den tyske 
metode ikke synes egnet i sin nuværende skikkelse« (s. 245); og 
selv for disse vil hån kun ha en modifikation af metoden, hvor 
»lydsprog, gebærder og skrift indtar en sideordnet stilling i under- 
visningen« (s. 301). 

Af særlig interesse for vor undersøgelse er Heidsieks stilling 
til skriften (s. 279 og flg). 

Han går ud fra den fuldstændig rigtige bemærkning, at hvis 
de døvstumme selv havde opfundet skriften, vilde de være begyndt 
med en til de naturlige gebærder svarende billedskrift. Men lige- 
som de naturlige gebærder har tilbojelighed til at udvikle sig til 
et konventionelt tegnsprog, således vilde en billedskrift sikkert 

også efterhånden omdannes til et konventionelt skriftsprog. Dette 
skriftsprog vilde utvivlsomt blive af lignende art som det kinesiske, 
om hvilket allerede Leibnitz skal ha udtalt, at det var lavet, som 
om det var opfundet af døvstumme. En i lydtegn leddelt skrift 
vilde de døve i alle tilfadde ikke ha opfundet, og Heidsiek hævder 
derfor, at vor sædvanlige skrift ikke i særlig grad kan kaldes 
egnet for de døvstumme. Alligevel er det et faktum, at de kan 
lære den, og at den er meget lettere at opfatte end lydsproget 
Også indenfor den rene tyske metode m^n^r Heidsiek, at de døve 
har lært mere gennem den til det mundtliges befæstelse anvendte 
skrift end gennem selve den mundtlige meddelelse. 

Den gamle påstand fra Heinickes dage, at skriften skulde 
være mindre egnet som form for tanken, imødegår Heidsiek, thi 
denne mulighed har den franske skrift-tegn-metode bevist. Men 
Heidsiek mener dog, at den leddelte skrift for rigtig at indpræntes 
i hukommelsen, må opfattes under ledsagelse af tilsvarende be- 
vægelser, og at det derfor er godt, at de døve lærer at læse 
skriften, selv om artikulationen, bedomt af øret, er ufuldkommen; 
og han ser heri grunden til, at også den franske metode optog 
artikulationen som fag. 

Som man ser, er Heidsieks formål på dette punkt akkurat det 
modsatte af mit, idet han bruger talen for skriftens skyld, mens 
jeg bruger skriften til gavn for talen. Det Heidsiek beholder af 
talemetoden er derfor af ret begrænset værdi. 

Vort syn på skriften som sprogligt meddelelsesmiddel turde 
derimod falde ret nær sammen, og det er interessant at se den 
udvikling, som Heidsiek her har gjort i sin næste bog: »Das 
Taubstummenbildungswesen in den Vereinigten Staaten Nord- 
amerikas« (Breslau, 1899). 

Han fremhæver her forst de forskellige metoder, som benyttes 
i Amerika: 

i) Manual-systemet, hvor håndalfabet, tegn og skrift er de 
væsentligste undervisningsmidler og lydsproget enten udelukkes 
eller kun benyttes som undervisningsgenstand af underordnet betyd- 
ning, alså principielt den samme metode, som anvendes her på 
Københavnerinstituttet, og som vi kalder skriftmetoden eller den 
gamle franske metode. 

2) Oralsystemet eller den mundtlige metode, som væsentlig 
falder sammen med den sædvanlige talemetode, kun at skrift og 
læsning spiller en storre rolle end her i Evropa. 

3) Aurikular- eller høre -metoden, hvor tunghøre personer 
undervises mundtlig gennem øret og skriftlig gennem ojet. 

4) Det kombinerede system^ som er det i Amerika alminde- 
ligste, og hvor man benytter en efter elevernes standpunkt afpasset 
blanding af lydsprog,' håndalfabet, tegn og skrift. 

Endelig fremhæver Heidsiek en blanding af talemetode og 
skriftmetode, som anvendes af Westerwelt ved skolen i Rochester^ 
og som har fået det, som det forekommer mig, lidt eensidige navn : 

5) Manual-alfabet-metoden, hvor der anvendes en blanding af 
håndalfabet, lydsprog og skrift, med absolut udelukkelse af alle 
kunstige tegn. 

Det er denne sidste undervisningsform, som har vakt Heidsieks 
begejstring ved det gode sproglige resultat, hvortil den efter hans 
udtalelse har ført, og han ender sin bog med en opfordring til 
med alle dertil egnede midler (lydsprog, skrift og håndalfabet) at 
virke for en sådan »Wortsprachmethode« med det ene formål at 
føre de døve ind i sproget, »die Wortsprache«. 

Dette formål er i sig ikke nyt. Det har været skriftmetodens 
formål, som den har gennemført med storre og storre held, jo 
mere den har taget afstand fra de kunstige tegn. Det er også 
talemetodens formål overalt, hvor den har været drevet. Men når 
talemetoden i sin rene tyske skikkelse ikke har nået det sproglige 
resultat, som Rochester-metoden angis at ha nået, da skyldes det 
dens mangel på sikre meddelelsesmidler. 

Det er Rochesterskolens fortjeneste at ha hævet de døv- 
stumme sprogligt og åndeligt gennem den udstrakte brug af skrift 
og håndalfabet. 

Hvorvidt dette muligvis er opnået med nogen ofren af tale og 
aflæsning, ved ]^^ ikke. Men det er min overbevisning, at dette 
ikke vil ske, hvis man afpasser hjælpemidlerne direkte efter tale- 
metodens krav. Dette sker for skriftens vedkommende ved (på 
begyndertrinnet og så længe som det praktisk er muligt) at bruge 
skriften på en lydtro måde som omtalt i det foregående afsnit. 
Jeg skal i et senere afsnit vise en lignende omdanning af hånd- 
alfabetet til et direkte hjælpemiddel for aflæsningen. — 

En ganske interessant plan har Graham Bell haft. 

Han mener nemlig, at døvstummeskolens elever i reglen ikke 
kommer i skole for efter den alder, hvor born har lettest ved at 
lære sprog. Hvis de kunde begynde skolen med blot et ringe 

sprogligt kendskab, vilde lærerens arbejde blive i boj grad for- 
mindsket, og elevens fremskridt umådeligt forøget. 

Han tænker sig derfor, at man under gunstige forhold allerede 
i hjemmet kunde undervise det d^avstumme barn ved hjælp af 
skrift og således skaffe det et gavnligt grundlag for dets senere 
undervisning. 

Et forsøg han selv har gjort i den retning med en lille døv- 
født dreng på 5 år, som han havde i huset, har han beskrevet i 
en interessant lille afhandling: »Upon a method of teaching 
language to a very young congenitally deaf childc, (Washington 
1886). Idet jeg henviser til den oversættelse, ]eg har optaget i 
slutningen af min »Im. sprogundervisning«, skal jeg indskrænke 
mig til følgende korte beskrivelse af metoden: 

»Jeg tror«, skriver Bel/, »at George Dalgarno (i sit værk 
'Didascalocophus' eller 'den døvstummes læremester' offentlig- 
gjort i 1680) har givet os det bedste princip at arbejde efter i 
den påstand, at døvstumme burde lære at læse og skrive så nær 
som muligt på den samme måde, hvorpå småborn lærer at tale 
og forstå deres modersmål. Vi burde meddele os til det døve 
barn, akkurat som vi vilde ha gjort det til et hørende, alene med 
den undtagelse, at vor tale må henvendes til ojet i stedet for til 
øret«. 

Til dette formål går Bell ud fra barnets leg. Han hæfter 
små navnesedler på barnets legetoj og alle andre ting i stuen og 
lærer det derved at forstå sammenhængen mellem tingen og dens 
navn. 

»Enhver ting blev forsynet med en plakat med genstandens 
navn. De forskellige dele af lejligheden, bohavet o. s. v., alt- 
sammen forsynedes så vidt muligt med plakater. På hvert vindue 
blev limet et stykke papir med ordet 'vindue'; på lignende måde 
med dore, bord, kakkelovn, tavle o. s. v.« 

Efter nogle korte ordøvelser med disse ting går Bell over til 
sammenhængende skrift. Han skriver til barnet, fuldstændig som 
han vilde ha talt til en hørende! Han bekymrer sig ikke om de 
enkelte ord. Situationen forklarer det hele. 

T>]^% sagde altid til mig selv: »hvis Georg kunde høre, hvad 
vilde jeg da sige til ham«, og hvad der så faldt mig ind, det 
skrev jeg — og blev ved at skrive, indtil tavlen var fuld og 
armen udmattet . . . Jeg stolede her fuldstændig på det af Dal- 
garno opstillede princip, at det er den hyppighed, hvormed ordene 

fremstilles for sansningen, som fæster dem i hukommelsen, og til- 
stræbte derfor en fyldig anvendelse af skrift til ledsagelse af vore 
handlinger«. 

Men Bell går videre endnu: Han indfører et håndalfabet, 
som han kan tale i drengens hånd, så at de, når de går ud sam- 
men, kan tale med hinanden om alt muligt, samtidig med at de 
ser på tingene, hvad enten det er på gaden, i sporvogn, i zoo- 
logisk have eller hvor som helst. 

»Jo mere jeg benyttede dette meddelelsesmiddel overfor ham, 
jo mere glædede jeg mig over, at jeg havde bestemt mig til at 
gore brug af et alfabet, som henvendte sig til hans følesans i 
stedet for til synet. Ojet blev herved frit og i stand til at iagtta 
mit ansigtsudtryk og alle de handlinger og ting, som vor samtale 
drejede sig om. 

Det hovedprincip, som jeg arbejdede efter, var at tale til 
ham i skriftsproget, akkurat ligesom jeg vilde ha talt til et 
hørende barn i talesproget. Og jeg stolede (med George Dal- 
garno) på, at han med tiden vilde komme til at forstå skriftsproget 
på samme vis, som hørende born lærer at forstå deres modersmål. 

Jeg syntes, at hørende born ved tilegnelsen af deres moders- 
mål måtte ha en overordentlig hjælp af at ha ojet frit til at få en 
forklaring på de ord, som blev henvendt til deres øren, og at 
min elev derfor måtte ha en lignende hjælp af sit oje til nærmere 
forklaring af de ord, der blev henvendt til hans følesans. 

Derfor fojede jeg nu til de ordnede sætningsøvelser og 
improviserede skriftlige samtaler en hel del samtaler gennem føle- 
sansen. 

Vi plejede at gå hen til vinduet og passiare en halv times 
tid ad gangen om alt, hvad der foregik på gaden. Om aftenen 
gik jeg også hyppigt ind til ham i soveværelset for at glæde mig 
over, at jeg kunde tale ligeså godt til ham i morke som om 
dagen. — Han gjorde nu store fremskridt og begyndte at tale til 
mig med ord i stedet for tegn. 

Jeg lagde intet andet pres på ham, end det at lade som jeg 
havde vanskeligt ved at forstå hans gestikulationer, og jeg tillod 
ham at udtrykke sig på hvilken måde, han helst vilde. 

Fra det ojeblik, vi begyndte at bruge håndalfabetet, afholdt 
jeg mig fra at bruge andre tegn, end dem jeg vilde ha brugt 
overfor hørende born under de samme omstændigheder. Og for 
hver dag, der gik, lod jeg, som jeg havde vanskeligere og vanske- 

ligere ved at forstå hans tegn, for at prøve på at tvinge ham til 
stadig at øve sig på at udtrykke sine tanker i sprog. Jeg hjalp 
ham ved fra tid til anden at oversætte hans tegn for ham og la 
ham stadig genta sætningen på sine fingre. — I alle vore sam- 
taler passede jeg på at bruge naturlige og fuldstændige sætninger, 
men hans forste forsøg på selv at udtrykke sig bestod kun i 
enkelte ord, ligesom et hørende barns forste selvstændige ytringer. 

Brugen af håndalfabetet var så lidt iojnefaldende, at jeg godt 
kunde stå i en tæt folkestimmel og tale fuldstændig frit med ham, 
uden at nogen lagde mærke til det. Jeg tog ham med hen i 
Bamums Menageri og talte til ham, mens løverne blev fodrede, 
OR j^g er vis på, at der ikke var en eneste blandt tilskuerne, som 
havde den ringeste anelse om, at drengen var døvstum. 

Fra det ojeblik, han havde lært alfabetet, gav jeg ham rigtige 
skrivetimer, for at han kunde lære at skrive bogstaverne smukt 
og hurtigt. — Saa gav jeg ham noget skrivemateriale, som han 
stadig skulde ha i lommen og opmuntrede ham til flittig at bruge 
det, når han vilde tale med sine venner. 

Inden et halvt år var forløbet, fandt jeg ofte gulvet bestrøet 
med papirstumper, som han havde brugt i dette ojemed, og nu 
€r jeg ked af, at det ikke på den tid faldt mig ind at gemme 
dem til senere brug. Forst i slutningen af 1873 prøvede jeg på 
at samle et par af disse beskrevne lapper, og de, jeg har optegnet 
i min noterbog, er af stor interesse. 

Jeg vil slutte disse optegnelser med følgende prøver på hans 
skrivelser, som viser, at denne lidt over 6 år gamle, døvfødte 
dreng havde erhvervet sig tilstrækkelig kundskab til at kunne 
samtale skriftligt med sine hørende omgivelser«. 

Prøver på hans skrivelser.*) 

iste juli 1873 [efter 9 måneders undervisning]. Seddel fundet 
på gulvet i hans faders lejlighed i Haverhill: 



•) Idet jeg efter den engelske original gengir nogle enkelte af de forelagte 
sprogprøver, har jeg tænkt, det kunde interessere at få en antydning af fejlene 
deri. Idet jeg dertil har erholdt velvillig assistance af sproglærerinde her af byen, 
frk. Z>. Fredstrup^ har jeg foretaget rettelserne i sprogprøverne på den måde, at 
<ie fejlagtige udtryk eller overflødige ord er trykte med petit og de sprogrigtigere 
udtryk tilfojede i firkantet parentes. 

Af sprogprøveme er kun taget et par af de tidligste. Jeg tror, man vil for- 
bavses over, hvor få fejl de indeholder. G. F. 

Gurdon [Gordon?] is sick to [at] Haverhill in the other Room 
[room] in [on] the sofa.*) 

14de august 1873. Brev til hans moder, skrevet fra Brant- 
ford, Canada: 

Dear Mama! 
The small cat loves the large [big] cat. Mary will go to 
Haverhill. Grandma S. will go to Haverhill. I will go home in 
the train and let I will sleep in the cars. Mama and Nat and I 
will drive in [at eller to] Haverhill. Tiie many flags is in [are at] 
Haverhill. I will go upstairs in Haverhill to [the] flags. Ri- 
chards and John and nurse and I and Mr. Bell will go home. 
After breakfast I will go to see Freddy, is sieep [he is asleep.^]. 
I will Eat fast. I love Gu[o]rdon and auntie. **) 

4de nov. 1873. To stykker papir med en samtale mellem 
Georg og mig: 

Mr. Bell: I think you are tired and hot now, so we will be 
quiet and rest now. What does »rest« mean.^ 

George: »Rest« means stop. 

Mr. Bell: Yes, dear. It means »stop« or »still«. 

George: Or »wait«. 

Mr. Bell: Yes. 

George: Please may I put [on] a your handkerchief and be 
like an old woman.***) 



*) Gurdon er syg i Haverhill i den anden stue i sofaen. 
**) Kære moder 1 

Den lille kat holder af den store kat. Mary vil rejse til Haverhill. Bedste- 
moder S. vil rejse til Haverhill. Jeg vil rejse hjem med toget, og . . . jeg vil 
sove i vognene. Moder og Nat og jeg vil køre til Haverhill (eller omkring i H.?) 
De mange flag er i Haverhill. Jeg vil gå op ad trapperne i Haverhill til flag. 
Richards og John og barnepigen og jeg og mr. Bell vil gå hjem. Efter frokost 
vil jeg gå hen til Freddy. Sover (?) Jeg vil spise hurtig. Jeg holder af Gurdon 
og tante. 

•**) Mr. Bell: Jeg synes, du er træt og varm nu, så vil vi være rolige og hvile 
os lidt. Hvad betyder > hvile c ? 

Georg: > Hvile c betyder holde op. 

Mr. Bell: Ja, min dreng, det betyder >holde op« eller >være stille«. 

Georg: Eller > vente lidt«. 

Mr. Bell: Ja. 

Georg : Må jeg ta et deres lommetorklæde og ligne en gammel kone ? 

Bemærkning i min noterbog: 

Da han havde leget lidt, kom han til at huske på, at hans 
bedstemoder havde gjort nar ad ham, fordi han havde leget gam- 
mel kone. Så skrev han (andet stk. papir): 

I am [will?] not put on my towel on my head and be like an 
old woman[,] and Grandma sayd not [shan't say?] now [,that] 
Grandma will be so very sorry now.*) 



Man vil vanskeligt kunne nægte sin beundring for den under- 
visning, som her i korthed er genfremstillet, og for det resultat, 
Bell derigennem har opnået; og omend vedkommende dreng 
utvivlsomt har været velbegavet, vil man ligeså utvivlsomt kunne 
sige, at et sådant resultat vilde ikke kunne nås gennem den rene 
tyske metode. Forsøget viser derfor tydeligt den skriftlige be- 
handlingsmådes overlegenhed over den mundtlige. — 

Til samme resultat vil man kunne komme, hvor man har 
lejlighed til direkte at sammenligne skriftmetoden og talemetoden 
med hinanden. 

Således findes på døvstummeinstitutet Manilla ved Stockholm 
eleverne delt efter begavelse i A og B. A-eleverne oplæres efter 
talemetoden, B-eleverne efter skriftmetoden. Der stilles de samme 
fordringer på bægge linjer og nås gennemgående det samme 
resultat; men er der en forskel, da er det — trods den ringere 
begavelse — nærmest B-eleverne, som når videst, som bestyreren 
dr. Kyhlberg engang meddelte mig. 

Det er dr. Kyhlbergs hovedsynspunkt, at der er en vis sprog- 
lig og åndelig udvikling, under hvilken man ikke kan gå med de 
døve, når der skal være mulighed for, at de senere skal kunne 
udvikle sig videre gennem læsning af bøger og aviser og gennem 
forbindelsen med andre mennesker. Kan talemetoden ikke bringe 
en elev op over dette minimum, da må man bruge en anden 
lettere metode. 

At skriftmetoden er lettere end talemetoden vil for det forste 
følge deraf, at artikulationen spares (eller indskrænkes til begynder- 



* Jeg er ikke vil ta mit håndklæde på mit hoved og ligne en gammel kone, 
og bedstemoder sagde ikke nu [vil ikke sige?], at bedstemoder bliver så meget 
bedrøvet nu. 



- I2S — 

trinnet, indtil prøve og deling har fundet sted). Men en lige så 
stor betydning må jeg tillægge den omstændighed, at talemetoden 
ikke hidtil har haft de nødvendige sikre meddelelsesmidler fra 
lærer til elev; og jeg kan ikke tro andet, end at indførelsen af 
sikre hjælpemidler vil kunne gore talemetoden så meget lettere, 
at hovedparten af de døve med tilstrækkelig fordel vil kunne 
undervises efter den. 

Det at skriftmetoden er lettere end talemetoden, vil jeg kalde 
skriftmetodens ydre fordel. Men heraf følger atter den indre 
fordel, som min afdøde ven, forstander Finch i Trondhjem forst 
har gjort mig opmærksom på, at skriftmetoden på grund af med- 
delelsesmidlets sikkerhed gir en langt storre frihed til at afpasse 
den sproglige fremgangsmåde efter sprogets krav end talemetodcn, 
som stadig må ta hensyn til artikulation og aflæsning. 

Det er på dette punkt, at jeg ser hovedfordelen ved også at 
basere talemetoden på skrift; og vil man dertil benytte lydskrift 
eller lydretskrivning y da vil man end yderligere deri ha et middel 
til at overvinde de artikulatoriske vanskeligheder. 

Når vi alså vender tilbage til skriftprincippet, skont engang 
forladt af talemetoden, da sker det, som allerede G'åpfert har 
bemærket, under helt ændrede forhold, og man kan intet bevis 
hente deraf, at de tidligere blandinger af skriftmetode og tale- 
metode ikke har givet tilfredsstillende resultater. En metode er 
altid sammensat af flere faktorer, og slår metoden fejl, beviser det 
ikke noget om de enkelte faktorers urigtighed, ligesom et produkt 
blir nul, når blot een af faktorerne er nul. 

Omvendt må vi også kunne sige, at indførelsen af de sikrere 
meddelelsesmidler, ikke for sig alene vil være tilstrækkelig til at 
hæve undervisningen, hvis man ikke tillige rent metodisk tilstræber 
den bedste undervisningsform. 

Det er dette, som skal være hovedformålet med det næste 
afsnit. 



Sprogtilegnelsen. 



»Ligesom naturen frigor kunsten, så løser og kunsten naturens 
lænker c. 

Med dette motto indleder Bonet 1620 sit enestående værk om 
døvstummeundervisningen, og han slår deri straks fast som vor 
hovedopgave, at finde det rette forhold mellem naturen og kun- 
sten i vor undervisning. 

At artikulationen fremfor noget er »kunsten« i vor gerning, 
vil indrommes fra alle sider. Det er derfor letforståeligt, at »na- 
turen« i endnu hojere grad end her hos Bonet, vil kunne findes 
fremhævet hos de døvstummelærere, som ikke har medtaget arti- 
kulationens kunst i deres undervisning. 

En sådan klar forestilling om, at naturen er sprogtilegnelsens 
ideal og det bedste forbillede for vor undervisning, træffer vi 
således hos skotten Georg Dalgarno (1680) i den af Bell cite- 
rede udtalelse, »at den døvstumme burde lære at læse og 
skrive så nær som muligt på den samme måde, hvorpå småborn 
lærer at tale og forstå deres modersmål«. Ja, Dalgarno går endog 
så vidt i denne teori, at han påstår, at et døvstumt barn vilde 
lære at forstå skriftsproget ligeså hurtigt som et hørende barn 
talesproget, »hvis moderen eller barnepigen havde en lige så rask 
hånd, som de i reglen har tunge«. (Bell), 

Der er næppe tvivl om, at naturen til alle tider har stået som 
forbillede for sprogundervisningen både i normalskolen og døv- 
stummeskolen. Men grænsen mellem naturens og vort arbejdsfelt 
har ikke altid været let at se, og således er det gået til, at til- 
liden til naturen tit er faldet bort. Det arbejde, som naturen selv 
skulde ha udført, har læreren lagt over på sig selv og på barnet. 

I stedet for at la barnet tilegne sig sproget gennem imitation 
lar man det opbygge sproget gennem konstruktion. 

På denne vis er den grammatiske undervisningsmåde opstået. 

Hvor frygtelig denne undervisning tidligere har været, gor vi 
os næppe nu nogen rigtig forestilling om. 

Som eksempel skal blot nævnes Siccards forsøg på at om- 
danne tegnsproget til et fuldstændig grammatisk leddelt sprog. 

Forst Valade Gabel i Frankrig og Hill i Tyskland indførte 
mere naturlige undervisningsformer med forøget vægt på anskuelsen 
og mindre vægt på det grammatiske. 

HilVs grundsætning: »At udvikle sproget hos det døvstumme 
barn, ligesom livet udvikler det hos det normale«, har været 
mottoet for al senere døvstummeundervisning. {Hill: »Anleitung^ 
zum Sprachunterrichte taubstummer Kinder«, Essen 1840, ref. i 
Walther', »Geschichte des Taubstummenbildungswesens«, s. 293).- 

Hill delte undervisningen i en grammatisk ordnet og en fri 
sprogundervisning, bægge gribende ind i hinanden; og i ^ denne 
deling må vi vistnok søge oprindelsen til de to hovedretninger,, 
som den dag i dag hersker indenfor døvstummeskolen. 

Som hovedrepræsentanten for den mere grammatiske retning 
må vi i vore dage nævne Vatter i Frankfurt am Main. 

Den friere undervisningsform, hvor livets daglige begivenheder 
tas op til behandling, blir sikkert ikke forsomt, men det grund- 
læggende i Vatter s fremgangsmåde er den noje sammenknytning 
af den saglige og formelle undervisning. 

Vatter kalder sin undervisning »den forbundne sag- og sprog- 
undervisning« og har fremstillet den praktisk i en læsebog af 
samme navn; (6te oplag er fra 1889). Den teoretiske vejledning 
findes i »Die Ausbildung des Taubstummen in der Lautsprache«,. 
2 del: begrebsdannelsen, 3 del: den sproglig-formelle (grammatiske) 
undervisning, (Frankfurt 1899). 

Vatters læsebog skal forst og fremmest være en anvisnings- 
bog for læreren, hvorledes denne praktisk skal gå frem i sia 
mundtlige undervisning, idet læsningen (navnlig på begynder- 
trinnet) kun tillades til indpræntning af det mundtligt gennem- 
gåede. 

Som navnet siger, går den sproglige og saglige fremgang^ 
hånd i hånd. Gående ud fra små, simple, let anskuelige sæt- 
ninger (jeg går, løber, står) opbygges kundskab og sprog skridt 
for skridt på fuldstændig konstruktiv måde. 

Fra et rent konstruktivt synspunkt kan fremgangsmåden 
næppe være bedre, og den har da også fundet stor tilslutning, 
ikke blot i Tyskland, men også i andre lande. 

Vi finder således i Sverrig en ret nærstående undervisnings- 
måde. 

Undervisningen kan være friere på et sted, mere bundet et 
andet sted, men følger i det hele og store de foreliggende lære- 
bøger (af Blomkvist og Hagsirdm), hvorefter sproget opbygges 
gradvis og konstruktivt med omhyggelig overvejelse af, hvornår 
det ene begreb og det andet begreb skal indføres i undervis- 
ningen. 

I modsætning til disse af en lærebog bundne fremgangsmåder 
står den frie anskuelsesundervisning, som lar naturen selv byde 
sprogemnerne, som de falder. 

Princippet er endnu ikke en direkte modsætning til det kon- 
struktive princip, men betegner dog et stort fremskridt henimod 
en nærmere efterfølgelse af naturen. 

Vi har allerede nævnt Hill som den forste i Tyskland, der 
har undervist efter friere principper, omend forenet med en mere 
formel undervisning. 

Blandt dem, som efter ham særlig har lagt vægt på den 
friere undervisningsform, må vi fremhæve Arnold i Riehen, hvis 
undervisning er bleven almen bekendt gennem Jørgensens be- 
skrivelse (Zwei deutsche Taubstummenanstalten, Berlin 1875). I 
særlig grad har Jorgensen fremhævet som betegnende for Riehen 
(s. 10): den tydelige udtale, den fuldstændige udelukkelse af 
tegnene, den praktiske sprogundervisning og de ensartede klasser. 

Her i Norden er den friere undervisningsform foruden af 
Jorgensen i særlig grad fremhævet af Hj. Keller og Fhich, 

Må jeg, som jeg har gjort i min »Imitativ sprogundervis- 
ning«, minde om Kellers varmt skrevne, betydningsfulde artikel i 
»Tidskrift for dofstum skoian« (1895, s. 92 og flg.) •* 

»Det er lysten, der driver arbejdet. 

Forend noget andet, så tidligt som muligt, må barnets lyst 
og trang til, dets tillid og tro på det mundtlige sprog og dettes 
betydning og umiddelbare nytte i det daglige liv vækkes og 
fæstnes. 

Indførelsen af anskuelsen som grundlaget for al sproglig 
undervisning var selvfølgelig et overordentlig betydningsfuldt frem- 
skridt, — dog alt er ikke gjort hermed. Skridtet må gores fuldt 

tid. Reformen af behandlingsmåden drager andre reformer efter 
^ig- Også i valget af det til behandling kommende stof og sprog 
må man i langt hojere grad, end hidtil sket er, bringe sin under- 
visning så nær som muligt i overenstemmelse med den naturlige 
^ldviklingsgang hos vore egne — normale — småborn. 

Netop derfor må i de forste år udelukkende det stof og det 
sprog komme til bearbejdelse, der byder sig selv frem gennem 
■det daglige samliv mellem lærer og elev, melder sig med bestemt 
fordring på at behandles. 

Jo mere man kan nærme sig modersprogets udviklingsgang, 
jo flere fif man kan aflokke denne, jo stærkere ens hele under- 
visningsmåde formår at nærme sig den fortrolige tillidvækkende 
samtaleform — jo lettere vil målet nås og bomene afvinde under- 
visningen den interesse, erholde den lyst, det mod, den umiddel- 
bare trang til mundtlig at udtrykke sig, der desværre endnu så 
ofte fattes dem, men som er så absolut fornøden, for at læreren 
kan evne uden afbrydelse at skabe den interessens tilfangetagelse, 
den opgåen i undervisningen, den umiddelbare, håndgribelige 
forståelse af dennes mål og betydning, der så ubetinget må 
kræves. 

Det bor sig enhver døvstummelærer at have tillid til naturen. 
Han ængste sig ikke for talrigheden af eksempler. Livet vil byde 
ham dem i mere end tilstrækkelig grad. Ham påhviler det kun 
at have et vågent oje med dem og anvende dem på rette sted 
og til rette tid. Selv det mest abstrakte begreb vil på den 
sikreste måde udvikles gennem de helt naturlige eksempler, livet 
efterhånden stiller til rådighed. Selv om barnet den forste gang 
kun erholder en vag, en ganske almen opfattelse af begrebet, vil 
enhver senere lejlighed, hvor dette atter under forandrede forhold 
melder sig til tjeneste, yde sin skærv til dets skarpere aftegning, 
dets udsondring fra det almene, indtil det tilsidst står i hele sin 
klarhed med tydelige konturer for barnets bevidsthed«. — 

Må jeg dernæst ganske særlig minde om Finch' s hele dybe 
synspunkt, som det er kommen til orde i hans forskellige artikler 
angående den norske organisation fra et tidspunkt, da han endnu 
stod så temmelig ene med sine anskuelser. 

Jeg vil tillade mig et enkelt citat af hans »erklæring af 
lode Marts 1887 fra det offentlige døvstummeinstitut i Trondhjem 
angående døvstummeskolens organisation« (s. 5): 

9 

»Sproget kan i døvstummeskolen umulig indtage samme stil- 
ling som det fremmede sprog ligeoverfor det normale barn i dets 
skole; thi her er det fremmede sprog et sprog nr. 2. For det 
døvstumme barn er vort sprog åot første sprog og kan som sådant 
alene dannes i og med livet. Hvor langt døvstummeskolen har 
været fra forståelsen af denne sprogets hovedfordring, skonnes 
bedst deraf, at forst Hill (f 1874) måtte lære den det. Men man 
har her endnu langt frem. Sprogets grundlag kan ikke være 
anskuelsen som et enkeltstående pædagogisk moment, som ^tfag^ 
i skolen, men som det alt beherskende^ — indtil sproget selv 
danner sproget. Det er livet i dets rige, vekslende mangfoldig- 
hed, der skaber det forste sprog; det er livet, som udtaler sitr 
blivU — 



Det er disse principper og denne undervisningsform, hvortil 
jeg i min gerning har sluttet mig, og jeg betragter det som en 
lykke at være bleven ansat ved et institut, hvor den fri anskuelses- 
undervisning i forvejen var den rådende. 

Og dog følte jeg, jo mere jeg kom ind i metoden, afstanden 
fra den naturlige sprogudvikling mere og mere, indtil det ved ind- 
førelsen af lydskriften gik op for mig, at det var det sikre med- 
delelsesmiddel , der forst og fremmest manglede, og at ingen 
metode kan blive naturlig uden et sådant. 

Derfor er heller ikke den fri anskuelsesundervisning bleven, 
hvad den skulde være. 

Den har forladt det konstruktive princip, med sine gamle 
grammatiske synspunkter, men den har ikke ævnet at sætte noget 
andet (sprogligt) princip i stedet for (jeg taler ikke her om den 
værdifulde indførelse af anskuelsen); og resultatet er derfor blevet, 
at fremgangsmåden alligevel i det skjulte har bevaret hele sin 
konstruktive karakter. 

At dette er tilfældet ses tydeligt deraf, at hovedvægten er 
lagt på hornenes eget brug af sproget, hvilket er en ren kon- 
struktiv akt. Man har ikke set, at denne aktive evne (som selv- 
følgelig er det fælles mål for alle), kun udvikler sig naturligt på 
basis af et fyldigt sprogkendskab, at hornene må lære at kende 
og forstå sproget, for de lærer at bruge det, at sprogkendskabet 
på ethvert tidspunkt må være et hestehoved forud for vor fordring 
om aktiv sprogydning. 

Det arbejde, man har forlangt af bornene, har været mere 
konstruktivt end imitativt. Men også tilrettelægningen fra lærerens 
side har, som jeg har udviklet i min »Imitativ Sprogundervisning«, 
gennemgående været ledet efter konstruktive principper. 

I stedet for at vise eleverne helt sammenhængende sprog er 
døvstummelærernes stadige tanke (om end i forskellig grad) gået 
ud på, hvorledes de skulde gi deres elever de enkelte gloser, de 
enkelte ord- og sætningsformer. De gir sprogets dele og for- 
langer, at eleverne skal sætte dem sammen igen. 

Den hele sprogoverføringsproces har i altfor hoj en grad 
været et brudstykkeværk og har ikke kunnet blive anderledes, 
fordi man har forsmået den tilstrækkelig fyldige anvendelse af det 
eneste sikre meddelelsesmiddel man har haft: skriften (eller hånd- 
alfabetet). 

Selv de, der her er gået videst i retning af at meddele de 
nye gloser på tavlen, har synligt betænkt sig på at gå videre i 
dette heldige spor. De gir gloserne men forlanger sætnings- 
konstruktionerne af eleverne. 

I stedet for det simple sporsmål: hvorledes overføres sproget 
bedst fra lærer til elev? — har man sat det andet: hvorledes lår 
man sproget til bedst at udvikle sig hos eleverne? 

I stedet for at betragte et fyldigt sprogkendskab (et virkeligt 
kendskab til sammenhængende sprog) som betingelse for de døve 
for selv at kunne bruge sproget — har man straks lagt vægten 
på sproganvendelsen ved fra tidligste tidspunkt at forlange selv- 
stændige sprogkonstruktioner. 

I stedet for at opstille læreren som klassens eneste talende 
eksempel — har man stillet barnet som centrum i klassen, fore- 
holdende sig det Vatter ske ord (»Die deutsche Sprache«, i88i, 
s. 122): »at skal bornene lære at tale, må læreren lære at tie«, 
en meget betinget sandhed. 

Lærerens hovedopgave er bleven at lokke sproget ud af 
eleverne. Jeg kunde også sige at hale sproget ud af eleverne; 
thi det sker ikke uden en vis vanskelighed. 

Betingelsen for at kunne gå over fra en konstruktiv frem- 
gangsmåde (som den gamle grammatiske) til en virkelig imitativ 
fremgangsmåde (hvortil jeg ser en bestræbelse i de nyere friere 
undervisningsformer), er forst og fremmest den, at man har et 
sikkert meddelelsesmiddel. Da dette faktisk hidtil har manglet i 

9* 

taleskolen, er resultatet blevet, at denne — trods sin higen efter 
naturen — i sit inderste væsen er forbleven konstruktiv. 

Vi forstår nu, at den frieste sprogundervisning må ventes på 
de steder, hvor man har benyttet sikre meddelelsesmidler som 
skrift og håndalfabet. 

Vi har allerede set Bells smukke, lærerige undervisning. 

Også Miss Sullivans undervisning af Helen Keller, den døve 
og blinde pige, er noget af det interessanteste, man kan finde, 
som man bl. a. vil se af følgende udtalelse (»Helen Keller c, Volta- 
bureau, 1892): 

»Jeg blir ofte spurt af folk, der er inde i døvstummeunder- 
visningen, hvoraf det kommer, at Helen har erhvervet et så ual- 
mindeligt herredomme over sproget på så kort tid. ]t% tænker, 
det for det forste kommer deraf, at hun, ligesom såmange hørende 
personer, har en naturlig evne til at opfatte sprog og anvende 
det, såsnart det er tilegnet; for det andet deraf, at hun har fået 
en betydelig mængde ord ind gennem konversation, læsning for 
hende af trykte bøger og hendes egen stadige brug af bøger, 
trykte med ophojede typer. Jeg har ikke haft nogen særlig under- 
visningsmetode, men har stadig studeret min elev og taget hendes 
egne pludselige indskydelser til rettesnor. Jeg har aldrig lært 
Helen at bruge tegn, således som ellers i døvstummeundervis- 
ningen, men er nojedes med håndalfabetet til forbindelse med 
hende. Jeg har stedse talt med hende, som jeg vilde gore det 
med et seende og hørende barn, og har forlangt, at andre skulde 
gore det samme. Når nogen spor mig, om hun vil forstå det 
eller det ord, svarer jeg: »Jeg tænker aldrig på, om hun vil for- 
stå hvert enkelt ord i sætningen; hun vil gætte sig til meningen 
af de nye ord gennem deres forhold til de andre ord, som hun 
kender!« . . . 

Også Finch må jeg nævne, som den forste af hvem jeg selv 
er bleven gjort opmærksom på skriftens og håndalfabetets sprog- 
lige fordele. 

Men hvis man vilde sporge, om skriftmetoden som helhed 
benytter friere undervisningsformer, end talemetoden har gjort, da 
må jeg besvare det med et nej. Denne opgave, at prøve de 
friere undervisningsformer, en opgave, som skriftmetoden vilde ha 
haft langt lettere ved at løse end talemetoden, fordi den i forvejen 
har alle betingelserne derfor, den har skriftmetoden ladt ligge. 

Vi må derfor søge efter andre fælles årsager til den ringe 
efterfølgen af naturen og må der som de to vigtigste nævne: 
i) at man stadig taler om at efterligne naturen og alligevel 
forsommer den forste betingelse derfor, nemlig at studere den, 
og 2) at man endnu ikke har haft oje for naturens beredvillighed 
til direkte at hjælpe os i vor undervisning. 

Jeg skal i de to følgende afsnit gå ind på disse emner og 
begynde med det forstnævnte. 



Det normale barns sprogtilegnelse. 



Blandt de fa, som med virkelig videnskabelig grundighed har 
kastet sig over studiet af barnets åndelige udvikling og deriblandt 
også dets sprogtilegnelse, må vi fremfor nogen nævne Preyer i 
Berlin. 

I løbet af sit barns 3 forste leveår har han daglig underkastet 
dets sjælelige ytringer en omhyggelig undersøgelse og fremstillet 
resultaterne deraf, i forbindelse med hvad andre har iagttaget, i 
sit værdifulde værk »Die Seele des Kindes« (3. opl. Leipzig 1890). 

Blandt de interessante resultater, vi vil kunne uddrage af 
Preyers bog, forekommer følgende mig at være de vigtigste for 
vort formål: 

(i) Barnets forste forestilliiiger er fuldstændig sprogløse, 
(uafhængige både af sprogforståelse og sprogydning). De er nær- 
mest knyttede til føden, til modsætningen mellem lys og morke, 
o. s. V. Også dyrene kan ha sprogløse forestillinger. 

(2) Barnets forste artikulation er uafhængig af sprogforståelsen. 
Barnet skriger og pludrer, for det forstår. Senere vil det forstå 
meget, som det ikke kan efterligne og vil også kunne eftersige 
ord, som det ikke forstår. 

Denne efterligningsevne beror (som Preyer direkte påviser) 
mere på øret end på ojet, selv for de synlige bevægelsers ved- 
kommende. Men det er galt, når Preyer deraf slutter (s. 354), at 
forbindelsen mellem taleorganerne og øret er (kortere og) mere 
gangbar end forbindelsen med ojet; thi årsagen er jo simpelthen 
den, at barnet ikke kan se sin egen mund, hvorimod det kan 
høre sin egen stemme, og sammenligne den direkte med, hvad 
der blir sagt af de andre. 

Barnets forste ordlignende lydforbindelser (f. eks. mammam 
eller mommom) anser Preyer for fuldstændig forestillingsløse fra 
barnets side. Det er omgivelserne, som lægger det forste indhold 
i dem (enten »moder« eller »bryst« eller »mad«). Forst efter- 
hånden lærer barnet derigennem at lægge det samme indhold deri. 

I løbet af de forste otte måneder (mener Preyer) lærer bar- 
net (væsentlig gennem pludren) de allerfleste af de lyde, som det 
efterhånden vil fa brug for i sin tale, og forbereder sig således i 
tide på den mekaniske del af dets senere tale virksomhed. 

(3) Barnets sprogforståelse er fra begyndelsen hovedsagelig 
knyttet til sætningernes klang og betoning. Af de enkelte lyde 
"Opfattes vokalerne for konsonanterne. Selv ind i 13. måned havde 
det den samme virkning på Preyers barn, om man sagde »wie 
^ross« eller »ooss« eller bare »00«. (Til sammenligning kan jeg 
:anføre, at en hund vi har, forstår lige godt, om vi siger »skal vi 
ispasere« eller »aiae'æ«, når det siges med samme tonefald). 

Barnet viser sin forste sprogforståelse ved miner og gebærder 
•eller ved at vende hovedet henimod det, som man taler eller 
ispor om. 

Både sprogforståelse og artikulation forberedes således fra 
begyndelsen uafhængig af hinanden, inden barnet kan nå til en 
-selvstændig sprogydning. 

(4) Barnets selvstændige sprogydning udvikler sig senere end 
sprogforståelsen og omfatter også færre gloser. 

Preyer omtaler således (s. 446) nogle -iagttagelser af astronomen 
Holden (i »Transactions of the American Philological Association« 
1877), hvorefter dennes ældste barn i to års alderen til selvstændig 
brug rådede over henimod 500 gloser, nemlig c. 300 hovedord, 100 
verber og 100 ord af andre ordklasser). Heri er ikke medregnet 
gloser, som barnet var uklar over, eller som det kun anvendte i 
bornevers, og som løb op til et lignende antal. Barnets sprog- 
forståelse beløb sig derimod (efter brev til Preyer) til over 1000 
gloser flere, end det selvstændig brugte, (alså ialt det tredobbelte 
beløb). Sit eget (antageligt passive) gloseforråd vurderer Holden 
til 33,500 ord, fundet ved hjælp af leksikon (med ea fejl af ikke 
over I 7o)- Et gloseforråd af 25,000 anser Holden for ikke 
ualmindeligt hos voksne personer af gennemsnitlig begavelse og 
udvikling. 

Preyer regner, at »et normalt barn på halvandet år når sjæl- 
dent op til 100 frivilligt anvendte gloser (mest hovedord); et to 

års barn kan derimod nå op over de 400, ja endog over 10007. 
de abstrakte betegnelser er dog også da meget sparsomme r 
sammenligning med de konkretet, (s. 476). 

Til sammenligning kan jeg anføre, at en lille broderson af 
mig, hvis udvikling er bleven ret omhyggelig noteret af hans mor 
(fru A. F.), besad 80 gloser i 14 måneders alderen, nemlig 17 
navne, 36 hovedord, 8 verber og 19 andre ord. Men »han for- 
står alt, hvad man siger til ham, kan gore mor småtjenester, 
f. eks. hente en troje, bringe far et kys«, (15 — 4 — 01). 

(5) Barnet bøder på det ringe gloseantal ved at bruge de 
enkelte gloser i mere udvidet betydning. 

Således anfører Preyer (s. 350) eksempler på, at born har 
brugt ordet zuviel både i betydningen ifor meget« og »for lidt« 
(alså om en overdrivelse i almindelighed), eller auf både i betyd- 
ningen »op« og »ned« (bevægelse), wann i betydningen »varm« 
og »kold« (temperaturfornemmelse), nei7i i betydningen »nej« og 
»ja« (forsikring) o. s. v. Et barn, spm begyndte at tale, så og 
hørte en and på vandet og sammenlignede lyden med et »kuak«. 
Siden den tid kaldte han ikke blot fugle og insekter, men også 
vand og alt flydende: »kuak«, (s. 357). 

På samme måde kaldte min svigerindes lille dreng alt dyre- 
lignende: vavau, »hvad enten det var hans sparegris eller ea 
droskehest-, men snart fik han lært, at hesten ikke var en vau- 
hest, men en pru-hest«, (noteret inden 10 måneders alderen). I 
14 måneders alderen betød »balo" både boldt, æble og appelsin, 
»gar« både sigar og alt lignende; »tiss« alt hvad der var vådt,, 
alle pletter o. s. v. 

Hvorledes hornene lærer ved efterligning, træder (efter 
Preyer) tydeligt frem ved det såkaldte ekkosprog^ hvor hornene 
stadig gentar det sidste ord eller den sidste stavelse, som de 
hører. Det kan være en ren artikulatorisk gentagen eller en for- 
stående gentagen. Fænomenet hænger antagelig sammen med, at 
hukommelsen for de mange ukendte ord kun strækker sig til det 
sidste. På et senere udviklingstrin ophører dette ekkosprog at 
sig selv. 

Den begrænsede hukommelse i forbindelse med det uudvik^ 
lede øre er utvivlsomt grunden til, at hornene af de i reglen 
fuldstændige sætninger, som siges til dem eller til andre i deres 
nærværelse, kun griber et enkelt ord eller en enkelt stavelse, som 
de så til gengæld ti^ fordobler, f. eks. mamam. Vi må derfor i 

virkeligheden opfatte det enkelte ord som en sætning og som 
udtryk for en fuldstændig tanke eller begæring. Således kan 
ordet papa i de forskellige situationer og med forskellige miner og 
gebærder, betyde »kom og leg jned mig«, »hjælp mig op«, »giv 
mig det«, o. s. v. {Preyer s. 400). 

At dog også ordforbindelser kan tilegnes meget tidligt, når 
de er simple og tydelige nok, viser min svigerindes dreng, som 
ikke 9 måneder gammel stadig sagde: »a de« (ha det), når han 
vilde ha noget. (9 — 11— 00). Utvivlsomt har barnet lært ordene 
som slutning på forældrenes stadige sporsmål: »Vil du ha de« 
eller »skal V. ha de«, hvor bægge de to sidste ord har eftertryk. 

I hvilken grad sprogtilegnelsen foregår de agtpågivende for- 
ældre uafvidende, fremgår af. flere steder i min svigerindes bog. 
Således skriver hun (i — 2 — 01), da drengen var knap i år og 
kun havde et meget begrænset ordforråd til udtryk for sine 
tanker: ^Verner er så dejlig og så klog, han forstår alt, hvad 
man siger til ham. I aften sagde jeg — ganske i det vilde — 
til ham: luk ojnene, og jo min sandten forstod han det. Hvor 
han har lært det, begriber vi ikke; hverken far eller jeg har 
nogensinde sagt det eller noget i den retning til ham«. 

Tre måneder senere (11 — 5) skriver moderen : »Om de nye ord ^ 
han har tilegnet sig, skal det bemærkes, at vi herefter må skelne 
mellem dem, han os ubevidst og os bevidst tilegner sig. Således 
kender han nu »mælkemand« og anvender det under formen 
»mænneman«, og det ved jeg, han har fået fortalt, men »robrott« 
(rugbrød) har han absolut selv tilegnet sig; naturligvis har han 
hørt os sige det masser af gange; men vi har aldrig direkte for- 
talt ham, at det var rugbrød«. 

Den sidste bemærkning, som jeg har liggende for mig, er 
fra 27 — 8—02, da drengen var 2Y2 år. Den lyder således: »Han 
taler nu rent; i hvert fald er der meget få ord, han selv laver om 
på. Et ord er der, vi ikke nænner at lære ham rigtigt; det er 
dromedaren, som han kalder pukkeldaren. Det, jeg nærmest vilde 
nedskrive, passerede ellers i lørdags. Jeg stod i haven og talte 
nogle blomster, der var ved at springe ud. Jeg pegede på dem» 
efterhånden som jeg talte: i, 2, 3, 4, 5, — »seks, syv, otte, ni> 
ti, eule, tål« fortsætter Verner så til min store overraskelse. Des- 
værre kom jeg til at le så hojt ved »tål«, så han blev flov og 
tav. Senere har han ikke villet vise sin færdighed trods forskel- 
lige fine opfordringer«. — 

Det foregående vil tilstrækkeligt vise, hvorledes barnets sprog- 
lige vækst foregår ved optagelse og efterligning af alt, hvad det 
hører og forstår i omgivelsernes tale. 

Barnet lever af omgivelsernes sprog. (54). — 

Den sproglige atmosfære, hvori barnet befinder sig, og hvoraf 
det således sprogligt lever, vil man kunne få et indtryk af ved at 
notere alt, hvad der blir sagt i hornenes nærværelse eller til dem 
eller af dem selv indbyrdes. 

Jeg har således flere gange (og en enkelt dag fra morgen til 
aften) noteret mine boms samtaler (både indbyrdes og med de 
voksne) og skal tillade mig at referere lidt deraf. Noteringerne 
fylder tre notitsbøger, een fra 23 — 4 — 95 og følgende dage, een 
alene fra i — 6 — 95, og een senere. 

Personerne er: far og mor og tre born, Abigael, kaldet Biba, 
dengang 6 år, Ejler 5 år, Johannes 2Y2 år. (Kun den store pige 
var lige begyndt at gå i skole). 

Noteringerne er nedskrevne nogenlunde lydret og gengis her 
i det samme tilnærmede system, som er beskrevet s. 91. (Fru 
F.s tale var ikke korrekt noteret, men er her nærmet mere til 
hendes udtale). Eftertrykket er noteret i flere af replikkerne, 
men udelades her, da det ikke er gennemført. 

(26 — 4 — 95 morgen i sovekammeret). 

Joh.: oh i bi-ba, (underforstår: seng), dæ- vaj', (denne vej). 

Ab.: Johanns æ du sø'd va? (gentas). 

Joh.: ja. 

Ab.: så sga du egge græ-de me-re. Æ bi-ba sød} 

Joh.: sø'd. 

Ab.: å, ka du klabbe bi-ba! 

Joh.: dæ- vaj'. 

Ab.: sga vi bydde plas? 

Joh.: bydde plas. 

Ab.: æ de må-som't? 

Joh.: dæ- vaj', dæ- vaj'. 

Ab.: æ de sådan du me-nde (bytter flere gange plads). 

Joh.: miau-. 

Ab.: æ du miau-? — Va æ de lille johan'ns, kom hæn te 
bi-ba, væ en sø'd lille miau-. 

Joh.: mama (boltrer sig i sengen), vdu vdu, a bid'r, vou vdu, 
(gensidig gøen og latter). 



— 130 — 

Ab. (til far): johan'ns lajr, han æ en hun' o so bi'dfr han i 
dy-n- o i natkjo-ln. 

Ej. (er vågnet): hæ'r kom'r en ti-^^r, de æ en maj-d slæm' 
ti-^-r, i må egge komme for næ'r te ti-^rn for så sbi'sr dn, r-, 
r-, (mildere) du må gærne komme næ'r hæn te dn fo dær 
æ ba-re et lille hol (i sengen) som du ka sdegge hån'n en* i'. — 
Nu kryvr dn ob nu må i sgønne jær a gæmme jær let, en- dæn 
kom'r, (ender som en from tiger); jeg vel egge laje ti-^-r me'r 
bi-ba, sga vi egge hællere laje fær^^e. (Legen fortsættes på den 
ny måde). — 

(i — 6—95, kl. 1072 form. i spisestuen). 

Ej. (til Ab.): sga vi laje sajlsgi'b; fa-(r) må vi laje sajlsgi'b 
mæ dæm dæ'r, (nogen tæpper). 

Far: ja de må' i gærne. (Bornene sætter sig på tæpperne 
på gulvet). 

Ab.: vi sga fange fesk (klodser), (til Ej.): sga de være sdo-re 
ælr små'. 

Ej. : to' sdo-re. 

Ab. : je kan' egge fenne to' sdore, di må hæl-re sæ'l sajle 
hæn æfdr dæm. Nu kom'r jaj mæ e'n. (Til Ej.): di må sæ'l 
fange li-e så mange di vel. 

Ej.: må je de? (Bornene lar sig glide på tæpperne hen over 
gulvet). 

Ab.: å, dæ'r fangedfe jaj en sdo'r e'n. 

Ej.: nu vældede jaj mæ sajlsgi'bd. 

Ab.: jaj æ majd forsechdiere. Ka di flødde saj let, for jaj 
sga gore mit sajlsgi'b re'nt (breder tæppet pænt ud). 

Far: vofr har i klossrne leggne dæ'r på tæbbd bo'rn? 

Ab.: jo for vi sga fange fesk, o de æ e sajlsgi'b. 

Mor: biga, du sgal ha sgo på, når du ær enne. 

(Joh. er kommen ind og har fået plads i Bigas skib; hun 
opdager, at hun ikke kan sejle med ham på). 

Ab.: johan'ns ka du gå ob. 

Joh.: næ-. 

Ab.: aj'lr må johan'ns egge væ-re i dit sgi'b? 

Ej.: jo-. (Joh. går hen i Ejlers skib). 

Ej. (mærker, han kan ikke komme frem): næ ham ka vi 
egge ha', ve du gå* I! 

Ab.: johan'ns du må gærne komme hæn i mit sgi'b, (det 
sker), (lidt efter): johan'ns ve du gå ob! (han er nu fuldstændig 
hældt ud). 

Ab. (til Joh.): ve du gi maj di fesk, (Joh. gir hende en 
klods). 

Ab. (til Ej.): holgrdansge gi'r maj alle fesgne, jaj ha'r mit 
sajlsgi'b fur a fesk, se' vor ful' mit ær. (Til Joh., befalende): ka 
du fange fesk ! ! 

Joh.: ja (kommer med en pude). 

Ab.: de æ engn fesk. 

(Joh. sætter sig i Abigaels skib). 

Ab. : næ- johan'ns du må egge komme i'. 

Joh.: næ-. 

Ab.: må johan'ns egge komme i dit.^ 

Ej.: naj' (tar Joh. bort fra bægge skibene; han broler et oje- 
blik, men blir så siddende tålmodig på gulvet). 

Joh. (kryber om): vou vou. 

Ej. (til Ab.): læg dæm i æsgn, i klosæsgn. 

Ab.: je tar alle fesgne i æsgn. 

Joh. : på' på' (nemlig på skibet). 

Ab. : ve du ha hat på' ? 

Joh.: næ-. 

Ab.: jo du sga ha hat på' (gir ham hat på). (Ab. og Ej, 
sejler videre i skibene men går snart over til en anden leg). — 

(Kl. 12 i spisestuen). 

Joh.: bi-se fa-! 

Far: sga vi sbi-se.? 

Joh. : ja, go æ' do'. 

Far: æ kloggn to'? 

Joh.: ja. 

Joh. (peger på bordet): kø. (De andre born kommer ind). 

Ab. : fa-(r) ha du aldri kænt ma-;'n, a aj-lr han æ al'tid snauset^ 
mæn jai æ næsdn aldri snauset, se' fa-, på hæn'rne o mon'n, je æ 
slæddegge vasgd! 

Ej.: fa-, ve du egge sbi-se? sbi's fa-! 

Ab.: jamæn når han engn mad ha'r, ka han da egge sbi-se. 
fa-(r), sgøn' daj nu lett! (Hornene sidder ved bordet, far sætter sig). 

Ab.: å je ær så suldn. 

Ab.: je ka egge begri'be a aj'lr al'tid sier »va«. Je sier artid 
»va be ha'T-r«. — Vofr sgri'vr du ve bo'rd? 

Far: å, de æ ba-re no-df jaj tænggr på'. 

Ej.: værn* har kailed på fa-r? 

Ab.: de har jaj. 

Ej.: fa-, sga du egge sbi-se. 

Far: jo' mit ba'rn, nu sbi'sr jaj sdraks. 

Ej.: fa-, johan'ns dreggr artsam'n .... 

Ab.: je syns aj'lr har ri-vd saj et sdo'rt hol på hån'n. 

Far: på ar'mn. 

Ab.: ja på ar'mn .... 

Ab.: sgolefrø'gn si-r, vi sga al'tid sbise a mon'n, fo'r vi 
dreggr. De gor jaj egge hær jæmme. Je gor de B.Vtid i sko-ln 
mæn egge hæ'r jæmme .... 

Ab. (til mor): må jaj be' om et sdøgge fransbrø'. 

Mor: ja; (smorer et stykke til hende). 

Mor (til Ej.): du må ekke pelle ve din arm, dæt må du 
aldrig gore. 

Joh.: få mæl'. 

Mor: ja vænte let. 

Ej.: mo-, må jaj be' om e sdøgge rubrø' mæ ost. 

Mor: be- fa-r om dæt, for jaj må ekke be fa-r om no-get! 

Ej.: fa-, må jaj be' om e støgge rubrø' mæ ost. 

Far: ja væn't let, (skriver færdig og gir drengen ost). 

Far (til mor): je glæ-år maj te a vi-se daj bo'^-n. 

Mor: ja mæn jaj har ekke fået lov tel at si-e et e-neste o-r 
tel daj si-den imorres, så jaj ær vre-d på bo-gn. 

(Bomene ler). 

Mor: hornene mo-rær saj ovr dæt. 

Ab.: mo-r æ vre'd på bo'gn! 

Ej. (peger i min notitsbog): fa-, æ dæ'r a*, be', se* æf, ge' i 
dæn' bo';'? (synger): 

007 7997 (den kendte melodi). 

a', be', se', de', e', æf, ge (o. s. v. far slutter sangen og 
bægge de store gentar den hele). 

Far: så bo'rn, nu æ de bæsd a holle op, dær ær mange bo'rn, 
som slæddegge får bu a sønge ve bo'rd .... 

Ej.: fa-, ve' du va po-rdnærns aj'nar han si-r? Han si-r, a 
de egge ær mi'n føslsda' på man'da. De æ egge regdi. De æ 
li-e æfdr son'da så kom'r man'da .... 

Joh. (til mor): be' o babø'; (franskbrød). 

Mor: be far om dæt! 

Joh. (til far): fa- ba-bø'. 

Far: ja nu sga du få', værsgo' hanseman'. 

Joh.: dak. 

Mor (til far): ær du ekke snart færdi, dæt ær dæt uhyggeliste 
bo-r, som tænkes kan. 

Far: de æ jo da hæl'r egge så ofde, jaj sgri'vr ve bo'rd(. — 

Ej.: vornå'r sga vi sdå a bo'rd? 

Far: du må gærne rajse daj, vælbekom'mel 

Ej.: tak for mad! 

Ab.: je kan' egge rajse maj, når jaj ha'r raj'st maj ob. 

Ej.: han sa- de egge te daj mæn te maj. 

Far: hø'r aj'lr! fy dou vor de ser grem'd ud, du gå'r mæ 
sgJD-rdn ne'd baYpå', fy dou, (han forsvinder). — 

(Kl. iV2 i haven; Ej. og Ab. graver deres eget jordstykke). 

Joh.: fa-(r) fa-(r) b'dr (gir far en sirenblomst). 

Far: tak. 

Joh. (til Ab. og Ej.): va æ de va, va æ de va? (Ingen 
ændser ham; han tar lidt efter noget jord). 

Ej.: nå johan'ns la jo'rn legge, læg jo'rn, naj' læg jo'm; 
fa-(r), johan'ns ta'r al' vors jo'r som vi bru-r. 

Far: næ- de tro'r je egge han gor. 

Ej. (til Ab.): nu sga du go-re sådan. 

(Joh. tar et rabarberblad, som ligger der). 

Ej.: naj' johan'ns! johan'ns vel ha' al'teng'. 

Far: værsgo' johan'ns (gir ham sirenblomsten). 

Ab.: va var de far? 

Far: de var ba-re en bbm'st. 

Ab.: væm' har gi-d daj dæn'? 

Far: johan'ns har sæ'l gi-å maj dæn. 

Ej.: vD'r fon't han dæn? 

Far: de ve' je eggQ. (Ab. og Joh. går hen i lysthuset; Ej. 
blir en tid endnu). — 

(Kl. 2 på skråningen mod vandet). 
Ej.: fa-(r) va æ de? 
Far: de æ en pad^d^ehat. 
Ej.: va æ dæn' te? 
Far: dæn æ gifdi. 

Ej.: mæn va æ dn te? 

Far: dæn æ egge te no-d, de æ bæst vi kasdr dæn bort. 

Ab.: sga je kasde dæn ud i van'd? 

Far: ja gor del 

Joh. (plukker en anden paddehat): va æ de va? 

Far: de æ dssd en paddehat. 

Ab. (tar den): je har få-d to', en lille o en sdo'r, (kaster 
dem) nu har je.kasded dæm ud i van'd. 

Joh.: va æ de ba (= va). 

Far: de æ van'd. 

Joh.: va' (lidt nasaleret), se' va'. 

Ej. (peger på åkandebladene): je ka got husge, de æ di dæ'r 
som kommr sådan Db, o så svomr di på vand; mæn væm' har 
kasde dæm udi 

Far: dær æ engn, som har kasde dæm u'd, di voksr ob a 
jo'rn fra bon'n. 

Ej.: voksr, va æ de? (da han ikke straks får svar, løber han 
sin vej; samtalen fortsættes med de to andre; lidt efter kommer 
Ej. tilbage igen). 

Far: ka i se' en somrfu'l, bornl 

Ej.: ka dæn fly- ve? 

Far: ja dæn fly'vr om naddn. 

Ej.: ka dæn egge fly- ve om da'n? 

Far: næ, de holr dæn egge så majd a'. 

Ej.: ka dæn bide? 

Far: næ de kan' dæn egge. 

Ej.: ka dæn sdegge? 

Far: næ de kan' dæn hæl'r egge. 

Ej.: se' nu gå'r dæn fa-r, dæn ve bide maj. 

Far: næ dæn bi'dr egge. 

Ej.: je æ bange fa-(r), gor en somrfu'l egge no-d? 

Far: næ de gor dæn egge. 

Ej. : je så' e'n somrfu'l tel, je så' to' somrfule. Æ dæn bange 
for flu-r, fly'vr dæn' somrfu'l, når dær seddr no-n flu-r på dæn? 

Far: de ve' je egge mit ba'rnl — (Derefter spaseretur til 
Kristianslund med samtale om alt muligt). 

(Kl. 6^4, i vestibulen, derefter i spisestuen). 

Mor : nu skal i en og spi-se. 
Ab.: vo'r ær mad? 

Mor: i spi-sestu-en. 

Joh.: a be se' (? jeg spise?). 

Ab.: fa-(r) jaj har engn malto-se fa-d, jaj har kon få-d mærk. 

Far: jo, dær æ malto-se i'. 

Mor: Johannes, min lille hanseman (gir ham mad). 

Ab.: fa- vor æ aj'lær? 

Far: je ve' de egge. 

Ab.: æ han egge ude i pi-kam'rdi? 

Ej. (kommer ind): må jaj egge få dit doggela^n om min 
feng'r, de al'rsdorsde, benn de om', (biga hjælper ham), au' de 
gor on't, egge Dm bægge fengrene! 

Ab.: fa- ve du egge benne de om hans feng'r? 

Far: vorfor? 

Ej. : jo for je har bit min feng'r, je kunne Ggge gore for de. 

Far: du ka be' mo-r om e plasdr. 

Ej : mo-r må jaj få' e plasdr? 

Mor: jaj har ekke no-get. 

Ej.: de gor så forfær'dli on't. 

Far: de går nok Du'r, når de blir vasgd. 

Ab. : må jaj be' om e sdøgge rubrø'd. 

Mor: du kan gå ud og be mari-e om dæt. 

Joh. (ser far skrive): va æ de va. 

Far: de æ en blyan't. 

Joh.: gi-v dæ'r, nyan' ba (skrive der, blyant va). 

Ej. (til Joh., som vistnok har suttet på fingeren): kom'r 
sgræddrn mæ sdo-re saks. 

(Kl. er 7V2» hornene skal i seng). — 



De ovenstående eksempler vil kunne være tilstrækkelige som 
prøver på, hvad borns samtaler drejer sig om i den alder. 

Vi ser interesserne udelukkende knyttede til det alleralminde- 
ligste, og dertil vender så legen og samtalen dag for dag tilbage. 
At dvæle ved de enkelte emner er derimod barnenaturen imod. 
Barnet går fra det ene emne til det andet, som sommerfuglen fra 
blomst til blomst. Selv den lange leg med tæpperne på gulvet 
varede næppe over et kvarter. På samme måde i haven, hvor hor- 
nene godt kan beskæftige sig timevis, men stadig med forandringer; 
så river de lidt, så graver de, så planter de, så sætter de sig, 
står op, skændes og enes atter o. s. v. 

Denne trang til forandring er med de individuelle forskellig- 
heder et fællesmærke for alle born og vedvarer langt ind i skole- 
tiden. På mange steder navnlig i Amerika har man derfor ind- 
ført kortere timer på et kvarter eller tyve minutter for de små 
begyndere. Det vilde være ønskeligt, om man her hjemme også 
på dette punkt vilde ta forøget hensyn til barnenaturen. — 

Vi ser endvidere af vore eksempler den store sproglige for- 
skel mellem barnet på 2Y2 år og de storre på 5 — 6. 

Barnet i 2V2 års alderen er endnu midt i sin sproglige vorden. 
Han sidder mest som tavs tilhører ved de stores samtaler. Utvivl- 
somt forstår han hovedtrækkene, af hvad de taler om; men trangen 
til nojagtigere viden er tilstede og viser sig i det stadige sporsmål 
»va æ de va«, et sporsmål, som et halvt år senere udvidedes til 
et stadig gentaget »va sga de bru-s te«. Besvaringen af disse 
sporsmål har selvfølgelig sin sproglige betydning; men endnu 
storre værdi har utvivlsomt barnets passive tilstedeværelse ved de 
andres samtaler. Disse samtaler, som navnlig viser de ældres 
sproglige ydeevne, må for den lilles vedkommende betragtes som 
den føde, hvoraf han sprogligt lever. 

I modsætning hertil har det ældre barn allerede i 5 — 6 års 
alderen et ret udviklet sprog; men man vilde begå en stor fejl, 
hvis man dermed betragtede sprogtilegnelsen som afsluttet. Lige- 
som kundskaberne og interesserne stadig er begrænset til det 
alier nærmeste, således går heller ikke sproget ud over det dertil 
lige nødvendige. Barnet vil endnu længe trænge til at hente 
sproglig- saglig viden ud fra de ældres samtaler, eller berige sig 
gennem sporsmål, indtil det omsider i skolen, i læsningen og den 
hele skolegang finder et middel til yderligere sproglig-saglig 
berigelse. 

Hvorledes begreber og sprog følges ad i udviklingen, er 
meget interessant at se. Preyer har utvivlsom ret i, at begrebs- 
dannelsen begynder for sprogtilegnelsen. Senere synes sprog og 
begreb at være mere uadskilleligt knyttet til hinanden. Hører 
barnet et nyt ord, da lægger det (hvis det opfatter noget af talen) 
sin egen mening deri; og omvendt hvis et begreb vågner til be- 
vidsthed, da kommer trangen til benævnelse, og barnet er modent 
til at gribe navnet af omgivelsernes tale; eller det vil selv komme 
med sit sporsmål: »va æ de va« eller »va sga de brus te«. 

På denne måde dannes i reglen nye begreber ved dif- 
ferentiering af ældre mere ubestemte. 

Har barnet en bold, da siger det »bol« eller »balloc både 
om bolden og appelsinen, fordi det tror, det er det samme; eller 
det siger måske »si'n« om bægge dele, eller bruger navnene i 
flæng. Forst når forskellen (i smag og syn) er gået op for barnet, 
og begreberne har differentieret sig, er betingelsen tilstede for at 
kunne holde navnene ude fra hinanden. 

Barnets forestillingskres udvides alså, dels ved optagelse af 
nye forestillinger, dels ved differentiering af gamle, eller med et 
udtryk, lånt fra Wustenbergs »tegning efter naturen«: 

Barnets udvikling foregår fra ubestemt til bestemt. (55). 

Denne ubestemthed i begreberne er (som allerede påvist af 
Preyer) en stor fordel for barnet, fordi den tillader det med færre 
gloser at udtrykke sig om flere ting. 

»Fa-r, ve du la- ve en hæst c betyder i den bestemte situation: 
»ve du tajne en hæst«. »Je logdr mæ mine hollr« vil sige: »mæ 
mine næ-sebo'r« o. s. v. 

Endnu langt ind i skoletiden bevares den ubestemte og^ 
undertiden ligefrem afvigende brug af begreberne. Det er kun et 
par dage siden, jeg hørte en 12 års dreng tale om en dorlås, som 
burde flyttes længere mod syd, d. v. s. længere ned Senere 
talte han om, at han havde ondt i armen lidt syd for albuen. 

På lignende måde går det med læsningen. Ordene opfattes 
i deres almindelige betydning, længe for de opfattes i den mere 
specielle. 

Vender vi os nu fra begrebsudviklingen til selve sprogtil- 
egneisen, da vil der efter det foregående ingen tvivl kunne være 
om, at: 

Sprogforståelsen begynder længe fdr den selvstændige 
sprogydning og er den stadige betingelse for denne. (56). 

Men ligesom sprogforståelsen er en forståelse af omgivelsernes 
sprog, således kan sprogydningen ikke være andet og må ikke 
være andet end en efterligning af omgivelsernes sprog. Denne 
efterligningsproces er det, vi kalder imitation. 

Imitationen er umiddelbar eller direkte, når barnet lige gentar^ 
hvad der blir sagt (hvad enten det er forstået eller uforstået gen- 
tagelse). Denne gentagelse kan selvfølgelig ikke kaldes selv- 
stændig sprogydning, men den kan forberede den, enten alene 
artikulatorisk eller tillige forståelsesmæssigt. 

Imitationen er middelbar eller indirekte^ når barnet gemmer^ 
hvad det har hørt, og tar det frem til senere sproglig anvendelse. 

Det er på denne middelbare, indirekte imitation, at den selv- 
stændige brug af sproget beror. 

Den simpleste form af den indirekte imitation er den ufor- 
andrede gengivelse af noget tidligere hørt. Dette kaldes repro- 
duktion og er den forste form for barnets selvstændige tale. Når 
forældrene spor deres barn, om han vil »ha de« og »ha de«, og 
barnet senere udtrykker sine ønsker og forlangender ved et »a 
de«, så er det en ganske simpel reproduktion, som naturligvis 
rent artikulatorisk kan være mer eller mindre fuldkommen. 

Ved siden af denne reproduktion har vi den produktion (af 
nye sætninger, f. eks ), som er mulig på ethvert sprog, men som 
barnet forst på et senere stadium blir modent til. 

Denne produktion kaldes også analogidannelse ^ fordi den 
for at være sproglig rigtig nødvendigvis må foregå i analogi med 
andre tilsvarende dannelser på samme sprog. Hvis vi f. eks. har 
hørt og kender ordet fniser^ men aldrig har hørt fortidsformen, da 
vil vi dog uden betænkning, straks vi får brug for denne form, 
kunne danne den rigtig i analogi med spiser — spiste og lignende 
eksempler. (Analogien fremtræder som en udvidet reproduktion). 

Vi ser heraf, hvorledes reproduktion og analogidannelse (som 
Jespersen har fremhævet) støtter og udfylder hinanden, idet 
resultatet i reglen blir det samme, hvad enten sprogformen dannes 
på den ene eller den anden måde; ja det vil i reglen være lige- 
frem umuligt for os at sige, hvilken af fremgangsmåderne vi be- 
nytter. {Jespersen: Til sporgsmålet om lydlove, nordisk tids- 
skrift for filologi, VII). 

Imidlertid er der også tilfælde, hvor analogidannelsen leder 
på vildspor, som f eks., når barnet siger drikkede i stedet for 
drak. Sådanne analogier har man kaldt falske analogier, et ud- 
tryk, som dog (efter Franke og Jespersen) ikke er meget heldigt, 
thi analogien [strikkede — drikkede) er jo god nok, den er bare 
anvendt på et mindre* anvendeligt sted. Uden undtagelse kan vi 
derfor sige, at Analogidannelsen beror på en imitation af sprogets 
form. 

Vi kommer herved til følgende sætning: 

Al sproganvendelse beror på en imitation af et indre fra 
omgivelserne optaget sprogindhold. (57). 

Hovedsagen ved sprogtilegnelsen blir derfor ikke selve imita- 
tionen men optagelsen af omgivelsernes sprog til forståelse og 
bevaring indtil muligheden af en påfølgende imitation. At det er 

10* 

denne tilegnende optagen, som er hovedsagen, vil fremgå deraf, 
at ethvert ord, som vi selvstændig benytter, må være fuldstændig 
tilegnet forinden; eller er det en nydannet sprogform, da må for- 
billederne været tilegnede forinden. 

At denne tilegnen i meget stort omfang er ledsaget af stadige 
forsøg på umiddelbar imitation er meget vigtigt og nødvendigt, 
som øvelse betragtet, men det er ingen nødvendighed for til- 
egnelsen af hvert ord i det hele sprog. Mange ord optar vi 
utvivlsomt ved at høre dem gang efter gang, indtil vi ganske af 
os selv bruger dem, og det samme finder sted i barnealderen, 
selv om barnet ikke artikulatorisk behersker ordet. Vi kan derfor 
sige, at ethvert ord i sproget er blevet vor fulde ejendom, når 
det er optaget så inderligt, at der er en mulighed for imitation. 

Sprogtilegnelsen består i en optagen af omgivelsernes 
sprog indtil mulighed for imitation. (58). 

Denne optagen vil jeg kalde imitativ optagen i modsætning 
til selve sprogydningen, som er en mere konstruktiv proces. 



Naturen i undervisningens tjeneste. 



Lige fra de ældste tider til vore dage har døvstummeunder- 
visningen set hen til barnets naturlige sprogudvikling som sit 
hojeste ideal og som et forbillede, enhver gerne vil nærme sig 
til og i reglen også tror at ha nærmet sig til, så meget som om- 
stændighederne tillader det. 

Men naturens betydning for os indskrænker sig ikke til det 
at kunne tjene som forbillede for os i vort arbejde. 

Idet vi sår vor sæd i barnet og gor det så nær som muligt 
under de samme betingelser som i naturen, da kan vi også vente, 
at denne sæd vil slå rod og vokse ved naturens egen kraft. 

Det er dette, jeg i indledningen har kaldt: at lægge arbejde 
over på naturen. 

Sporsmålet er ikke alene dette, hvorvidt vort arbejde blir 
bedre, når vi efterligner naturen. Sporsmålet går langt dybere 
og kan omtrent udtrykkes således: 

I samme forhold som vi i vor undervisning kan tilveje- 
bringe lignende betingelser som i naturen, i samme forhold kan 
vi vente, at naturen selv påtar sig sin del af arbejdet. (59). 

Det er fra dette synspunkt, at sprogbehandlingen i døv- 
stummeskolen bor ses. 

Undersøger vi nu de forhold, hvorunder det normale barn 
lærer sit modersmål, så er det givet, at de sdLtnme /orAo/d ikke 
vil kunne tilvejebringes for det døve barn. 

Det døve barn skal lære sit sprog i en skole i stedet for ude 
i livet, er selv i en ældre alder, har i skolen kun læreren som 
normalt forbillede, og forst og fremmest dette: at barnet selv er 
døvt og væsentlig henvist til døve kammerater. 

For mangen kollega vil disse afvigende forhold utvivlsomt 
stå som så væsentlige, at han fristes til straks at slå en streg 
over hele opgaven og erklære den for umulig. 

Efter min mening har vi ikke lov til på forhånd at stille os 
på så afvisende et standpunkt. Den tanke, at kunne kaste arbejde 
over på naturen, er så betydningsfuld, at den absolut bor prøves 
i så stort et omfang, som det efter omstændighederne er muligt. 

Vi må da straks gore opmærksom på, at de naturlige livs- 
forhold ikke er det samme som naturens livsbetingelser. 

At dette er tilfældet, ser vi på vore stueplanter, som und- 
dragne de frie livsforhold alligevel kan leve, når de bare far det 
lys og vand og næring, som de skal ha. 

På lignende måde går det med sproget. 

Betingelsen for, at sproget kan slå rod og evnen til at bruge 
det efterhånden vokse frem af sig selv hos den døvstumme, er, at 
der bydes det den samme næring som ude i naturen og i en 
form, som den døvstumme kan opta. 

Det er dette, talemetoden forsåvidt har bestræbt sig for, som 
den lar læreren tale til den døve som til et hørende barn. 

Dette er utvivlsomt at tilbyde den døve den samme næring 
som den normale. Men ulykken er, at den døve kan ikke ta 
næringen i denne form, eller kun meget ufuldkomment og ad om- 
veje. Det blir sulteføde for den døve, og blir ikke andet, selv 
om man nok så meget formaner til »tålmodighed«. Den moder, 
hvis mælk flyder dråbevis, kan ikke nojes med tålmodighed; 
barnet kan hun jo dog ikke tilfredsstille med det. 

Den sproglige føde, vi byder de døvstumme, må være fuldt 
tilgængelig for dets sansning, det vil her sige optagelig gennem 
synet: 

Den sproglige føde må bydes gennem et sikkert, d. v. s. 
synligt meddelelsesmiddel. (60). 

Det næste sporsmål angår fødens art. 

Det lille barn lever sprogligt af det, som det opfanger af de 
voksnes eller andre borns tale. Det lever af sprog, fuldt eller 
delvis færdigt sprog, brugt efter sprogets bestemmelse som med- 
delelsesmiddel for tanker og følelser. 

At gi barnet grammatiske regler, i selv nok så let en form, 
er at gi det stene for brød. Selv om læreren serverer stenene 
i smorsaus for at få dem til at glide bedre ned ; de blir ikke mere 
fordojelige for det. 

Måske kunde man synes, at føden dog blir en anden, når den 
bydes f. eks. i skriftlig form i stedet for i mundtlig. 

Dette kan ikke indrommes. Det er jo sproget, vi taler om, 
og sproget er jo dog det samme, hvad enten det serveres gennem 
aflæsning eller gennem skrift. Forskellen er kun den, at man får 
mere sprog gennem det sikre meddelelsesmiddel, ligesom man far 
mere suppe, når den serveres i terrin, end i et sold. 

Men — vil man måske sige — hvis man nu . har fået disse 
betingelser tilrettelagt (og i tilstrækkelig fyldig grad), er så naturen 
parat til at påta sig sin del af arbejdet? 

Ja, hvis den får lov dertil! Thi hvorledes kan man tale om 
at la naturen udføre noget af arbejdet, når lærerens stadige be- 
stræbelse går ud på at komme den i forkøbet. 

Hver gang læreren forlanger forståelse for en sag , for barnet 
er modent dertil, så tar han arbejde fra naturen og lægger over 
på sig selv. 

Og på samme måde, når han forlanger svar af barnet eller 
selvstændig tale, for barnet er sprogligt og åndeligt modent dertil, 
så lægger han atter arbejde fra naturen over på sig selv. 

Det går her, som med den altfor ivrige husmoder som har 
•en flink pige, men alligevel vil gore alt, og går og slider sig op, 
medens pigen står og ser til. 

Vi har også en tjener på sprogundervisningens område: 
naturen selv, når vi blot vil lære at bruge den. 

Men — vil man atter mulig sige — erfaringen har lært os, 
at når vi intet gor, så sker der ingen ting. 

Næ, selvfølgelig I Vi skal arbejde, og der er nok at gore. 
Men vi skal arbejde med sproget og ikke på sproget, og heller 
ikke direkte for sprogets skyld. 

Spor man nu, hvad undervisningen skal ta sigte på, når den 
ikke må ta sigte på sproget, da får vi svaret ved at se hen til 
den naturlige sprogtilegnelse. 

Når moderen taler til sit lille barn, viser det billeder eller 
hvad som helst, så er det ikke for sprogets skyld, men for ind- 
holdets skyld: »Kan du se den pru-hest, og vognen, og manden! 
han siger hyp hyp hyp«. 

I hvor ringe grad der her er tale om en undervisning i 
sproget for sprogets skyld vil ses deraf, at moderen og de andre 
voksne langt mere stræber efter at nærme deres sprog til barnets 
end at forsøge på det modsatte. 

Blir barnet lidt storre, så vågner spørgelysten : >va æ de vac? 
Men selv denne sporgen efter navnet må mere tilskrives en saglig 
end en sproglig interesse. Det er, som om navnet er en egen- 
skab, en mærkelighed ved sagen, som barnet gerne vil ha fat på. 
Der er ingen principiel forskel på begyndersporsmålet »va æ de 
vat og det lidt senere sporsmål »va sga de brus tee 

Det er den saglige viden om livet og dets foreteelser, som 
barnet bryder sig om, og ikke den sproglige viden, hvormed man 
i mange døvstummeskoler fylder det. 

Døvstummeundervisningen skal vsere en sag-undervisnings 
uden sprog-undervisning, men med sproget som meddelelses- 
middel. (6 i). 

Med dette resultat er vi vistnok nået til det sidste led i den 
udvikling, som vor forestilling om døvstummeundervisningens for- 
mål kan gennemgå. 

Står man fuldstændig ny overfor døvstummeundervisningen, 
vil man ofte tro, at hele kunsten ligger i at få den døve til at 
tale. Kommer man så lidt ind i undervisningen, så opdager 
man, at det er ikke talen, men sproget, som er hovedsagen. 
Mange kolleger er ikke nået videre end til dette punkt; ja man 
kan endog høre sådanne ytringer som: kunde vi bare lære vore 
elever sproget, så kan det være det samme med kundskaberne. 
I sammenligning dermed er »den forbundne sag- og sprog-under- 
visning« et stort fremskridt, for så vidt som den lægger lige megen 
vægt på sagen og på sproget. Men hverken den eller den fri 
anskuelsesundervisning er kommen videre på dette punkt; og Hills 
fordring »i alle fag: sprogundervisning« blir stadig taget til rettesnor 
for undervisningen. Det sidste skridt vi kan gore i denne udvik- 
ling, vil være at sætte faget som det vigtigste, som det for hvis 
skyld vi alene bruger sproget. 

I direkte modsætning til det Hillske ord: »i alle fag: sprog- 
undervisning«, må jeg derfor opstille den fordring: 

I intet fag: sprogundervisning. (62). 

Modsætningen mellem disse to ord vil i virkeligheden vise 
den store principielle forskel på, om sprogtilegnelsen skal ske ved 
vort arbejde eller ved naturens; thi skal det ske ved vort arbejde, 
da er det så svær en ting, at vi utvivlsomt må arbejde derpå i 
alle fag; men skal det ske ved naturens eget arbejde, da er den 
forste betingelse den, at vi ikke kommer naturen i forkøbet eller 
stiller os i vejen for den med vort eget arbejde. 

Det er dette, vi fremfor alt må ha for oje. 

Skal vi frem. da må vi ta naturen i vor tjeneste og må af al 
magt lægge hele det sproglige arbejde både med elevernes sprog- 
ydning og sprogforståelse over på den. 

At vi lægger sprogydningen over på naturen, vil sige: at vi 
lar elevernes selvstændige brug af sproget udvikle sig frit og fri- 
villigt, at vi ikke forlanger sprog af bornene, for de er modne 
dertil, og da ikke forlanger det for sprogets men for sagens 
skyld, at vi ikke betragter det som vor fornemste pligt at rette 
enhver fejl, barnet begår, men kun retter af artikulatoriske grunde 
(fordi artikulationen hører under vort arbejdsfelt) og af saglige 
grunde, for at barnet ikke skal blive misforstået, og da retter så 
parentetisk som muligt, uden tidspilde og uden arbejde, at vi 
aldrig indterper eller gentar noget af sproglige grunde, men kun 
forsåvidt det er sagligt eller artikulatorisk nødvendigt; men forst 
og sidst dette: at vi bortkaster alt, hvad der hedder grammatik^ 
grammatiske øvelser, analyse, o. s. v. og benytter den indvundne 
tid til saglige formål. 

Men også sprogforståelsen må vi kaste over på naturen, det 
vil sige: at vi bortkaster alt, hvad der hedder begrebsudvikling 
(som vort arbejde betragtet), at vi bortkaster alt, hvad der hedder 
definitioner (f. eks.: »et menageri er en samling af mange for- 
skellige dyr«); men forst og sidst dette, at vi kun gir de for- 
klaringer, som er sagligt nødvendige, og da gir dem som en sag- 
forklaring og ikke som en ordforklaring. 

Denne modsætning mellem sagforklaring og ordforklaring 
er det meget nødvendigt at fa ojet op for. Lad os tænke os, at 
vi har en lektie om køerne, og f. eks. taler om, at de bruger 
hornene til at forsvare sig med, og der er nogen, som ikke ved^ 
hvad dette vil sige, så kan man la ett barn forestille en ko, og en 
anden en hund, som angriber den, og kan således gi en saglig 
forklaring af det uforståede. Hvis derimod læreren istedet derfor 
(som man vil kunne se), eller som et supplement dertil, gir 
drengene linealer, for at de kan forsvare sig mod hinanden, så 
er det ordet »forsvare« i dets forskellige betydninger og anven- 
delser, som han er kommen ind på at forklare, og bornene 
er da (til skade for den saglige forståelse og til splittelse for den 
saglige opmærksomhed) ført bort fra det emne, som er under 
behandling, nemlig køerne og den nytte, disse kan ha af deres 
horn. 

Det, vi skal forklare, er alså: ikke ordene, men situationerne, 
og kun forsåvidt situationen ikke er tilstede (og ikke vækkes i 
anskuelsen af selve det anvendte sprog); og forklaringen skal da 
være en anskueliggoren af selve den fraværende situation. Med 
andre ord: 

Sprogforståelsen skal fremgå af sig selv ved sprogets 
anvendelse på de tilstedeværende, eller ved anskueliggdren 
genfrembragte, situationer. (63). 

Det går her ligesom i matematikken. En nojagtig forståelse 
fremkommer kun igennem ligninger^ idet to storrelser sættes lig 
hinanden. På samme måde får vi også her to storrelser, som 
skal sættes lig hinanden, nemlig sproget og den virkelighed, som 
sproget svarer til. En sprogtilegnelse kan aldrig ske gennem 
sproget alene, ej heller gennem virkeligheden alene, men kun ved 
en forening af bægge dele, d. v. s. ved sprogets anvendelse på 
virkeligheden. 

Men idet læreren bruger sproget på denne måde, lægger 
sproget klart frem på den store tavle (eller hvorledes han vil gore 
det) i tilslutning til den virkelige, eller ved anskueliggoren gen- 
frembragte, situation, da skabes der i elevens hjæme den forening 
af sprogforestilling og sagforestilling, hvorpå i virkeligheden al 
sprogbeherskelse beror. Denne sagforestilling er netop anskuelsen; 
og det er alså anskuelsens sammenknytning med sprogforestillingen 
{med anskuelsen selv som hovedformål), som skal tilvejebringes 
gennem vor undervisning. 

Vi skal i det følgende afsnit (i tilslutning til en udvikling, jeg 
allerede har givet i en artikel i »Nordisk tidskrift for dofstum- 
skolan«, 1902) se lidt nærmere på dette vigtige punkt. 

Anskuelsen. 

Et af hovedleddene i den grundlæggende døvstummeunder- 
visning er anskuelsen, men man vilde begå en stor fejl ved at 
anta, at anskuelsens sproglige betydning indskrænker sig til denne 
særlige anvendelse. Vi må tvertimod hævde, at anskuelsen (som 
indre anskuelse betragtet) er et af hovedleddene i al sproganvendelse, 
og for såvidt det vigtigste led, som anskuelsen har sin værdi uaf- 
hængig af sproget, mens sproget uden anskuelse vilde være værdiløst. 

Jeg tænker mig, at jeg har oplevet en begivenhed, som jeg 
vil meddele en anden. Jeg må da forst genta begivenheden som 

anskuelse i min hjerne. Denne indre anskuen af begivenheden 
vil jeg kalde A. Min sproglige virksomhed består da i at om- 
sætte anskuelsen (A) i den tilsvarende sprogforestilling (S). Denne 
virksomhed vil jeg kalde A — S. Det er en ren hjernevirksom- 
hed. Men idet S (ved en videregående proces) omsættes i et ydre, 
lydligt sprog, meddeler jeg den tiltalte min sprogforestilling, som 
han straks (ved den modsatte hjernevirksomhed: S — A) omsætter 
til anskuelse af den begivenhed, jeg er ved at fortælle ham. 

Sprogvirksomheden er alså af dobbelt art: 

A — S, evnen til at gå fra anskuelse til sprog, er det Jespersen 
kalder aktiv sprogbeherskelse, eller (som jeg har kaldt det) evnen 
til sprogydning, 

S — A, evnen til at gå fra sprog til anskuelse, er den til- 
svarende passive sprogbeherskelse, sprogforståelsen, 

I bægge retninger beror sprogbeherskelsen på en indre sammen- 
knytning af sprog og anskuelse. 

Derfor måtte den grammatiske undervisningsmåde slå fejl, 
idet deri gjorde sproget selv til genstand for anskuelsen, ombyttede 
anskuelsen af livet og dets begivenheder med anskuelsen af sproget 
og dets love: gjorde sproget selv til genstand for undervisningen. 

Denne undervisningsform er nu forladt; men de grammatiske 
synspunkter er ikke forladte, thi det er dem, som både hos tyske 
og svenske lærebogsforfattere endnu den dag i dag har dikteret 
lærebogens form. 

Så kom — med Hill — anskuelsen ind i døvstummeskolen. 
Eller rettere den genindførtes; thi allerede Bonet baserede sin 
undervisning derpå. 

Anskuelsen var et stort fremskridt. Men man begik atter 
den samme fejl som for: man gjorde anskuelsen selv iA fag x 
undervisningen i stedet for middel for den hele undervisning. 

I stedet for at anskueliggøre livet og dets begivenheder 
— enten ved at føre undervisningen ud i livet eller (i mangel 
deraf) ved at føre livet selv ind i klassen — har man lavet en 
særlig »anskuelsesundervisningt og underviser i: vaskefade, runde 
og firkantede borde, stole, svampe, o. s. v. 

På dette punkt trænger begrebet anskuelsesundervisning til en 
absolut nødvendig udvidelse. Thi det at undervise i livets be- 
givenheder og drage disse frem for hornenes anskuen er lige så 
vel en anskuelsesundervisning som anskuelsen af genstande. Be- 
givenhedsanskuelsen er ikke så håndgribelig, men absolut af storre 

interesse og også af storre betydning end den rene genstands- 
anskuelse. 

Jeg må derfor — overfor anden påstand — hævde, at den 
undervisning, vi meddeler ved herværende skole, er bygget på 
anskuelsen, nemlig indre anskuelse af tilstedeværende eller ved 
anskueliggoren genfrembragte situationer og begivenheder. 

Vi har allerede omtalt, at det, det kommer an på, er den 
indre anskuelse. En ydre anskueliggoren af emnet er kun gavn- 
lig, for så vidt den vækker den indre anskuelse, og kun nød- 
vendig, hvor denne mangler og ikke vækkes af det sproglige 
udtryk. 

Da vi nu i vore småklasser for en stor del baserer under- 
visningen på de begivenheder, bornene selv har oplevet, da vi 
altid beskriver disse begivenheder i det simplest mulige sprog 
med så få ukendte gloser som muligt, så følger deraf, at trangen 
til anskueliggoren aldrig kan blive storre, end at den jo med let- 
hed kan tilfredsstilles af læreren under opskrivningen og gennem- 
gangen af stykket. 

Midlerne til denne anskueliggoren er de sædvanlige: mimik 
og holdning under opskrivningen, supplering af det opskrevne ved 
tegning på tavlen, demonstration med hænderne af de omtalte 
genstandes form og storrelse, naturlige tegn og aktion, eventuelt 
medbragte billeder og genstande. Det rette valg af midlerne vil 
den erfarne lærer selv vide at træffe. 

Som man vil vide, foregår undervisningen her i Nyborg de 
forste år væsentlig ved den store tavle, og jeg har allerede om- 
talt, hvorledes derunder sprogprocessen af sig selv kommer i 
gang. 

Jeg tænker mig, at læreren har været en spaseretur med 
bornene og er begyndt en meddelelse derom på tavlen. Han 
skal ikke ha skrevet mange ord, for bornene allerede er med på, 
hvor han vil hen. Sproget (S) er begyndt at virke og har gen- 
vakt forestillingen (A) om den oplevede begivenhed. Det er 
processen S — A, som her er kommen i gang. 

For de svagere born vil vel arbejdet den forste tid ind- 
skrænke sig til denne passive modtagen. Men for de flinkere 
(og senere efterhånden også for de andre) begynder allerede nu 
den modsatte proces: Anskuelsen A iler forud for kridtet (idet 
bornene halvvejs ved, hvad læreren vil skrive) og ægger bornene 
til sproglige forsøg: Bornene taler med. Når læreren har skrevet 

begyndelsen af et ord, så fuldfører barnet det; og er det en flink 
elev, så tænker han sig hele sætningen færdig. Det er den aktive 
sprogudfoldelse A — S, som her hojlydt for lærerens øre, frivilligt 
og uden tvang tar sin begyndelse. 

Denne frivillighed i den forste sproganvendelse lægger jeg den 
storste vægt på ; thi derigennem får hver elev, hvad han til- 
trænger. Den flinkere elev far øvelse både i aktiv og passiv 
sprogudfoldelse. Den tungere elev, for hvem den aktive sprog- 
udfoldelse endnu er for svær, nojes med den passive modtagelse 
af sproget og vil i den dertil knyttede proces S — A finde til- 
strækkeligt arbejde for sin ånd, indtil også han lidt efter lidt er 
modnet til mere aktiv sprogudfoldelse. 

Sprogprocessens tilvejebringelse (i en hvilken som helst af 
de to retninger) består alså i en sammenknytning af S. og A. 
Er disse to klart tilstede i elevens bevidsthed, da er processen i 
gang, og efterlader sig, for hver gang processen gentas, et stedse 
kraftigere spor i hjernen. Det er, som om der under sprog- 
processen udbanes en sti i hjernen fra S til A. Denne sti dannes- 
af sig selv ligesom stierne i en skov: alene ved den derpå sted- 
findende færdsel; og for hver gang vejen gåes, blir den lettere at 
befare. 

Denne hjernens vidunderlige evne til at bevare indtryk udgor 
(i videste forstand) hukommelsen. 

Den hukommelse, hvorpå det kommer an, og som alene kan 
danne grundlag for en virkelig sprogbeherskelse, består alså ikke 
i befæstelse af sprog, men befæstelse af sprogprocesserne S — A 
og A — S, sprogets forening med anskuelsen. 

Dette punkt er af den storste vigtighed, når vi skal vurdere 
gentagelsens betydning ved læsningen, og vil yderligere bekræfte 
vor udvikling af, at gentagelsen kun er berettiget, når den er 
artikulatorisk nødvendig eller er af betydning for sagen selv, det 
vil her sige for anskuelsen. 

Navnlig ved korlæsningen må man passe på, at anskuelsen 
ikke glider bort, og læsningen derved blir åndløs; thi her kan den 
uøvede lærer ødelægge meget. Hovedsagen er, at læreren under 
læsningen ved tilstrækkelige ophold efter de enkelte sætningsdele 
gir eleven tid til at tænke over indholdet, og at han selv ved sin 
hele færd viser, at også han — læreren — er optaget af det læste. 
Hvormeget han end kender stykket, må han dog selv være spændt 
og forventningsfuld over dets indhold, og efterhånden som det 

Opruller sig, vise sin glæde og sorg, vredes, forfærdes, forskrækkes, 
forbavses, ynkes, foragte, alt eftersom det passer. 

Ethvert sådant, for eleven synligt stemningsudbrud, vil når 
processen S — A har vanskeligt ved at komme i gang, virke på 
hjernen som en impuls i den rigtige retning, som en vejviser, 
der viser, om vi skal gå mod nord eller syd, om vi skal ind i 
sorgens eller glædens rige på vor vandring fra S til A. Stem- 
ningerne er ikke pynt og dekoration, de er noget af det aller- 
vigtigste for forståelsen. 

På samme måde virker de naturlige tegn. Disse udgor ikke 
et sprog for sig, som muligvis kunde befrygtes at kunne for- 
trænge selve undervisningssproget. De er tværtimod til positiv 
nytte for sprogprocessen, idet de hjælper til at vække anskuelsen. 
Ofte behøves kun en lille håndbevægelse under læsningen, og 
stykkets indhold er pludselig gjort dobbelt levende for klassen. 

I almindelighed bor derfor ved korlæsningen straks den forste 
læsning, medens ånden endnu er frisk, helliges stykkets indhold. 
-Og det samme gælder de forste gentagelser, sålænge interessen 
uden overdreven anstrængelse kan holdes vågen. Af artikulatoriske 
grunde kan måske endnu en yderligere fortsættelse af korlæsningen 
være nødvendig, men det står i anden række. Hovedformålet, når 
vi samler hornene om os ved korlæsebogen eller den store tavle, 
er ikke korlæsningen selv, men under korlæsningen: sprogets 
forening med anskuelsen. 



Normalskolens undervisning i fremmede sprog. 



Ligesom døvstummeskolen har sat sig til mål at skaffe sine 
elever et sprog (omgivelsernes modersmål), som de ikke vilde 
kunne få uden skolens hjælp, således har også normalskolen sat 
sig det samme mål for de fremmede sprogs vedkommende. De 
to undervisningsgrene har derfor i mange punkter fælles opgave 
og vil utvivlsomt kunne lære meget af hinanden. 

Vi ser da også på normalskolens område den samme kamp 
som i døvstummeskolen mellem gamle grammatiske undervisnings- 
måder og nyere friere tendenser; og denne kamp er ikke afsluttet 
endnu. 

På denne måde er den såkaldte nyere sprogundervisning 
opstået, ikke som en enkelt metode, men som en mangesidig 
reformbestræbelse, fremstået i de forskellige lande tildels uaf- 
hængigt af hinanden og med hovedvægten lagt snart på det ene 
snart på det andet. 

I England står Sweet som lederen af reformbevægelsen både 
på det fonetiske og sproglige område. Videnskabeligt slutter 
Sweet sig til Belly hvis Visible Speech han benytter i sin »Primer 
of Phoneticsc (Oxford 1890); til undervisning benytter han derimod 
det romerske alfabet i lydret anvendelse, (» Elementår buch des 
gesprochenen Englischc og »A primer of spoken Englishc). Sit 
sproglige standpunkt har han fremstillet i »Practical study of 
language« (»Transactions of the Philological Society« 1884, hvoraf 
et uddrag i »Maitre phonétique« for jan. 97.) Han lægger hoved« 
vægten på læsebogen, som han fordrer udarbejdet så gradvis 
fremadskridende, at de nye gloser såvidt muligt forstås af sammen- 
hængen. 

Gouin, f. i Frankrig men virkende mere i England^ lægger 
hovedvægten på anskuelsen^ på begyndertrinnet ydre anskuelse af 
kunstigt udførte handlinger, senere indre anskuelse af tænkte 
handlinger og situationer (sikkert ikke noget ideal, men altid bedre 
end de rent grammatiske fremgangsmåder). Billeder benytter han 
ikke, heller ikke fonetiske fremgangsmåder, (se navnlig Krons 
fremstilling i »Die neueren Sprachen«, 1896, Brekkes i »Quousque 
Tandem« og Westerns Kritik i »Vor ungdom«), 

I Frankrig har vi Passy som centrum navnlig for den fone- 
tiske side af bevægelsen. Selv beriget med et usædvanligt sprog- 
talent udgav han fra 1886 et lille lydskriftblad som organ for en 
forening af engelsklærere, hvilket så senere er blevet udvidet til 
det internationale »Maitre Phonétique«, samtidig med at pro- 
grammet, som hidtil havde været udelukkende fonetisk, udvidedes 
til at omfatte den hele sprogreform, (vistnok nærmest efter Sweet 
og Q. T.). Programmet findes på omslaget af hvert hefte, men 
er iøvrigt fyldigt fremstillet i et propaganda-nummer af januar 97 
med afhandlinger af Passy, Rambeau, Storm, Sweet, Vietor, Jes- 
persen, (trykt med almindelig ortografi). 

Efter et helt andet, langt mere sprogligt-sagligt program 
virker Chambonnaud gennem det for tre år siden stiftede tidsskrift 
»Les quatre Langues«, (Librairie Nony, Paris), hvis formål er at 
gi franske læsere en forholdsvis let adgang til at sætte sig ind i 
de fire sprog: tysk, engelsk, spansk og italiensk. 

Tidsskriftet udkommer hver fjortende dag og består af fem 
halvark, et på fransk og et på hvert af de andre fire sprog. Den 
franske del er af almindeligt sproglig pædagogisk indhold. De 
øvrige indeholder emner af almen interesse, væsentlig begiven- 
heder og nyheder fra vedkommende land. De sværere emner for 
de viderekomne er trykt med mindre skrift, de lettere emner for 
begynderne med storre skrift. I bægge emner men navnlig i de 
sidste er alle sværere og sjældnere ord ledsagede af en fransk 
oversættelse i parentes. 

I Tyskland er reformen i flere retninger forberedt af latineren 
Perthes, Grev Pfeil og andre. Et gennembrud kom dog forst 
ved Vietors »Der Sprachunterricht muss umkehren«, skrevet under 
pseudonymet: »quousque tandem«, (»hvorlænge skal det vare?«), 
en bog, hvis tanker slog ned rundt omkring og vakte en stor 
litteratur af piecer og artikler, navnlig i »Englische Studien«. (Vel 
næppe et tilfælde, at det netop er dette tidsskrift og denne mand. 

forhen lektor ved et engelsk universitet). Senere er den herhen 
hørende litteratur særlig at søge i det af Vietor selv stiftede 
»Phonetische Studien« og dets senere fortsættelse: »Die neueren 
Sprachen«. 

Blandt de øvrige reformvenner i Tyskland må vi særlig 
nævne den tidlig afdøde Felix Franke med den udmærkede lille 
piece »Praktisk tilegnelse af fremmede sprog« i dansk bearbejdelse 
ved Jespersen^ København 1884, Carl Larsen). 

Endvidere Klinghardt i Rendsborg med de to betydnings- 
fulde bøger: »Ein Jahr Erfahrungen mit der neuen Methode« 
(Marburg 1888) og »Drei weitere Jahre Erfahrungen mit der 
imitativen Methode« (1892). Vi lægger her særlig mærke til navnet 
»imitativ Metode«, som Klinghardt har indført, og som fore- 
kommer mig så ualmindelig klart at fastslå den hovedsætning, at 
enhver naturlig sprogudvikling må ske ved imitation, efterligning, 
ikke ved konstruktion efter grammatiske regler, imitation af lære- 
rens tale med eventuel understøttelse af en lydskrift. [Klinghardt 
bruger her en ældre form af Sweets), 

Et mere isoleret forsøg har frk. Baranius gjort i Dorpat på 
undervisning af russiske og estiske born i tysk, »Ein Beispiel flir 
miindliche Erteilung neusprachlichen Unterrichts ohne Hilfe der 
Muttersprache« (Berlin 1892). Hun benytter anskuelsen på en 
måde, der meget minder om døvstummeundervisningen med en 
i forvejen fuldstændig tilrettelagt fremgangmåde. Hun meddeler, 
at hun har faet ideen til sin metode fra Amerika, (efter Berlepsch}). 

Her i Danmark er sikkert frk. Thora Goldschmidt en af de 
fbrste, som har sat en nyere undervisningsform praktisk i system. 
Hun benytter billeder som grundlag og har udarbejdet et fuld- 
stændigt sæt af undervisningsmateriel dertil. Hun har senere 
sluttet sig til de fonetiske reformbestræbelser. 

Den fælles fonetisk-sproglige reform er her i Norden særlig 
bleven optaget og selvstændig udviklet af en række dygtige 
sprogmænd. Storm, Jespersen, Western, Lundell, m. fl. 

Særlig må vi her omtale den på det nordiske filologmøde i 
Stokholm 1886 af Lundell, Western og Jespersen stiftede forening, 
»Quousque Tandem«, (opkaldt efter Vietor s Pseudonym), med et 
lille tidsskrift af samme navn og følgende program : 

I. Til grund for undervisningen lægges ikke skriftsproget 
men det virkelige, levende talesprog. I de sprog, hvis ortografi 



— l62 — 

afviger betydeligt fra udtalen, begyndes derfor med tekster i en 
efter formålet indrettet lydskrift. 

2. Undervisningen går allerede fra begyndelsen ud fra sam- 
menhængende tekster, ikke fra løsrevne sætninger. 

3. Grammatikundervisningen slutter sig til læsningen. 

4. Oversættelse, såvel fra modersmålet til det fremmede 
sprog, som omvendt, indskrænkes. 

Se i så henseende Jespersens interessante afhandling, »Dea 
nyere sprogundervisnings program« i »Vor ungdom t, 1886. Et 
andet interessant arbejde om samme emne, men i år tidligere, er 
Westems udmærkede lille piece: »Om undervisning i nyere 
sprog«, (Carl Larsens forlag). 

Af senere arbejder kan nævnes: Jespersen', »Redegorelse for 
min franske begynderbog« (1892), og sammes foredrag i »De 
lærde skolers lærerforening« (1895), samt endelig Jespersens »Sprog- 
undervisning« (Kbh. 1 90 i), hvori han gir en oversigt over dea 
hele reformbestræbelse og dens mål og midler. 

Jespersen slutter sig navnlig til Sweet og gor ligesom denne 
den fonetiske skrevne læsebog (hvoraf han selv har udgivet be- 
gynderbøger på fransk og engelsk) til grundlag for den hele 
undervisning. 

I sin »Sprogundervisning« (s. 22) opstiller han som sine .for- 
dringer til de læsestykker, som sprogundervisningen skal grund- 
lægges på, at de så vidt muligt skal 

1. være sammenhængende med fornuftig mening i, 

2. være interessante, livlige, afvekslende, 

3. indeholde det nødvendigste sprogstof forst, særlig det dag- 
lige omgangssprog, 

4. være rigtigt fransk, engelsk o. s. v., 

5. gå gradvis fra det lettere til det sværere, 

6. dog ikke ta udelukkende hensyn til det grammatisk lette 
eller svære. 

Jespersen forkaster ikke helt oversættelsen, navnlig den for- 
klarende oversættelse til modersmålet, men han ønsker den redu- 
ceret så meget som muligt til fordel for andre mere direkte for- 
klaringsmidler. Som sådanne nævner han forst og fremmest 
anskuelsen, dels af de genstande som er i klassen, dels af billeder, 
som hos Th. Goldschmidt eller fru Freudeiithal i Helsingfors, som 
bl. a. har benyttet små genrebilleder til sin undervisning. Senere 
hen vil forklaringen også kunne gis på sproget selv. — 

Kaster vi nu et blik tilbage på disse forskellige sproglige 
metoder, da vil vi se, hvordan de alle, mer eller mindre, tar 
anskuelsen i sin tjeneste. Men hvad vi gennemgående vil savne, 
er den metodens grundlægning på anskuelsen, forst og fremmest 
anskuelsen af livet selv, som Finch så klart har hævdet for døv- 
stummeskolen, og hvis nødvendighed for al sproganvendelse vi 
har viist i det foregående. 

Den sproglige proces, som eleverne skal lære, er sammen- 
knytningen af sprog og anskuelse, og anskuelsen må derfor spille 
(mindst) lige så grundlæggende en rolle, som selve det forelagte 
sprog. 

Derfor kan det ikke nytte, at man gir sproget i fuldstændige 
sætninger, når man gir anskuelsen som løsrevne enheder. Det er 
livet selv, som maa føres ind i klassen, idet barnets oplevelser og 
de stedfindende daglige begivenheder gores til genstand for daglig 
meddelelse under den grundlæggende undervisning og så langt 
som det ellers kan være ønskeligt. 

Den dygtige lærer vil muligvis af sig selv bestræbe sig for 
noget i den retning; men skal metoden vinde frem, da må den 
principielt fremhæve anskuelsen (anskuelsen af livet) langt mere, end 
sket er; thi den bedste og dårligste undervisning ligger her lige 
side om side. 

For mange lærere står det sikkert som det væsentligste ved 
de nyere reform bestræbelser, at man taler og læser på det frem- 
mede sprog med udelukkelse af modersmålet; og forsøges der så 
en sådan undervisning, uden at der samtidig lægges al vægt på 
anskuelsen, da vil det ny blive værVe end det gamle. 

Derfor tror jeg heller ikke, at oversættelsen til modersmålet 
kan slippes af alle og enhver og næppe heller bor slippes fuld- 
stændig. Navnlig føler jeg mig meget tiltalt af metoden i »Les 
quatre langues« som et middel til fortsat sproglig uddannelse. 

Jeg tror, man har overdrevet frygten for modersmålet som 
forbindelsesled mellem sproget og anskuelsen. Ganske vist er 
hjemeforbindelsen: pferd- hest-anskuelse en omvej, men den er 
dog bedre end ingen forbindelse. Skal jeg telegrafere fra Køben- 
havn til Malmø, da kan det godt ske om ad Helsingborg. Den 
storste ulykke ved den gamle oversættelsesmetode er ikke over- 
sættelsen, men det, at hornene skal skaffe sig oversættelsen 
gennem leksikon eller ved at slå op bag i bogen; thi ikke alene 
er dette et tidsspildende og sløvende arbejde; men det bevirker 

tillige, at der mellem det fremmede ord (pferd) og det tilsvarende 
danske ord (hest) indskydes en række uvedkomne forestillinger 
om alle de sider og gloser, man må gennemløbe for at nå dette 
begrænsede resultat: en ny glose, så at man tilsidst fuldstændig 
har glemt, hvorfor man skulde slå denne sølle glose op. 

Derfor er metoden i »Les quatre langues« trods ligheden med 
den gamle oversættelsesmetode langt bedre end denne. Af samme 
grund må jeg også betragte snydegloser som gavnlige (og lærerens 
forbud mod dem som skadeligt); og jeg vilde anse det for heldigt, 
om bøgerne blev trykt med så åbne mellemrum mellem linjerne, 
at der blev plads til at skrive de nødvendige gloser tydeligt op. 
Selvfølgeligt er dette ikke idealet; idealet vilde være, om eleverne 
skrev deres snydegloser som en forklaring på det fremmede sprog; 
men måske vi engang kommer så vidt. 

Vender vi os nu til formålet med sprogundervisningen, da 
har man fra gammel tid foruden det reelle udbytte af at lære 
sprogene tillige villet se et formelt udbytte i grammatikundervis- 
ningen, og har i så henseende endogså sammenstillet denne med 
matematikundervisningen. 

Dette er meget vildledende. Matematikkens styrke er jo 
netop, at alle sætningerne er undtagelsesløse og følger med nød- 
vendighed af hinanden, så at man selv kan udfylde hullet, hvis 
man glemmer en sætning. Ganske anderledes er det med de 
grammatiske regler. Der gives næppe på noget sprog en regel 
uden undtagelser, og hverken regler eller undtagelser kan man 
tænke sig til. Det er altsammen hukommelsesværk og tilmed af 
den mest abstrakte art, hvor sproglæreren i mange tilfælde ikke 
engang er nået så vidt som matematiklæreren, at gore det 
abstrakte konkret og nærværende for eleverne gennem mængden 
af eksempler. 

I hvilken grad sprogene er en blanding af regelmæssigt og 
uregelmæssigt, gor de færreste sig vistnok en klar forestilling om. 
Tar vi f. eks. på dansk verbernes fortidsformer, så er det en 
given sag, at der er langt flere verber, som danner fortid på 
»•edet end på andre afvigende måder. Men lige så vist er det, 
at de uregelmæssige former netop findes i de hyppigst fore- 
kommende ord. Hvis man derfor på en side i en bog tæller alle 
fortidsformerne, hver enkelt lige så ofte som den forekommer, så 
vil man se (som jeg har påvist i »Nord. Tidskr. for Dofstum- 

skoian 1902, s. 117, og som ikke vil kunne afkræftes), at de af- 
vigende former er mange gange hyppigere end de regelmæssige. 

At lære sprog (navnlig flere) fordrer utvivlsomt en god hu- 
kommelse. Men hvis man har det, hvad skal man så med reg- 
lerne? Reglerne lærer man jo af sig selv gennem brugen; og 
undtagelserne kan man jo alligevel ikke gi regel for. 

Og har man en dårlig hukommelse, ja så har man endnu 
mindre udbytte af det hele. 

Jeg har — for at nævne mig selv — personlig kunnet mini- 
mum af hukommelse for det grammatiske; og det er mig af min 
skolelærdom umuligt at erindre, (som jeg har haft anledning til 
at udtale i »Nordisk tidskrift for dofstumskolan« 1902), om et 
verbum som f. eks. helfen styrer dativ eller akkusativ. 

Meget muligt, at jeg vilde kunne bedre tysk, hvis jeg kunde 
huske den slags ting. Men da jeg nu faktisk ikke kan huske 
det; da jeg af alle de remser, jeg har lært i skolen, kun erindrer 
denne ene: durch, fiir, gegen, ohne, um og wieder; da jeg af 
denne remse kun har gavn af de par forste led, fordi de uaf- 
hængig af remsen har indpræntet sig som styrende akkusativ; da 
\^^ kun kan drage mig denne viden til nytte, når jeg veed, hvad 
vedkommende substantiv hedder i akkusativ, og atter her må 
bekende min altfor hyppige uvidenhed; da jeg med andre ord 
sprogligt kun lever på, hvad jeg ubevidst har tilegnet mig gen- 
nem brugen; — så betænker jeg mig ikke på at sige, at al den 
tid, der i min skoletid har været anvendt på at lære mig gram- 
matik, alt det arbejde, læreren har lagt derpå, alt det arbejde, jeg 
selv har lagt deri, har været overvejende spildt, og at jeg vilde 
kunne mere af sproget, hvis man havde nojedes med at gi mig 
det rent praktisk. 

Jeg har tilladt mig denne bekendelse, fordi det er min over- 
bevisning, at den grammatiske ubegavethed er langt mere udbredt, 
langt mere typisk end den modsatte positive evne: at kunne lære, 
huske og praktisk udnytte grammatikkens virvar af regler og 
undtagelser. 

Et andet udbytte, man har ventet af grammatikken, er den 
forøgede logiske tænkning, som skulde opnås derigennem. 

Bortset fra umuligheden af at opnå logisk tænkning gennem 
et fag, som ligger over hornenes horisont, må vi atter sige, at 
selve formålet beror på en misforståelse, nemlig at sprogene selv 
skulde være logisk opbyggede. Sprogene er opståede eller rettere 

differentierede ved en udvikling, hvis love vi kun ufuldkomment 
og rent erfaringsmæssigt kan udlede, og der er ingen logisk nød- 
vendighed i, at det enkelte sprog har fået netop den og den 
skikkelse. 

Således skriver Sayce: »Introduction to the science of lan- 
guage«, (tredje udgave, London 1890, II. del, s. 328): 

Det er vanskeligt at udrydde den tro, at de former, i hvilke 
vi tænker, er identiske med tænkningen selv; og det er alene 
det sprogvidenskabelige studium, som gor os i stand til at 
se, at mange af de former af grammatik, som vi forestiller os 
nødvendige og almene, i virkeligheden kun er tilfældige og be- 
grænsede i deres anvendelse. De latinske og græske kasus- 
former findes kun i de færreste sprog. De polynesiske dialekter 
har ingen virkelige verber. Sætningens inddeling i subjekt og 
prædikat er en ren tilfældighed, (man tænke kun på det latinske 
amat). Havde aristoteles været en meksikaner, vilde hans logiske 
system være falden helt anderledes ud«. 

Når man tænker på, hvorledes her i landet generation efter 
generation har undervist i dansk grammatik, som om alle de for- 
skellige former og ordgrupper hver for sig var logiske nødvendig- 
heder, som hornene selv burde kunne tænke sig til, og så ser 
det hele system vakle under en Wiwels angreb (Synspunkter for 
dansk sproglære, Kbh. 1901), så fristes man vel til at sige, at 
grammatikken virker mere fordummende end oplysende, og at 
den vel kan være et fag, som de lærde kan skændes om, men at 
den ikke har nogen som helst berettigelse i skolen. 

Og har man så lejlighedsvis i folkeskolen set, i hvilken grad 
hensynet til »analysen« kan bindre danskundervisningen i at blive 
det, den forst og fremmest burde være, øvelse i forstående læs- 
ning, (fordi man ganske simpelt lægger hovedvægten på det 
andet), så må man vel sige, at grammatikken er til storre skade 
end gavn. 

Jeg betænker mig derfor ikke på at sige: 

Den forste betingelse for sproglig-saglig fremgang i sko- 
len vil være, at al grammatikundervisning og analyse kastes 
bort. (64). 

Sproget er kun til som meddelelsesmiddel for tanken, og 
sprogtilegnelsen har .intet formål i sig selv. 

Sprogtilegnelsens formål ligger udenfor sproget i selve den 
saglige meddelelse. 

Dette er også i de store træk anerkendt af den nyere sprog- 
undervisning, hvis hojeste mål defineres som dette: at skaffe 
-eleverne adgang til »den inderlige forståelse af den fremmede 
nations bedste tanker og institutioner, dens litteratur og kultur, i 
videste forstand nationens ånd«. (»Sprogundervisning«, s. 9). 

Men konsekvenserne må drages fuldt ud, og det har metoden 
ikke gjort. 

Også den nyere sprogundervisning er forbleven mere gram- 
matisk og kpnstruktivt opbyggende, end den efter sit formål og 
sin benævnelse som »imitativ sprogundervisning« skulde være. 

Reformen er kun en halv reform; og den kan ikke blive 
andet, forend man far løst det sporsmål: er det os^ som skal ud- 
føre arbejdet, eller er det naturen i^ 

Dette sporsmål kan ikke løses anderledes for normalskolen 
end for døvstummeskolen; og vi kommer derfor til det resultat: 

Også i normalskolen bdr tilegnelsen af de fremmede sprog 
^ke gennem sagundervisning uden sprogundervisning, men med 
sproget som meddelelsesmiddel. (65). 

I samme retning peger mangfoldighederne af metoderne og 
af de reformatoriske bestræbelser; thi medens denne mangfoldig- 
hed på den ene side viser naturens rigdom og vanskeligheden ved 
at følge den i alle enkeltheder, får på den anden side hele denne 
famlende efterligning af naturen sin simple forklaring deri, at 
naturen selv ingen sproglig metode bar. 

Hvor vidt normalskolen — til sine elevers bedste — vil gå i 
denne retning, og hvorledes den vil overvinde de store vanskelig- 
heder ved en sådan »omlægning af arbejdsplanen«, må skolen 
selv om. 

Jeg har kun fremført sagen i store træk og må navnlig frem- 
hæve, at jeg har benyttet ordet sagundervisning i den storst 
mulige almindelighed. 

Til sagundervisning henregner jeg forst og fremmest den op- 
tagen af livets daglige begivenheder til sproglig meddelelse fra 
lærerens side (og senere samtale), hvormed sprogudviklingen natur- 
ligt begynder; dernæst også både læsebog og morskabsbøger, 
tagne udelukkende for indholdets skyld; men endelig også (som 
noget af det vigtigste) realea, virkelige fag, som gennemgås, læses 
og eksamineres på det fremmede sprog. 

Denne tanke er vistnok ikke ny, (jeg ser den således refereret 
i Kroman\ »Mål og Midler for den hojere Skoleundervisning«, s. 

1 80); men den er sikkert her fremført med en ny argumentation. 
Hvilke fag man her vil vælge til denne fremmedsproglige behand- 
ling, er ikke ligegyldigt; thi man må stille den fordring, at faget 
ikke selv lider ved denne behandling. Utvivlsomt kan der kun 
være tale om vedkommende landes geografi og historie. Om man 
vil, kunde hele jorden deles efter sprogene, således at den 
geografikyndige tysklærer (eller tyskkyndige geografilærer) under- 
viser på tysk i samtlige de landes geografi, hvor man kommer 
bedst frem med det tyske sprog. 

Det er min overbevisning, at et mindre pensum tysk geografi, 
taget på tysk, vil ha langt storre værdi for eleven end en storre 
portion tysk geografi taget på dansk. 

Lad os tænke os en sådan lærer visende sin klasse et lys- 
billede af et tysk landskab, og samtidig forklarende alt på tysk, 
men i så simple udtryk som muligt; og lad os så tænke os, at 
eleverne bag efter blev spurgt, hvad de vilde foretrække, en tysk 
eksamination af det gennemgåede, eller en time i tysk grammatik, 
så turde svaret ikke være tvivlsomt. Ja selv om man spurgte 
dem, om de helst vilde eksamineres i det gennemgåede på tysk 
eller på dansk, så vilde de interesserede elever utvivlsomt svare 
>på tyske, NB., hvis der ingen karakter gis; og de drenge, som 
vilde foretrække at blive eksamineret på dansk — ja lad dem så 
komme i en skole, hvor den hele undervisning sker på moders- 
målet. 

Ved en sådan ordning vil man opnå, at en stor del af geo- 
grafitimerne m. m. blev lagt til sprogene, således at disse vilde 
få tid til en jævnere og roligere udvikling; men samtidig vilde i 
virkeligheden en stor del af sprogtimerne blive lagt til fagene, 
så disse ikke behøvede at lide derved. 

Vi kunde f eks. — i en skole med delt læsetid — tænke os 
(f. eks.) formiddagstimerne anvendt til undervisning på moders- 
målet af de dertil henlagte fag, og eftermiddagstimerne anvendt 
til undervisning på engelsk et par år i træk, ligesom et studie- 
ophold i England, hvor »studiet« selvfølgelig må rette sig efter 
hornenes udvikling. Derefter et par års »studieophold i Tysk- 
land«, samtidig med at det engelske vedligeholdes i nogle fa 
ugentlige formiddagstimer. Tilsidst et »studieophold i Frankrig« 
med samtidig vedligeholdelse af de allerede tilegnede sprog. 

En sådan undervisning vilde selvfølgelig stille nye og hidtil 

uvante fordringer til lærerne; men så burde også både deres ud- 
dannelse og gagering rette sig derefter. 

For eleverne turde den samlede undervisning blive lettere, 
fordi sprogundervisningen, som undervisning betragtet, fuldstændig 
slojfes, og fordringerne i fagene godt kan sættes ned. 

At vi slojfer sprogundervisningen, vil ikke sige, at vi undlader 
at rette alle fejl. Selvfølgelig må vi forlange, at bornene læser 
rigtigt op, og må derfor gå ud fra lydskrift; og når bornene siger 
noget forkert, må vi selvfølgelig også la dem vide, hvordan de 
skal udtrykke sig for virkelig at blive forstået. Men vi lægger 
ingen arbejde ind i rettelsen, benytter heller ikke fejlen som en 
anledning til at formane eleven til aldrig at gore det mere. Usikker- 
heden er naturens vej til at nå det rette og gor ingen skade, når 
påvirkningen i den rigtige retning er tilstede i rette grad. 

Det rigtige udtryk skal lidt efter lidt vokse frem som en 
ubevidst imitation af det af læreren og bøgerne brugte sprog. (66). 

Vil man nu sige, at alt dette er ikke andet end fantasteri, så 
må jeg svare, at det på døvstummeskolens område — taget på 
den rette måde — slet ikke er så langt fra virkeligheden. 

Når det døvstumme barn lærer vort modersmål, da er det 
for ham som et fremmed sprog, (thi vilde man ta det for ham 
naturligste, da vilde det være gebærdesproget). På dette fremmede 
sprog foregår nu hele hans undervisning. 

At denne undervisning kun gir et beskedent resultat, er en 
selvfølge, og normalskolen vil aldrig kunne ta disse tarvelige 
resultater til forbillede. Men hvis døvstummeskolen kan vise, at 
undervisningen både sprogligt og sagligt gir et bedre resultat ved 
at kaste hele sprogudviklingen over på naturen, så turde det også 
tale til gunst for en tilsvarende reform indenfor normalskolen. 

Et sådant bevis må tilhøre fremtiden; men ligesom den 
imitative sprogundervisning i normalskolen peger i den anførte 
retning, således vil det samme antydningsvis fremgå som det fore- 
løbige resultat af den imitative undervisning, som vi på basis af 
lydretskrivningen nu i 7 — 8 år har udøvet ved nærværende skole, 
og som faktisk har været mere saglig end sproglig, selv om 
hovedprincipet, at kaste det sproglige arbejde over på naturen, 
forst er blevet mig klart gennem den her fremlagte udvikling. 



»Imitativ sprogundervisning i døvstummeskolen på 
basis af skrift, lydskrift, lydretskrivning c 



Når man, som vi bar gjort i det foregående, har opstillet et 
vistnok nyt pædagogisk princip, nemlig at kaste arbejde over på 
naturen (her det sproglige arbejde), vil det være rimeligt, at man 
påviser, dels hvor vidt man i sin hidtidige virksomhed har nærmet 
sig det opstillede ideal, dels også hvor langt man endnu er tilbage 
fra at følge det. 

Jeg mener nemlig, at principper er bestemt til at følges og 
ikke til at brydes. 

Kun altfor ofte ser man to modsatte principper, som skiftevis 
tas frem for at berolige samvittigheden, idet det princip, som 
passer bedst, stadig benyttes som bevis for, at det, man gor, er 
det eneste rigtige. 

Næppe nogen vil kunne indvende noget imod det almindelig 
påkaldte princip at gå fra det lettere til det sværere; og hvis 
man f. eks. i en skole begynder med engelsk for fransk , da vil 
det utvivlsomt begrundes med, at det engelske er det for danske 
born letteste og mest nærliggende. Dette sunde raisonnement 
forhindrer imidlertid ikke, at andre skoler gor akkurat det mod- 
satte og begynder f. eks. med fransk, fordi (som de siger) fransk 
er så svært, at det vil være godt at begynde så tidligt som 
muligt dermed. 

Dette er meningsløst. 

Enten er det ene princip rigtigt og det andet forkert, og det 
rigtige skal da bruges som en ragekniv til at fjærne de undervis- 
ningsformer, hvor man efter gammel slendrian går efter det mod- 

satte princip, eller også må man sige ligeud, at man har ingen 
princip på det område, og helst vil være fri for principper, som 
mulig kunde tvinge een til at forandre sin fremgangsmåde. 

Jeg vil forsøge at følge det princip at være principfast på 
-dette punkt; og idet jeg i det følgende vil tillade mig at gi en 
genfremstilling af et hovedafsnit i min »Imitativ sprogundervis- 
ning« med nogle få udeladelser (tildels emner, som allerede har 
været optaget i denne afhandling), vil jeg ikke undlade gennem 
små noter [eller tilfojelser i firkantet parentes] at påpege, hvor 
fremgangsmåden enten særlig tydeligt slutter sig til det nye princip 
■étier må forandres som afvigende derfra (eller hvor udtrykket må 
modificeres ved hensyntagen til de andre frie korrespondente 
meddelelsesmidler, som vil blive behandlet i det følgende hoved- 
afsnit). Jeg forudskikker endnu blot den bemærkning, at jeg i gen- 
trykket retter ordet kongruens til korrespondens, eller korrespondent 
meddelelsesmiddel, i hvilken betydning jeg netop har brugt ordet. 



Grundtrækkene i fremgangsmåden. 

(»Im. spr.c 1898.) 

Det var i Oktober — November 1895, at lydskriften indførtes 
ved skolen i form af lydretskrivning. Prøvet i klassen, diskuteret 
i lærermøder og efterhånden ændret på flere punkter, foreligger 
den nu i en skikkelse, som vistnok i det hele tor svare til sit 
formål, at lette den artikulatoriske undervisning af udtalen. 

Jeg kunde da også ha nojedes med dette, om ikke hele 
korrespondensprincippet og korrespondensnødvendigheden havde 
stået klart for mig med det samme: Lydskriften ophæver for- 
skellen mellem skrift og tale (artikulation); men tilbage står en 
langt storre forskel, forskellen mellem aflæsning og artikulation. 
Denne forskel kan ikke ophæves, og aflæsningen kan derfor ikke 
benyttes som basis for sprogudviklingen. Det eneste brugelige 
middel er skriften.*) — Det er ikke nok at indføre lydskrift: Lj^d- 
skriften må danne grundlaget for den hele undervisning. 

Sporsmålet om korrespondens eller ikke-korrespondens i under- 
visningen er efter min mening et af de mest fundamentale, der 
findes. Den faktiske mangel på korrespondens i den hidtidige 



*) Håndalfabetet er ikke omtalt, fordi det kun vanskeligt forenes med tale- 
metodens krav. Mund-håndsystemet er af senere dato. 

talemetode står derfor for mig som en hovedårsag til de begræn- 
sede resultater. Tilvejebringelsen af korrespondens vil gi tale- 
metoden forøget mulighed for videre udvikling, og nås denne ikke 
efterhånden, må vi søge årsagen hos os selv. 

Hvorledes man har klaret sig indenfor talemetoden med den 
hidtidige utilstrækkelige korrespondens, er i virkeligheden forbav- 
sende nok og er for mig et vidnesbyrd om — ikke metodens 
fortræffelighed, men arbejdets omhyggelighed i forbindelse med en 
årelang tillæmpning efter metoden. 

På den anden side ser jeg i det bestående i så mange ret- 
ninger det grundlag, hvorfra man alene kan gå ud. 

Det er jo for mange af os en hovedsag at føre livet ind i 
klassen, og jeg slutter mig her fuldstændig til dem, der rundt om- 
kring har hævdet dette princip. Hele min fremgangsmåde hviler 
på den frie anskuelsesundervisning med hovedvægten på omgangs- 
sproget og med livet som læremester. 

Og dog har jeg stadig følt mig ligesom stående på gyngende 
grund, har følt en usikkerhed i selve metoden, i selve principperne 
for metoden (samtidig med at afstanden mellem denne og naturens 
egne veje er følt storre og storre), — indtil det ved indførelsen 
af lydskriften gik op for mig, at det var korrespondensen (den 
eentydige tiisvaren), der manglede, at enhver metode, der ikke 
hviler på en sådan må være usikker. Og jeg forstod med det 
samme, at det, der i jr/r<?^//^ henseende manglede, det var et korre- 
spondent meddelelsesmiddel. 

Talemetoden har, som den har været udviklet, ikke haft 
noget korrespondent medelelsesmiddel, hverken mellem lærer 
og elev eller mellem disse indbyrdes. {^^), 

Hvad skade denne mangel, hvis tilstedeværelse ikke vil kunne 
afdisputeres, kan ha gjort den hele døvstummesag, skal vi ikke 
her komme ind på. Kun må jeg udtale som min overbevisning, 
at talemetoden ikke kan siges at ha gjort sin pligt overfor sine 
elever, for den har undersøgt, hvad korrespondens der er i det 
meddelelsesmiddel, den forlanger, de skal bruge overfor hinanden, 
— og afbødet manglen på tilstrækkelig måde.*) 

Men lad os holde os til undervisningen, alså her sprogunder- 
visningen, og kaste et blik på dens forste begyndelse. 



*) Det er dette, jeg har søgt at gore ved konstruktionen af mundhåndsystemet, 
som vil blive omtalt i næste hovedafsnit. 

Hvad er situationen? — En lærer med sine elever. — Han i 
besiddelse af sproget, disse uden sprog. 

Hvad må ske for at gore disse sprogkyndige ? — Sproget må 
føres fra læreren over på eleverne. Sproget må meddeles fra ham, 
der kan det, til dem, der ikke kan det. 

Dette er den eneste vej*, sprogtilegnelsen kan følge på begynder- 
stadiet, og hverken katekese eller samtale hjælper her noget. 

Og ikke blot på begynderstadiet men i lange tider derefter 
burde dette være hovedvejen, hovedmidlet til sprogtilegnelsen, så 
sandt som læreren står i klassen som den, der ene — i det 
hojeste understøttet af sine bøger — repræsenterer den sprog- 
kyndige verden, hvoraf hornene skal lære. 

Men må hele sprogtilegnelsen i de store træk ske derved, at 
sproget overføres fra læreren til eleverne, meddeles fra ham til 
dem, så vil man vel begynde at kunne forstå, hvad skade det må 
ha gjort for hele sprogoverføringsprocessen , at man ikke dertil 
har haft eller benyttet no^et korrespondent meddelelsesmiddel. — 

At under disse forhold sprogets anvendelse som meddelelses- 
middel fra lærer til elev, hvor man gir meddelelsen for dens egen 
skyld uden nødvendigvis med det samme at skulle gore den til 
under visningsobjekt, har været meget forsomt på begynderstadiet, 
vil være indlysende nok, thi det er i sin tilstrækkelige fylde kun 
muligt ad skriftlig vej [eller gennem andre sikre meddelelses- 
midler]. Selv indenfor skriftinstitutterne tvivler jeg om, at prin- 
cippet har været synderligt brugt. 

Skriftsprogets anvendelse som sikkert, korrespondent med- 
delelsesmiddel overfor eleverne var da også det forste, jeg prøvede, 
efter lydskriftens indførelse, og jeg har sjælden haft glæde af 
noget i sådan grad som af dette. Denne følelse af ligefrem at 
kunne snakke til hornene, fortælle dem ting, de ikke ved, og som 
kan more dem, og fortælle dem det på en sådan måde, at de 
straks i sin helhed forstår det, har jeg aldrig for haft, og jeg kan 
kun på det bedste anbefale andre at prove det samme. 

Den fyldigste anvendelse af sproget som meddelelsesmiddel 
får man dog forst i den imitative sprogundervisning (indført her 
ved skolen fra September 96). 

Betegnelsen imitativ er hentet fra den nyere sprogundervisning 
og skyldes [som tidligere omtalt] Klinghardt; men jeg vil ikke der- 
med betegne, at metoden er en efterligning af hin. Det er kun grund- 
princippet, der er fælles. Ved anvendelsen overfor døvstumme 

fremkommer straks den hovedforskel, at imititionen ikke kan 
baseres på deft mundtlige ord, men må baseres på det skriftlige 
[eventuelt håndalfabet eller mund-håndsystem]. 

Som imitativ sprogundervisning kan vi derfor betegne en 
hvilken som helst undervisning, som baseret på et tilstrækkelig 
sikkert meddelelsesmiddel og med fuld hensyntagen til situa- 
tionernes og emnernes anskuelighed og anskueliggorelse går ud 
på at opbygge sproget gennem direkte og indirekte imitation af 
et forelagt sprogidiom. (Ved idiomatisk sprog forstås sproget i 
den skikkelse, hvori det virkelig bruges. Meget af det sprog, som 
bydes de døvstumme, er ikke idiomatisk og derfor lidet skikket 
som forbillede ved taleundervisningen). 

Ved at forme sætningen på denne måde søger jeg at trække 
grænserne for metoden så vidt som muligt, idet jeg tar begrebet 
imitation både i direkte og indirekte betydning. 

Ved direkte imitation må selvfølgelig forstås den direkte, 
umiddelbare efterligning af forelagte sætninger, og det er væsentlig 
i denne betydning, jeg her har taget ordet. 
Men vi kan udvide begrebet. 

Ved indirekte imitation forstår jeg da: konstruktion afsæt- 
ninger og den sproglige anvendelse deraf på basis af erindringen 
om tidligere til direkte imitation forelagte og sædvanligt også 
imiterede sætninger. 

Man ser således, at det ikke er det konstruktive i sig selv, 
jeg er imod, men kun det konstruktives anvendelse på det forste 
begyndertrin. I virkeligheden indrommer jeg og må indromme 
det konstruktive en betydelig plads, når jeg tar systemet i sin 
helhed, nemlig som led af den indirekte imitation.*) 

Den imitative fremgangsmåde kan derfor i virkeligheden til- 
rettelægges på en sådan måde, at alle de vigtigste led i den 
hidtidige undervisning falder ind derunder, kun med den forskel, at 
leddene ordnes efter det imitative princip med jævn overgang fra 
direkte til indirekte imitation.**) 



*) Dette standpunkt kan jeg ikke fastholde. Jeg må tværtimod forkaste enhver 
art af konstruktiv øvelse, undtagen netop den frie og frivillige sproganvendelse. 

**j Denne overgang må fastholdes, fordi den direkte imitation er lettere end 
den indirekte, så fordringen falder sammen med det almindelige pædagogiske på- 
bud at gå fra det lettere til det sværere. Derimod kan jeg ikke fastholde, at 
ethvert led i den hidtidige undervisning bor ppretholdes. Jeg må tværtimod hævde, 
at ethvert led må prøves omhyggeligt efter dets nødvendighed. Har et undervis- 

Tilrettelægningen af øvelserne indenfor den imitative metode 
må derfor ske på den måde, at man på ethvert punkt begynder 
med direkte imitation, inden man går over til indirekte imitation, 
og at man ved denne overgang ordner øvelserne efter den grad 
af direkte imitation, som de indeholder. 

Direkte imitation. 

De to eneste fag, som falder her ind under, er læsning af 
forelagte lydskrifttekster og afskrivning deraf. Bægge støtter de 
hinanden; og når man, som vi, benytter lydretskrivning, fås på 
denne måde en samtidig indøvelse af udtale og ortografi.*) 

Som den fuldkomneste grad af imitation og derfor den simp- 
leste og letteste undervisningsform, danner de to fag naturligt 
grundlaget for den hele undervisning. 

Man lægge her mærke til den forskel, der er mellem fore- 
læggelsen af teksterne og bearbejdelsen deraf. Forelæggelsen fra 
lærerens side er rent skriftlig. Bearbejdelsen af teksterne fra elevens 
side er derimod både skriftlig og mundtlig. 

Forelæggelsen af teksterne kan ske på to måder, eftersom 
man forelægger færdige tekster (i læsebogsform eller lignende),, 
eller skaber teksterne for elevernes ojne på den store tavle. 

Det sidste, tekstfrembringelsen for elevernes ojne, er på be- 
gyndertrinnet ubetinget det rigtigste: 

For det forste blir teksterne på denne måde særlig aktuelle 
for eleverne ved at kunne knyttes til klassens oplevelser. Men 
dernæst kan også indholdet gores ganske anderledes levende ved 
den aktion og skuespilleriske virksomhed, hvormed man ledsager 
tekstopskrivningen, efterhånden som den skrider frem. 

På denne måde søger jeg i hornenes bevidsthed at danne en 
noje sammenslutning mellem opfattelsen af virkeligheden, tilegnelsen 



ningsled (en gentagelse, en korlæsning, en afskrivning o. s. v.) et berettiget sagligt 
eller artikulatorisk, ortografisk formål, da kan det opretholdes. Har det kun et 
sprogligt formål, må det forkastes. 

*) De to fag har derfor vedvarende deres egen af det sproglige uafhængige 
betydning. Også den gentagne læsning og afskrivning vil ha sin berettigelse, hvis 
gentagelsen er sagligt eller artikulatorisk-orlografisk nødvendig; men da vi med vore 
mange gentagelser også har haft et sprogligt-indterpende formål, bor gentagelsernes 
antal utvivlsomt sættes betydeligt ned. 

af den forklarende tekst og tilegnelsen af den stemning (det følelses- 
indhold), som gir teksten sin værdi. 

Denne sammenslutning søger jeg at gore så noje som mulig. 
Derfor undgår jeg alle vidtløftigere forklaringer og indskudte 
eksempler, som kun virker afbrydende på hovedtanken og øde- 
lægger stemningen. Teksten betegner jo kun den ordlige om- 
skrivning af situationen, så når denne er klart tilstede med sit rette 
følelsesindhold , behøves der ikke mere, teksten glider i hornene 
af sig selv. *) 

Tekst frembringelsen for elevernes ojne har således, vel anvendt, 
store fordele, men den blir yderligere nødvendiggjort ved den 
betragtning, at tekstbehandlingen jo i det hele skulde være en 
forberedelse til elevernes senere sproganvendelse, deres egen kon- 
struktion af tekster. Det er derfor nødvendigt , at selve sprog- 
opbygningsprocessen lægges klart frem for dem. Eleverne må 
se, hvorledes sætningerne blir til, hvorledes ord fojes til ord 
efter deres tidsmæssige orden, således at der skabes en bestemt 
følelse for, at en sætning, som begynder på een måde, kun kan 
fortsættes på visse bestemte måder. 

Fremgangsmåden kommer derved til på ren imitativ grund at 
indeholde et overordentlig vigtigt konstruktivt element; og når 
man vælger sine tekster efter elevernes interesser og forelægger 
teksterne på en interesseret måde, så vil man også snart få at 
mærke, i hvilken grad eleverne er med ved selve tekstfrem- 
bringelsen, hvorledes de stadig i deres tanker, som vi kan mærke 
på deres udråb, iler forud for kridtet og søger at konstruere fort- 
sættelsen allerede, inden den blir skrevet op. På denne måde vil 
læreren også mærke, hvorledes eleverne, uden nogen som helst 
særlig øvelse i sætningskonstruktioner, alligevel blir sikrere og 
sikrere i sådanne, idet de fra fejlagtige sætningskonstruktioner 
(som »han har be-søger«), uden at læreren spilder nogen tid derpå, 
af sig selv går over til den rigtige konstruktion (»han har besøgt«). 

Grundlaget for undervisningen er alså de fri tekster og ikke 
læsebogen. Men læsebogen bor dog indføres, så tidligt det kan 
la sig gore, som et led i undervisningen. 



*) Som man ser, er dette virkelig sagundervisning uden sprogundervisning, og 
idealet vilde være, om yderligere forklaringer var overflødige; men skal der for- 
klaringer til (og det må være nødvendigt, når situationen ikke er absolut tilstede- 
værende), så skal forklaringen være en sagforklaring og ikke en ordforklaring, 
som jeg også andetsteds har fremhævet nødvendigheden af. 

Hovedfordelen ved læsebogen fremfor tekstopskrivning (med 
eventuel indføring i dagbog) skulde navnlig være, at man slipper 
for den langsomme opskrivning (og afskrivning). Læsebogen blir 
derfor et vigtigt middel til praktisk at tilstræbe virkeliggorelsen af 
den tanke at drukne eleverne i sprogstof, som Lundeli har 
udtalt.*) 

Læsebogen må derfor (på lignende måde som det på tavlen 
givne stof) deles i en grundigere behandlet del og et til mere 
kursorisk læsning bestemt pensum. Vort mål må derfor være: at 
tilvejebringe det fyldigst mulige materiale af morskabsbøger (bil- 
leder med tekst for de små, tekst med billeder for de store), af- 
passede efter standpunktet, så hornene kan få lejlighed til at 
dvæle i sproget og nyde den sproglige udvikling, de allerede har 
opnået. » 

Bearbejdelsen af teksterne kan, som allerede sagt, som direkte 
imitation kun ske ved læsning og afskrivning. Dette blir alså 
absolut hovedfagene på begynderstadiet, omend jeg dog også her 
påbegynder andre øvelser (således navnlig diktat af kendte stykker, 
en den direkte imitation ret nærliggende øvelse). 

Bearbejdelsen kan (som ovenfor berort) være mere kursorisk, 
idet vi væsentlig tilstræber at gore eleverne bekendt med ved- 
kommende emne og derfor nojes med nogle ganges korlæsning af 
det på den store tavle opskrevne (eller i læsebogen givne). Eller 
behandlingen kan være grundigere med det slutningsmål at lære 
teksten udenad.**) Vi søger da gennem gentagne korlæsninger, 
enkeltlæsninger, indskrivning i dagbog, eventuelt flere afskrivninger 
(samt diktat) at nå dette mål så lemfældigt som muligt, så udenad- 
læringen ikke blir følt som et tryk, men kommer som det natur- 
lige slutningsresultat af den hele undervisning. 

Af stor betydning vilde det selvfølgelig være at finde det 
rette forhold mellem mængden af kursorisk og grundigt be- 
handlet stof 

Oprindelig havde jeg tænkt mig den hele begynderundervis- 
ning væsentlig kursorisk i lighed med den fra Bell citerede — og 
interessant vilde det være at prøve at nærme sig dertil. Af for- 
sigtighedsgrunde (og ikke mindst af hensyn til det artikulatoriske) 



*) Den samme fordel har mundhåndsystemet, som derfor yderligere vil kunne 
hjælpe os i den samme retning. 
**) Næppe sagligt nødvendigt. 

har jeg dog ved den praktiske, gennemføring ment at måtte tægge 
en særlig vægt på også at ha et bestemt , grundigt behandlet 
stof (i dagbogen). Som undervisningen har udformet sig i vore 
småklasser, kan jeg omtrent sige, at de fire femtedele af sprog- 
undervisningstiden medgår til dagbogsstoffet , resten til det kur- 
soriske. Alligevel når vi 2 å 3 gange så meget kursorisk, så 
dette spiller ikke nogen lille rolle, og jeg ser gerne mængden 
deraf yderligere forøget.*) 

Blandet imitation. 
i) Læsning af almindelig ortografi falder ind under den 
blandede imitation, idet udtalen på den ene side delvis fremgår 
af det forelagte, men på den anden side ikke fremgår med noj- 
agtighed deraf, således at mange ting her stadig må has i erindring. 
Overgangen fra lydskrift til almindelig ortografi (deriblandt ind- 
føring af normalt skrevne bøger), bor derfor ikke påbegyndes for 
tidligt. 

2) Aflæsningen er en blandet imitativ øvelse, idet talen del- 
vis, men også kun delvis, er synlig på læberne. 

Aflæsningens tilrettelægning indenfor døvstummeskolen kan 
kun ske derved, at man begynder med kendte tekster, hvor kend- 
skabet til disse kan supplere manglerne i aflæsningen, for derfra 
gennem halvkendte at gå over til ukendte. Dette princip blir 
derfor det gennemgående ved alle aflæsningsøvelserne. **) 

3) Diktaten må, som bygget på aflæsning, tilrettelægges på 
denne måde. Vi har derfor i forste og anden klasse udelukkende 
benyttet de allerede delvis lærte dagbogstykker til diktat. Diktaten 
indeholder imidlertid endnu en vanskelighed, den ortografiske 
vanskelighed. Diktaten må derfor på begynderstadiet ha sin plads 
efter de til ortografiens befæstelse nødvendige afskrivninger. 

Diktatens tilrettelægning må derfor ske således, at den til 
en begyndelse forberedes af et storre antal både skriftlige og 
mundtlige imitationer, men efterhånden (ved indskrænkning af disse) 
rykkes længere og længere tilbage (indføres på et stadigt tidligere 
og tidligere tidspunkt). Det gælder stadig her om at finde dea 



*) Dette er utvivlsomt rigtigt, og mængden af det kursoriske lejlighedsstof vil 
yderligere kunne forøges gennem mundhåndsystemet. 

**) Aflæsningen vil yderligere kunne fremmes og forberedes gennem mundhånd* 
systemet. 

rette middelvej : For aflæsningens skyld bor diktaten komme så 
tidligt som muligt, inden stykkerne er lært helt udenad. Men vi 
må også passe på at undgå fejl. Er der derfor for mange orto- 
grafiske fejl i diktaten, må vi straks forøge antallet af foregående 
afskrivninger. Og er der for mange syntaktiske fejl, eller en dårlig 
opfattelse af diktaten i det hele, da må vi forøge antallet af fore- 
gående mundtlige imitationer. Disse mundtlige imitationer kan 
det hænde, man bedst skaffer tid til ved at slette en skriftlig 
øvelse. Det kan således ske, at man forbedrer det skriftlige ved 
at indskrænke antallet deraf*) 

4) Genfortælling. Tilrettelægningen af denne kan ske på den 
måde, at man begynder med genfortælling af skriftlig forelagte, 
stærkt imiterede stykker og efterhånden formindsker antallet af 
imitationer. Senere tas genfortællingen af mundtligt fremsagte 
kendte stykker og tilsidst af ukendte.**) 

5) Sporsmål og svar til kateketisk brug må tilrettelægges lidt 
efter lidt, nemlig: (1) ved skriftlig demonstration fra lærerens side, 
hvor læreren sporger og svarer, (2) ved besvarelse af skriftlige 
sporsmål, (3) ved besvarelse af mundtlige sporsmål, almindelig 
katekisation. ***) 

6) Stil. Fri stil står naturligvis væsentlig indenfor grænsen 
af den helt indirekte imitation. I sin udvikling vil den derimod 
nærmest ha plads indenfor den blandede imitation, for så vidt 
man forbereder stilen gennem en foregående anvisning eller 



*) En yderligere indskrænkning af diktaternes antal vil sikkert ha sin fordel 
og har også faktisk fundet sted. Som ortografisk indøvelse har diktaten ingen be- 
tydning, og som aflæsningsøvelse har den kun megen ringe værdi i forhold til den 
anvendte tid. Diktaten er væsentlig kun en prøve på ortografi og aflæsning og 
har ud over dette kuu værdi, hvor det dikterede ønskes fæstet til saglig behand- 
ling. (Samme betydning med forøget sikkerhed vil mundhånddiktaten ha.) 
**) Får også kun værdi ved et sagligt formål. 
**♦) Indføringen af sporsmål og svar på naturlig måde er sikkert noget af det 
vanskeligste, der gis, thi det forudsætter, at der er to sprogkyndige i klassen. Det 
kan næppe ske på anden måde end dels ved direkte at lære bomene de sporsmål, 
de får brug for (>må jeg gå ud«, >må jeg torre tavlen af« o. s. v.), dels ved at 
læreren til at begynde med selv sporger og svarer, eller (hvor det passer) udformer 
sine skriftlige meddelelser som sporsmål og svar. Også her gælder det om at 
ha realiteten for oje. Den åndsfortærende måde, hvorpå man på sine steder op- 
stiller >skriftliga frågor« som en rent formel øvelse, hvor den samme sætning 
vendes og drejes, idet man snart sporger om subjekt, snart om objekt, snart om ver- 
bum o. s. V., vil tilstrækkelig vise, hvordan det går til, når det sproglige arbejde 
blir lagt over på lærer og elev. 

12* 

gennemgang. Som en sådan indirekte anvisning kan vi nævne 
[uden dog at anbefale det] den fremgangsmåde at la hornene 
skrive stil om hunden, når de har læst om katten, eller lignende. 
Tilrettelægningen af faget må vel nærmest ske ved en gradvis 
mindskelse af disse anvisninger. Dog må det bemærkes, at en 
fuldstændig fri stil, hvor hornene i brevform skriver, hvad de selv 
har lyst til, d. v. s. hvad der i ojeblikket er nærværende i deres 
forestillingsliv, i mange tilfælde vil være lettere end at skrive om 
et bestemt emne, hvor tankerne tit skal hentes langvejsfra.*) 

7) Grammatiske øvelser og forklaringer. Disse kan jo være 
af meget forskellig art , og de kan gore god gavn , når de (som 
den nyere sprogundervisning fordrer) kommer som en indøvelse 
og forklaring af et allerede tilstedeværende, imitativt indvundet 
materiale. Det er derfor ikke stemmende med det imitative princip, 
når lærebøger for døvstumme baseres på grammatikken. Det 
grammatiske bor tværtimod gemmes til sidst som en samlende 
oversigt over eller indøvelse af de praktisk tilegnede fænomener.**) 

Indirekte imitation. 

Når vi i det foregående har ført læseren fra direkte imitation 
gennem den blandede form til den rene indirekte imitation, så 
står vi også dermed foran vort slutningsmål : elevernes selvstændige 
brug af sproget. 

At al sproganvendelse må foregå på denne måde gennem 
indirekte imitation, nemlig imitation af et indre, tidligere direkte 
erhvervet sprogindhold, er almindelig anerkendt, og det er navnlig 
de nyere sprogforskeres fortjeneste nærmere at ha påvist, hvor- 



*) Også ved stilen er det den saglige betydning, som er hovedsagen. Vore 
bom skal ikke være stilister ; og kan de udforme et brev, handlende om de alminde- 
lige daglige begivenheder, så er det nok. Den form af stil, som jeg mest fore- 
trækker og har sat i gang de sidste par år, er den af eleverne førte dagbog (uden 
tvang til daglig opskrivning), hvortil vi i de øvre klasser går over fra den af læreren 
i de mindre klasser udførte dagbogsopskrivning. Disse elevdagbøger rettes af læ- 
reren, renskrives af eleverne og læses op (i mundhåndsystemet) for kammeraterne 
til stor gensidig glæde. 

^^) Endskønt det, vi har haft af grammatiske øvelser, har indskrænket sig til en 
grammatisk ordnende repetition i forste klasse, som vi senere har forladt, samt 
gennemgang af de simpleste grammatiske sammenligninger en time ugentlig i to 
mellemklasser (efter et af mig selv udarbejdet hæfte), må jeg alligevel erklære den 
fuldstændig grammatikfri undervisning som det eneste, der er foreneligt med det 
princip at kaste hele det sproglige arbejde over på naturen. 

ledes denne virksomhed foregår på to måder, nemlig ved repro- 
duktion og analogidannelse. — 

Sammenligner vi nu disse to former af sprogvirksomhed, 
reproduktion og analogidannelse med hinanden, vil vi indse, at 
reproduktionen er den simpleste form, den som kommer den 
direkte imitation nærmest og lettest baseres på den. Ja vi må 
endog i virkeligheden sige, at denne indre reproduktion allerede 
indgår som et led i den direkte imitation (læsning — afskrivning), 
idet den flydende læsning netop er betinget af, at man har så 
meget som muligt af teksten (eller af almindeligt sprogkendskab) 
i erindringen, ligesom man jo også ved afskrivningen stadig må 
erindre sig et stykke af den tekst, man er ved at reproducere. 

Begynderundervisningen med sine stadig gentagne læsninger, 
afskrivninger (og eventuelt diktater af kendte stykker) indeholder 
således et betydeligt og betydningsfuldt moment af indre repro- 
duktion, voksende for hver imitation og kulminerende i den ende- 
lige udenadsfremsigning af teksterne, som vi i reglen opnår gennem 
de mange behandlinger, uden at den har været ligefrem tilsigtet. 

Det samme hovedsynspunkt, at begynderundervisningen skal 
være væsentlig reproduktiv (og ikke produktiv, selvstændig analogi- 
dannende), må vi også lægge til grund for tilrettelægningen af 
elevernes sproganvendelse. 

På begynderstadiet må elevernes sproganvendelse væsentlig 
baseres på udenadlærte sætninger.*) Det væsentlige må her være 
klassesproget, indbegrebet af de til samlivet mellem lærer og elev 
nødvendige sætninger. 

Men stort videre kan vi heller ikke gå med de små, og ]^% 
mener, at man her tit går for vidt. At forlange på begynder- 
trinnet, at alt, hvad eleverne siger, skal være sproglig rigtigt, er 
der vel ingen, som gor, men man handler, som om det var 
ønskeligt, idet man forlanger, at eleven selv skal rette fejlene og 
famle sig frem til et sprogrigtigt udtryk. Sædvanlig mislykkes 
forsøget, og læreren må da selv gribe ind for at hale sætningen 
ud af barnet. Jeg betragter alt sligt som tidsspilde og uden 
betydning for sprogets vækst. Man kan jo dog ikke få en plante 
til at vokse stærkere ved at hale i dens stængelstykker. Det er 
dog i reglen heldigere at gøde den godt og la den skyde af sig 
selv. Elevernes selvstændige sproganvendelse har derfor kun 



*) Hvis der er en saglig grund til at lære dem udenad. 

værdi, for så vidt den kommer som den naturlige følge af den 
hele sprogundervisning. 

Jeg ofrer derfor ikke megen tid på elevernes sproganvendelse 
på begynderstadiet. I forste klasse nojes jeg væsentlig med de 
brudstykkeagtige bemærkninger, bornene kommer med af sig selv, 
og forst i anden klasse (tredje skoleår) begynder jeg at sætte for- 
dringerne lidt op. 

Elevernes selvstændige sproganvendelse må alså komme lidt 
efter lidt, og vi kan ikke vente os noget nævneværdigt resultat, 
for de rette betingelser derfor er tilstede. Disse betingelser er: 
et tilstrækkeligt gloseforråd og et tilstrækkeligt sprogkendskab til 
at kunne anvende gloserne på rette måde. 

Gloserne udgor sprogets forste og vigtigste materiale, den del 
af sproget, som fremfor nogen kun kan læres gennem reproduk- 
tion. På intet område er positive kundskaber så nødvendige som 
her. Sprogfølelse og almindeligt (syntaktisk) sprogkendskab hjælper 
intet her. Det gælder derfor om (stadig i sætningsform) efter- 
hånden at fa de nødvendige gloser optaget til grundig imitativ 
behandling. 

Man træffer her i literaturen undertiden tallet 400 anført som 
det tilstrækkelige minimum af nødvendige gloser, men det er alt- 
for lavt beregnet. Der er ikke tale om, at en døvstum endog til- 
nærmelsesvis vil kunne klare sig med dette antal uden hvert 
ojeblik at gå istå af glosemangel. 

Allerede en opremsning af de aller almindeligste tingnavne, 
vil hurtigt bringe os ud over det forste tusinde, og fojer man 
dertil betegnelser for abstrakte begreber og de nødvendige gloser 
fra andre ordklasser, når vi snart op mod det andet. 

Vor opgave må derfor være: efterhånden at komme igennem 
alle disse emner, idet vi dels tar^ hvad den daglige lejlighed 
byder, dels også bevidst vælger vort stof.*) 

Det gælder derfor om ved forste gennemgang at indskrænke 
sig til det nødvendigste for hurtig at kunne nå så mange emner 
som muligt. Ved det nødvendigste mener jeg det, som inter- 
esserer barnet, og som der kan være mest sandsynlighed for at 
få brug for. Forste gang vi f. eks. taler om »lampen«, er vel, 



*) Det stof, som fæstnes i trykte eller skrevne bøger, må naturligvis vælges med 
en vis saglig omtanke. Det fri stof må derimod fuldstændig rette sig efter 
ojeblikkets trang. 

tiår vi engang skal tænde den, og den naturlige måde, hvorpå vi 
da far den glose ind, vil da være omtrent sådan: »Det er mprkt, 
^ kaa- ikke se, skal vi tænde lampen? — Se, hr- N. tænder 
lampen, nu kan vi se igen.« Det er alt, hvad der behøves. Men 
at fordybe sig i begrebet og detaillere det ved en beskrivelse af 
lampens nærmere bestanddele (fod og beholder med væge og 
petroleum, glas og kuppel), er på begynderstadiet ikke heldigt, 
når man ved, hvormange vigtigere gloser der mangler. 

Vort hovedprincip for valget af gloser blir derfor: på be- 
gyndertrinnet kun at medta det til beskrivelsen af hver situation 
lige nødvendige og kun at gå ind på detailler, for så vidt man 
mærker, at hornene af en eller anden grund har fået særlig inter- 
esse derfor. 

Går vi nu videre og overfører det princip, vi her har opstillet 
for valget af gloser, til også at gælde for selve begrebsbehand- 
lingen, da far vi der følgende hovedprincip: 

Begrebsbehandlingen må på begyndertrinnet foretas i store 
konturer. Den i døvsttimmeliteraturen stadig forlangte skarpe 
optrækning af begreberne er tidsspildende og unødvendig. (68). 

Til forståelse af dette princip er det nødvendigt at lægge 
mærke til, hvor ubestemte konturerne i virkeligheden er for mange 
af vore begreber, således som vi (normale, voksne mennesker) 
bruger dem. Hvor er grænsen mellem skov og krat, mellem sø 
og dam, mellem å og bæk o. s. v? Må vi ikke sige, at naturen 
selv i disse og mangfoldige lignende tilfælde ved sine jævne over- 
gange nægter at boje sig for vor begrebsinddeling. (Smlgn. også 
Tegner: »Språkets magt ofver tanken«). 

Interessant er det også at se den forskellige begrebsinddeling 
på de forskellige sprog. 

Medens vi har fem fingre på hver hånd, har englænderne fire 
'fingers' og en 'thumb'. Medens vi ikke gor forskel på de for- 
skellige ure, undtagen ved sammensætning, tårnur, lommeur, 
o. s. V., har franskmændene to forskellige benævnelser, 'horloge' 
og 'montre'. 

Denne forskel i begrebernes afgrænsning (hvad enten det nu 
er i deres direkte eller deres overførte betydninger) mærker man 
forst og fremmest ved oversættelser fra det ene sprog til det 
andet. Den er jo (i forbindelse med den forskellige ordstilling) 
hovedårsagen til, at oversættelser ord for ord er umulige og mere 
og mere forlades i sprogundervisningen. Ja Tegner har endog 

udtalt som sin mening, at når man undtar talord, slægtskabs- 
betegnelser og lignende, vil man vanskeligt i to sprog kunne 
finde to begreber, der fuldtud dækker hinanden, (citeret af Franke- 
Jespersen). 

Denne forskel i begrebernes afgrænsning og anvendelse, som 
vi således med lethed kan påvise hos voksne, er naturligvis endnu 
mere udpræget hos born. Vi ser her ofte en hel anden an- 
vendelse af begreberne end den, vi har tilvænt os. 

Jeg skal nævne et eksempel på begrebet »fader«, anvendt af 
en af mine smådrenge for en del år siden. Det var på en spa- 
seretur til færgen, han kom med det udråb: »Næ, se; der går 
en hund med sin far«. Han mente: »Med sin herre«. 

Vi ser her, hvorledes begrebet »fader« i det foreliggende 
tilfælde udvides til at omfatte eller erstatte et begreb, som endnu 
ikke er udviklet hos barnet. 

Og dette er på ingen måde noget isoleret tilfælde, men dag- 
ligdags begivenheder. 

Således en dag, jeg læste historie med min lille pige (8 år) 
og spurgte, hvad det betød, at Valdemar erobrede Reval efter en 
lang belejring. »Efter lang tid,« lød svaret. Hun forstod hoved- 
sagen, men de nærmere omstændigheder, hvad tiden var medgået 
til, vidste hun endnu ikke. 

Jeg erindrer også, hvorledes mine småborn i sin tid stadig 
anvendte navnet Kristianslund (en lystskov her i nærheden) som 
betegnelse ikke alene for denne skov, men for hele turen derud. 
'Vi har set en hund i Kristianslund' kunde lige så godt betyde: 
'på vejen til Kristianslund'. (Og vi bruger jo også selv beteg- 
nelsen 'at bade i Kr.' i udvidet betydning — uden at mene, at 
det er i skoven, man bader). 

På samme måde, når et lille barn siger 'mu' til en hest, saa 
viser det, at heste og køer er slået sammen til et begreb eller 
rettere endnu ikke er differentieret til to. — Og det kan jo i og 
for sig fra barnets standpunkt være lige så berettiget, som når vi 
indbefatter runde og firkantede borde under et begreb. 

Denne udvidede anvendelse af begreberne hos born er efter 
min mening af ganske overordentlig betydning, idet den muliggor 
det for dem at anvende sproget i en mangfoldighed af tilfælde^ 
hvor glosemanglen ellers vilde lægge dem hindringer i vejen. 

Barnets, tanker og forestillinger er altid et par grader uklarere 
end vore, og det kan derfor nojes med mere omfattende forestil- 

lingsudtryk. Forst når barnet selv begynder at forstå forskellig- 
• hederne indenfor de forestillinger, det hidtil har slået sammen,, 
vågner trangen til mere detaillerede begreber, og så begynder 
sporgelysten. Men i forlegenhed er barnet dog aldrig. Kan det 
ikke finde et nogenlunde brugbart udtryk, benytter det sig straks 
(som vi alle) af mere almindelige formler: »Må jeg låne det der?« 
»Hvad er det?« — »Det er noget fra mors skrivebord.« 

Hvorledes begrebsisolationen foregår hos barnet, kan vi om- 
trentlig forestille os ved at tænke os dets hjerne som en tavle^ 
fuld af de forskelligste billeder, alle livets forestillinger, og disse 
forsynet med navne, skrevet hen over dem. Til at begynde med 
har vi kun få navne til rådighed men skriver dem til gengæld 
med store bogstaver hen over en hel gruppe af forestillinger, 
f eks.: 'mu' henover billederne af samtlige levende dyr, eller 
(for lidt ældre born): 'jærn' hen over samtlige metaller, 'kristians- 
lund' hen over billederne af alt, hvad kristianslundturen rum- 
mer, o. s. V. 

Men lidt efter lidt differentieres forestillingerne, nye navne 
kommer til, bruges måske en tid i flæng med det gamle, indtil 
de fæstner sig som betegnelse for en vis mere begrænset fore- 
stillingsgruppe, fra hvilket da det gamle navn efterhånden ude- 
lukkes. På denne måde kan den samme forestillingsgruppe en 
tid ha flere navne samtidig. 'Får' og 'lam' kan blive brugt i 
flæng, sålænge betydningsforskellen ikke har klaret sig. 

Dette er altså (i de overvejende tilfælde) udviklingsprocessen: 
enkeltbegreberne opstår ved differentieringen af fuldtbenævnte 
almenbegreber. 

Vi ser heraf, at trangen til nye navne, som vi mærker ved 
bornenes sporgelyst, forst og fremmest skyldes denne differentiering 
med den deraf følgende trang til storre nojagtighed og ikke [eller 
i mindre grad] tilstedeværelsen af ubenævnte billedflader i hjer- 
nen. Ja vi fristes næsten til at sporge, om der i den normale 
hjerne i det hele taget findes navnløse, fuldt ubenævnte steder. 

Går vi nu herfra til vore elever, de døvstumme, da må vi 
selvfølgelig forst være klar over, at de møder til den begyndende 
sprogundervisning med et allerede stærkt differentieret forestillings- 
indhold. De kender til fuldkommenhed forskellen mellem heste 
og køer, véd, hvad de hver for sig bruges til, ja har allerede i 
deres afbildende tegnsprog skabt sig en forskellig benævnelse for 
dem. At begynde undervisningen med at slå disse grupper sam- 

men til een, vilde være meningsløst. Vi vil tvertimod liiide, at 
bornene i mange tilfælde aldeles ikke vil nojes med tilnærmede • 
forklaringer men forlanger nojagtig besked. Og denne trang bor 
vi imødekomme, hvor den ytrer sig. Men vi må heller ikke gå 
for vidt i differentieringen. Tvertimod: i jo videre betydning vi 
kan få bornene til at bruge begreberne, desto bedre. 

Hvorledes ser den døvstummes hjerne ud? — Vi ser den 
samme billedflade som hos normale born, og nærmest som hos 
born af samme alder, med billederne grupperede efter deres natur 
som en allerede stærkt differentieret samling forestillinger, men: 
navnene mangler. 

Hvor nemt, om vi her med store træk kunde skrive nogle 
fa almenbenævnelser hen over billedfladen! Vi kan ikke! Det 
tidspunkt i barnets udvikling, da dette vilde være tilstrækkeligt, 
er forlængst tilbagelagt. Vi må mojsommeligt tilfoje navnene på 
hver enkelt forestillingskreds og indøve deres anvendelse. Og det 
kan ikke ske på een gang. Den døvstummes hjerne vil i mange 
år ligne et kort, inddelt i provinser, med enkelte spredte navne 
rundt omkring og ellers store, tomme rum derimellem. Dette 
kan ikke undgås, men det skulde jo også helst være en overgang, 
thi for de vigtigste forestillingskrese har fået deres benævnelser 
og disse indøvet til virkelig brug, kan vi ikke forlange, at eleverne 
praktisk skal kunne anvende sproget og endnu langt mindre 
tænke deri. 

Men denne overgangstilstand forhales netop, når man, som 
-det almindelig fordres, ved hver ny navnegivning ængstelig af- 
grænser vedkommende begreb for at undgå navnets anvendelse på 
naboområderne. Er det ikke den forkerte måde? Måtte vi ikke 
netop være glade, om vore elever brugte de få gloser, de har, i 
en mere udvidet betydning! Hvad skade vilde det gore, om 
eleverne kaldte en sofa for en bænk og en pære for et æble? 
Måtte vi ikke netop glæde os over på denne måde at få flere 
tomme rum fyldt i hjernen! 

Selvfølgelig mener jeg ikke, at vi skal undervise uklart: De 
situationer, vi beskriver, må vi sorge for, er klart tilstede. Og 
endnu mindre mener jeg, at vi skal undervise forkert og kalde 
pærer for æbler for at opnaa en fællesbenævnelse Men hvad jeg 
ivrer imod, er forst og fremmest den tunge, massive anskuelses- 
undervisning, som ikke tillader at tale om et æble, uden at man 
skal fremhæve dets runde form og røde farve og la samtlige 

elever føle, lugte og smage på det, — altsammen til skræk og 
advarsel mod at bruge det ord om andre ting, som måske ellers 
for eleven kunde gore samme gavn i maven. 

Min hovedfordring til begrebsudviklingen er derfor, at den 
udføres med let hånd i store konturer. Det er alt, hvad der be- 
høves på begynderstadiet Hvad der går ud over det, blir let 
tidsspildende og skadeligt. — 

Idet vi hermed har kastet et blik på gloserne og disses til- 
knytning til begreberne, går vi over til vort sidste punkt i under- 
søgelsen, glosernes sprogrette brug eller den egentlige sprog- 
anvendelse. 

På intet område har jeg i så hoj en grad som her savnet 
den nødvendige imitation i den hidtidige undervisning. Selv de, 
der er gået så vidt, at de gir eleverne gloserne skriftligt på tavlen, 
har synlig betænkt sig på at gå videre. De gir gloserne, men 
forlanger sætningskonstruktionerne. 

SelvfølgeKg får eleverne en vis anvisning på konstruktionerne, 
men det er altfor lidt. 

Hvad der savnes er sprogkendskab. For at kunne bruges i 
livets millioner af tilfælde må sproget forst gennem en årrække 
være lagt imitativt klart frem. Grammatiske regler og synspunkter 
hjælper kun i anden række, fordi sproget er en blanding af regel- 
ret og regelløst. 

Selv det aller simpleste sproglige udtryk, hvor vi synes, at 
å^w rene omtanke må være tilstrækkelig til at sige, hvordan det 
skal være, er dog kun resultatet af en tilfældighed, idet den 
samme tanke på andre sprog tit vil udtrykkes på en helt anden 
måde. Når det døvstumme barn udelader verbet i en sætning, så 
er vi altfor tilbojelige til at forfærdes, og det er dog ikke andet, 
end hvad visse vilde stillehavsfolk gor til stadighed, idet de 
mangler verber i deres sprog. Det døve barn er ved sin optagelse 
i skolen uden sproglig nationalitet og uden evne til at finde mere 
logik i dansk end i polynesisk sætningsbrug. Lad os derfor holde 
op med at appellere for meget til vore sprogbegynderes omtanke 
og logik: 

De fejl, b5mene g5r på begynderstadiet, skyldes ikke 
mangel på logik, men mangel på sprogkendskab. (69). 

Det er dette, den imitative metode lar hensyn til, idet den 
meddeler sproget som form for tanken og ikke som genstand for 

tanken. (Franke: »Praktisk tilegnelse af fremmede sprog«, be- 
arbejdet af Jespersen. Carl Larsens forlag, Kbh. 1884). 

Sprogtilegnelsen må ikke baseres på omtanke og forstand* 
Det gælder tværtimod om at g6re sproganvendelsen så ube- 
vidst som muligt og gemme forstanden til det indhold, man 
taler om. (70). 

Idet vi alså under den imitative fremgangsmåde lægger hoved- 
vægten på børnenes sprogkendskab, søger vi dermed at tilveje- 
bringe betingelserne for eri virkelig sprogfølelse, en følelse for 
analogierne og deres rette (begrænsede) anvendelse. 

Anvendelsen af analogierne, som allerede spiller så stor en 
rolle ved formdannelserne, er af ganske særlig betydning ved sæt- 
ningsdannelserne. Selv de aller simpleste sætninger (»har du set 
fru Jensens hat« eller »min frakke er bleven borte«) kan det 
hænde, at vi får brug for uden nogensinde at ha hørt dem for 
på samme måde. 

Analogidannelsen er vort hovedmiddel til konstruktionen af 
sproglivets millioner af nødvendige sætninger. 

I virkeligheden kan vi da også sige, at hele vor undervisning 
lige fra forste færd af går ud på at vække og styrke analogi- 
følelsen: Det er de samme ordformer, de samme sætningsformer, 
som væsentlig går igen hele tiden i vor undervisning. Vi ser 
derfor analogifølelsen allerede vågne så småt på begyndertrinnet. 
Har hornene flere gange haft: »Hans er ikke i skole i dag, fordi 
han er syg«, »Peter er ikke i skole i dag, fordi han er syg«, 
o. s. V. (i virkeligt forekomne og ikke lavede tilfælde), da vil de 
snart komme læreren i forkøbet med meddelelser af denne art, 
dannede i analogi med de tidligere. 

Når jeg derfor på begynderstadiet har fremhævet nødvendig- 
heden af udenadlærte sætninger og lagt hovedvægten på den 
direkte reproduktion, så er det ikke min mening at ville udelade 
analogidannelsen. .Denne har tværtimod allerede her sin forste 
store begyndende betydning til at udvide klassesprogets simple 
udenadlærte sætninger til alle analoge tilfælde. 

Idet jeg fremhæver analogiens betydning, er ]eg mig vel 
bevidst, at jeg ikke dermed udsiger noget nyt. Tværtimod må 
man sige, at der i den hidtidige undervisning er taget al mulig 
hensyn til analogien både gennem sammenstillinger og forklaringer 
af den ene og anden art. Men jeg må alligevel fremhæve den 
forskellige måde, hvorpå analogidannelsen kan finde sted. 

Analogierne kan i undervisningen gis på to måder: direkte 
eller indirekte. Bægge måder har sine fordele og supplerer gen- 
sidig hinanden. 

Til direkte analogigivning henregner jeg alle grammatiske 
øvelser, alle sproglige sammenligninger og sammenstillinger, i det 
hele enhver art af forklaring ved hjælp af analoge eksempler. 
Fremgangsmåden tar direkte sigte på analogidannelsen og får 
derved sin berettigelse, som vi også har taget hensyn til i vort 
system*). Men den lider af een stor mangel, som gor den 
ubrugelig som undervisningsbasis : Den direkte analogigivning er 
baseret på abstraktion. 

I modsætning dertil har vi den indirekte analogigivning som 
udtryk for naturens egen fremgangsmåde, den analogidannelse, 
som opstår af sig selv gennem sproganvendelsen. 

Det er denne analogidannelse, som Paul særlig har behandlet 
i sin »Principien der Sprachgeschichte« (2te Aufl., Halle 1886). 
Han viser her, hvorledes sprogstoffet i den normale hjerne ordner 
sig af sig selv i grupper, hver med sine fælles ejendommeligheder 
(fælles analogimærker), som et fuldstændig grammatisk skema i 
hjernen. 

Denne grammatik, som vi alle bærer ubevidst i hjernen, er 
— som al erfaring viser — en langt sikrere rettesnor for vor 
sproganvendelse, end kunstig lærte grammatikker. 

Det er da også særlig denne, den naturlige analogidannelse, 
som den imitative undervisning tar sigte på, idet den søger at 
lægge sproget frem for eleverne så imitativt klart som muligt og 
så fyldigt, som omstændighederne kan tillade. Vi går ud fra, at 
sproget kun kan læres gennem brugen, gennem anvendelsen på 
virkeligheden. 

Det har derfor også i ganske særlig grad interesseret mig at 
prøve (ifjor i forste klasse det hele år lige til eksamensrepetitionen) 
en undervisning uden spor af direkte analogigivning — og dog 
ha den glæde at se, hvorledes bornenes evne til analogidannelser 
alligevel er begyndt at udvikle sig så at sige af sig selv. 

Det er den slags små iagttagelser (ubetydelige i sig selv), som 
sammen med mit hele teoretiske syn har givet mig den overbevis- 
ning, at det imitative princip er det rette: 



*) Kan ikke fastholdes. 

Vi har kua et korrekt middel til sprogtilegnelse, den imitative 
fremgangsmåde, omend vi kan tænke os denne tilrettelagt på 
mange forskellige måder. Derfor vil vi også trøstig kunne sige, 
at når vi efter bedste evne tilrettelæg^jer undervisningen efter dette 
princip, så vil også hornenes selvstændige brug af sproget komme 
(mere og mere) af sig selv som blomsten af undervisningen, som 
høsten af vort arbejde. 

»Imitativ sprogundervisning i døvstummeskolenc, s. 19 — 52. 



Den undervisningsform, som her er beskrevet, og som vi i 
det væsentlige har fulgt i de nu forløbne år, er blevet ret for- 
skelligt modtaget på de forskellige steder. 

Således gir min afdøde ven Weidemann i »Nordisk Tidskrift 
for Dofstumskolant 1899 en velvillig og forstående kritik af den 
hele metode, ligesom også min bog har fundet velvillig anmeldelse 
både i franske og amerikanske tidskrifter. Også de, som har set 
den herværende undervisning, har (hvad enten de har sluttet sig 
til den eller ikke) gennemgående betragtet metoden som en lettelse 
for eleverne; og på forhandlingerne ved det forste finske abnorm- 
skolemøde i Åbo 1901 synes den imitative undervisning på basis 
af skriften at ha fundet en vis tilslutning. 

I det øvrige udland er min bog bleven bekendt gennem 
G'épferts oversættelse, ligesom også Karth efter selvsyn har givet 
en kort beskrivelse i sin bog »Das Taubstummenwesen im 19 
Jahrhundertf, (s. 168 og flg.). 

Navnlig modstanden mod skriften synes ved de forenede 
stormløb at blive mindre og mindre rundt omkring; og falder 
denne modstand, vil også det imitative princip ha lettere ved at 
komme frem; thi selv om dets indførelse ikke er en nødvendig 
følge af skriften, så er dog det sikre meddelelsesmiddel den forste 
betingelse derfor. 

Blandt de indvendinger, som er fremkomne mod metoden, 
har jeg allerede i »Nordisk Tidskrift« haft lejlighed til at imødegå 
flere, (enkelte tildels beroende på nogen misforståelse af vor 
undervisning). 

Man har således (i »Blåtter« 1900, s. 167) af enkelte udtryk i 
min bog villet drage den slutning, at vor undervisning sprogligt 
er for svær og går hen over elevernes hode. 

Dette er ikke tilfældet. 

For det forste vil hornenes sprogforståelse kunne udvikles 
ganske anderledes, end man aner på de fleste døvstummeskoler, 
når sprogforståelsen ikke holdes nede ved den fordring, at eleverne 
selvstændigt skal kunne bruge enhver til forståelse indgivet glose. 
Jeg er derfor ikke ængstelig for et enkelt sværere udtryk, når det 
er sagligt nødvendigt. Heller ikke stiller jeg nogen som helst 
fordring til, at f eks. nutid skal komme for fortid, eller noget 
som helst af den art. Også der lar vi det sproglige fuldstændig 
rette sig efter det saglige. 

F'or det andet er det (bortset fra, hvad der er sagligt nød- 
vendigt) faktisk vort hovedprincip, at alt det sprog, vi anvender 
overfor eleverne, skal være så let som muligt, som man også vil 
kunne se af alle de små læsebøger, morskabsbøger, bibelhistorier,, 
o. s. V., som i disse år er udgået her fra instituttet. 

Men vi går ikke ned til den simpelhed i udtrykket, som man 
kan finde i mange lærebøger i ind- og udland, og som går ud på 
at fremsætte sproget i nøgne sætninger uden nogen som helst 
udsmykning eller overgang mellem sætningerne, omtrent efter føl- 
gende skema: 

»Tærskeren tager et neg, han løser båndet op, han kaster 
det hen i krogen, han spreder kornet ud, han svinger plejlen, 
han tærsker, o. s. v.« (Petersens læsestykker, s. 39). 

I sammenligning med, hvad der i reglen bydes normale born 
i den fremmedsproglige undervisning, må dette utvivlsomt kaldes 
et stort fremskridt; men absolut naturligt sprog er det dog ikke* 

Når den så anerkendelsesværdige bestræbelse efter simpel- 
hed i disse og lignende tilfælde (som jeg har udtalt i »Nordisk 
Tidskrift for D o fstum skoian«, 1902, s. 115) i så hoj en grad 
er gået ud over sin naturlige grænse, det simple dagligsprog, 
skyldes det sikkert den antagelse, at de forskellige stemnings- 
udbrud, og de småord, hvormed vi forbinder sætningerne, er over- 
flødig pynt af underordnet betydning. 

Dette er så langt fra tilfældet, at jeg snarere må sige, at man 
må tillægge disse ord en overordentlig stor betydning for sikringen 
af den rette forståelse. Kommer vi f eks. under læsningen til 
ordet »e?^«, da averterer dette ord os om, at det følgende vil gå 
i samme tankeretning som det foregående. Kommer vi derimod 
til et ^men<f^^ da viser dette ord os straks, at vi må gore omkring 
og søge det ny indhold i modsat retning af det foregående. 

{Ordet »ment gor på sin rigtige plads samme retledende virkning, 
som ordet »derimodc for et ojeblik siden gjorde på læseren). 

Disse småord virker ligesom sporskifterne på toget. Spor- 
skiftet selv bringer os ikke til bestemmelsesstedet; men en lille 
drejning på det kan dog være nok til at afgore, om man kommer 
til Paris eller Berlin. 

På samme måde med de forskellige stemningsudbrud : næ-, 
fy-, så-, nå da; hvad er det for noget? — Sådanne ord og udtryk 
skulde mindst af alt unddrages begynderne, for hvem stemningef 
og følelser har langt storre betydning end logisk tænkning. 

Sprogets reduktion til de kortest mulige nøgne sætninger er 
både unaturlig og forfejlet. Det går her som så ofte: Det hæv- 
ner sig at ville forbedre naturen. Et bedre sprog end det- natur- 
lige simple dagligsprog kan vi næppe finde som forbillede for 
vor undervisning. — 

En anden indvending, som man lejlighedsvis kan høre, er 
den, at den imitative metode ikke udvikler eleverne tilstrækkeligt, 
at den gor dem uselvstændige. 

Dette er ikke tilfældet. Om barnets selvstændighed skal 
fremmes eller hæmmes ved undervisningen, har intet med sprog- 
metoden at gore. Det beror forst og fremmest på, om 
læreren føler det som sin hovedpligt, at bibringe eleven hans 
egne lærerlige anskuelser, eller om han forstår at trække sin egen 
docerende personlighed ærbødigt tilbage, når han mærker en 
selvstændig mening hos sin elev, selv om det er i de alier mindste 
småting. 

Denne lærerens agtelse for elevernes åndelige natur er den 
forste betingelse for, at elevens personlighed frit kan udvikle sig, 
og er udmærket forenelig med den agtelse for naturen, som får 
os til at kaste det sproglige arbejde over på denne. Derfor vil 
man også undertiden kunne se, at de lærere, som er ivrigst efter 
selv at påta sig det sprogopbyggende arbejde, også på andre 
punkter kan ha svært ved at trække deres egen lærer-personlighed 
tilbage. 

Den mest principielle modstand mod det imitative princip er, 
naturligt nok, udgået fra bevidst konstruktiv side og er navnlig 
kommen til orde i en artikkel af Vatter', »Konstruktiv eller 
imitativ« (»Organ« 1900, s. 326). 

Hvor principielt forskellige synspunkterne her er, vil fremgå 
deraf, at det eneste, som Vatter kan slutte sig til i min bog er 



den rolle, jeg endnu der. har tildelt det konstruktive, og den vægt 
jeg har lagt på udenadlærte sætninger, tp punkter, som jeg iietop 
nu (helt eller delvis) må ta afstand fra. : . i 

Vatter vender sig i sin- artikkel både mod skrifteriy bfjugt 
som.undervisningsbasis, mod kongrtiensnødvendigheden (korrespon- 
densnødvendigheden) og forst og fremmest mod selve det imitative 
princip, hvis hovedfejl han mener er den, at undervisningen ikke 
er grundlagt på udvikling: 

»En metode, som ikke vil vide noget af en udvikling, men- 
neskeåndens mest fremragende virksomhed, udviklingen af sproget, 
og som i stedet derfor sætter en bibringen deraf, kan ikke bestå 
for en, alvorlig pædagogiks domstol«, (s. 334). 

Dette turde være lidt for eensidig sagt. Det, jeg har ønsket^ 
er at la sproget udvikle sig på lignende måde som i naturen, og 
det kan der intet principielt siges imod. Vatters anke vil derfor 
ikke sige andet, end at han foretrækker konstruktiv udvikling for 
imitativ. 

Overensstemmende hermed slutter Vatter sin afhandling: 

»Så meget må vi sige, at tiden er endnu ikke kommet til at 
opstille løsenet: ikke mere konstruktiv men imitativ. Langt snarere 
må vi sige, at det er vor pligt at udarbejde den konstruktive, 
rene lydsprogmetode med fuld hengiven i arbejdet og føre den 
frem til det storst mulige resultat, for således gennem den at 
virkeliggore den naturlige og derfor alene rigtige, på lydsproget 
baserede, imitative metode. Svaret på vort emne lyder derfor ; 
forst konstruktiv, så imitativ, men altsammen på basis af lyd- 
sproget«. 

Hvorledes Vatter kan kalde det naturligt at sætte det kon- 
struktive for det imitative, forstår jeg ikke. 

Sprogtilegnelsen er en imitativ, d. v. s. imitativt optagende 
proces og kan ikke være andet, thi det sprog, som skal læres, er 
omgivelsernes sprog. Vi ser derfor også, at det konstruktive i 
dybeste forstand, den selvstændige opfindelse, er næsten fuld- 
stændig udelukket på sprogets område; og det noteres som et 
enestående tilfælde, at von Helmont har kunnet lave ordet gas 
uden direkte afledning fra noget som helst sprog, (selv om det 
formenes, at det måske er ordet »geist« han har tænkt på), alene 
af de tre lyde g, a, s, og at dette ord trods denne kunstige til- 
blivelse har kunnet få borgerret i sprogene. 

13 



-. 194 — 

Både sprogtilegnelsen og sproganvendelsen er i inderste for- 
stand imitative processer, og kan kun som sådan læres af alle og 
enhver; thi det konstruktive i dybeste forstand, den selvstændige 
opfinderevne, den lærer man ikke; den er enkeltmands gave. 
Kun enkeltmand har opfundet dampmaskinen, få er de, som har 
forbedret den, men enhver maskinist kan lære at bruge den. 

Dette forhold mellem konstruktivt og imitativt ser vi daglig 
for vore ojne. Når husmoderen bruger sin symaskine, da har hun 
lært det gennem imitation, og når vi telefonerer, da har vi atter 
lært det gennem imitation; men symaskinen selv og telefonen, 
det er konstruktive opfindelser, enkeltmands arbejde. 

Men også dette konstruktive arbejde har næsten uden und- 
tagelse imitationer til forudsætning. Bells telefon. Markonis tråd- 
løse telegraf kan ikke tænkes opfundne uden et vist fond af 
imitativt erhvervede fysiske kundskaber. Det er kun på mate- 
matikkens område, at man, som et enestående fænomen, ser en 
Pascal som lille dreng opfinde den hele elementære geometri 
uden at kende noget som helst dertil i forvejen, så han blir nødt 
til at gi både linjer og circler deres egne navne. 

Derfor er også det gran af ægte konstruktion, som findes i 
den selvstændige brug af sproget, det som barnet sidst og sværest 
tilegner sig; og den hojeste grad af sproglig konstruktion, den 
stilistiske evne og digteriske skaberkraft er kun forbeholdt de få. 

Den almindelige, af Vatter som idealet opstillede, fremgangs- 
måde i døvstummeskolen, at gå fra konstruktion til imitation, er 
derfor imod al natur og turde vel være en af årsagerne til døv* 
stummeskolens små resultater. — 

Når man nu spor, hvad resultater vi da selv er kommen til 
med det imitative princip, ja da er der vel ingen, der vil forlange, 
at vi skal stille 7 — 8 års forsøg med en ny metode op mod en 
mangeårig praksis. Hvad vi har nået, kan kun være en antydning 
af, om princippet er rigtigt eller forkert. 

Jeg vil da ikke undlade at udtale, at det herværende lærer- 
personale (som på ingen måde har stillet sig ukritisk overfor de 
foretagne forandringer) ved en diskussion derom på et lærermøde, 
(såvidt et skon kan være muligt), er kommet til følgende an- 
skuelse om det hidtil opnåede resultat: 

Under den i de forløbne år anvendte skriftlige imitative 
undervisningsmåde er elevernes sagkendskab og sprogforståelse 

vokset, medens deres evne til selvstændig sprogydning i hvert 
fald ikke er aftaget. (71). 

Hvor meget af dette resultat, der skyldes det sikre med- 
delelsesmiddel, og hvor meget det imitative princip, er vel vanske- 
ligt at sige, da vi jo næsten samtidig har indført bægge dele. 
Men hvis nu den ene af disse forandringer var heldig, den anden 
uheldig, da vilde de ha modarbejdet hinanden, og da vilde utvivl- 
somt alle de vanskeligheder, som en ny metode har at overvinde, 
inden den kommer rigtig i gang, rimeligvis ha bevirket et negativt 
resultat. 

Jeg betænker mig derfor ikke på at sige, at det positive 
resultat tyder på, at både lydskriften og den imitative metode har 
været gavnlige forbedringer. 

Jeg tror derfor ikke, man vil sige for meget, når man går ud 
fra, at man ved fortsat konsekvent gennemføring af disse prin- 
cipper vil nå en endnu storre sag- og sprogforståelse og på basis 
deraf atter en storre sprogydning, således at også denne vil vokse 
gennem de nye principper. 

Hvis man tænkte sig »der verbundene sach- und sprach- 
unterrichtf omdannet til ren imitativ metode med hele det sprog- 
lige arbejde kastet over på 
naturen, vilde det forventede 
resultat kunne udtrykkes i 
hosstående figur. 

De tre lodrette linjer 
tilvenstre betegner arbejdet 
i »den forbundne sag- og 
sprog-undervisning €, ligelig 
fordelt mellem sagforståel- 
sen (Al — a^), sprogforståelsen eller begrebsudviklingen (A^ — ag) 
og det grammatiske arbejde på sprogydningen (Ag — ag). 

De tre lodrette linjer tilhojre betegner arbejdet i den rent 
imitative (imitativt modtagende) undervisning, nemlig lærerens 
arbejde (B^ — b^), som udelukkende går ud på sagforståelse og 
kan sættes = summen af det samlede arbejde i »den forbundne 
sag- og sprog undervisning« ; samt naturens arbejde, målt ved den 
opnåede sprogforståelse (Bg — bg) og sprogydningsevne (B3— bg). 

Skrålinjerne (i), (2), (3) vil således gi en omtrentlig antydning 
af de fordele, man kan vente sig ved overgangen fra det kon- 

13* 

struktive til det imitative princip, — livad enten det er på døv- 
stummeskolens eller på normalskolens område. 

, Vi vil heraf tillige kunne se. at det, som holder undervis- 
ningen nede, det er den fordring, at eleverne aldrig må få ea 
saglig forklaring af en sætning, uden at denne sætning tillige skal 
vendes og drejes til sproglig forståelse og indøves til sproglig 
anvendelse. 

Til udøverne af de konstruktive fremgangsmåder kan vi der- 
for ikke gi noget bedre råd end at overveje, om de mener i 
længden at kunne undvære naturens hjælp i det sproglige arbejde. 
; Til udøverne af de imitative fremgangsmåder har jeg der- 
imod det råd: at fortsætte i samme spor med endnu storre kon- 
sekvens, d. V. s. lægge hele vægten på det saglige og kaste det 
sproglige . arbejde over på naturen. 

Denrt^ undervisningsform kan vi godt vedvarende ; kalde 
imitativ for at fremhæve modsætningen til de konstruktive under- 
visjtiingsformer, og vi må kalde den ren imitativ^ for så vidt som 
alt det konstruktive er kastet bort. 

. Ved den. rene imitative metode, hvorefter al sprogtileg- 
nelse b6r finde sted, forstår vi sprogets fremlsegning til 
imitativ optagelse gennem udelukkende anvendelse i sagligt 
formål. (72). 

Den videnskabelige prøve på denne metodes fortrin vil ingen 
ha nærmere ved at anstille end de eksisterende skrift-håndalfabet^ 
institutter^ men også talemetodeit må ind på den samme vej, og 
dertil har den intet andet middel end de sikre meddelelsesmidler. 

De sikre meddelelsesmidlers st5rste betydning for tale- 
metoden ligger i den mtilighed, de åbner, for at kaste h^e det 
sproglige arbejde over på nattu*en. (73). 

Vi har i det foregående (bortset fra parentetiske hentydninger) 
betragtet skriften som talemetodens vigtigste korrespondente med- 
delelsesmiddel; vi skal i det følgende undersøge, om vi ikke kan 
og bor søge skriften suppleret med andre friere meddelelsesformer. 



Friere korrespondente meddelelsesmidler. 

Mimdhåndsystemét. 



Medens skriften til skolemæssig brug er et udmærket hjælpe- 
middel til kundskabsmeddelelse, og* ganske særlig til alt, hvad der 
skal bevares, eller omhyggeligere indøves, fordi skriften blir 
stående for ojet, så har skriften også sin store begrænsning. Vi 
kan ikke ta tavlen med overalt, og selv papir og blyant er ikke 
altid bekvemt (og overfor en klasse ligefrem ubrugeligt). Opskriv- 
ningen tar desuden lang tid, for voksne 5 — 6 gange så lang tid 
som talen, for born let 10 gange så lang tid. Dette tidsforbrug 
bortfalder ved brugen af skrevne eller trykte bøger; men Ved 
disse har skriften ophørt at være et meddelelsesmiddel fra mand 
til mand, idet den indskrænkes til at blive meddelelsesmiddel fra 
forfatter til læser. 

Vi ser alså, at vi med nødvendighed, ved siden af skriften, 
trænger til et friere meddelelsesmiddel, som er uafhængigt af 
ethvert skrivemateriale. 

Et sådant frit meddelelsesmiddel er den mundtlige taU, og 
denne må selvfølgelig benyttes, hvor den kan; men noget sikkert 
meddelelsesmiddel til den døve er den ikke. 

Dette kan vi i skolen nogenlunde komme ud over ved at 
tilrettelægge undervisningen således, at ethvert emne altid be- 
handles skriftligt for mundligt; og det er denne behandlingsmåde, 
jeg har forudsat i min »Imitativ Sprogundervisningt . Men det er 
også kun nogenlunde og rent skolemæssigt, at man på denne måde 
kommer ud over vanskelighederne. Jo mere man vil ind på at 
la sproget tilflyde eleverne gennem selve livet , desto mere vil 

man trænge til et sikkert korrespondent meddelelsesmiddel, som 
man kan bruge overalt, hvor man færdes med eleverne, og hvor 
man ikke kan ta tavlen med, på spasereturene, i byen ved havnen, 
i mark og skov, kort sagt alle vegne. 

Denne trang til et frit korrespondent meddelelsesmiddel er 
endnu storre for de døve indbyrdes, hvor skriften ingen værdi får. 

Skriften er kun et skolemæssigt hjælpemiddel, uden værdi 
for de døves indb3rrdes færd. (74). 

Ved indføringen af skriften har vi endnu ikke skaffet vore 
elever et frit korrespondent meddelelsesmiddel til indb3rrdes. 
brug. (75). 

Det er en selvfølge, at jeg ved indføringen af skriften som 
undervisningsbasis ikke kunde være blind for denne mangel, som 
jeg også har givet udtryk i min bog (Im. sprog. s. 27) ved at 
udtale som min overbevisning, at 

Talemetoden kan ikke siges at ha gjort sin pligt over* 
for sine elever, f6r den har undersøgt, hvad korrespondens 
der er i det meddelelsesmiddel, den forlanger, de skal bruge 
overfor hinanden, — og afbødet manglen på tilstrækkelig 
måde. (76). 

Det meddelelsesmiddel, talemetoden har forlangt af de døve 
indbyrdes, er den mundtlige tale; hvad korrespondens der er i 
den, brugt til aflæsning, vil fremgå tilstrækkeligt af det fore- 
gående. 

Både for skolens og de døves skyld nødes vi til at overveje, 
hvilke frie korrespondente meddelelsesmidler vi har til vor rådig- 
dighed, og må da forst og fremmest tænke på håndalfabetet og 
tegnene. 

Det sædvanlige håndalfabet har vi i det foregående behandlet 
som en form af skrift, nemlig skrift i luften, og det må ligesom 
skriften betragtes som et sikkert sprogligt meddelelsesmiddel; 
men det har tillige den store fordel at være frit, uafhængigt af 
ethvert skrivemateriale. Der er derfor ingen tvivl om, at hånd- 
alfabetet har sin store sproglig-saglige betydning, og at det i disse 
henseender vil kunne gore stor gavn indenfor talemetoden, således 
som Rochesterskolen har vist. 

Men vi kan alligevel ikke kalde håndalfabetet, i dets vanlige 
form, et særligt talemetodisk hjælpemiddel. Thi medens skriften 
godt kan bruges ved siden af talen (idet skriften bruges til det 
bundne, talen til det friere), vil en forening af håndalfabetet og 

talen altid blive sværere, fordi de begge er frie meddelelsesmidler. 
Indføringen af håndalfabetet kunde derfor let føre til, at der blev 
talt og aflæst for lidt. 

Det sædvanlige håndalfabet er et udmærket sprogligt, men 
ikke særlig talemetodisk hjælpemiddel. (77). 

Vender vi os nu til det fonetiske håndalfabet, da finder vi et 
sådant udarbejdet af Lyon og beskrevet bl. a. i Fay\ »Histories 
of American Schools for the Deaf« (andet bind, Volta-bureau, 
1893, Rochester). 

Systemet er bygget over de Bellske principper, og indeholder 
45 forskellige håndstillinger til betegnelse af de forskellige lyde 
og lydnuancer. Dette system turde ha sin artikulatoriske betyd- 
ning, men dets værdi for talemetoden indskrænker sig også dertil. 
Det vil utvivlsomt kunne fremme talen, men aflæsningen vil det 
ikke kunne fremme. 

Det fonetiske håndalfabet er væsentlig af artikulatorisk 
betydning. {7^). 

Vi kommer nu til tegnene^ denne stridens genstand, som har 
været så overvurderet på den ene side og miskendt på den anden. 

Jeg tror ikke, at tegnene gor underværker, og at den blotte 
brug af tegnene er nok til en dybere forståelse; men jeg tror 
heller ikke (eller ikke længer), at tegnene er den »kræftskade«, 
som talemetoden har gjort dem til. 

Den skade, som tegnene kan gore, er rent negativ og kan 
udelukkende bestå i at hindre talen og aflæsningen fra at blive 
tilstrækkelig brugt. Om talende døvstumme lejlighedsvis kommer 
sammen med tegnelever, kan derfor ingen skade gore, hvorimod 
det næppe er heldigt, når de udelukkende omgås sådanne. 

På samme måde i skolen. Tegnet selv gor ingen skade; og 
kan vi forklare en situtation på en let og simpel måde ved et 
illustrerende tegn, da er det kun til gavn; men vilde vi begynde 
at tale med tegn i stedet for i sproglige udtryk, da vilde vi svigte 
vort kald, som netop er at hæve den døve op over tegnsprogets 
fattigdom. 

Vi må her skelne mellem naturlige og kunstige tegn. 

De naturlige tegn kan være tegn for bevægelser, som man 
efterligner med fingrene eller hænderne, eller for form og storrelse, 
som man ligefrem viser eller afbilder ved »tegning i luften«. 
Disse naturlige tegn er lige så berettigede som en illustration 

på tavlen eller et billede og kan i reglen gores endnu mere 
levende. 

De kunstige tegn er i reglen fremkommet af de naturlige ved 
overføring og tab af den oprindelige betydning. Hvis »frøken 
Hansene har et smilehul, da kendetegnes hun naturligt ved, at man 
peger med fingeren på sin kind ; men når hendes efterfølger får 
det samme tegn, selv om hun ikke har smilehul, da er det natur- 
lige tegn blevet til et kunstigt tegn, og har ikke længere noget 
som helst umiddelbart oplysende ved sig. Dette kunstige tegn 
kan måske undertiden vaére kortere end det af os brugte sprog- 
lige udtryk, men har i virkeligheden principielt intet andet fortrin, 
^d at det er umiddelbart synligt for ojet og derigennem lettere 
at artikulere og lettere at aflæse end det mundtlige ord. 

Vi kan derfor vistnok sige, at den døvstumme bruger tegn 
af tre grunde, i) når han mangler det sproglige udtryk, 2) hvis 
det sproglige udtryk ikke er ham artikulatorisk flydende, og 3) på 
grund af aflæsningsvanskelighederne. Af disse grunde er de to 
forste afhængige af den sidste; thi hvis talen var fuldstændig 
synlig for ojet, da måtte vi kunne vente, at både sproget og dets 
artikulation, helt eller delvis vilde kunne læres af sig selv. Vi 
ser derfor også, at medens de to forste grunde bortfalder, efter- 
hånden som eleverrie tilegner sig sproget og dets artikulation, blir 
den sidste grund (aflæsningsvanskeligheden) stående. 

Derfor ser vi også veloplærte døve benytte sig aftegn, ikke 
som et selvstændigt tegnsprog, men som en illustration af talen 
for at gore den mere forståelig: Den ene taler med mund og 
hånd på samme tid, og den anden aflæser fra mund og hånd på 
samme tid. 

At dette sidste er muligt, følger af synsnervens udbredelse 
på nethinden; og at det faktisk går for sig på den måde, kan vi 
slutte deraf, at de veloplærte døve taler til hinanden med munden 
(selv om det i reglen sker uden stemme) og faktisk ser på "hin* 
andens mund, samtidig med at hjælpetegnene gor deres nytte, 
som vi kan se af den storre forståelighed, som opnås derigennem. 

Disse hjælpetegn har talemetoden forbudt, og den har handlet 
såmeget mere inkonsekvent, som lærerne faktisk har båret sig ad 
på samme måde, kun mindre åbenlyst — og med mindre resultat; 

Den aflæsning, som har været budt de døve, har faktisk 
overvejende været suppleret aflæsning. (79). 

Dette kan ikke være anderledes; thi et sikkert meddelelses- 
middel kan ingen undvære, og når metoden ikke byder det,: da 
vil vedkommende forsøge selv at skabe det. ' 

Talemetoden har hverken ret eller evne til at forbyde 
hjælpetegnene ved aflæsningen; thi de er en nødvendighed for 
de døve i deres indb3rrdes færd, sålænge metoden ikke selv 
byder dem et frit og sikkert meddelelsesmiddel. (80). 

Af hvilken art den hjælp er, som hjælpetegnene yder, vil vi 
kunne forestille os, hvis vi tænker os en fortælling skrevet på 
dansk, men så utydeligt, at over halvdelen af ordene er ulæselige, 
og at man så supplerer denne utydelige skrift ved hieroglyffer 
eller afbildninger af vedkommende emner. En sådan supplering 
vil nok kunne gi en saglig forståelse, men ingen forøget forståelse 
af hormalsproget (de hørende omgivelsers sprog). 

Medens det lille normale barn far sit meste sprog fra de 
ældre søskende og kammerater, er den lille døve næsten fuld- 
stændig afskåret fra at få sit kendskab til normalsproget forøget 
på denne måde; thi fra læberne far han kun, hvad han kender 
(og ikke altid det), og suppleringen er ikke af normalsprog- 
lig art. 

De døves hjælpetegn har deres betydning og kan ikke for- 
bydesy men de har ingen værdi for den døves tilegnelse af 
vort sprog. (81.) 

Dette må så meget mere beklages, som de små døve faktisk 
lærer masser af sprog af deres ældre kammerater, nemlig hele 
tegnsproget, og det ikke blot de naturlige tegn, som forstås 
umiddelbart af sig selv, men også de kunstige tegn, som kun kan 
tilegnes ved at se dem anvendt på virkeligheden, alså gennem 
anskuelsen, nojagtig på samme måde som det normale barn lærer 
vort sprog. 

Hvis de ældre døve indbyrdes brugte et normalsprogligt 
supplement i stedet for et abnormsprogligt, da vilde den f5rste 
mulighed åbne sig for, at de yngre vilde kunne tilegne sig 
normalsprogets forståelse gennem de ældres brug deraf. (82). 

. Tilvejebringelsen af et sådant normalsprogligt supplement 
vilde være af den storste betydning for de døve i deres ind- 
byrdes færd. Men det vilde tillige skaffe skolen det frie korre- 
spondente hjælpemiddel, som også den tiltrænger og ved så mange 
lejligheder vil kunne fa brug for. 

Sporger vi nu, hvad det er, talen mangler for at blive et 
sikkert korrespondent meddelelsesmiddel, så kan svaret kun være 
ett: en demonstration af de usynlige organstillinger. 

Gennem demonstration af de usynlige organstUlinger vil 
talen kunne blive lige så synlig for 6jet, som den er hørlig 
for øret. (83). 

Det er denne løsning, som blev klar for mig, da jeg efter 
udgivelsen af min »Imitativ Sprogundervisning! tog fat på den 
der satte opgave. 

Men løsningen vil kunne gennemføres på mange måder; og 
vil man ha noget praktisk, må de forskellige muligheder prøves 
og gennemtænkes så vidt det i det hele er gorligt. 

Det system, jeg har udarbejdet, er derfor ikke resultatet af 
en tilfældighed, men er blevet til gennem et alvorligt arbejde, 
hvor jeg stadig har søgt at overveje fordelene og manglerne ved 
de forskellige betegnelsesmåder, som jeg har kunnet tænke mig. 

Jeg har således prøvet, men atter forladt det princip at p^e 
på forskellige dele af ansigtet, f. eks. på næsen (ved n) på kinden 
(ved 1) o. s. V., som man faktisk bruger flere steder som hjælp 
ved artikulationen; men jeg opdagede hurtigt, at dette ikke vilde 
kunne gennemføres for alle lydene, uden den rene vilkårlighed, 
ligesom det også vilde blive både tungt og uskont. Jeg har der- 
for gjort hjælpetegnene uafhængige af ansigtet og lagt dem ned 
i hånden alene. Men også der er mulighedernes antal legio; 
blandt andet prøvede jeg en overgang at la tommelfingeren fore- 
stille tungen, som bevæger sig mod den samlede håndflade, lige- 
som imod ganen, men måtte atter forlade det som utilstrækkelig 
synligt for iagttageren. 

De principper, jeg har fulgt ved konstruktionen af systemet, 
er da følgende: 

i) at håndstillingerne skal være synlige for enhver iagttager, 
der befinder sig foran den talende, og at forskellene skal være 
så store og tydelige, at de kan skimtes, selv om ojet er rettet 
mod den talendes mund, 

2) at bevægelserne skal være så simple som muligt og helst 
indskrænke sig til to yderstillinger af hvert organ (hånd eller 
finger). 

3) at de hyppigst forekommende organbevægelser i munden 
såvidt muligt betegnes ved de letteste organbevægelser i hånden, 

4) at nærliggende organstillinger i munden såvidt muligt be- 
tegnes ved nærliggende organstillinger i hånden, 

5) at der til de forskellige organers bevægelser i munden 
svarer forskellige organers bevægelser i hånden (hånd eller for- 
skellige fingre), hvorved det blir muligt at påbegynde den ene 
organbevægelse, inden den anden er færdig. 

Efter disse principper havde jeg allerede til iste december 
98 det vigtigste af systemet færdigt. 

Det meste af skoleåret 98—99 gik dog med min egen videre 
syslen med sagen. I skoleåret 99—00 prøvede jeg systemet i en 
enkelt klasse og ændrede endnu lidt ved det. I skoleåret 00—01 
blev systemet behandlet på de ugentlige lærermøder og en regel- 
mæssig indøvelse i skolen påbegyndt. Den sidste ændring (i ret- 
ning af mere flydende brug) er foretaget i sommeren 1901. 

At indøve et sådant nyt princip over en hel. skole er selv- 
følgelig ingen let sag; og det har ikke været noget lille arbejde 
for mine kolleger — i fortsættelse af den allerede stedfundne ind- 
føring af lydskrift og gennemføring af det imitative princip — nu 
atter at få indført og måtte tilegne sig et nyt videregående hjælpe- 
middel af så særlig en art. Takket være den deri lagte energi 
og personalets ikke ringe fonetiske uddannelse er sagen gået for- 
holdsvis glat. For hornene med deres umiddelbare iagttagelses- 
evne vil der, når forst de ældre kan det, ingen vanskeligheder 
være; og når blot fremtidig systemet indøves nedenfra sammen 
med artikulationen (og til hjælp for denne), vil indøvelsen næppe 
ta nogen som helst tid. 

Systemet er forste gang offentliggjort på det 3dje danske døv- 
stummelærermøde i Nyborg 25 — 26 april 1902, og beskrevet i en 
lille piece, »Et nyt Hjælpemiddel for Døvstummeundervisningen« 
(Tillæg til Årsberetningen for den kgl. døvstum meskole i Nyborg,. 
1902), hvis indhold ligeledes er blevet optaget i de vigtigste 
udenlandske døvstummetidsskrifter. 

Systemet har jeg kaldet: mund-hånd-systemet (systéme manoral) 
for at betegne den forening af mund- og håndstillinger, som er 
det karakteristiske ved det. 

Denne forening af mund- og håndstillinger (med tilsvarende 
bevægelser) er ikke principiel ny, eftersom de døvstummes sæd- 
vanlige måde at samtale på netop er gennem et mund- håndtegn- 
system. Ligeledes kan man ret almindeligt se visse håndtegn 

benyttede under artikulationen, f. eks. pegen på næsen på nasalerne 
(som ovenfor omtalt) og lignende. 

Det nye i systemet er den praktiske anvendelse af det analfa- 
betiske synspunkt: at det vi ser, er ikke lyde men organstillinger, 
og det, som tiltrænges, er udelukkende en demonstration af de 
usynlige organstillinger. 

De organstillinger, som skal betegnes, er forst og fremmest 
gane- og stemmebåndsstillingerne. Åndedrættets virksomhed er ikke 
helt usynlig og spiller heller ingen rolle til adskillelse af lydene. 
Også tungestillingeme er overvejende usynlige og er derfor med- 
taget i systemet, selv om tungen i visse tilfælde (naturligt eller 
ved kunstig overdrivelse) kan være delvis synlig. Istedet for den 
vekslende grænse mellem synlige og usynlige organstillinger har 
jeg derfor foretrukket den faste grænse mellem indre og ydre 
organstillinger. 

Mit håndsystem tilstræber alså en ydre demonstration af de 
indre organstillinger. 

Det eneste, ]^^ ikke har betegnet, er eftertrykket og tonhojden ; 
men skulde der engang blive brug for dem, finder man vel nok 
de nødvendige tegn for dem. 

På denne måde blir mundhåndsystemet i virkeligheden en 
synlig skrift i luften, hvor mund og hånd gensidig supplerer hin- 
anden : hvad der ikke kan ses på munden kan altid ses på hånden, 
og hvad der ikke kan ses på hånden kan altid ses på munden. 
De samlede mundhåndstillinger udgor et virkeligt alfabet af lig- 
nende tydelighed som et hvilket som helst håndalfabet. Mund- 
håndsystemet kan derfor læres som et hvilket som helst hånd- 
alfabet, uden noget som helst fonetisk kendskab. 

Som udgangsstilling for håndsystemet benytter jeg den halv- 
lukkede hånd. 

Det er af vigtighed, at fingrene ved denne udgangsstilling 
kun er svagt bojede, for at de så meget lettere og hurtigere kan 
bringes ud i de forskellige udstrakte stillinger. Omvendt bor disse 
udstrækninger (d, 1, s, g . .) være så fuldstændige som muligt, 
således at fingrene i den udstrakte stilling danner en lige for- 
længelse af håndfladen, da en halvt udstrakt finger ikke vil være 
synlig fra alle sider. 

Endvidere skal i udgangsstillingen hånden danne en lige for- 
længelse af armen. 

Armen selv kan man holde, omtrent som man vil, men den 
naturligste og bedste stilling fås, når man lar overarmen hænge 
frit ned og bojer den i albuleddet, så hånden derved bringes op 
foran brystet, under den talendes mund, så eleverne kan se både 
mund og hånd på samme tid. 

At dette finder sted, er et faktum, som erfaringen tilstrække- 
ligt har vist os, og er jo ikke mere mærkeligt, end at vi ved los- 
ningen faktisk iagttager flere bogstaver, tildels hele ordbilleder 
ad gangen, ligesom vi jo heller ikke ved læsningen af bogstaverne 
i og 6 lar os genere af, at disse bogstaver består af to afskilte 
dele, stillet over hinanden. 

Iagttagelsen finder sted på den måde, at iagttageren retter 
sine ojne mod den talendes mund og samtidig ser håndbevægel- 
serne med den perifere del af nethinden, fuldstændig som de døv- 
stumme er vant til, når de aflæser fra hinandens mund og sam* 
tidig ser hinandens tegn. 

Håndbevægelserne er vel ikke så demonstrative som de døves 
tegn, men de er tydelige nok alligevel. 

Stemmebåndsbevægelseme angis ved bojning af håndledet ud 
og ind: åbning og lukning af stemmeridsen. 

Den åbne stemmebåndsstilling betegnes alså ved den udad- 
bojede håndstilling, den lukkede ved den indadbojede. Den snævre 
stemmebåndsstilling betegnes ved håndens normalstilling, i for- 
længelse af armen. 

Ganebevægelseme angis ved bojning af håndleddet ned og op: 
Sænkning og løftning af ganesejlet. Den sænkede og løftede 
håndstilling betegner alså den sænkede og løftede ganestilling. 

Tungestillingerne angis (med den halvlukkede hånd som ud- 
gangsstilling) ved udstrækning af forskellige fingre. 

Vokalernes tungestillinger angis ved tommelfingeren, idet denne 
bojes tilbage på tJagtungevokalerne, frem på fortungevokalerne; 
mellemtungestillingen vises ved en mellemstilling. 

Konsonanternes tungestilling vises med de andre fingre: 

Tungespidsartikulationerne angis (så vidt muligt) ved de for- 
skellige fingre, taget enkeltvis, således s ved udstrækning af 
lillefingeren, 1 ved udstrækning af langfingeren; den fælles n-d-t- 
stilling angis ved udstrækning af pegefingeren. 

Tungerygartikulationerne angis ved samlet udstrækning af flere 
fingre, f eks. ng-g-k ved hele håndfladen. 

Overgangene i mundartikulationen fra tungespids til tungeryg 
betegnes i håndstillingerne ved tilsvarende overgange. Således 
betegner sidste finger: s; de to sidste fingre; tysk sch og fransk 
J; de tre sidste fingre: det tyske forreste ch, det tyske j, det 
franske gn; alle fire fingre: det bageste ch, det tilsvarende stemte 
danske: g, samt det almindelige ng-g-k. Forskellen mellem disse 
lyde vil dels fremgå af gane- og stemmebåndsstillingen; dels vises 
den ved, at fingrene (hvor en forskel er nødvendig at betegne) 
spredes på de åbne lyde og samles på de lukkede. Man vil på 
den måde få en fuldstændig adskillelse mellem alle lydene. En 
lignende række organstillinger vil kunne fås ved at begynde med 
pegefingeren og efterhånden tilfoje flere og flere nabofingre. Jeg 
benytter her kun pege- og langfingeren (samlede) til betegnelse 
både for det svenske tj, det engelske th, og det tilsvarende 
•danske åbne 6 (uden hensyn til den forskellige artikulation i de 
tre tilfælde). 

Konsonanten r, som i de forskellige sprog snart er tunge- 
spidslyd, snart tungerygslyd, angis ved en drejning af hånden til 
hojre, således at den drejede stilling angir r-stillingen. 

Endelig skal bemærkes, at hvis man på et sprog kun har 
f. eks. stemmeløst s (og ikke det stemte ved siden af) behøver 
stemmeløsheden ikke særlig at vises På lignende måde, hvis en 
bestemt organstilling kun findes i den åbne form (og ikke i den 
tilsvarende lukkede), behøver fingerspredningen (som allerede 
nævnt) ikke at foretas. På denne måde kan man indenfor den 
givne ramme på ethvert sprog vælge, hvad der er det bekvem- 
meste. 

Efter opfordring af Graham-Bell^ telefonens beromte opfinder 
og talemetodens forkæmper i Amerika, hvem jeg traf ved den 
internationale døvstummekongres i Paris 1900, har jeg taget en 
række fotografier af mundhåndstillingerne for cie vigtigste lyde i 
en række forskellige sprog. Af disse fotografier har jeg sammen- 
sat figurtavlerne bag i bogen, nemlig to tavler mundhåndstillinger 
for de vigtigste vokaler, samt en række tavler med håndstillinger 
alene, afpasset efter forskellige sprog. 

De to vokaltavler viser mundhåndstillingerne for de ti vokaler 
a, å-o-u, æ-e-i, 6-ø-y, udtalte som i dansk, samt den engelske 
vokal i ordet but, udtalt som middeldyb bagtunge vokal. Til vej- 
ledning er over figurernes ene skulder anbragt den tilsvarende 
Visible-^eech-ty^Q\ over den anden skulder: den tilsvarende type i 

Passys internationale lydskrift. Betydningen af de sjældnere lyd- 
skrifttyper er anført i parentes tilhojre for figurtavlerne. 

Disse figurer vil vise grundprincippet i mundhåndsystemet ; 
thi medens man ved forste ojekast synes, at alle figurerne ligner 
hinanden, vil man ved nærmere eftersyn se, at der er ikke to, 
som er ens; enten er mundstillingen forskellig, eller håndstillingen 
er forskellig, så hvad der ikke kan ses på munden, kan altid ses 
på hånden og omvendt. 

De andre figurtavler indeholder kun håndstillinger, men til 
gengæld (på en enkelt mindre vigtig nær) alle de håndstillinger, 
som behøves i vedkommende sprog. 

Vi ser for vokalernes vedkommende de samme to tommel- 
fingerstillinger, som vi allerede har set på mundhåndtavlerne, 
nemlig den tilbagetrukne stilling på bagtungevokalerne og den 
fremskudte på fortungevokalerne. Men desuden ser vi (på svensk 
og engelsk) mellem tungestili ingen (f. eks. på det svenske u) be- 
tegnet ved en tilsvarende mellemstilling af tommelfingeren. (Den 
samme stilling vil man fa brug for i det norske u, det russiske 
mellemtunge-i, samt det lyse franske a, hvis man vil adskille det 
fra den rene bagtungevokal). I fransk ser vi endvidere de 
nasalerede vokaler, som er letkendelige på den sænkede hånd- 
stilling. I engelsk vil der kunne blive brug for modsætningen 
mellem de såkaldte snævre og brede vokaler (narrow og wide); 
denne forskel har jeg tænkt mig betegnet ved at sænke under- 
armen på de brede vokaler, for at betegne, at vokalen (ved den 
bredere åbning mellem tunge og gane) får en lignende forandring 
i sin klang, som man ellers får ved simpelthen at sænke tungen 
(eller underkæben med tungen); det brede i lyder således omtrent 
som det almindelige e, det brede e omtrent som æ, o. s. v. (For 
spansk og italiensk skal kun lige nævnes, at tommelfinger- 
bevægelsen godt kunde indskrænkes til en tilbagetrækning på 
vokalen a, idet å-o-u ikke kan forveksles med noget 6-ø-y, da 
disse mangler på de to nævnte sprog). 

For konsonanternes vedkommende må vi for det forste frem- 
hæve, at tommelfingerens bevægelse skal være fuldstændig fri, 
idet tommelfingerstillingen skal rette sig efter nærmeste vokal. 

Dette svarer til, at også i virkeligheden tungestillingen på 
konsonanterne skal rette sig så meget som muligt efter de nær- 
meste vokaler; siger vi f. eks. aba, da skal tungen hele tiden 
holdes i bagtungestillingen; siger vi æbæ, skal tungen uforandret 

holdes i fortungestillingen o. s. v. Dette er absolut en letteise i 
artikulationen, og den samme lettelse far vi i tommelfinger- 
bevægelsen, når vi siger aba med tommelfingeren uafbrudt i den 
tilbagetrukne stilling og æbæ uafbrudt i den fremskudte stilling. 
Denne lettelse i tommelfingerbevægelsen må gennemføres overalt, 
hvor det er muligt, selv hvor forskellen ikke kan gennemføres i 
tungestillingen, f. eks. på s, j og r. 

Når vi på fotografierne af håndstillingerne har vist kon- 
sonanterne i bestemte tommelfingerstillinger, må vi alså erindre, 
at disse i virkeligheden skal være frie og ikke har noget med 
konsonanterne selv at gore. Kun på det danske j har jeg tommel- 
fingeren i fortungestillingen, idet jeg artikulerer det som vokalen 
i. Ligeledes må vi erindre, at det forreste tyske ch kun fore- 
kommer i forbindelse med fortungevokaler, det bageste kun i for- 
bindelse med bagtungevokaler ; det engelske, franske (og italienske) 
g fsom lukket lyd) kun (eller væsentlig kun) foran bagtungevokaler 
o. s. V. 

Grundlaget for konsonanternes håndstillinger ses bedst af de 
ni figurer : b-d-g, m-n-ng, p-t-k, som (på det franske nær, hvor n%, 
mangler) er ens på alle tavlerne og vil være fælles for omtrent 
alle sprog. 

Vi ser her, hvorledes håndens sænkning ved en bojning af 
håndleddet betegner nasalering: m-n-ng. 

Håndens bojning udad betegner den stemmeløse udtale, som 
fremkommer ved stemmeridsens åbning: p-t-k. 

I modsætning dertil betegner håndens normalstilling den 
stemte, nasalfri udtale, som vi har i b-d-g på de fleste sprog. 
Kun på dansk er disse lyde ustemte, men betegnes ved samme 
håndstilling (som modsætning til de stærkt aspirerede p-t-K). 

Pegefingerens udstrækning betegner tungespidslukket: d-n-t. 

Håndfladens udstrækning betegner tungeryglukket : g-ng-k. 

Læbelukket b-m-p ses på munden og er alså ikke vist i 
håndstillingen. 

Af samme grund falder v sammen med b-stillingen og h-f 
sammen med p-stillingen. 

Det vigtigste ved de her omtalte håndbevægelser er, at de 
foregår ganske blødt og uden samtidig drejning. Ved håndens 
sænkning kan man således undertiden se den samtidig blive drejet 
således, at yderfladen vender opad og fingrene slapt nedad; ved 
håndens udadføring kan man undertiden se den samtidig blive 

drejet lidt opad. Ingen af delene bor finde sted, da håndens 
drejning er forbeholdt konsonanten r. Fejlene undgås væsentlig 
af sig selv, når bevægelserne udføres uden overdrivelse, så blødt 
som muligt, og forst og fremmest efter et korrekt forbillede. 

Af de øvrige konsonanter er r, 1, s, j fælles for de fleste 
sprog og vises i mit system ved væsentlig de samme håndstil- 
linger. 

r vises ved en drejning af hånden, uden hensyn til, om 
lyden artikuleres med tungespidsen eller med tungeroden. 

1 vises ved udstrækning af langfingeren. 

s vises ved udstrækning af lillefingeren. På tysk, fransk, 
engelsk findes s både stemt (som fransk z) og ustemt (som tysk 
ss). I dansk og svensk ^nÅ^^ kun det ustemte s; stemmeløsheden 
behøver derfor ikke at vises. 

j vises ved udstrækning af de tre nederste fingre (svarende 
til stemt udtale af det forreste tyske ch). På dansk artikulerer vi 
i reglen j som vokalen i og behøver ingen konsonantbetegnelse. 
På den franske figurtavle er det her omtalte j (det konsonantiske 
i) sat i parentes, da den sædvanlige j-type har en anden udtale. — 

Af særlige danske lyde må vi nævne følgende: 

Stødet dannes ved lukning af stemmeridsen og betegnes ved 
bojning af hånden ind imod brystet (modsat bevægelsen b-p). Det 
er ikke vist på figuren, da det ikke er nogen absolut* nødvendig- 
hed, selv om det er ønskeligt at få med. 

Det åbne d {S) og g {y) ses nederst tilhojre i figurtavlen. De 
vises så nær ved den rigtige d-g-stilling som muligt. (På 6 kan 
fingerspredningen spares, da der ingen forvekslinger kan finde 
sted). — 

Af svenske lyde må vi fremhæve følgende: 

u er på svensk en mellemtungevokal og må vises som sådan 
{både i den lukkede og åbne udtale). 

tj udgor en ejendommelig svensk lyd, frembragt med for- 
tungen, i nogle egne som en hæmmelyd (åben konsonant), i andre 
egne som en lukkelyd efterfulgt af hæmmelyd. Lyden er stemme- 
løs; men da den tilsvarende stemte ikke benyttes, behøver stemme- 
løsheden ikke at vises, så hånden kan holdes i udgangsstillingen. 
Som tegn for tj har jeg tænkt mig det samme tegn, som for det 
danske åbne d (df), da en misforståelse jo ikke kan finde sted. 
En anden betegnelse for tj vilde fås af nabofiguren j ved at samle 

de tre fingre. Jeg henstiller, hvilken af de to betegnelser, der vil 
være den bedste. 

sj har på svensk (efter »Lyttkens och Wulfft) to udtaler: i 
Stockholm nærmest som tysk sch, i Gøtaland omtrent som det 
bageste tyske ch. Betegnelsen er den samme som for disse 
tyske lyde, kun at stemmeløsheden ikke er vist, da lydene altid 
er stemmeløse. 

rd-m-rt er på svensk usammensatte lyde, nemlig modificeret 
(supradentalt) d-n-t. Da lydmodifikationen skyldes sammensmelt- 
ningen af de to lyde r og d-n-t, har jeg sammensat tegnene af de 
tilsvarende håndstillinger. Denne kombination har ved rd ingen 
som helst vanskelighed. Ved m må erindres, at håndens bojning 
nedad på n modificeres ved den samtidige r-drejning således, at 
hånden i virkeligheden blir vendt nedad og indad; (ved »nedadc 
forstås her som altid kun n modsætning til normalstillingen t; i 
virkeligheden er n-stillingen på figurtavlerne snarest vandret). Ved 
rt må på samme måde erindres, at den udadgående bojning på t 
modificeres ved r-drejningen til en udad- og nedad-gående på rt. 
På denne måde blir det de samme armmuskler, som drager hån- 
den nedad på n og skråt nedad på m, udad på t og skråt udad 
på rt. — 

Af tyske lyde må særlig fremhæves: modsætningen mellem 
det stemte s og det stemmeløse ss; endvidere sch, som er 
stemmeløst og vist stemmeløst på figuren, men godt kan vises i 
normalstillingen; og endelig det forreste ch (= stemmeløst j) og 
det bageste ch, hvis stemmeløshed det heller ikke er nødvendig 
at vise. — 

Af franske lyde må særlig fremhæves de nasalerede vokaler; 
endvidere fortungenasalen gn, der (som figuren viser) er den luk- 
kede nasal, der svarer til det konsonantiske i (j); endvidere det 
stemte s (z) og det tilsvarende stemmeløse s ; det stemte j og det 
stemmeløse ch (= tysk sch). — 

For de engelske lyde er på figuren tilfojet Passys inter- 
nationale lydskrifttype samt (hvor pladsen har tilladt det) Bells 
Visible-Speechtype, Betydningen vil fremgå af selve håndstil- 
lingerne. Af særlige lyde skal vi her kun fremhæve det stemte 
og stemmeløse th (vist med pege- og langfingeren ligesom det 
åbne danske d); endvidere »mixed vowels« med den halvtåbne 
tommelfingerstilling, samt »wide vowels« med sænket håndstilling, 
for så vidt man vil anvende den; da modsætningen »narrow- wide c 

er så nær knyttet til modsætningen lang-kort, tror jeg sjældent 
der vil blive brug derfor. — 

Ved brugen af håndstillingerne må skelnes mellem den mar- 
kerede form og den mere si oj fede form. 

Den markerede form er den letteste og går ganske simpelt 
ud på at foje håndstilling til håndstilling, efterhånden som ordet 
udtales. Er to på hinanden følgende håndstillinger delvis fælles, 
beholdes det fælles element, f. eks. 1-stillingen i Ig, den sænkede 
håndstilling i mn, o. s. v. ^ 

Denne brugsform af håndsystemet er særlig at anbefale, hvor 
man kun vil tænke sig det brugt som et artikulatorisk hjælpe- 
middel. I denne form anser jeg håndsystemet for lettere både at 
lære og bruge end et hvilket som helst eksisterende håndalfabet, 
da det indeholder færre og lettere fingerstillinger. 

Den mere slojf ede form er endnu lettere i brugen, men svæ- 
rere at lære end den foregående. Slojfningerne går her videre; 
men idet det nærmest er overflødige bevægelser, som bortkastes, 
blir formen i det væsentlige lige så sikkert aflæselig som den 
markerede form. Er der i det enkelte tilfælde tvivl om aflæs- 
ningssikkerheden, vil man altid kunne markere vedkommende ord. 

Princippet for slojfningerne er kun en udvidelse af de i den 
markerede form stedfindende naturlige sammentrækninger af de 
på hinanden følgende fælles organstillinger. Hvor vidt man vil 
gå hermed, er naturligvis en skonssag, og nogen absolut grænse 
er ikke nødvendig at sætte. Mundhånd system et er jo ikke andet 
end skrift i luften, og ligesom een håndskrift kan være lang- 
sommere og tydeligere, en anden hurtigere og mere flydende, 
således kan o^c^så mundhåndsystemet bruges på en lidt forskellig 
måde, uden at dets karakter af korrespondent meddelelsesmiddel 
derved forandres. 

Den regel, som jeg gennem praksis har fundet det hensigts- 
mæssigt at bruge, lyder (med den fornødne elasticitet i bestem- 
melserne) således: 

Når to lyde 'med fælles eller delvis fælles håndstilling støder 
umiddelbari sammen, eller adskilles af en eller to korte lyde eller 
en enkelt lang, (undtagelsesvis endnu een m.ere), holdes den fælles 
håndstilling så vidt gdrligt, fra den ene lyd til dejt a^iden gennem 
de mellemliggende lyde. 

Denne regel bor — hvor man tilsigter en flydende brug af 

14* 



— 212 — 

mundhåndsystemet — så vidt mulig tilstræbes fra den forste be- 
gyndelse. 

Som eksempel på de vigtigste sløjfninger skal anføres føl- 
gende begynderøvelser: 

(i) Fuldstændig uforandret håndstilling: baba, mama, papa, 
dada, nana, tata, gaga, nganga, kaka, lala, vava, fafa, sasa, 
o. s. V. 

Den forste af disse øvelser, baba . ., er ens i markeret og 
slojfet torm, men medtas her for fuldstændighedens skyld. Hån- 
den holdes rolig i udgangsstillingen med tommelfingeren i vokal- 
stillingen, idet lydene iøvrigt ses fuldstændigt på munden. 

Ved den næste øvelse, mama . ., består forskellen mellem de 
to udøvelser deri, at vi i den markerede form sænker hånden 
på nasalerne og atter løfter den på vokalerne. I den slojfede 
form skal vi derimod uafbrudt holde hånden sænket i m-stillingen, 
idet lydenes skiften med lethed ses på munden. Da vi ikke har 
nasalerede vokaler på dansk og svensk (undtagen dialektisk, og 
hvad der kommer af sig selv under den hurtige udtale), kan der 
ingen misforståelser fremkomme. 

I den næste øvelse, papa . ., holdes på samme måde — i 
den slojfede form — hånden uafbrudt i p-stilling, mens lydenes 
vekslen ses på munden. Da vi ikke i de nordiske sprog har 
stemmeløse vokaler, kan ingen misforståelse finde sted. 

I øvelsen dada . . holdes på samme måde pegefingeren uaf- 
brudt i d-stillingen. Lydenes vekslen ses — ved de dybere 
vokaler — med lethed på munden. For de hoje vokaler (f. eks. 
u) kan derimod også denne iagttagelse være umulig. Øvelsen må 
da markeres, idet pegefingeren boj es let på vokalen og atter ud- 
strækkes pa konsonanten. (I flydende tale tænkes også disse 
markeringer slojfet, hvor de ikke ligefrem behøves). 

Øvelsen nana . . udføres på samme måde med pegefingeren 
uafbrudt i n-stillingen. I tilfælde af utydelighed (på de hoje 
vokaler) markeres vokalen ved let bojning af pegefingeren. En 
samtidig løftning af hånden er derimod overflødig. 

Af disse eksempler vil ses, at hovedprincippet for sløjf- 
ningerne er at undgå overflødige bevægelser. I stedet for også 
med hånden at vise den hurtige vekslen af konsonant og vokal 
sættes — hvor denne vekslen er tilstrækkelig tydelig på munden 
— hånden i konsonantstillingen og tommelfingeren i vokalstil- 

Ungen og holdes rolig under hele øvelsen. På denne måde vises 
der ikke mere med hånden, end hvad der lige er nødvendigt. 

(2) Delvis uforandret håndstilling: bama, bapa, dana, data, 
ganga, gaka; abmba, adnda, ag-ng-ga; adsda, ansda, amsma, 
amlma; adrda, ardra, o. s. v. 

Jeg Skal i korthed beskrive et par af disse øvelser: 

danadana . . udføres med tommelfingeren i vokalstillingen og 
uafbrudt udstrakt pegefinger, som (ved bojning af håndleddet) 
bevæges op og ned mellem d- og n-stillingen. Vokalens plads 
mellem de to lyde ses tydeligt på munden. Sprogligt eksempel: 
natten (udtalt: naddn). 

adsda. Pegefingeren holdes udstrakt fra det ene d til det 
andet. Midt under denne lange d-stilling vises s ved en kortvarig 
udstrækning af lillefingeren. Sprogligt eksempel: et stort (t udtalt 
som d). 

ansda udføres ligesom foregående øvelse, kun at lillefingerens 
udstrækning finder sted, mens pegefingeren bevæges fra n til d. 
Sprogligt eksempel: onsdag, en stor. 

amsma; s udføres i nasalstillingen. Da vi ingen nasaleret s 
har, er ingen misforståelse mulig. Sprogligt eksempel: omsmelte. 

adrda. Under den udstrakte pegefingerstilling (d-d) viser r 
ved en kortvarig drejning af hånden, uden at pegefingeren tilbage- 
trækkes; r-stillingen mellem to d-lyde blir alså den samme som 
rd-stillingen på den svenske figurtavle. På denne måde spares 
den ene fingerbevægelse, uden at der tabes det mindste i tydelig- 
hed. Sprogligt eksempel: Atterdag. 

ardra. Under den drejede håndstilling (r-r) vises d ved en 
kortvarig udstrækning af pegefingren uden tilbagedrejning af hån- 
den; d-stillingen mellem de to r-lyde blir alså atter her at betegne 
ved den fælles rd-stilling. Den ene r-bevægelse spares, uden spor 
af tab i tydelighed. Sprogligt eksempel : fordragelig. 

Disse eksempler turde være nok til at vise, at der kan opnås 
lettelser i udførelsen, som er så meget mere følelige, som de til- 
byder sig på de steder, hvor man ellers vilde få flere hurtigt 
vekslende bevægelser af det samme organ (hånd eller finger). 

Disse lettelser kommer naturligvis kun med øvelsen; men 
nogen positiv vanskelighed ved at lære dem indtræder kun, når 
man i forvejen har tilvænnet sig en for markeret brug. Det må 
derfor anbefales allerede fra den forste begyndelse at lægge vægt 

på den flydende anvendelse med undgåelse af alle overflødige 
bevægelser. 

På denne måde vil mundhåndsystemet kunne blive det fri og 
lette meddelelsesmiddel, som det er bestemt til at være. Og selv 
om slojfningerne lejlighedsvis kan gi anledning til nogen utydelig- 
hed, så er man altid herre over det ved at markere udtalen så 
meget, som det behøves. Efter hele jnundhåndsystemets bygning 
kan man sige, at man faktisk på mund og hånd tilsammen kan 
se forskel på alle lydene: 

Mundhåndsystemet er et korrespondent og derfor principielt 
et sikkert meddelelsesmiddel. (84). 

Dette er værd at huske på, når der kommer fejl i mund- 
håndaflæsningen, som det navnlig i begyndelsen, men også ved- 
varende, kan ske; thi »det sikre meddelelsesmiddel garanterer 
ikke mod enhver fejl og misforståelse; det garanterer kun, at 
disse ikke skyldes selve meddelelsesmidlet«, (sætn. 24). 

Når derfor en sætning blir galt aflæst fra mund og hånd til- 
sammen, så sker det trods det sikre meddelelsesmiddel; ligesom 
når en sætning blir rigtig aflæst fra munden alene, da sker det 
trods det usikre meddelelsesmiddel. 

Sammenligner vi nu mundhåndsystemet som et frit korrespon- 
dent meddelelsesmiddel med det gamle håndalfabet, da må man 
fra et talemetodisk synspunkt utvivlsomt fastslå som en stor fordel, 
at mundhåndsystemet efter sin bestemmelse tvinger den talende 
til at bruge sin mund og den aflæsende til at se på munden. 

Under mundhåndsystemet får den talende nojagtig den samme 
øvelse i mundtlig tale, som i den rene talemetode, og den af- 
læsende får såmegen øvelse i læbe aflæsning, som det er muligt at 
forene med begrebet korrespondent meddelelsesmiddel. 

Den samme fordel byder mundhåndsystemet overfor det 
fonetiske håndalfabet, som heller ingen lejlighed gir til tale og 
aflæsning. 

Mundhåndsystemet er et mere talemetodisk hjælpemiddel 
end de hidtil eksisterende håndalfabeter. (85). 

Men også i den praktiske udførelse tror jeg, håndsystemet 
kan konkurrere med de eksisterende håndalfabeter, eftersom hånd- 
systemet indeholder ikke blot færre men ogsaa simplere og lettere 
stillinger og bevægelser end de andre, og denne sammenligning 
gælder både det sædvanlige håndalfabet (med dets 25 — 30 stil- 
linger) og Lyons fonetiske håndalfabet (med dets over 45 forskellige 

stillinger). Navnlig bar jeg brøtræbt mig for, at fingrene altid er 
fri og parat til at bevæge sig, mens i de andre systemer i flere 
tilSaedde den ene finger (navnlig tommelen) blir stukket ind imellem 
de andre og således hindres i sin fri bevægelse. Endvidere har 
jeg bestræbt mig for at ha så få bevægelser som muligt, helst 
kun en enkelt bevægelse af et enkelt organ, således at det ene 
organ kan påbegynde sin bevægelse, inden det andet er færdigt 
med sin. Jeg tror derfor at kunne sige, at håndsystemet inde- 
holder færre og simplere bevægelser end noget andet eksisterende 
håndalfabet, ligesom det faktisk er i stand til at følge talen med 
nogenlunde vanlig hurtighed. 

Sammenligner vi nu håndsystemet med de døves egne hjælpe- 
tegn, da vil håndsystemet selvfølgelig ikke ha den umiddelbare 
forstaaelighed som de naturlige tegn. Men disse har alligevel 
ikke så stort et fortrin, som man måske vil tro, thi det naturlige 
tegnsprog er et meget begrænset sprog. Derfor ser vi også ud- 
viklingen gå fra det naturlige tegn til det rent konventionelle; men 
det konventionelle tegn har intet principielt fortrin fremfor et 
hvilket som helst andet lavet tegn, f eks. mine håndtegn. De 
døves tegn kan mulig i enkelte tilfælde være mere korte end 
mine ; men disse har til gengæld den fordel at være afpasset efter 
normalsprogets behov, hvis tilegnelse er af den storste betydning 
for den døve både til samkvem med andre og til egen videre ud- 
vikling. Vi må derfor sige: 

H&ndsystemet må, som et normalsprogligt supplement, fore- 
trækkes for de døves egne hjælpetegn. (86). 

Men endnu et supplement må vi se på, nemlig døvstumme- 
lærernes egne tegn. 

Også her turde vi komme til det samme resultat; thi nogen 
principiel torskel kan det ikke gore, om man ruller læberne indad 
på p, eller jeg på samme lyd bojer hånden udad; om man (som 
man kan se på sine steder) trækker overlæben nedad på n, eller 
jeg på samme lyd bojer pegefingeren nedad, osv. Tværtimod må 
jeg sige, at ansigtstegnene gor den positive skade, at de ikke blot 
supplerer, men tillige forvrænger aflæsningsbilledet, mens hånd- 
tegnene kun virker supplerende. 

Langt bedre end ansigtstegnene er derfor de håndtegn, 
som man lejlighedsvis kan se døvstummelærerne anvende, navn- 
lig til artikulatorisk brug, som vi allerede har omtalt; men 

da er de tegn, jeg har lavet, jo heller ikke andet, end hvad der 
delvis findes i forvejen og må være så meget mere berettigede, 
som de er sat i bestemt system. Derfor må vi også kunne sige; 

Håndsystemet må foretrækkes for døvstummelæremes hid- 
tidige tegn, fordi det på systematisk måde og uden at forvrænge 
aflæsningsbilledet gir talen n&jagtig det supplement, som be- 
høves for at få et sikkert meddelelsesmiddel. (87). 

Sporger man nu, hvad betydning mundhåndsystemet vil kunne 
få, da følger det af sig selv, at et frit korrespondent meddelelses- 
middel, der direkte er afpasset efter talemetodens behov, vil kunne 
fa betydning på alle områder i vor gerning. 

Sin grundlæggende betydning vil mundhåndsystemet kunne 
få i artikulationen, idet læreren benytter håndstillingerne som et 
synligt hjælpemiddel for den på følingen baserede undervisning i 
de indre, overvejende usynlige organstillinger. Taget på denne 
måde vil jeg endogså anta, at eleverne vil lære ogsaa selv at ud- 
øve systemet, alene gennem lærernes brug deraf, på samme måde 
som de faktisk efterligner alt andet, som de ser, f. eks. også de 
håndtegn, som lærerne hidtil på sine steder er vant til at bruge. 

Systemets indøvning med eleverne vil på denne måde kun 
ta et minimum af tid. 

Endvidere vil håndsystemet kunne benyttes til de artikula- 
toriske rettelser, som også senere hen kan blive nødvendige. Da 
vi ikke her ved skolen har den grundlæggende undervisning, er 
det kun denne anvendelse, vi har kunnet prøve; og håndsystemet 
har da også vist sig som en betydelig lettelse for os på dette 
punkt. — 

Systemets artikulatoriske sikkerhed vil blandt andet kunne 
fremgå af et forsøg, jeg gjorde under et besøg (i efteraaret 91) af 
den bekendte franske sprogforsker P. Passy i forening med en 
landsmand af mig, hr. konsul Cloos, (omtalt i »Et nyt Hjælpe- 
middel i Døvstummeundervisningen«). 

Vi var inde i 2den klasse (3die skoleår). Jeg bad hr. Passy 
skrive en fransk sætning til mig på et stykke papir, for at jeg 
kunde ta den igennem i kor med klassens døve born. Visende 
med hånd og mund (men uden stemme) sætningens artikulation 
— på fransk, men med danske lyde — fik jeg uden betænkning, 
med et par indøvninger, sætningen frem i kor, så tydeligt at 
hr. Gloos (uden at kende sætningen i forvejen) kunde forstå, 
hvad der blev sagt: 

»Je suis tres content de vous voir travailler«. 

En ungarsk kollega har i en artikkel i »Organ« (1902, s. 362) 
udtalt sin misfornojelse både med disse forsøg og med min hele 
virksomhed. Han konstaterer forst, at hr. F. ingen lykke har 
haft med sine projekter, som f. eks. det F.ske »skrivesystem«. 
»Herm F.s Mut ist aber durch dieses Missgeschick nicht abge- 
kiihlt worden. Sein regsamer Geist ruht nicht, bis er etwas 
Grosses, noch nie Dagewesenes schafft! Und abermals ist es eine 
»Erfindung«, mit der er vor die Rampen tritt und uns Taubstummen- 
lehrern unsere Arbeit leicht und siiss machen will«. 

Derefter følger en med samme saglighed fremsat kritik, som 
afsluttes med følgende bemærkning: 

»Når man ikke vil gi sig tilfreds med at vise de besøgende 
det, som er skolens egentlige opgave, nemlig elevernes sprog og 
udtale, men vil fremføre et kunststykke, da forstår jeg fuldstændig 
hr. F.s projekt. Thi hvad andet kan jeg kalde det end et kunst- 
stykke, når man fremsiger en fransk sætning for dansktalende 
born og lar dem eftersige den. Det vækker naturligt lægfolks 
beundring som et underværk. Vil man derimod, uden at strø 
folk sand i ojnene, stille og samvittighedsfuldt udføre sit arbejde 
indenfor anstaltens fire vægge y falder man ikke paa sådanne 
produktioner. Jeg er fast overbevist om, at hvis Vatter, vor sags 
alvorlige forkæmper, skulde blive anmodet om at diktere sine 
tysktalende elever en fremmedsproglig sætning, vilde han tilbage- 
vise det med forfærdelse. Dog vilde han ikke dertil behøve 
noget særligt hjælpemiddel. — Hr. F. slutter forste del af sin af- 
handling med en fransk sætning. Jeg tillader mig at rette den 
samme til ham med den lille ændring: Je suis tres mécontent de 
vous voif ainst travailler.« 

Jeg skal la denne udtalelse stå ved sit værd; dog skal jeg 
ikke undlade at fremhæve, at mit forsøg er anstillet overfor en fag- 
mand på fonetikkens område, ligesom jeg også har gentaget det 
på det tredje her afholdte danske døvstummelærermøde (1902) 
ligeledes udelukkende for fagmænd, denne gang på døvstum me- 
væsenets område, med tyske og franske sætninger, valgt af de 
tilstedeværende, — og med samme resultat. 

Jeg nærer så megen agtelse for Vatter, at jeg ikke tror, han 
vilde ha noget principielt imod et rent videnskabeligt forsøg af 
denne art; og skulde forsøget lykkes for ham (som forfatteren i 
»Organ« forudsætter), skal jeg være den forste til at erklære det 

for bevist, at talen fra hr. overlærer Vatters mund må betragtes 
som et fuldstændig sikkert meddelelsesmiddel. 

Men akkurat på samme måde vil også mine forsøg kunne 
vise, at mundhåndsystemet er et sikkert meddelelsesmiddel, thi netop 
på det fremmede sprog er al slutning fra elevernes side udelukket. 

Forsøgene vil derfor på slående måde kunne vi«, hvilket 
artikulatorisk herredomme man gennem tmmdhåndsystemet vil kunne 
fa over eleverne, og j^ betænker nag derfor ikke på at udtale, at 

Mimdhftaifliiyatemet vil kunne få den aller største artikula- 
toriske betydning for vor gerning. (88). 

Men også sprogligt-sagligt må vi kunne vente os fordele 
deraf, og skont systemet kun har været brugt nogle år, mærker 
vi mere og mere, hvilken gavn det kan gore både på spasereture, 
hvor vi jo ikke kan ta tavlen med, og i klassen, hvor mundhånd- 
systemet faktisk viser sig meget nemmere end opskrivningen og 
således får sin betydning overalt, hvor man vil rette elevernes 
fejl eller meddele noget med fuld sikkerhed, uden at det meddelte 
er bestemt til grundigere indøvelse eller afskrivning fra tavlen. 

Ganske særlig træder mundhåndsystemets betydning frem i 
de undervisningsled , som egentlig kun er bleven muliggjorte 
gennem det. 

I samtlige klasser har vi således indført store billedbøger af 
lignende art som korlæsebøgerne, men uden tekst, bestemt til 
mundtlig gennemgang fra lærerens side med eventuel samtale om 
emnet. Til denne forklarende gennemgang har vi i mundhånd- 
systemet et let og sikkert meddelelsesmiddel, hvorigennem man 
både til glæde og udbytte vil kunne ta disse emner op, selv om 
man kun har fem minutter tilovers af en time. 

Endvidere kan jeg nævne den udvikling, vi har givet dag- 
bogfaget. 

Dagbogen føres i småklasserne og mellemklasserne af læreren, 
idet læreren skriver det stykke op, som han vil fremlægge for 
eleverne, forklarer det samtidig, korlæser det de fornødne antal 
gange og lar det indskrive (under samtidig enkeltlæsning af 
eleverne), således som vi tidligere har vist. Vi kalder faget 
> dagbog«, men det er kun i de nederste klasser, at vi indfører 
daglige stykker; i mellemklasserne indføres kun dagbogstykker 
2 å 3 gange om ugen. 

I de tre øverste klasser afløses denne lærerdagbog af en elev- 
dagbog, som eleverne selv fører hjemme, uden forpligtelse til dag- 
lig indføring. Disse »hjemmedagbøger« blir så rettet et par gange 

om ugen, blir renskrevet i en skrivetime og derpå ligeledes i et 
par ugentlige timer (eller halvtimer) læst op af hornene for hin- 
anden. Hertil benyttes ligeledes mundhåndsystemet, idet hver 
elev forst læser sit stykke op med hånden til hjælp og derpå med 
munden alene, hvorefter der samtales om emnet. På denne måde 
far samtlige elever en let og klar forståelse af hinandens oplevelser, 
og faget er til stor glæde og af megen betydning ved de mange 
emner, som man derved kommer ind på. 

Endelig skal jeg nævne den oplæsning af literatur, som vi 
på grundlag af det sikre meddelelsesmiddel har kunnet indføre i 
de øvre klasser. 

Jeg har på denne måde (i to halve ugentfige timer) foruden 
meget andet læst ikke så få af Andersens eventyr, simplificeret lidt 
på de nødvendige steder; og for tiden er vi ved at læse »Bornene 
i nyskoven«. Vi repeterer altid det foregående med munden alene 
og læser derefter det nye op med ledsagende håndbevægelser. 
Bomene far alså alt aflæst to gange, den ene gang som ren læbe- 
aflæsning. Det har været morsomt at se ikke blot den interesse, 
hvormed de alle følger oplæsningen, men også den forøgede lyst 
til egen læsning, som påviseligt har været en følge deraf. 

Denne anvendelse af mundhåndsystemet, som jeg regner for 
en af de smukkeste anvendelser, vi har kunnet gore deraf, fordi 
det døve barn på denne måde kan blive stillet ligesom barnet i 
et godt hjem, har naturligt nok fået sin specielle kritik af for- 
nævnte ungarske kollega. Efter at ha udtalt (selvfølgelig uden 
bevis), at han ikke anser oplæsning for heldig i skolen, selv for 
normale born, tilfojer han: 

»Hvormeget mindre må da ikke oplæsningen passe i døv- 
stummeskolen, hvor man ofte må gore holdt ved hvert andet ord 
for at forklare det for hornene. Ved disse mange afbrydelser 
glemmer barnet sammenhængen og véd sikkert ikke ved enden af 
den tredje sætning, hvad der står i den forste.« 

Forfatteren har næppe selv været klar over, i hvilken grad 
hans udtalelse kritiserer selve den bestående døvstummeundervis- 
ning og viser dennes uendelig lave standpunkt, hvor man i stedet 
for en saglig fremstilling af begivenhederne gir en så »samvittig- 
hedsfuld« forklaring af de enkelte gloser, at hornene tilsidst ikke 
ved, hvad de taler om. 

Denne sorgelige tilstand vil døvstummeskolen ikke komme ud 
over, for den lærer at gi sine forklaringer som sagforklaringer og ikke 
som ordforklaringer og lægger det sproglige arbejde over på naturen. 

Til dette formål vil ethvert frit, normalsprogligt korrespondent 
meddelelsesmiddel kunne hjælpe os. 

Hele døvstummeundervisningens vanskelighed ligger fra først 
til sidst i de usynlige organstillinger, og jeg betænker mig derfor 
ikke på at sige: 

Mundhåndsystemet vil kunne blive af den st5rste sproglig- 
saglige betydning for døvstummeundervisningen. (89.) 

Jeg vender mig nu til aflæsningen for også der at vise den 
betydning, mundhåndsystemet vil kunne få. 

Vi har allerede omtalt, at vi uden skade for aflæsningen har 
kunnet grundlægge vor undervisning på skriften, idet det ikke er 
aflæsningens brug, vi har afskaffet, men kun dens misbrug som 
grundlag for meddelelsen af de nye emner. 

Hvis vi nu tænker os en del af de hidtil skriftligt givne emner 
fremtidig givet i mundhåndsystemet (nemlig alt, hvad der ikke af 
artikulatoriske og andre grunde skal opskrives til grundigere be- 
handling), så vil dette for de dertil oplærte elever kunne ske uden 
skade for forståelsen, da mundhåndsystemet er et korrespondent 
meddelelsesmiddel. Endvidere vil man kunne nå mere stof igennem 
på den måde, da mundhåndsystemet omtrent er fem gange så 
hurtigt som skriften. Men også aflæsningen vil direkte vinde, idet 
mundhåndsystemet som et mundtligt system indeholder betydelige 
aflæsningsmomenter, som skriften slet ikke indeholder. 

Mundhåndsystemet turde derfor også på andre instituter kunne 
gore en lignende nytte som hos os. 

Jeg tænker selvfølgelig ikke så meget på de institutter, som 
allerede har omdannet aflæsningen til et nogenlunde sikkert med- 
delelsesmiddel; thi de har jo netop i lærernes ansigtsmimik, 
hvad jeg har søgt at lægge ud i hånden; kun må de ikke 
indbilde sig, at det er en ren usuppleret aflæsning, de øver. Jeg 
tænker mere på de institutter, som virkeligt benytter en ren aflæs- 
ningsmetode, og som ikke blot i teori, men også i praksis går 
frem efter den rene metodes princip. 

Jeg vil derfor (som jeg har gjort i »Nordisk tidsskrift for dof- 
stumskolan 1903, s. 12 og følgende) tillade mig en sammenligning 
mellem mundtlig undervisning efter ren taLemetode og mundtlig 
undervisning med mundhåndsystemet til hjælp for at vise, at aflæs- 
ningen aldeles ikke blir forsomt, fordi mundhåndsystemet på de 
nødvendige steder tas med til hjælp. 

Efter den rene talemetode lyder kravet i undervisningen kort 
og fyndigt: 

I. Brug aflæsningen til alt og gentag sætningerne, til de er 
forståede ! 

Den anvisning, som jeg vil opstille for den kombination af 
aflæsning og mundhåndsystem, som jeg tænker mig heldigst, lyder 
i tilsvarende korthed således: 

II. Brug aflæsningen til alt, hvad der er så kendt og let, at 
det straks vil kunne aflæses; brug mundhåndsystemet til alt, hvad 
der (i ojeblikket) er så nyt og svært, at det ikke straks vilde 
kunne aflæses! 

Disse to anvisninger vil jeg sammenligne og tænke mig bægge 
udført af en ideelt fuldkommen lærer, som kender sine elever og 
emnerne så noje, at han ved iforvejen: dette emne er så let, at 
de alle straks forstår mig; dette emne er så svært, at Peter og 
Hans ikke vil ha forstået mig, for jeg har spurgt dem og gentaget 
sætningen indtil forståelse; dette emne er atter så svært, at de alle 
må prøves indtil opnået forståelse. 

En sådan ideel lærer eksisterer selvfølgelig ikke; men jeg 
mener, at det ikke vil være sværere at nærme sig idealet II end 
at nærme sig idealet I, så en sammenligning må være berettiget. 

Jeg vil endvidere se bort fra de gentagelser, som kan være 
nødvendige af artikulatoriske eller forståelsesmæssige grunde, eller 
på grund af uopmærksomhed fra bornenes side, idet jeg forudsætter, 
at det er ens, hvilken af de to fremgangsmåder vi end benytter. 

Endvidere vil jeg gå ud fra, at mundhåndsystemet (med til- 
strækkelig øvelse) ikke vil være langsommere i brugen end den 
tale, man gennemsnitlig byder de døve på de rene aflæsnings- 
institutter, (hvorimod jeg nok mener, at man på basis af de sikre 
meddelelsesmidler fremtidig vil og bor kunne lære de døve en 
mere flydende aflæsning, end man hidtil plejer at byde dem). 

Vi må da kunne sammenligne de to fremgangsmåder og sige, at 
den, der teoretisk gir det bedste resultat, også bor tilstræbes i praksis. 

Jeg tænker, mig en række emner af forskellig sværhed og 
undersøger, hvad der kan nås i en bestemt tid, f eks. den tid, 
som er nødvendig til langsomt og tydeligt at udtale 12 sætninger. 

(i). Emnet tænkes så let, at sætningerne straks aflæses rig- 
tigt. Anvisning I og II falder sammen og gir alså det samme 
antal: 12 aflæste sætninger. 

(2). Emnet så pass sværere, at hver sætning må siges to 
gange for at blive aflæst Efter anvisning I nås 6 mundaflæste 
sætninger i den opgivne tid, da jo hver sætning skal siges to 
gange. Efter anvisning II kan de samme 6 sætninger nås med 

een gang, alså i den halve tid, når hånden tas til hjælp. Resten 
af tiden er sparet og kan samles op til andre formål. Da det 
gælder at vise, at aflæsningen kan hævdes også på denne måde, 
tænkes den opsparede tid anvendt til ren aflæsning af et andet 
lettere emne, f. eks. et emne, som tidligere var så svært, at det 
måtte behandles med hånden til hjælp, men nu er modent til op- 
fattelse gennem aflæsning. I deri opsparede tid fås alså på denne 
måde ekstra: 6 aflæste sætninger. 

(3). Emnet så meget sværere, at hver sætning kræver tre 
fremsigelser for at blive aflæst Eftier anvisning I fas 4 aflæste 
sætninger, hver sagt tre gange. Efter anvisning II fås de samme 
4 sætninger med een gang, idet hånden tas til hjælp, samt tid til 
aflæsning af 8 andre sætninger. 

(4). Emnet så meget sværere, at det kræver fire fremsigninger. 
Efter anvisning I fås 3 aflæste sætninger. Efter II fås de samme 
3 sætninger straks med hånden til hjælp, samt tid til aflæsning af 
9 andre sætninger. 

Jeg tænker mig disse fire tidsrum samlet, og stiller resultatet 
skematisk op: 



. 


I 
Ren talernet. 


II 

M-h- systemet og aflæsning 


Antal sætn. 


Antal sætninger 


aflæst : 


med ra-h- 
systemet 

= 3 

Summa: 


25 


13 + 35 



*) Antal sætninger, som i de foreliggende tilfælde vil kunne vindes ved indfø- 
ringen af den sikrere fremgangsmåde. 

Vi har her sammenlagt et tidsrum af hver art. Men forholdet 
blir det samme, hvis der i løbet af en bestemt tid, f. eks. en 
undervisningstime, indtræffer forskellige antal tidsrum af de for- 
skellige arter, kun at tallene i skemaet da blir at multiplicere med 
disse antal. 

Man kan ikke her indvende, at teori er et og praksis et andet; 
thi sammenstillingen er sket på ensartet måde og er derfor beret- 
tiget. De enkelte tal har selvfølgelig ingen absolut værdi; men 
de viser afgorende: at man med mundhåndsystemet til hjælp har 
muligheden for at nå både et storre stof og mere resultatgivende 
aflæsning end uden dette hjælpemiddel. Om denne mulighed skal 
blive til virkelighed, beror på tidøvere7i. 

Vi kan derfor for det forste sige: 

Mundhåndsystemet vil kunne gavne aflaeani&gen ved den 
forøgede tid, man gennem det sikrere meddelelsesmiddel får til 
sin rådighed. (90.) 

Men også mere direkte vil mundhåndsystemet kunne gavne 
aflæsningen, idet vi gennem det vil kunne befordre alle de grund- 
læggende betingelser for den gode aflæsning: 

(i). Sprogkendskabet er en vigtig betingelse for aflæsning og 
vil direkte kunne fremmes gennem mundhåndsystemet. 

(2). Sagkendskabet er til stor gavn for aflæsningen og vil 
direkte kunne fremmes gennem mundhåndsystemet. 

(3). Kendskabet til de synlige forskelle i organstillingerne er 
en grundlæggende betingelse for aflæsningen og fremmes direkte 
gennem mundhåndsystemet, idet eleverne også i dette ser på 
munden. 

(4). Kendskabet til de usy?ilige forskelle i organstillingerne 
er en grundbetingelse for at kunne slutte rigtigt. Dette kendskab 
erhverves i aflæsningen væsentlig gennem aflæsningsfejlene, idet 
eleverne gennem rettelsen af disse erfarer, at de kan ta fejl af 
m-b-p (og kun disse) eller af v-f (og kun disse) osv. I mundhånd- 
systemet erhverves dette kendskab, uden at aflæsningsfejlene er 
nødvendige dertil, (og derfor efter et langt bedre princip), idet 
eleverne netop gennem mundhåndsystemet dagligt mindes om, at 
f. eks. den lukkede mundstilling kun gælder lydene m-b-p, og at 
forskellen mellem disse ligger i hånden, så når hånden ikke er der, 
må de slutte sig til, hvilken af disse tre lyde der menes. Vi kan 
derfor sige: 

Mundhåndsystemet fremmer direkte samtlige de grundlæg- 



— 224 — 

gende betingelser for aflæsningen og blir således det bedste 
gennemgangsled og grundlag for denne. (91). 

Men endnu en betydning vil mundhåndsystemet kunne få for 
aflæsningen. 

Den aflæsning, som har været budt de døvstumme, har hidtil 
næsten overalt været mere eller mindre suppleret aflæsning. Dette 
forhold vil der under mundhåndsystemet blive en forøget mulighed 
for at komme bort fra. 

Når mundhåndsystemet benyttes på alle de steder, hvor en 
suppleret aflæsning er nødvendig, vil man, hvor dette er unødven- 
digt, så meget desto bedre kunne byde eleverne en fuldstændig 
naturlig, flydende, usuppleret aflæsning. 

På dette punkt ligger der en vis garanti for, at aflæsningen 
også fortvarende vil blive øvet ved siden af mundhåndsystemet; 
thi selv om dette læres nok så flydende, vil den fuldstændig 
naturlige brug af talen selvfølgelig altid være læreren det letteste, 
så han vil føle det som en hæmsko at ta hånden til hjælp. Selv 
med en udstrakt brug af mundhåndsystemet vil der utvivlsomt 
blive masser af ting, som man fuldstændig af sig selv vil sige og 
kunne sige uden hånden til hjælp. Dertil kommer alt, hvad hor- 
nene møder af aflæsning udenfor skolen, i plejehjemmene, i bu- 
tikker, i hjemmene. 

Jo mere mundhåndsystemet blir brugt nedenfra, desto bedre 
aflæsningsbetingelser vil de få, og desto mindre direkte øvelse i 
aflæsning vil de behøve. De vil sikkert ganske åf sig selv få den 
aflæsningsøvelse, som vil være nødvendig til at opnå den aflæs- 
ningsevne, som det i det hele vil være muligt at gi dem efter 
deres evner og udvikling. 

Der er ingen som helst grund til at frygte for, at aflæs- 
ningen skulde lide under brugen af mundhåndsystemet. (92). 

Endnu et sporsmål må vi se at klare, nemlig: hvad skal vi 
forst begynde med, mundhåndsystem eller skrift? 

Vi må vel sige, at skriften er mere afpasset efter skolens be- 
hov, mundhåndsystemet mere efter livets. Nu må man vel sige, 
at livet går forud for skolen, derfor må også mundhåndsystemet 
være det forste, og der vilde intet være ivejen for (som min ven, 
rektor Nordin i Wenersborg, har udtalt for mig) at anvende mund- 
håndsystemet i bornehaver for døvstumme born. 

Hvad enten man nu begynder i bornehaven eller i skolens 
nederste klasse, vil jeg kunne tænke mig, at man begyndte derpå 

fuldstændig uafhængig af artikulationen (d, v. s. den indre organ- 
artikulation). Hvis man kan opnå, at både læreren og de ældre 
■elever bruger mundhåndsystemet i tilslutning til de foreliggende 
situationer, vil man kunne tænke sig, at de små, i hvert fald til 
en vis grad, ved direkte efteraben vil kunne tilegne sig den ydre 
(synlige) del af systemet, d. v. s. hånd- og læbebevægelserne til- 
sammen, fuldstændig på samme måde som de døvstumme born på 
skriftinstitutterne faktisk lærer håndalfabetet af hinanden. I alle 
tilfælde vil man forholdsvis let kunne lære eleverne denne, den 
synlige del af systemet, som i virkeligheden er det eneste, de døv- 
stumme behøver til indbyrdes brug. På grundlag deraf kunde 
man da påbegynde den sproglig-saglige undervisning uafhængig af 
den egentlige artikulation (i tilslutning til Bells og G'åpferts ideer). 
Den indre organartikulation vil da kunne udvikles jævnt og roligt 
som et indre supplement til de allerede lærte ydre håndbevægelser. 

Fremgangsmåden vil utvivlsomt synes de fleste kolleger lidt 
uvant; jeg skal derfor kun henstille til overvejelse, hvad der er 
lettest for de døve at begynde med, de indre eller de ydre organ- 
bevægelser, og så iøvrigt la denne uprøvede «ag henstå som et 
punkt tir nærmere overvejelse. — 

Til slutning skal jeg endnu kun tillade mig at fremkomme 
med en af det samlede herværende lærerkollegium foretagen revi- 
sion af de 24 punkter, hvormed jeg sluttede min bog »Et nyt 
Hjælpemiddel i Døvstummeundervisningen«. 

Disse punkter var opstillet til diskussion på det 3dje danske 
døvstummelærermøde i Nyborg 25. — 26. april 1902, men nåede kun 
til en delvis behandling, (hvor blandt andet også eensidigheden af 
flere af mine sætninger med rette blev fremhævet). 

Vi besluttede da indenfor det herværende lærerkollegium at 
fortsætte denne diskussion i de regelmæssige ugentlige lærermøder. 
Denne diskussion, som har været meget indgående, og jeg tror 
til gensidigt udbytte både for mine kolleger og mig, har strakt 
sig gennem godt og vel halvdelen af nærværende skoleår med to 
ugentlige timer. 

De vedtagne sætninger fremtræder derfor som resultatet af en 
meget indgående saglig behandling, hvor alle anskuelser er kommet 
frit til orde og ethvert punkt blevet drøftet pro et contra. 

Sætninger, vedtagne på lærermøder på den kongelige ébmvtMtnae- 
skole i Nyborg i skoleåret 1902—03. 

1. Al undervisning må (direkte eller indirekte) grundlægges 
på imitation. Men imitationen fordrer en fuldstændig korrespondens 
mellem det modtagne og ydede. 

2. I talemetoden, som den efter det hidtidige princip for- 
langes gennemført, mangler den fulde korrespondens: 

(i). Det talte sprog mangler den fulde korrespondens med 
det aflæste sprog, idet vi i aflæsningen har m = b = p, n = d 
= t (=) 1, ng = g = k (= ofte usynligt), h = altid usynligt, osv. 

(2). Det talte sprog mangler den fulde korrespondens med 
det skrevne sprog, idet vi har: overflødige betegnelser, nemlig 
stumme bogstaver, manglende betegnelser (for længde, eftertryk,, 
mm.) og forkerte eller indbyrdes afvigende betegnelser, rundt 
omkring. 

3. Den døvstumme må ha ret til at forlange sig sproget 
forelagt i en form, som er korrespondent med den, hvori vi for- 
langer det af ham. 

4. Talemetoden har, som den har været udviklet, ikke haft 
noget fuldt korrespondent meddelelsesmiddel, hverken mellem lærer 
og elev, eller mellem disse indbyrdes. Talemetoden kan ikke 
siges at ha gjort sin Pligt overfor sine elever, for den har under- 
søgt, hvad korrespondens der er i det meddelelsesmiddel, den for- 
langer, de skal bruge overfor hinanden, — og afbødet manglen på 
tilstrækkelig måde. 

Efter > Imitativ Sprogundervisning i Døvstumme- 
skolen«, s. 14 — 15 og 27; tysk udg. s. 15 og 31. 

5. De talende døves supplering af aflæsningen med tegn 
skyldes i ikke ringe grad det mundtlige meddelelsesmiddels mangel 
på korrespondens. 

6. Talemetoden har hverken evne eller ret til at forbyde de 
døvstumme aflæsningens supplering med tegn. Tegnene har (om- 
end afhængige af sprogets synlighedsgrad og elevernes evner og 
oplæring) været en nødvendighed for de døvstumme i deres ind- 
byrdes færd, fordi det meddelelsesmiddel, vi har budt dem, kun 
gir en brøkdel af sproget. 

Efter »Exposé des principes de l'articulation« Copenh. 1900, s. 37. 

7. Mundhåndsystemet imødekommer på talemetodens grund 
de døves trang til et korrespondent meddelelsesmiddel. 

8. Gennem systemets anvendelse nedenfra vil alle kunstige 
tegn principielt overflødiggores og de døves samtaler kunne tænkes 
i forøget grad at ville holde sig på sprogets grund. 

9. De mindre elever vil delvis kunne lære sproget af de 
storre. 

10. Mundhåndsystemet vil kunne overflødiggore den ameri- 
kanske blandede metode, idet det selv er en blandet metode på 
talemetodens grund. 

11. Mundhåndsystemet forøger muligheden af en ensartet 
metode i den hele døvstummeundervisning: Talemetode for alle 
døve, suppleret efter ønske og trang med den til bornenes og 
emnernes art netop nødvendige mængde hjælpetegn. 

12. Indførelsen af en ensartet metode vil fjerne de bestående 
metodestridigheder og lette fordelingens gennemførelse. 

13. Ved indførelsen af korrespondente meddelelsesmidler bor 
kundskkbsmålet sættes hojere op. 

14. Ved anvendelsen af korrespondente meddelelsesmidler 
vil særlige, personlige aflæsevanskeligheder ikke, som hidtil, hindre 
den enkelte elev i at modta en så stor kundskabsmængde, som 
hans begavelse ellers tillader. 

15. Ophobningen af uegentlig døvstumme af alle arter (med 
alle mulige grader af høre-evne, tale evne og begavelse) — som 
ved herværende skole — vanskeliggor elevernes forsyning med 
den til deres begavelse svarende kundskabsmængde og vil i læng- 
den ikke kunne forsvares. 

16. Modersmålsundervisningen bor lige fra begyndelsen være 
en kundskabsundervisning — kundskaben om livet og dets begiven- 
heder. Sprogtilegnelsen bor mere ske indirekte gennem kundskabs- 
undervisningen end gennem særlig sprogundervisning. 

17. Alle de fordele, som i »Imitativ Sprogundervisning i Døv- 
stummeskolen på Basis af Skrift, (Lydskrift, Lydretskrivning)« er 
tillagt skriften, særlig lydskriften, som korrespojident meddelelses- 
middel, vil kunne overføres på mundhåndsystemet, som ikke er 
andet end lydskrift i luften, skrevet samtidig med mund og hånd, 
hvorimod skriften utvivlsomt har den fordel at blive stående 
for Ojet. 

18. Lydskriften, mund-håndsystemet og den egentlige læbe- 
aflæsning vil gensidig supplere hinanden, lydskriften til den mere 
skolemæssige befæstelse, mundhåndsystemet til de friere meddelel- 
ser af nyt stof (i skolen, skolehjemmet og på spasereture, musæ- 

umsbesøg, osv.), læbeaflæsningen til behandling af kendte emner: 
repetition, eksamination og lignende. 

19. Modersmålsundervisningen vil gennem det nye meddelel- 
sesmiddel kunne gores friere end hidtil. 

20. Ved gudstjenester, efterskoler, storre døvstummemøder, 
døvstummes afhøring i retten og lignende, vil mundhåndsystemet 
(for de dermed underviste) tilbyde sig som et fuldstændigt sikkert 
meddelelsesmiddel. 

21. Ved gudstjenesten for voksne døvstumme vil de sprog- 
lige tegn i mundhåndsystemet (for de dermed underviste) være af 
storre værdi end de kunstige tegn, som talemetodens døvstumme 
ikke kan antas umiddelbart at forstå. 

22. De naturlige tegn, den udtryksfulde mimik og (hvor det 
passer) den mere skuespilleriske aktion bevarer deres værdi i det 
nye system og lar sig i passende grad forene dermed. 

23. Ved aflæsningsundervisningen for voksne døve vil mund- 
håndsystemet kunne benyttes som gennemgangsled til opnåelse af 
den fri aflæsningsfærdighed (eventuelt i stedet for denne, hvor den 
ikke kan opnås). I storre byer vil der kunne indrettes foredrags- 
foreninger, eventuelt gudstjenester og lignende for således under- 
viste personer. 

24. Ved eventuel indføring af princippet i forskellige lande 
vil den ensartede anvendelse af de samme håndstillinger for de 
samme lyde være af stor betydning. 

Efterskrift. 

Efter nedskrivningen af ovenstående er der kommet mig i 
hænde en meget interessant artikkel af forstander for døvstumme- 
instituttet i Orleans, Frere Médéric i »Revue générale de l'enseigne- 
ment des sourds-muets« for april 1903, med overskriften »La 
phonodactylogie (etude rétrospective)«. 

Frere Médéric meddeler her, at broder Bernard af Saint- 
Gabriel for c. 50 år siden har udarbejdet et med mundhånd- 
systemet nærbeslægtet aflæsningssystem , som blev optaget og 
benyttet i en årrække af hans ordensbrødre, og atter har været 
fremlagt i afbildning på verdensudstillingen i Paris 1900 (klasse 112). 

Jeg beklager meget, ikke at ha set det fremlagte eller kendt 
eksistensen deraf. 

Efter det fonodaktylogiske princip læser den aflæsende 
vokalerne på lærerens mund, medens konsonanterne vises ved 12 
forskellige stillinger af hånden, holdt tæt ved ansigtet. 

»På denne måde blev enhver trættende gentagelse sparet 
læreren, og enhver fejl eller tøven umuliggjort for eleverne. Talen 
forløb naturligt fra lærerens læber og blev modtaget uden træthed 
af eleven. Undervisningen vandt således utvivlsomt i hurtighed 
og sikkerhed.« 

»Vi har selv — siger Frhre Médéric — personlig kunnet værd- 
sætte de resultater, som gennem tyve år opnåedes med denne 
metode. Efter vor formening har den rene talemetode endnu 
ikke bedre resultater at opvise. I de ældre klasser var læbe- 
aflæsningen så udviklet, at fonodaktylogien blev overflødig og kun 
anvendtes lejlighedsvis. Også indbyrdes betjente eleverne sig 
gerne af systemet, skont tegnsproget ikke var forbudt på anstalten. « 

Forbavset må man sporge, hvorfor brødrene af Saint-Gabriel 
forlod en metode, som gav sådanne resultater, at den rene tale- 
metode ikke senere har kunnet overtræffe dem. 

Fr^re Médéric anfører to grunde, Valade-Gabels indflydelses- 
rige modstand mod alt, hvad der så ud som tegn, samt ind- 
føringen af et mere fonetisk håndsystem af Fourcade, den såkaldte 
»dactylolali«, som var mere afpasset for artikulationen, men ikke 
så forenelig med fonodaktylogien. (Hvorledes dette system ellers 
er inc^ettet, meddeles ikke). 

Senere var der tale om atter at optage fonodaktylogien, men 
så kom (1880) den internationale døvstummelærerkongres i Milano, 
som fastslog den rene talemetode med udelukkelse af alle tegn 
som det eneste rette, og både fonodaktylogi og daktylolali blev 
lagt til side. 

»Vi ser nu — slutter Frére Médéric — et kvart århundrede 
efter indførelsen af den rene talemetode, hvordan hr. Forch- 
hammer foreslår at mildne denne metode ved indføringen af et 
system, som på een gang indeholder Fourcades daktylolali og vor 
htod^r Bernards fonodaktylogi. Vi vil ikke diskutere dette system, 
som er tilstrækkeligt tydelig fremstillet af Nyborginstituttets for- 
stander, vi vil kun udtale, at hvis den nuværende undervisning en 
dag skulde undergå en forandring i den foreslåede retning, hvad 
vi ikke ønsker, da vilde efter vor mening den simple tilbage- 
venden til broder Bernards fonodaktylogi være det bedste, i hvert 
fald for Frankrig«. 

Uden at ville indblande mig i, hvad mine franske kolleger 
eventuelt vil foretrække, vil jeg ikke undlade at udtale min be- 
undring for broder Bernards opfindelse, hvis værdi han selv har 
følt, da han efter lange tiders (også nætters) overvejelse (som Frere 
Médéric Omtaler) rejste sig en morgen fra sit leje med det udråb 
af Arkimedes: heureka, jeg har fundet det. 

Af den praktiske anvendelse, broder Bernards system har 
fået, vil vi kunne få en yderligere bekræftelse på, at mund og 
hånd kan forenes i deres bevægelser og forenet aflæses af de 
døve, ja endogså foretrækkes af dem i deres indbyrdes færd. 

Vi vil endvidere af Frere Médérics beskrivelse se, at denne 
forening af mund og hånd ikke er gået ud over aflæsningen^ som 
i de øvre klasser var så god, at håndens medhjælp væsentlig var 
overflødig. 

Af stor betydning er også Frere Médérics meddelelse om, at 
resultaterne endnu er uovertrufne i den rene talemetode; thi kan 
dette siges om en metode, som ligger så langt tilbage, at tale- 
metoden end ikke var almindelig indført på det tidspunkt, hvor 
meget mere må man da ikke vente sig af dette princip, når det 
støttes af nutidens forøgede erfaring. 

Jeg betænker mig derfor ikke på at ta Frere Médérics 
værdifulde oplysninger til indtægt for mundhåndprincippet i al 
almindelighed; og det må i alier hojeste grad beklages, at Milano- 
beslutningen har hindret den fortsatte prøve med et så vær^iifuldt 
system som fonodaktylogien. Det er ikke den eneste ulykke 
denne eensidige, overdrevent idealistisk begejstrede resolution har 
gjort. 

Vil vi nu se lidt nærmere på broder Bernards princip, da 
må man utvivlsomt sige, at han i de store træk har truffet det 
rette; thi vokalerne er absolut de tydeligste og konsonanterne de 
utydeligste af lydene. Men nogen skarp sondring mellem vokaler 
og konsonanter kan vi ikke på den måde gøre; og når man der- 
for i fonodaktylogien viser konsonanterne med hånden og vokalerne 
med munden, da viser man for konsonanternes vedkommende for 
meget og for vokalernes vedkommende for lidt. 

For konsonanternes vedkommende behøver vi ikke at vise 
forskel på p, f og h, når blot den fælles stemmeløshed vises, da 
iøvrigt forskellen mellem disse lyde kan ses på munden; og på 
Samme måde behøver heller ikke v og b noget andet tegn end 
den ved vokalerne anvendte stemmebetegnelse. 

For vokalernes vedkommende vil vi omvendt ikke kunne und- 
være en betegnelse for modsætningen mellem bagtungevokalerne 
og fortungevokalerne (en modsætning som der kun ved de dybere 
kæbestillinger er mulighed for at se), eller den netop på fransk 
så vigtige modsætning mellem de nasalerede og de tilsvarende 
nasalfri vokaler. 

Det, som skal vises, er ikke lyde men organstillinger ^ og kun 
<ie nødvendige d. v. s. de indre, usynlige organstillinger. 

Alle døvstummeundervisningens vanskeligheder — både i 
artikulation og aflæsning og derigennem også i sprog og sag — 
skyldes de indre, usynlige organstillinger, og ethvert system, 
som går ud på at anskueligg5re disse, vil kunne blive af den 
stdrste betydning for vor gerning. (93). 

Denne anskueliggorelse kan selvfølgelig ske på mange andre 
måder, end jeg har gjort i mit system; men jeg tror, jeg har 
:gjort det på en simpel og konsekvent måde med tilbørligt 
hensyntagen til stillingernes simpelhed og lette aflæselighed og 
til de faktiske lydforhold i de forskellige sprog. 



Kontrollerede diktater. 



For at prøve elevernes aflæsningsevne — både for det mundt- 
lige ord og for mundhåndsystemet — besluttede jeg (fra efteråret 
1900) at få udført en række kontrollerede diktater med skolens 
døve born. 

Disse dikteringer er kommet til udførelse i de to ugentlige 
lærermødetimer i skoleårene 00 — 01 og 01—02, og det er ikke 
noget lille arbejde, som fra mine kollegers side er nedlagt deri. 

Prøverne har principielt kun omfattet de fuldstændig døve 
elever, men da antallet af disse er så begrænset, har også enkelte 
svagthørende bom været medtaget, for såvidt de ikke fra deres 
plads har kunnet høre noget af det dikterede. 

Bornene har i så henseende alle været prøvet på det om- 
hyggeligste. Vi skal senere undersøge, hvorvidt diktatprøverne 
selv skulde tyde på, om en tilstedeværende hørerest mulig ka» 
ha hjulpet et enkelt barn noget. 

Eleverne har siddet i en af de sædvanlige klasser ved deres 
sædvanlige borde i en halvkreds foran læreren, således at lyset er 
faldet lige ind på lærerens mund. 

Hveranden plads i halvkredsen har stadig været tom, så det 
har været umuligt for eleverne at kigge hos hinanden. 

Samtlige dikteringer har fundet sted kl. 2 ved eftermiddags- 
skolens påbegyndelse efter fire timers formiddagsundervisning og 
en middagspause på to timer. Det bemærkes, at formiddags- 
undervisningen er ikke udelukkende intellektuel undervisning, men 
er i regelen delt ved en time i slojd, gymnastik eller tegning. 
Jeg bemærker dette, fordi det foregående arbejde selvfølgelig har 

indflydelse på fejlprocenten. (Se f. eks. Burgerstein und Neto- 
litzky: »Schulhygienec). 

Under dikteringen er stadig flere lærere tilstede, som noterer 
dikteringsmåden. Den dikterende har iforvejen afskrevet stykket 
i et par eksemplarer i lydretskrivning (overensstemmende med den 
dikterendes sædvanlige udtale) samt delt stykket i passende dele 
til diktering. En af kollegerne følger med under dikteringen og 
iagttar og noterer mulige afvigelser i dikteringsmåden. Andre 
iagttar mundbevægelserne og fører bagefter til protokols, hvad 
de har iagttaget; atter andre passer på tiden og noterer, dels 
hvor lang tid hele diktaten har taget, dels hvor langsomt eller 
hurtigt den dikterende har talt. Til dette sidste ojemed har 
vi benyttet et såkaldt væddeløbsuhr, gom sættes i gang i det 
ojeblik man trykker på en knap og atter kan stanses ved et for- 
nyet tryk. Man kan på den måde måle, hvor lang tid den dikte- 
rende bruger til fremsigningen af de enkelte sætninger eller dele 
af en sætning; ved addition af disse tidsrum og division med 
ordenes antal fas tiden pr. ord. 

Efter dikteringen rettes diktaterne så omhyggeligt og ensartet 
som muligt, idet jeg som ledetråd for rettelsen har opstillet føl- 
gende princip: 

Ethvert ord, som er gengivet i diktaten på en fra det dikte- 
rede ords udtale afvigende måde, eller som slet ikke er gengivet 
eller er indkommet i gengivelsen uden at være dikteret, eller ind- 
gået på en forkert plads, regnes for een fejl — med mindre fejlen 
udelukkende er af ortografisk (eller lydskriftmæssig) art. 

I enkelte tilfælde kan man på denne måde komme til at med- 
regne som fejl, noget som er rigtigt efter sin mening, f eks. »hun« 
istedet for »moderen«. Men tilfældene er forholdsvis sjældne, og 
jeg har anset det for bedst at ha et fast princip at gå efter. 

Fejlene rettes alså på denne måde, sammentælles for hver 
gengivelse og divideres med antallet af dikterede ord til udreg- 
ning 2S. fejlprocenten. 

Min oprindelige tanke med disse diktater skulde navnlig være 
den, at man med års mellemrum skulde kunne ta de samme dik- 
tater op og så sammenligne resultatet med tidligere års resultater 
for således at kunne afgore, om elevernes atlæsningsfærdighed er 
tiltaget eller aftaget. Men det har tillige vist sig, at diktaterne 
også har en vis betydning i sig selv ved de mere direkte sammen- 
ligninger, de kan gi anledning til. 

Diktaterne fra skoleåret 1900 — 01 gir således anledning til en 
foreløbig vurdering af gentagelsens betydning for diktatfejlene, 
idet hvert stykke har været læst op tre gange, i reglen forste 
gang som diktat, anden gang som oplæsning og tredje gang som 
diktat. Endvidere har vi sammenlignet det faste lærerpersonales 
diktatresultater med diktatresultaterne af andre dikterende. End- 
videre fejlenes afhængighed af stykkernes sværhed, idet vi har 
sammenlignet de af lærerne udarbejdede (for eleverne afpassede) 
diktater med en diktatrække taget ved lodtrækning af en for 
normale skrevet bog (Hennebergs »Stileopgaver«, 1894). Endelig 
har vi på slutningen af året foretaget en kort sammenlignings- 
række mellem munddiktater og mund-hånddiktater. 

Diktaterne, som strækker sig fra Decbr. 00 til Juli 01 med i 
reglen to ugentlige timer, omfatter 47 dikteringer i VII (øverste) 
klasse og 3 1 dikteringer i VI og V klasse, som i reglen har været 
slået sammen, da der kun var to døve born i V klasse. 

Resultaterne i øverste klasse var følgende: 

(i). Middeltal af en række lettere diktater (udarbejdet af 
lærerpersonalet; overskriften opskrevet på tavlen): 



Munddiktat 



hver diktat dikteret 
een gang tre gange 



af det faste lærerpersonale 



af timelærere, præst o. s. v. 



17% fejl 



7 % fejl 



34% fejl 



23 % fejl 



(2). Middeltal af en række noget sværere diktater, taget ved 
lodtrækning af en for normale skrevet bog (ingen overskrift): 



Munddiktat 



hver diktat dikteret 
een gang ! tre gange 



af det faste lærerpersonale 



20% fejl 12% fejl 



Til sammenligning: næstøverste klasse: middeltal at samme 
sværere diktatrække: 

Mundhånddiktat (hver diktat een gang): 4 % fejl. 

En endnu ftorre interesse frembyder diktatprøverne fra det 
følgende skpjcar 01-^02. 

Hovedformålet med disse har været at sammenligne fnund- 
diktaterne med mundhånddiktaterne : kåiiddiktaterne ^ som jeg for 
nemheds skyld vil kalde dem. Denne sammenligning har fundet 
sted i alle klasserne fra II kl. opad; men den grundigste under- 
søgelse har vi foretaget med de døve born i de fire øverste klasser, 
nemlig 4 born i VII, 3 born i VI, 4 born i V og to born i IV. 

Eleverne har været delt i to hold, VII og VI for sig, og V 
og IV for sig, alså henholdsvis 7 og 6 elever på hvert hold. 

De dikterede stykker har alle uden undtagelse været udtaget 
ved lodtrækning af den ovennævnte for normale skrevne bog (af 
Henneberg). Denne bog var valgt, fordi den indeholder så mange 
for eleverne ukendte stykker. 

Der er aldrig kasseret noget stykke på grund af sværhed, 
eller rettet ved teksten af nævnte grund. Derimod er de stykker, 
som har været kendt af bornene, stadig sprunget over; og har 
det under dikteringen vist sig, at et stykke har været kendt, er 
der taget et andet i stedet. 

Der er altid dikteret nojagtig 50 ord (så fejlprocenten fås ved 
multiplikation af fejlenes antal med 2). 

Dikteringen er kontrolleret på samme måde som tidligere ved 
iagttagelse af tiden og mundbevægelserne (henholdsvis mund- og 
håndbevægelserne), men jeg har desuden i denne diktatrække ind- 
ført en måling af kæbestillingen på de dybe vokaler, idet den dikte- 
rende (under eller efter diktaten) gentar en lang, dyb vokal (i reglen 
a), så nær som muligt således, som den har været sagt, og under 
fremsigningen stikker en papkile ind mellem tænderne og bider til. 
Ved denne prøve stilles så vidt muligt den øverste kant af kilen 
vandret og afstanden måles da mellem det nederste mærke i pap- 
kilen og derfra vinkelret til den modstående kant. Vi får på denne 
måde den lodrette afstand mellem tandeggene, målt i millimeter. 

Da hovedformålet med dikteringerne har vseret en sammen- 
ligning mellem munddiktater og hånddiktater, har disse stadig 
været taget sammen to og to, således at hvert hold på hver 
diktatdag har fået een munddiktat og een hånddiktat, således at 
det stykke, som er taget som munddiktat med det ene hold, har 
været taget som hånddiktat med det andet hold og omvendt. På 
denne måde vil et tilfældigt sværere stykke belaste munddiktaten 
for det ene hold og hånddiktaten for det andet på ensartet måde. 

Endvidere har vi passet, når hånddiktaten tas forst med det ene 
hold, da at ta munddiktaten forst med det andet hold, så en 
eventuel træthed vil virke ens. 

Samtlige stykker er kun dikteret een gang, og der er aldrig 
gentaget noget som helst. Overskrifterne har ikke været givet 
(hverken mundtlig eller på tavlen), således som ved foregående 
års diktater. 

Da det allerede det foregående år havde vist sig, at længden 
af det i eet træk dikterede afsnit af diktaten havde megen ind- 
flydelse på resultatet, har vi taget nojagtig hensyn til dette 
punkt : 

I een diktatrække har vi delt diktaten (på de 50 ord) i ca. 16 
afsnit, alså gennemsnitlig på ca. 3 ord i hver. Disse diktater vil 
jeg i det følgende benævne Mg og Hg. 

I en anden diktatrække har vi delt stykkerne i 8 afsnit på 
c. 6 ord i hver (M^. og H^j). 

Endvidere er der taget en diktatrække, hvor der kun er 
dikteret et ord ad gangen (i fremadgående retning). Disse diktater 
vil jeg kalde Mi og H^. 

For at prøve sprogsammenhængens betydning er der end- 
videre taget en diktatrække, hvor et stykke på 50 ord er blevet 
dikteret baglængs ord for ord. (Mb og Hb). 

Endvidere i samme formål en diktatrække med spredte ord, 
taget fra forskellige stykker af nævnte bog, f eks. forste ord på 
hver side, eller andet ord på hver side, og dikteret på samme 
måde enkeltvis. Disse diktater vil jeg kalde Mx og Hx. 

Endelig er der (særlig på opfordring af hr. kollega Larsen 
her ved skolen) blevet indført nogle »skriftdiktater c, hvor dik- 
taterne (stadig på 50 ord fra samme bog) skrives op på tavlen 
ligeledes i dele på henholdsvis 3 ord eller 6 ord ad gangen, som 
straks udslettes, efterhånden som hvert ord er skrevet færdig, hvor- 
efter hornene får tegn til at indskrive den hele ordrække. Disse 
diktater, hvis hovedformål har været at prøve hornenes hukom- 
melse for de dikterede ord, vil jeg kalde Sg og Sg. 

Der har således været foretaget i alt 12 forskellige diktat- 
rækker. Hver af disse diktatrækker består atter af fire dikteringer^ 
foretagne af hver sin lærer. 

Idet det samlede antal elever på de to hold er 13, blir dik- 
taternes antal 13 X 12 X 4 = 624. 

Skemaerne på næste side (238—39) gir resultaterne af samtlige 
disse dikteringer. 

Den første lodrette kolonne (tilvenstre) viser diktatens art. 

Den næste kolonne, N, betegner diktatens løbenummer. 

St. betegner nummeret på det dikterede stykke i Hennebergs 
> Stileopgaver« (1894). 

D. betegner den dikterende. (De mandlige dikterende betegnes 
med fed type). 

K. er kæbeafstanden på de dybe vokaler (navnlig a), målt i 
millimetre. 

T. er tiden, angivet i sekunder pr. ord. 

VII I, 2, 3, 4, o. s. V. betegner eleverne (de mandlige lige- 
ledes betegnet med fed type). Tallene i disse kolonner viser 
alså fejlprocenten for vedkommende elev i vedkommende diktat. 

Kolonnerne a og b viser middelfejlprocenten for de to hold i 
hver diktat. 

På lignende måde fas ved sammenlægning i nedadgående ret- 
ning, dels middeltiden, hvor den har været noteret, dels middelfejl- 
procenten for hver elev for hver art af diktering. 

Ovenstående skema viser resultaterne af de på omstående 
hovedskema opførte tidsmålinger; a og b angir de to hold, c er 
middeltallet af disse tilsammen. Kolonnerne 3 og 6 betegner 
3-ords-diktaterne og 6-ords-diktaterne. Resultatet viser en for- 
svindende lille forskel mellem de to hold, og ligeledes mellem 
3-ords-diktaterne og 6-ords-diktaterne, derimod en tydelig forskel 
mellem munddiktaterne, hånddiktaterne og skriftdiktaterne. For- 
holdet mellem disse har været som 0,7 til 0,9 til 4,1, d. v. s. at 
hånddiktaten har omtrent været 5 gange og munddiktaten 6 gange 
så hurtig som skriftdiktaten. Forskellen mellem tiden ved mund- 
diktaten og hånddiktaten har alså ikke været stor og vilde nu 
(et år efter) vistnok være endnu mindre. 

Hosstående skema, som er udledet af hovedskemaet (s. 238 — 39), 
viser kæbebevægelsen og middelfejlen for hver dikterende, samt 
middeltallet deraf (K, M, H) og atter middeltallet deraf (længst 
tilhojre). 

Vi. ser, at middelkæbebevægelsen har været 13 — 14 mm., en 
storrelse, som ikke står meget under den mundåbning på ca. iVj 
cm., som jeg i artikulationen har anset for passende for de dybe 
vokaler. 

Fremdeles vil man se, at kæbebevægelsen, både for de 
enkelte dikterende og for middeltallet deraf har været næsten noj- 
agtig ens for munddiktaterne og hånddiktaterne. Dette viser (som 
det også fremgår af de kontrollerende læreres direkte iagttagelser), 
at dikteringsmåden har været ens ved de to diktatrækker. 

Gennemsnitsresultatet af de to diktatrækker har, som man 
ser, været henholdsvis 37 og 12 procent fejl, d. v. s. over tre 
gange så mange fejl i munddiktaten som i hånddiktaten. 

Undersøger man resultaterne i enkelthederne, vil man finde, 
at hånddiktaterne (H) frembyder langt mindre individuelle for- 
skelle end munddiktaterne (M). For at prøve, om de sidstnævnte 

forskelle mulig hænger noget sammen med den forskellige åbnings- 
grad af munden, har jeg på hosstående skema over munddiktaterne 
delt de dikterende i to hold efter den mindre eller storre kæbe- 
bevægelse. 

Resultatet viser, at en forøgelse af kæbebevægelsen på 5 mm. 
har givet en formindskelse af fejlprocenten med 12. Dog kan 
dette resultat ikke udelukkende tilskrives den forskellige mund- 
åbning; thi den hoje fejlprocent ved den mindre kæbebevægelse 
skyldes utvivlsomt hovedsagelig, at en af de dikterende (F) ikke 
alene har forholdsvis små mundbevægelser men tillige et noget 
nedhængende overskæg. Vil man prøve mundåbningens betyd- 
ning for sig, bor sammenligningen udelukkende anstilles mellem 
skægløse (f eks. lærerinder alene), men dertil er forsøgsrækken 
for lille. 

Deler vi hånddiktaterne på samme måde efter den anvendte 
kæbebevægelse, fås følgende skema: 





D. 


K 


H 


D, 


K 


H 


Dif. 


VII-VI 


F 


II 


8 


A 


•7 


12 






Kl 


12 


10 


Hs 


19 


II 




V-IV 


W 


II 


'4 


L 


14 


IS 






F 


12 


15 


A 


17 


13 




K 




II 






17 




6 


H 






12 






13 


+ 1 



16 



- 242 — 

Vi ser her omtrent den samme forskel mellem kæbebevægel- 
serne, men en aldeles forsvindende (tilfældig) forskel i resultatet 
af selve hånddiktaten. 

Ved mtindhånddiktaten spiller kæbebevægelsens st5rrelse 
eller det skjulende overskæg ikke nogen som helst rolle. (94). 

På hosstående skema vil man for de enkelte elever finde 
følgende oplysninger: 

i) Fødselsår. Med fede typer er anført de årstal, som skulde 
være de normale for vedkommende klasse. 

2) Det år, eleven indkom på det kgl. døvstummeinstitut i 
Fredericia, hvorfra det så i reglen efter et års forløb er kommen 
hertil. Her er ligeledes det normale årstal sp.t med fede typer. 
Man vil deraf se, at der blandt eleverne er een oversidder (VI.2) 
og seks, som ved opflytning har sprunget en eller flere klasser 
over (VII.4, VI.l, V.l, V.4, IV.l, 1V.2). 

3) Alderen for døvhedens indtrædelse. Man vil deraf se, at 
det netop er de elever, som er bleven døve i en senere alder» 

som (i henhold til foregående kolonne) er kommen senere ind og 
flyttet hurtigere op, 

4) I kolonnen »sprog« er ved -j- betegnet de elever, som 
ved optagelsen på døvstummeskolen har været i fuld besiddelse 
af sproget. Man vil se, at det falder sammen med de sent døv- 
blevne, sent indkomne og hurtigt opflyttede elever. 

5) Ved høreresterne er sat o ved dem som faktisk ikke har 
spor af hjælp af hørelsen. 

Ved de øvrige elever betegner (+), at de på nært hold med 
passende kraftig stemme til en vis grad kan opfatte noget af talen. 

6) Til yderligere kontrol over hørelsen er i de sidste to 
kolonner opstillet resultaterne af prof Schmiegelows høreunder- 
søgelser (August 98), som han har beskrevet i sin bog »Beitråge 
zu den Funktionsuntersuchungen an Taubstummen in Danemark« 
(1 90 i). Under »No.« er her anført løbenumrene på barnets ører 
i prof. Schmiegelows bog. Under »Gruppe« er anført den høre- 
gruppe, hvortil vedkommende øre er henregnet. 

Idet vi i næste afsnit skal komme nærmere ind på hørelsens 
betydning og iøvrigt henviser til prof Schmiegelows bog, skal vi 
her kun bringe i erindring, hvorledes høreprøverne efter det Be- 
zoldske princip går ud på at bestemme hørelsen for samtlige 
skalaens toner fra den dybeste til den hojeste. Gruppe o be- 
tegner, at der ikke er fundet spor af hørelse hos vedkommende 
øre. Gruppe I betegner, at der er fundet hørelse for en ganske 
kort række toner (de såkaldte høreører). Gruppe II har lidt mere 
hørelse, men endnu ikke af praktisk betydning. Vi ser da også, 
at vor angivelse af høreresten som o falder sammen med Schmiege- 
lows bestemmelse af vedkommende ører som hørende til grup- 
perne O, I, II. 

I modsætning dertil falder vor betegnelse (+) på elever, hvis 
ene øre (i de undersøgte tilfælde) hører til gruppe VI (det andet 
til lavere grupper). Dette vil sige, at eleven har bevaret en vis 
hørerest for et meget betydeligt antal af skalaens toner; men det 
vil endnu ikke sige, om denne hørerest er stærk nok til at blive 
til positiv nytte i den givne afstand. Det fremgår da også af 
tallene for hørestyrken (Schmiegelow, s. 44), at elev VI.2 (øre 87) 
har mindst hørelse, elev VI.3 (øre ^^) har noget mere, og elev 
VII.2 (øre 30) har endnu mere. Det blir da særlig denne sidste 
elev, som vi i det følgende må ha opmærksomheden henvendt på, 
om hans hørelse mulig har støttet hans aflæsning. 

16* 

Ovenstående skema viser de på hovedskemaet (s. 238—239) 
udregnede middelfejl for hver forsøgsrække for hver elev. Hvert 
tal repræsenterer alså 4 dikteringer. 

Undersøger vi nu, om eventuelle hørerester gor indtryk af at 
ha influeret på resultatet, da må dette navnlig vise sig ved et 
ekstra godt resultat af Mx, hvor mening og sammenhæng ingen 
hjælp kan yde. Vi vil da se, at det bedste resultat findes hos 
drengen VII.2, så det er ikke umuligt, at hørelsen har understøttet 
ham noget. De følgende resultater i Mx (25, 27, 32, 35) skyldes 
derimod absolut døve born, så det blir kun drengen VII.2, der 
kan være tale om kan ha haft støtte af hørelsen, og at det 
ikke kan ha været meget, vil fremgå af et senere skema, som 
viser, at han får 90 % af sine aflæsningsfejl fjernet ved hjælp af 
håndsystemet. Interessant vilde det være ved en fremtidig prøve 
netop at ta hørende horn med for at se hørelsens indflydelse på 
aflæsningsresultaterne. 

Foruden de enkelte elevers middelfejl vil vort skema vise os 
middelfejlene for de enkelte hold (a og b) samt middeltallet deraf 
(c). Hvert tal i sidstnævnte sojle repræsenterer alså 4 x 13 = 52 
dikteringer. 

Vi ser af rækkerne a, b og c, hvorledes fejlprocenten aftar 
fra spredt diktering (Mx) til baglænsdiktering (Mb) og atter til 

forlæns, ord vis diktering (Mj). Derefter stiger fejlprocenten atter 
ved sammenhængende diktering, jo flere ord der tas med. 

Dette kan utvivlsomt ikke skyldes aflæsningen, men må 
skyldes den svigtende hukommelse, som kommer ind som et for- 
styrrende moment. Det samme ser vi for de enkelte elever (med 
tilfældige varieringer i enkelthederne). Kun een af eleverne (VII.4) 
viser den stadige aftagen af fejlprocenten, (fra Mx gennem Mjl til 
Mg), sbm man skulde vente af den stadig forøgede sprogsammen- 
hæng. 

Dette resultat er meget interessant, da man hidtil indenfor 
døvstummeskolen er gået ud fra, at jo mere sammenhængende der 
tales, desto bedre blir aflæsningen. Dette er utvivlsomt også til- 
fældet for selve aflæsningens vedkommende, men ikke for gen- 
givelsen, hvor indpræntningen og bevaringen i hukommelsen spiller 
så stor en rolle. Vil vi se bort fra disse forstyrrende indflydelser, 
må vi alså holde os til den ordvise fremadskridende diktering. 
På denne måde slipper man desuden for at ta hensyn til antallet 
af dikterede ord. Vi kan derfor sige: 

Den bedste og simpleste aflæsningsprøve er den ordvise 
fremadskridende dikteren. (95). 

Den samme regelmæssige aftagen fra x til i og tiltagen fra 
I til 6, som vi har set i munddiktaterne, ser vi også i hånddikta- 
teme, som viser et absolut minimum på H^. Også hånddiktaten 
prøves derfor bedst ved ordvis diktering. 

Den hjælp, som hånden yder under de forskellige dikterings- 
måder, fås ved udregning af M -^ H, som følgende skema viser: 

Vi ser, at middelværdien af håndens hjælp netop falder ved 
den ordvise diktering. Ser vi da på resultatet af den ordvise 
dikterings da vil vi se det af det følgende skema: 

Håndsystemets hjælp ved ord vis diktering. 

Den sidste række viser, hvormange procent af M^, der kan 
fjernes ved at ta hånden til hjælp. 

Ved håndsystemet fjernes (allerede efter i å 2 års brug) 
over 80 7o ^^ aflæsningsfejlene. (96). 



Hukommelsens betydning. 

Som allerede omtalt har vi foretaget to sæt skriftdiktater 
(S3 og Sg) for at prøve elevernes hukommelsesmangler. Resultatet 
heraf foreligger i følgende skema, hvor nederste linje angir middel- 
tallet mellem S3 og S«. 

Dette resultat stemmer på slående måde med de faktiske 
forhold og vil for hver klasse vise, hvem der har en god, og 
hvem der har en dårlig hukommelse overfor sproget. 

Vi ser den gode hukommelse hos VII.3, VII. 4 og flere andre 
elever. I modsætning dertil ser vi hos pigen VI.2 en så dårlig 
hukommelse, som man heldigvis sjælden træffer det, og som har 
gjort, at dette barn, skont oversidder for et par år siden, (og uden 
på nogen måde at være dum) alligevel slet ikke har kunnet 
følge med. 



— 247 — 



Sprogkendskabets betydning. 

Allerede i den foregående tabel vil sprogkendskabet gore sig 
gældende ved forholdsvis små tal for de sprogkyndige elever 
(VII.4, VI.l, V.l, V.4, IV.l, IV.2), eftersom hukommelsen for 
sproget må lettes betydeligt ved, at sproget er kendt. 

Endnu tydeligere træder dog sprogkendskabet frem, når vi 
undersøger den betydning, det har for aflæsningsfejlene, om der 
er mer eller mindre sproglig mening i det dikterede. Dette 
træder tydeligt frem i den følgende tabel: 

Den forste linje (Mx -^ M^) viser munddiktatens forbedring ved 
overgang fra Mx (uden Mening) til M^ (med Mening). Den næste 
linje (Hx-r-Hi) gir den samme forskel for hånddiktatens ved- 
kommende. Den tredje linje gir middeltallet af de to foregående 
og vil netop vise, hvad vi søger, idet samtlige værdier fra 8 opad 
falder på de sprogkyndige elever. 

Går vi videre fra M^ til Mg, kommer der andre forstyrrende 

momenter ind; men tendensen vil alligevel træde frem, hvis vi 

undersøger værdien af Mx-5-Mg og Hx-s-Hg, og (som vi har 

gjort i de to næste linjer af skemaet) sætter et +i hvor den 

nævnte differens blir positiv. Vi vil da se, at disse plustegn 

netop vil udpege de sprogkyndige elever. 

• 
Overgangen fra ordvis til sammenhængende dikteren. 

Ved overgangen fra M^ til Mg må følgende indflydelser gore 
sig gældende: 

i) Den forøgede sproglige sammenhæng må gi et gunstigere 
resultat, alså vise sig som et led, der skal trækkes fra M^. Dette 
led må antas at stå i et vist forhold til Mx-s-M^. 

2) For de dårlige sprog-hukommelser må der fremkomme en 
hukommelsesfejl, som vi vil anta står i et vist forhold til Sg. 

3) Hvad der endnu måtte mangle i Mg, vil vi samle til en 
»rest«, som selvfølgelig kan være o, men ikke kan være negativ. 

Fremkomsten af en sådan rest vil vi kunne forstå, når vi er- 
indrer, at vi ved ordvis diktering ikke blot har færre ord at 
erindre os, men også mere tid til at indprænte os dem og over- 
veje, hvad aflæsningsbillederne skal betyde. Den omtalte trest« 
vil derfor væsentlig vise sig som langsomhedens og tunghedens 
indflydelse på resultatet, hvad enten det er tunghed i almindelig- 
hed, eller overfor den specielle opgave. 

Det følgende skema vil nærmere vise enkelthederne: 

Øverste linje indeholder M^, det udgangspunkt, hvorfra vi 
lidt efter lidt skal nærme os Mg. 

Næste linje skulde gi en antydning af sprogsammenhængens 
indflydelse. Den kan ikke sættes over Ys (Mx-^-M^), da en storre 
værdi vilde gore den følgende rest (i næstsidste linje) negativ på 
enkelte steder ; (en værdi af -f- i har jeg dog ikke regnet for 
noget). 

Ved subtraktion af de to led fåes en »differens«, som alså 
betegner den forbedrede aflæsning, man vilde få, hvis sprogsam- 
menhængen alene influerede på resultatet. 

I næste linje er hukommelseskoefficienten medtaget. Denne 
kan ikke sættes over Y2 Sg, da en hojere værdi (på lignende 
måde som for) vil gore »resten« negativ på enkelte steder. 
Denne værdi, Yg Sg, kan muligvis forklares derved, at ordene 
(navnlig de forst dikterede ord) skal gemmes kortere i hukom- 

melsén ved munddiktaten end ved skriftdiktaten. Dette er alså 
en fordel ved munddiktaten; men til gengæld er der ved denne 
langt mindre tid til at indprænte sig og overveje de enkelte 
aflæsningsbilleder, som vi skal se om lidt. 

Ved addition af det nævnte led fås nu en »sum«, som vil 
betegne den værdi, aflæsningen vilde få, hvis den alene var på- 
virket af sprogkendskabet og hukommelsen. 

Hvad der af denne værdi endnu mangler i Mg, gir os den 
for omtalte »rest«. 

På lignende måde vil overgangen fra H^ til Hg anskueliggores 
i følgende skema: 

Fremgangsmåden er ganske den samme som for, kun har jeg 
som koefficient til (Hx-s-H^) sat 1/4 for at undgå en storre negativ 
værdi af differensen for drengen V.l. Forskellen har iøvrigt kun 
lidt at sige ved de små tal. 

Det følgende skema viser en sammenstilling af de to »rester«. 

At disse rester væsentlig er afhængige af elevernes tunghed,, 
vil fremgå af den nærmere undersøgelse. 

I VII klasse er nr. 2 absolut den tungeste, nr, 4 den letteste 
og hurtigst opfattende. 

I VI kl. er nr. i hurtigst opfattende, men lider meget af 
hovedpine, som ganske særlig synes at ha trykket den sammen- 
hængende munddiktat. Nr. 2 viser et ganske mærkværdigt for- 
hold, nemlig en rest på i i munddiktaten og på 27 i hånd- 
diktaten. Jeg kan kun tyde dette på den måde, at hun ikke er 
langsom, men langsom til at lære, for så vidt som hun faktisk 
endnu ikke har lært mundhåndsystemet til nogenlunde flydende 
opfattelse, men har omtrent den samme fejl i Hg (51) som i Mg 
{58). Muligvis også en vis nervøsitet overfor det nye kan ha 
bidraget til resultatet hos dette ret nervøse barn. 

I V kl. er samtlige fire born tunge og langsomme. 

I IV kl. er nr. i kvik og hurtig, nr. 2 langsom og magelig. 

Den givne forklaring på »resten« synes derfor at passe helt 
igennem. 

Som vi kan slutte af den store forskel på RM og RH hos 
-elev VL2, må både RM og RH være afhængig af øvelsen, Hvor- 
meget disse restbeløb derved vil kunne formindskes, er umuligt at 
sige. Men der er ikke nogen som helst grund til, at RH skal 
være storre end RM; vi må tværtimod vente en mindre værdi for 
RH, da overvejelsen ikke her kan spille så stor en rolle. 

Forskellen mellem RM og RH ses af differensen i nederste 
linje. Hvor denne differens er negativ, vil det tyde på, at mund- 
håndaflæsningen endnu opfattes langsommere end mundaflæsningen, 
omvendt ved de positive værdier. Det er i så henseende interes- 
sant at lægge mærke til, at de positive differenser netop findes 
hos born, som på grund af deres sprogkendskab er bragt hur- 
tigere frem end de andre. Vi kan heraf slutte, at mundhånd- 
aflæsningen er hurtigere at lære til flydende brug end selve mund- 
aflæsningen. Det samme vil vi kunne slutte af den ringe gennem- 
snitlige forskel på RM og RH, når man erindrer, at eleverne på 
<iet foreliggende tidspunkt har haft en forholdsvis kortvarig og 
begrænset øvelse i mundhåndsystemet, medens de (navnlig i de 
overste klasser) har haft en mangeårig praksis i mundaflæsningen. 

Også i småklasserne (2. — 3. kl.) har vi i det foreliggende år 
{01—02) foretaget forskellige diktatprøver, men da prøverne har 
været mindre omfattende, skal vi ikke her fremdrage dem. 

Kun en enkelt elev (på 13 år, fuldstændig døv men talende) 
frembyder en ganske særlig interesse, idet han (efter et kort op- 
hold i Fredericia) kom hertil og efter kort tids forløb kom med 
til diktatprøverne. Han kunde i begyndelsen kun aflæse enkelte 
spredte ord, men fejlprocenten formindskedes i løbet af 14 dage 
med følgende tal 

fremskridt: ca. 20 i munddiktaten, 

ca. 20 i hånddiktaten (dikt. i sammenh.), 
ca. 50 i hånddiktaten (dikt. ordvis). 
I langsom tale med hånden til hjælp kunde han efter et par 
måneders forløb forstå omtrent alt, hvad der sagdes til ham, og 
er også bleven ret flink i ren mundaflæsning. 



Høreresternes betydning for de døvstumme. 



Siden den franske .læge hard forst fastslog, at et stort antal 
døvstumme er forsynet med storre eller mindre hørerester, er nød- 
vendigheden af en hensyntagen dertil stadig på ny bleven fremsat 
og har navnlig fået yderligere vægt ved det forøgede kendskab til 
lydenes sammensætning og ørets opfattelse deraf 

Som man vil vide, består enhver lyd af svingninger. Disse 
kan være uregelmæssige, som når man tramper i gulvet, eller 
regelmæssige og periodiske, som ved tonerne fra de musikalske 
instrumenter. En sådan musikalsk tone vil altid kunne opløses i 
een eller flere usammensatte toner (af pendulagtig svingningsform) 
med svingningstal, der forholder sig som tallene i talrækken (i, 2, 
3 osv.). 

Anslår man således på et klaver tonen C, vil man i virkelig- 
heden få en samklang af tonerne : 

C, c, g, c', e', g', osv., 

idet svingningstallet for c netop er dobbelt så stort som for C, 
for g tre gange så stort, osv. 

C kaldes grundtonen (i denne forstand), de andre overtonerne. 
Samtlige toner kaldes partialtoner i klangen C. 

At c findes som partial tone i klavertonen C kan let vises ved 
et almenkendt forsøg : Imens man på et klaver med den ene finger 
holder tasten c forsigtigt nede, uden at strengen anslås, anslår man C 
kort og kraftigt. Den i C indeholdte overtone c vil nu løbe gen- 
nem luften hen til strængen c (hvis dæmper holdes borte ved, at 
man holder på tasten) og vil sætte denne stræng i svingninger, 
så man vil høre tonen c blive fortsat, efter at tonen C er ophørt. 

På samme måde kan man påvise partialtonen g i klavertonen 
C ved at holde på tasten g, mens man anslår C, 

På denne måde er enhver musikalsk tone sammensat af flere 
eller færre partialtoner og får netop sin klang gennem mængden 
og styrken af disse. 

I almindelighed er den dybeste partialtone den stærkeste, og 
tonens h'åjde bestemmes da ved svingningstallet af denne. 

Styrken bestemmes bedst for hver partialtone for sig og angis 
ved (anden potens af) udsvinget, eller som det kaldes amplityden. 

På samme måde er også vokalerne musikalske klange. 

Vokalens hdjde (i musikalsk henseende) bestemmes ved stem- 
mebåndenes stramhed og har sin betydning for talens melodi. 
(Forskellen mellem brysttone og falset skal ikke her berores.) 

Vokalens styrke beror på amplityden, d. v. s. den afstand, 
hvortil stemmebåndene svinger ud fra deres ligevægtsstilling, og 
skyldes luftens tryk på stemmebåndene. 

Vokalens klang beror på overtonerne og skyldes mundhulens 
forskellige form, hvorigennem vokalen får sit bestemte præg som 
et a eller o, osv. 

Der fremkommer på denne måde »to forskellige synspunkter« 
for, hvad der er det vigtigste for bestemmelsen af sproglydene 
(Jespersen). 

Det ene synspunkt er det fysiologiske^ hvor sproglydene be- 
stemmes ved de organstillinger, som bestemmer mundhulens form 
og således er årsagen til, at lydene får deres bestemte klang. 

Det andet synspunkt er det akustiske^ som betragter det som 
mindre væsenligt, hvordan lyden dannes, når man blot kan fa 
undersøgt, hvordan selve lydbølgen er sammensat. 

Af disse synspunkter har det fysiologiske særlig artikulatorisk 
betydning. Det akustiske har mere betydning for øret og blir 
alså det synspunkt, som vi på dette sted særlig må fremdrage. 

Efter dette synspunkt går de videnskabelige undersøgelser 
navnlig ud på at få lydbølgerne optaget af dertil egnede fysiske 
apparater og så opmåle og studere disse bølger. 

Disse akustiske undersøgelser er noget af det vanskeligste, der 
gis, og har endnu kun givet et forholdsvis ringe resultat, navnlig 
for konsonanternes vedkommende. For vokalernes vedkommende 
er der utvivlsomt storre mulighed for at nå et resultat, og jeg 
tror, man her er ved at komme ind på den rigtige vej. 

Sådanne undersøgelser er bl. a. foretagne af Pipping med 
Hensens Sprachzeichner og af Marichelle, Hermann og andre 
med Edisons fonograf. Også Verner arbejdede i mange år med 
Edisons fonograf, men af en ældre konstruktion. I de seneste 
tider har Hermann fotograferet lydbølgerne ved at la disse sætte 
et lille spejl i vibration, hvorfra en lysstråle tilbagekastes hen på en 
fotografisk plade, på hvilken bølgen således direkte optegner sig 
selv. 

Har man faet en bølgelinje og vil finde partialtonerne, da udtar 
man forst en enkelt bølgelængde og deler den i f. eks. 24 ligestore 
dele og måler på disse steder hojderne (ordinaterne) fra en med 
bølgeaksen parallel grundlinje. Af disse hojder kan man da be- 
regne et vist dertil svarende antal partialtoner. *) 

Gennem omstændelige beregninger af denne art foretagne med 
vokaler, frembragt i forskellig tonhojde, er det lykkedes Pipping 
og Hermann at vise, at det akustisk karakteristiske for de forskel- 
lige vokaler er en ejendommelig forstærkning af de overtoner, 
som ligger i visse bestemte hojder, og selv om de enkelte resul- 
tater endnu afviger fra hinanden (som Jespersen fremhæver i sin 
fonetik, s. 389), så tror jeg dog, man her er inde på den rig- 
tige vej. 

Vokalernes klang beror alså på partialtonerne, og kan man 
reproducere disse i det rette forhold, da får man ganske den 
samme vokal. 



*) I et brev til Verner ^ som vil være indlemmet i dennes korrespondance pi 
det kgl. bibliotek i København, har jeg fremstillet en, som jeg tror, simplificeret 
måde til beregning af partialtoner (gennemført for 24 ordinater). Jeg går ud fra 
den kendte fysiske sætning, at når en tone forskydes en halv bølgelængde og 
derpå adderes til den oprindelige bølge, blir de lige partialbølger fordoblede, mens 
de ulige forsvinder, idet bølgebjærg og bølgedal falder sammen. Kaldes den op- 
rindelige bølge b og den forskudte V, vil den kombinerede bølge (b + b'):2 inde- 
holde de lige partialtoner, (b-5-b' ) : 2 de ulige. De lige kan da atter deles pi 
samme måde osv. 

På lignende måde vil partialtonerne 3-I-6+9, osv. kunne fås ved at forskyde 
bølgen Vs og */g, addere alle 3 bølger og dividere med 3. 

Ved at kombinere disse to principper vil en bølge på 24 ordinater til bereg- 
ning af II partialtoner kunne deles ved stadig addition og subtraktion i 6 bølger 
med partialtonerne 3+9, i + i 1+54-7, 6, 2+10, 4, 8, hvorved beregningen af de 
enkelte partialbølgers konstanter vil være i hoj grad simplificeret. 

Jeg antar, ovenstående antydning vil være nok for en fagmand, hvis nogen 
skulde ville prøve denne opstillingsmåde. 

Dette kan vi vise på en meget simpel måde ved at synge en 
vokal kort og kraftigt ind i et klaver, hvor dæmperen er fjernet 
fra samtlige strænge ved, at man holder på pedalen. Partialtonerne 
af den sungne vokal vil da løbe ned i klaveret og opsøge hver 
sin streng af samme svingningstal og sætte den i svingninger: Man 
vil høre klaveret svare med ganske den samme vokal, som man 
har sunget ned i det. 

Nojagtig på samme måde som klaveret her modtar en vokal- 
klang og reagerer derfor, modtar øret de lyde, som kommer ind i 
det, idet øret er bygget som et modtagende musikalsk instrument. 

Den del af øret, som særlig synes bestemt til lydmodtagelsen, 
er sneglen, og i denne findes der et organ, det såkaldte kortiske 
organ, som efter Helmholtz (»Tonempfindungen«) er det egentlige 
lydmodtagende organ. Dette organ har i virkeligheden en vis lig- 
hed med et klaver, idet det indeholder en mængde fine tråde eller 
stave, hvortil hørenerven forgrener • sig. De nærmere enkeltheder 
ved lydopfattelsen er dog ukendte. 

Man vil nu kunne forstå, at hvis f. eks. en del af sneglen er 
læderet i et menneskeligt øre, da vil også en tilsvarende del af 
vedkommende øres tonehørelse blive formindsket eller ødelagt. På 
denne måde kan et menneske blive døv for de hoje toner eller 
dybe toner eller mellemtoner uden at være døv for alle toner. 
Vi vil deraf indse, at når et menneskes hørelse skal bestemmes 
nojagtig, kan man ikke nojes med at prøve, om det kan høre en 
klokke eller et ur eller lignende, men må foreta en grundigere 
prøve af det hele hørefelt. Det er på denne måde, de nyere 
videnskabelige undersøgelser finder sted. 

Høreprøver. 

Det er Munchenerlægen dr. Bezolds fortjeneste at ha indført 
en videnskabeligt nojagtig metode ved høreundersøgelsen, idet han 
med en kontinuerlig tonerække prøver ørets høreevne lige fra den 
hojeste til den dybeste tone. 

De toner, som skal bruges, må være usammensatte, og Bezold 
benytter dertil en række stemmegafler med forskydelige vægte 
samt nogle særlige flojter (deriblandt den såkaldte Galtonpibe) for 
de hojeste toner. 

Ganske særlig har Bezold på denne måde undersøgt hørelsen 
hos de døvstumme og nedlagt resultatet i sit grundlæggende værk 
»Das Horvermogen der Taubstummen« (1896). 

Bezold har på denne måde vist, at et meget stort antal døv- 
stumme er i besiddelse af hørerester, nogle for hoje toner, nogle 
for dybe, nogle kun for en ganske kort række toner, en såkaldt 
høreø, nogle for flere sådanne, eller for en større tonerække med 
€t hul i, osv.; og han ordner resultaterne efter hørelsens forskel- 
lige udstrækning og udstrækningsmåde i grupper fra I til VI. 

Desuden prøver Bezold hørelsens styrke for toner af forskellig 
hojde, idet han undersøger, hvor længe vedkommende øre kan 
høre en anslået stemmegaffel i forhold til den tid, et normalt øre 
kan høre den. 

Endvidere har Bezold undersøgt hørelsen for de forskellige 
sproglyde og har endelig på de samme born anstillet indgående 
lægevidenskabelige undersøgelser ikke blot af øret, men også af 
ojet, idet navnlig honseblindhed ofte følger med døvhed, endvidere 
af ligevægtsforstyrrelser , som ligeledes ofte følger med døv- 
heden, osv. 

Her i Danmark er lignende høreprøver foretagne i stort om- 
fang af Schmiegelow både i Fredericia og i Nyborg og beskrevne 
i hans bog »Beitråge zu den Funktionsuntersuchungen an Taub- 
stummen in Danemark« (1901). 

Fremgangsmåden er i det væsentlige den samme som hos 
Bezold, og høreresultaterne er ordnet på en lignende måde i 
grupper; men foruden Bezolds 6 grupper har Schmiegelow endnu 
-opstillet en syvende gruppe af elever fra herværende skole med 
næsten normal udstrækning af hørefeltet. 

I slutningen af sin bog har Schmiegelow medtaget en tabel 
over elevernes hørelse for sproglyd, udarbejdet at det herværende 
lærerpersonale under særlig ledelse af inspektør Keller. 

Til forståelse af denne tabel må bemærkes, at det åbne d (5) 
^g % (r) i^^^ ^^^ f^^^ nogen særlig betegnelse i prof. Schmiege- 
2ows gengivelse, så der er fremkommen den tilsyneladende menings- 
løshed, at d og g både findes opført mellem de lukkede og mellem 
de åbne lyde. 

En ganske særlig interesse får Schmiegelows bog ved den 
store mængde døvstumme, som her er kommen til undersøgelse. 

I forbindelse hermed må vi også omtale de omfattende må- 
linger, Schmiegelow har anstillet til at bestemme de ved høre- 
prøverne anvendte stemmegaflers afsvingningsmåde. 

Som allerede omtalt prøves ørets høreevne for en bestemt 
tone ved at undersøge, hvor længe øret kan høre en lige anslået 

•stemmegaffel. [Schmiegelow søger her at anslå stemmegaflen med 
konstant kraft; Bezold benytter som kontrol den tid, et normalt 
øre endnu kan høre stemmegaflen længere end det undersøgte øre.) 
Høretiden er imidlertid ikke noget rationelt mål for hørelsen. Det 
rationelle mål fås af den energi, stemmegaffeltonen har i det ojeblik, 
den ophører at være hørlig. Denne energi kan måles ved stemme- 
gaflens udsving eller amplityde (i anden potens) i det ojeblik, og 
det gælder derfor om at finde den måde, hvorpå stemmegaflens 
udsving aftar med tiden. Dette kan gores ved fysisk optegning 
af stemmegaflens afsvingningsmåde og opmåling deraf, således 
som det er udført af Bezold og Edelmann med dybere stemme- 
gafler. (»Zeitschrift fiir Ohrenheilkundec Bd. XXXIII. S. 174). 
Men metoden »turde ikke være meget pålidelig, da en skrivende 
stemmegaffel afsvinger anderledes end en fri; og metoden er 
umulig for de mindste svingninger, som blir endog mikroskopisk 
umålelige, længe for de blir uhørlige. 

Jeg foreslog da prof. Schmiegelow i stedet for de mikrosko- 
piske svingninger at måle de makroskopiske afstande, hvori et 
normalt øre vil kunne høre stemmegaflen til forskellig tid efter 
anslaget, idet denne afstand (hørevidden) tor sættes proportional 
med stemmegaflens udsving i det ojeblik. 

Efter dette princip påbegyndte vi en undersøgelse på det 
psykofysiske laboratorium i København med velvillig hjælp af 
•dettes forstander, doc. Lehmann; men da lydenes tilbagekastning 
fra stuens v?^^'g^ viste sig at influere på resultatet, fortsatte prof. 
Schmiegelow forsøgene i det frie. 

Resultatet af disse undersøgelser (med billeder af de anvendte 
stemmegaflers afsvin gningskurver) har prof Schmiegelow fremstillet 
i »Archiv fiir Ohrenheilkunde« (XL VII) samt i tabellarisk form i 
iBeitråge zu den Funktionsuntersuchungen«. 

Resultatet viser, at stemmegaflernes svingninger taber sig langt 
hurtigere i de forste sekunder end i de senere, hvoraf atter følger, 
at høreevnen er langt miiidre, end høretiden direkte viser. 

Dette er meget vigtigt ved vurderingen af elevernes høreevne, 
som faktisk er mindre, end man efter høretiden vil være tilbøjelig 
til at tro. — 

Et af formålene med den nojagtige bestemmelse af omfanget 
af de døves tonehørelse skulde efter Bezold være at finde de toner, 
som er nødvendige for forståelsen af det hørte sprog. Idet Bezold 
finder, at denne sprogforståelse hos nogle ører er knyttet til toner 

17 

fra midten nedad, hos andre fra midten opad, finder han midt i 
hørefeltet et lille toneområde fra b' til g", som er fælles for alle 
de af ham undersøgte ører med evne til at forstå det i øret talte 
sprog. Han slutter deraf, at dette toneområde er absolut nødven- 
digt for sprogforståelsen, og sammenligner det med den for synet 
så vigtige centrale del af ojets nethinde, (t Das Horvermogen«^ 

s. 121 — 122). 

Dette er utvivlsomt forkert. 

De for vokalerne karakteristiske overtoner (eller forstærk- 
ningsområder for overtonerne) ligger spredt over en storre del af 
hørefeltet, og konsonanternes opfattelse beror på endnu hojere 
toner. Hvis et øre havde en skarp hørelse for den nederste halv- 
del af tonefeltet til et bestemt punkt, og et andet fra samme 
punkt opad, vilde hvert af disse ører kunne høre halvdelen af 
sproget og vilde med tilstrækkelig sprogkendskab kunne slutte sig 
til resten. Der kan næppe være tvivl om, at et øre, som havde 
hele hørefeltet ubeskåret, alene med undtagelse af tone feltet b'— g", 
vilde ha en overordentlig god hørelse, og muligvis kunne høre 
næsten normalt. At udpege et bestemt tonefeh, som er en nød- 
vendighed for sprogforståelsen, lar sig ikke gore. 

Derimod vil man allerede ad teoretisk vej kunne udskyde de 
toner, som er unødvendige for sprogforståelsen, nemlig alle de 
toner, som ligger under den dybeste tone, der benyttes i talen, 
det vil for en basstemme omtrentlig sige under G. 

Ligeledes vil vi kunne sige, at de forste oktaver herfra og 
opad kun har betydning for toneopfattelsen og ikke for lydop- 
fattelsen, hvortil der fordres flere overtoner. 

Hvis f. eks. et øre havde normal hørelse for tonerne fra c til 
c', men var døvt for alle andre toner, vilde et sådant øre kunne 
høre og opfatte hele talemelodien fra en tenorstemme, der i reglen 
holder sig indenfor dette felt, men vilde, trods det, ikke forstå et 
muk af det sagte , da der til sprogopfattelsen kræves hojere over- 
toner, for hvilket et sådant øre ikke vilde ha hørelse. 

Omvendt vilde et øre, som kunde høre fra c' opad, få fat på 
alle overtonerne og derfor kunne høre sproget fuldstændig korrekt, 
mens melodien vilde blive forstyrret. Af tenorstemmens toner vilde 
den forste partialtone (fra c til c'), som bærer melodien, være abso- 
lut uhørlig. Melodien vilde derimod endnu kunne høres af den 
anden partialtone, hvis denne var absolut fremtrædende (en tenor- 
stemme vilde alså lyde i et sådant øre som en spæd barnestemme. 

en oktav over den virkelige hojde). Men da det ikke er absolut 
givet^ at anden partialtone er stærkere end de følgende, vil melodien 
vistnok allerede ved denne bortskæring være temmelig udvisket. 

Endnu mere udvisket vil melodien blive, hvis vi bortskærer 
mere af den nederste ende af hørefeltet, og da nu også overtonerne 
vil begynde at falde bort, vil det også begynde at gå ud over 
sprogforståelsen. 

Uvivlsomt vilde man, hvis man traf ører, hvis hørelse p4 
denne måde var skarpt begrænset, kunne benytte dem til mange 
interessante forsøg og ikke mindst til at kontrollere de for de 
enkelte lyde karakteristiske toner (egentoner, overtoner eller for- 
stærkningsområder for overtoner). 

I xien øvre del af tonefaldet vil en afskæring eller formindskelse 
af hørefeltet selvfølgelig forst og fremmest gå ud over de lyde, 
som i sig selv er sammensat af hoje toner. 

En sådan lyd er konsonanten s. De enkelte angivelser af 
denne lyds hojde er dog meget forskellige, idet nogle angir den 
til at ligge i den trestrøgede, andre i den femstrøgede oktav. (Se 
Jespersens »Fonetik«, s. 391). 

Vi vil forsøge at løse dette sporsmål ved at undersøge, hvilket 
tonefelt der er nødvendigt for at høre lyden s. 

På skemaet bagerst i prof. Schmiegelows bog findes konsonant- 
hørelsen undersøgt for 54 ører af elever fra herværende skole. 
Af disse ører kan 35 høre s, 3 er tvivlsomme, og 16 kan ikke 
høre s. 

Sammenlignes dette med tonehørelsen for de samme ører, 
vil man finde, at næsten samtlige de ører, hvis øverste høregrænse 
ligger over f^, hvor hørelsen er bestemt med den såkaldte galton- 
pibe, kan høre s-et. I den femstrøgede oktav (c^-f^) kan af 6 
ører et sikkert og et usikkert høre s-et. Under den femstrøgede 
oktav kan intet af de undersøgte ører høre s-et. 

Resultatet kan opstilles således: 

Den dybeste grænsetone, for hvilken s-hørelse er påvist, er 
alså c^; men da det samme barn på det andet øre har hørelse 
op til e^ er det ikke udelukket, at der er sket en forveksling 
mellem de to ører. 

De for s karakteristiske toner må alså antas at begynde under 
c^ eller e^ og strækker sig derfra opad. 

På samme måde, som en bortskæring af tonefeltets nedre 
eller øvre dele med nødvendighed vil umuliggore opfattelsen af 
de taledele, hvis karakteristiske toner netop ligger i denne hojde, 
således vil en hvilken som helst defekt af tonefeltet kunne bevirke, 
at bestemte dertil svarende lyde eller lydforskelle ikke længere 
vil kunne opfattes. 

Dette vil navnlig træde tydelig frem, hvis vi betragter ikke 
alene de lyde, som faktisk findes i sproget, men også alle de 
mellemliggende overgangslyde. 

Tænker vi os to sådanne lyde, som kun adskilles ved en vis 
(for det normale øre hørlig) forskel i en eller anden partialtone, 
da vil ethvert øre, som mangler hørelse for toner af den nævnte 
hojde, høre de to lyde som identiske og ikke kunne bringes til at 
høre forskel på dem. På deitne måde vil lyde, som vi adskiller, 
falde sammen for deii tunghøre. 

At det netop forholder sig på denne måde, vil man tydeligt 
se af de fejlhøringer, de tunghøre gor sig skyldige i, som man vil 
kunne se af det i prof. Schmiegelows bog optagne skema over 
vore elevers lydhørelse, hvoraf jeg har sammendraget det følgende 
skema (s 261), der vil vise antallet og arten af disse forvekslinger 
for de forskellige lyde (a, æ, 5, å, osv.), for hvilke vi har prøvet 
elevernes hørelse; (antallet af rigtig-hørt og ikke-hørt er ikke 
medtaget). 

En del af disse forvekslinger finder kun sted ved svagere 
stemme og forsvinder ved stærkere, andre kunde muligvis 
tænkes at falde bort ved en forøget øvelse; men hvor den 
akustiske betingelse for adskillelsen mangler, vil ingen øvelse 
kunne hjælpe. Hvis forskellen mellem æ og o skyldes overtoner 
af en bestemt hojde, vil intet øre, der mangler disse toner, kunne 
adskille disse lyde. Forvekslinger hører derfor (indenfor visse 
grænser) naturnødvendigt med til det tunghøre øre, som vi alle- 
rede tidligere har påvist. 

0<^sd. Kroiss kommer i sin »Methodik des Horunterrichtsc (1903) 
til det samme resultat, og påviser end yderligere, at lignende fejl- 

tageiser kommer frem for normale ører, når man hører i en tele- 
fon. Også her må man rimeligvis tænke sig, at visse for lyd- 
adskillelsen nødvendige (måske særlig hoje) overtoner forsvinder 
ved den telefoniske overførsel eller blir for svage til at opfattes 
af det normale øre. 

Uden at ville benægte muligheden af, at den tunghøres 
skelneevne i visse tilfælde yderligere kan udvikles, må vi allige- 
vel hævde som karakteristisk for tunghørigheden, at 

Lydene opfattes gruppevis af det tunghøre øre. (97). 

Lydopfattelsen blir alså for det tunghøre øre af lignende 
mangelfuld art som aflæsningen for ojet. 

Kaster vi nu et blik på de lydgrupper, indenfor hvilke for- 
vekslingerne finder sted, da vil vi se, at disse grupper i hoved- 
trækkene falder sammen med de artikulatoriske grupper, hvori vi 
deler lydene. 

Vi vil se på de vigtigste af disse tilfælde. 

I. Vokalerne forveksles kun med vokaler og således, at de 
dybe (a, æ, 5, å) væsentlig forveksles indbyrdes, de mellemste 
e, 0, o) ligeledes indbyrdes og de hoje (i, y, u) ligeledes. Sker 
forvekslingen mellem andre vokaler, f eks. æ — e, og 5 — 0, er det 
atter i det overvejende antal tilfælde det artikulatoriske slægtskab,, 
som gor sig gældende. 

2. Nasalerne forveksles ligeledes indbyrdes, dog lejlighedsvis 
også med 1. (Vi bemærker, at når vi har sat f. eks. m = 19 
n — ng, har vi heri medregnet både de tilfælde, hvor m er for- 
vekslet med n, og hvor m er forvekslet med ng, og hvor m er 
forvekslet skiftevis med n og ng). 

3. Når tenuerne (p, t, k) forveksles, er det næsten uden und- 
tagelse indbyrdes. 

4. Medierne (b, d, g) på samme måde. 

5. De åbne (nasalfri) konsonanter forveksles ligeledes over- 
vejende indbyrdes, navnlig de tre stemte tungelyde 9, j, 7^, som 
alle dannes på samme måde, omend med forskellige dele af tunge- 
ryggen. 

Disse interessante fakta vil vise, at der ikke er den modsæt- 
ning mellem det artikulatoriske og akustiske synspunkt, som en- 
kelte fonetikere eensidigt har hævdet. 

Lydstoffets artikulatoriske fordeling har også sin akustiske 
betydning. (98). 

Hørelsens udvikling. 

Af det foregående vil vi kunne slutte, at der er bestemte 
grænser for hørelsens udvikling, idet næppe nogen vil kunne bi- 
bringe et øre hørelse for toner, for hvilke den een gang er 
udslukt. Men dermed følger atter, at også hørelsen for sprog- 
lydene har sine grænser, som ikke kan overskrides. 

På den anden side vil intet øre kunne kende en sproglyd 
uden øvelse. Sporsmålet er kun dette, vil denne øvelse komme 
af sig selv, eller vil en særlig høreundervisning være nødvendig 
for at lære øret at kende sproglydene og opfange så meget som 
muligt af talen. 

På dette sporsmål er striden stående. 

Utvivlsomt vil de mest hørende ganske af sig selv lære at 
benytte deres hørelse, ligesom det normalt hørende barn. 

Ligeså sikkert vil de mindst hørende aldrig lære det, men 
heller aldrig få brug for de små hørerester, de har. 

Imellem disse to ydergrænser vil der være en overgangs- 
gruppe af døvstumme born, hvis sproghørelse af den ene eller 
den anden grund ikke har udviklet sig til det omfang, som den 
faktisk vil kunne opnå. 

At man har sådanne tilfælde for sig, kan der ikke være tvivl 
om, når der — som i Kroiss: »Methodik des Horunterrichts« — 

nieddeles om en døvstum pige, som ved en prøve i andet skoleår 
' kun kunde skelne een vokal nogenlunde sikkert gennem øret, og 
som derpå gennem 29 lektioner bragtes frem til at kende flere af 
vokalerne, enkelte konsonanter og på basis deraf enkelte sæt- 
ninger, {Kroiss^ s. 31 og flg.). 

Utvivlsomt vil en sådan udvikling af ørets skelneevne ha en 
ikke ringe betydning for vedkommende barn, og vi ser da også på 
forskellige steder oprettet en særlig høreundervisning med det for- 
mål at udvikle ørets skelneevne, ikke mindst efter wienerlægen 
Urbantschitsch' forsøg og indtrængende, omend (som man nu vist 
fra alle sider indrommer) for forhåbningsfulde opfordringer. 

Således har Koller i Miinchen indrettet en særlig høreklasse 
for de mere hørende born. Ifølge en beskrivelse af Roorda i års- 
beretningen fra Groningen 1900 foregår undervisningen i denne 
Miinchener-klasse væsentlig gennem aflæsning; men når et stykke 
Ær behandlet på denne måde, går læreren om bag de enkelte 
-elever og taler til deres øre (og samtidig til de andre elevers oje) 
•om det foreliggende emne. Er der noget af det hørte, som eleven 
ikke forstår, benytter læreren et spejl til at vise sin mundstilling. 

En lignende høreklasse har Roorda selv senere indrettet i 
Groningen med den forskel, at eleverne efter tur blir kaldt op ved 
siden af læreren, som da på sammie måde kan tale til elevens øre, 
samtidig med at de andre ser (og eventuelt på afstand tillige 
hører) lærerens ord. Fremgangsmåden benyttes i alle fag, men 
Icun ved kendt stof, (til repetition). 

Utvivlsomt vil de uegentlige døvstumme, som i de fleste 
lande er blandet med de egentlige døvstumme, vinde meget ved 
at udskilles fra disse, og vindingen vil blive storre, når de ikke 
blot udskilles i en særlig høreklasse, men samles på et institut for 
tsig selv. På et sådant institut for uegentlige døvstumme vil 
'ørernes påvirkning vistnok allerede af sig selv blive storre end på 
et institut for egentlige døvstumme. 

Alene det, at de uegentlige omgås andre uegentlige og 
ikke de egentlige, vil ha sin fordel. De mere hørende af 
•eleverne vil tit råbe til hinanden og derved lejlighedsvis også 
påvirke de noget mindre hørende. Korlæsningen vil ha en 
renere klang og påvirke de svage høreiser gunstigere, end 
hvis det var korlæsning af egentlige døvstumme, o. s. v. Kort 
sagt: de eksisterende hørerester er på et institut for uegentlige 
døvstumme under en fyldigere, stærkere og mere klangren aku- 

stisk påvirkning, end hvis de uegentlige døvstumme var blandede 
med de egentlige. 

Erfaringen har da også vist os her i Nyborg, at vore elever 
ganske af sig selv lærer at bruge deres hørelse i stedse stærkere 
grad,- så born, der på begyndertrinnet kun hører vokaler og 
navne, senere lærer at opfatte fulde sætninger, så man fuldstændig 
kan tale til dem gennem øret. 

Man vil derfor kunne forstå, at nærværende skole kun meget 
nødig har villet påta sig* et arbejde, som faktisk i de store træk 
går af sig selv, ørets voksende skelneevne, og at jeg har set med 
en vis skepsis på de rundtom anstillede »høreøvelser«. På den 
anden side vil en forøget øvelse naturligvis ingen skade gore, hvis 
den kan tilrettelægges således, at den ingen tid tar fra den øvrige 
undervisning. Vi har således en tid lang prøvet at la nogle af 
eleverne ha høreror i undervisningen, men synes foreløbig ikke^ 
der er kommen noget resultat deraf. Ligeledes har jeg i sin 
tid prøvet at sætte små høreror på mundstykkerne ved Fono- 
skopety så eleverne kunde høre deres egen stemme, men fik 
heller ikke noget ud deraf. Også den af direktor Roorda an- 
vendte fremgangsmåde (for hvis simpelhed jeg forst for nylig 
under et besøg af direktoren på den herværende skole har faet 
cije) vil være en fremtidig prøve værd. 

Høreresternes betydning og anvendelse. 

Ligesom udviklingen af ørets skelneevne er begrænset af 
tonefeltets faktiske storrelse, således er også høreresternes betyd- 
ning afhængig af, hvad der faktisk er tilbage. 

Hvis man tænker sig hele tonefeltet bevaret men svækket 
jævnt over det hele, da vil der være en mulighed for, at talen på 
kort afstand (eller igennem tilstrækkelig stærke høreror) kan blive 
opfattet på en, den normale opfattelse nærstående måde. 

Er der derimod afskåret noget af tonefeltet, eller er der så 
betydelige svækkelser, at tonehørelsen på det sted blir uden be- 
tydning, da vil de lyde, som fuldstændig ligger indenfor dette 
område, forsvinde; og de lyde, hvis partialtoner ligger på. dette 
område, vil blive opfattet med en anden klang, fordi partialtonerne 
netop udgor en del af klangen. 

Det døve øres lydopfattelse er hverken kongruent eller 
korrespondent med det normales. (99). 

Heraf følger, at undervisningen kun for de aller mest hørende 
af de uegentlige døvstumme vil kunne baseres på hørelsen alene. 

Allerede det, at et barn fra hjemmet af kun har kunnet til- 
egne sig sproget som løsrevne brokker, vil gore det sansynligt, at 
dette barn kun vil kunne undervises gennem hørelsen, når denne 
suppleres på en eller anden måde. 

Denne supplering kan kun delvis ske gennem høreror, da 
disse aldrig kan gi hørelse, hvor tonefeltet mangler. Hvad der 
tiltrænges, er derfor forst og fremmest et synligt supplement^ 
enten skrift eller aflæsning, eventuelt mundhåndsystem. 

For alle de andre døvstumme (nemlig alle de egentlige og resten 
af de uegentlige) blir undervisningen overvejende at basere på synety 
støttet af de tilstedeværende hørerester som et supplement dertil. 

Til samme resultat vil vi komme, når vi ser, hvor anstrængende 
de særlige høreøvelser er for de mindre hørende born. Kroiss 
udtaler således, at der ved overanstrængelse endog kan komme 
ligefrem smertefornemmelser. Han underviser derfor aldrig mere 
end 12 minutter ad gangen. Vi må derfor hævde: 

Undervisningen må f5rst og fremmest baseres på det sunde 
organ og ikke på det syge eller forkrøblede. (100). 

Øret må alså kun tas med som et supplement, og den forste 
anvendelse, vi da kan gore af høreresterne, er ganske naturligt 
ved artikulationen. De lyde, som vindes gennem hørelsen, vil 
altid ha en renere og smukkere klang, end de lyde, som kun er 
vundet gennem syn og følelse. 

Det må derfor være enhver artikulationslærers pligt at drage 
sig elevernes hørerester til nytte i det storst mulige omfang. I 
artikulationen har læreren hornene enkeltvis fremme, har dem på 
kort afstand og kan uden vanskelighed tale lige ind i øret på dem. 
Det er derfor forst og fremmest under artikulationen, a;t ørets 
skelneevne for lydene skal vækkes. Har et barn passeret artikula- 
tionstrinnet uden at få ørets skelneevne bragt op til den mulige 
hojde, da turde det være artikulationens fejl. 

Er forst skelneevnen vakt, vil barnet sikkert selv drage sig sin 
hørelse til nytte i det omfang, som mulighederne tillader. 

Dette sker forst og fremmest gennem den støtte, som hørelsen 
yder aflæsningen, og som Kroiss i sin ovennævnte udmærkede 
bog har gjort til genstand for særlig undersøgelse. 

Kroiss omtaler således (s. 94) en forsøgsrække dXNeuert, hvorefter 
en klasse høreelever ved en prøve hørte 60 % af ordene, aflæste 

8o %, men ved syn og hørelse tilsammen opfattede 90 % af det 
sagte. 

Kroiss forklarer dette derigennem, at det tunghøre øre op- 
fatter artikulationsmåden og ikke artikulationsstedet, synet opfatter 
artikulationsstedet (læber, tungespids, tungeryg) men ikke artikula- 
tionsmåden. Tilsammen udfylder de alså hinanden. 

Vi vil komme væsentlig til det samme resultat, når vi ser 
analfabetisk på sagen: 

Da øret direkte er beregnet på at høre toner, så vil det^ som 
øret forst og fremmest hører, være modsætningen mellem stemte 
0% ustemte lyde, d. v. s. stemmebåndsstillingen. Da denne er 
den for synet mest utilgængelige af alle organstillinger, vil denne 
ørets evne til at høre stemmebåndsstillingen selvfølgelig være af 
den aller storste betydning. 

Men også ganestillingen vil hørelsen i mange tilfælde kunne 
gi os, idet øret (som vi har set) skelner nasalerne fra alle andre 
lyde, længe for det skelner dem indbyrdes. Det synes, som om 
den store modsætning mellem lydenes udgang gennem mund og 
gennem næse er et forholdsvis stærkt hørligt moment. 

Går vi videre til selve mundartikulationen, da synes det, som 
om her mundens åbningsgrad er det mest hørlige moment. 

Dette vil for vokalernes vedkommende (som vi har set) navn- 
lig sige tungens (og kæbens) dybde. Da denne i forvejen er 
meget tydelig at se (når den talende i det hele taget lukker 
munden op), blir øret ikke på dette punkt til synderlig nytte 
for ojet. 

For konsonanternes vedkommende vil på samme måde for- 
skellen mellem den lukkede og åbne stilling være noget af det 
forste, som høres, og vil danne et meget værdifuldt supplement 
til aflæsningen, da denne forskel gennemgående er usynlig. Stedet, 
hvor lukket eller hæmmet finder sted, vil derimod øret ha vanske- 
ligere ved at høre; men her vil ojet træde til og gi, hvad der 
mangler. 

Kroiss fremstilling af ørets og ojets gensidige suppleren har 
derfor sin store berettigelse og har også for mig været en spore 
til at tillægge høreresterne en storre betydning, end jeg hidtil 
har gjort. 

Høreresteme danner indenfor den afstand, hvori de kan 
virke, en forholdsvis værdifuld supplering af aflæsningen. (loi). 

Den danske deling. 

Danmark er vistnok det land, som forst af alle har optaget 
og gennemført den opgave at gi alle sine døve en pligtig under- 
visning. 

Allerede 1805 indførtes (ved kongeligt patent af 8. nov.) 
skolepligt for døve i de dengang med Danmark forbundne hertug- 
dommer Slesvig og Holsten; og i året 1817 udvidedes denne 
skolepligt til det hele land. 

Siden den tid har alle landets døve nydt undervisning. 

Denne undervisning gaves, som allerede tidligere nævnt, op- 
rindelig udelukkende på det kongelige døvstummeinstitut i Køben- 
havn væsentlig gennem skrift og håndalfabet i forbindelse med 
naturlige tegn, og vi må fremhæve den simplifikation, som Cast 
berg, instituttets grundlægger, således straks fra den forste ind- 
førelse gav den franske tegnmetode, som navnlig under Sicard 
havde udviklet sig i så eensidig en retning. (Se Castbergs endnu 
den dag i dag så læseværdige arbejde: »Forelæsninger over Døv- 
stummeundervisningens Metode«, Kbh. 18 18). 

På dette institut fandt også de forste forsøg sted med tale- 
metoden zS. Dahlerup (1846); men da instituttet ikke vilde fort- 
sætte, stiftede Dahlerup (1850) sin egen lille taleskole, som senere 
under Johan Keller voksede til et stort og betydningsfuldt døv- 
stummeinstitut, der blev udgangspunktet for samtlige »de Kellerske 
anstalter for døvstumme og åndssvagec, et kompleks, som ved 
grundlæggerens død (1884) talte over 500 personer. 

Det var ved kontrakt med denne mand, at staten 1867 traf 
den aftale, at alle landets uegentlige døvstumme skulde undervises 
på den Kellerske anstalt, mens de egentlige skulde oplæres på 
det kgl. døvstummeinstitut i København. Også for de åndssløve 
døvstumme oprettede Keller samme år en mindre anstalt. 

På forslag af forstanderen for det kgl. døvstummeinstitut i 
København, Malling-Hansen, oprettedes 1880 det kgl. døvstumme- 
institut i Fredericia for de bedst begavede døvstumme til oplæring 
efter talemetoden. 

1 89 1 oprettedes endelig det kgl. døvstummeinstitut i Nyborg 
for uegentlige døvstumme, idet den Kellerske virksomhed ind- 
skrænkedes til åndssvagevæsenet. Samtidig gjordes Fredericia- 
instituttet til optagelsesanstalt for samtlige landets døve. 

På denne måde er »den danske deling« opstået, hvorefter 
ethvert døvstumt barn, som er fyldt 8 år, og som forældrene ikke 
gir privatundervisning, blir indkaldt til det kgl. døvstummeinstitut 
i Fredericia til i-årig ophold og prøve i den derværende forskole. 
Efter denne prøve fordeles eleverne således, at de uegentlige døv- 
stumme sendes til Nyborge medens de egentlige døvstumme deles 
efter begavelsen i tre dele, A, B, C, således at de bedst begavede 
f A- og B-eleverne) forbliver i Fredericia til vedvarende oplæring 
efter talemetoden ^ medens C-eleverne sendes til København til 
oplæring efter skrift-håndalfabetmetoden. Sammesteds sendes 
også de åndssløve døvstumme, for så vidt der er nogensomhelst 
mulighed for deres oplæring. De holdes i en klasse for sig selv 
og blandes ikke med C-eleverne. 

Til optagelse i en døvstummeskole er berettiget ethvert barn, 
som på grund af hel eller delvis døvhed ikke kan følge med t 
den almindelige skole. Den samlede undervisning er for alle 8 år. 

Denne deling må for de egentlige døvstummes vedkommende 
kaldes særlig tilfredsstillende og mangler kun C-elevernes overgang 
til talemetoden for at være ideal. 

For de uegentliges vedkommende foreligger derimod den 
mangel, at der ingen deling finder sted, skont netop de uegentlige 
døvstumme principielt er så forskelligartede. 

Ved uegentlige døvstumme forstås nemlig efter den gældende 
definition både døvstumme med udprægede hørerester og døv- 
stumme, som tidligere har kunnet høre, men er blevet døve efter 
deres erhvervelse af sproget; (også når sproget senere er gået 
tabt igen, har sådanne døve været medregnet til de uegentlige 
døvstumme). 

Som man ser, er det meget forskelligartede elever, vi far her 
til Nyborg, og dertil kommer yderligere, at der heller ingen 
deling finder sted efter begavelsen. Kun i tilfælde af ganske 
særlig ringe begavelse er barnet forblevet i Fredericia eller er 
senere sendt derover til oplæring på B-afdelingen. 

Hvor forskelligartede eleverne er på nærværencie skole vil 
fremgå af et skema, som herværende døvstummelærer Hansen har 
sammenstillet i anledning af et foredrag på det 3dje danske døv- 
stummelærermøde i Nyborg (1902) om »Høreundervisning for døv- 
stumme med særligt henblik på forholdene ved skolen i Nyborg«, 
optaget i »Nordisk Tidsskrift for dofstumskolan« 1902, s. 191 
og flg. 

Jeg vil tillade mig en genfremstilling af det der (s. 202) 
givne skema: 

Skemaet omfatter skolens 75 elever fra skoleåret 1901 — 2. 

Disse elever er (efter opgivelser af klasselærerne) bleven ind- 
delt, dels efter det sprog, de havde, da de kom i skole, (disse 
dele er kaldte a, b, c), dels efter begavelsen (A, B, Cj, dels efter 
hørelsen («, (?, ;-). Navnlig skal bemærkes, at 

a betegner de elever, som ved deres ankomst til skolen var 
i besiddelse af et mer eller mindre fyldigt barnesprog, 

b de elever, der kun besad et sprog, sammensat af brokker 
og gloser, 

c endelig sådanne, som måtte betragtes som stumme eller 
tilnærmelsesvis stumme. 

« betegner elever med fuld vokalhørelse og mer eller mindre 
sikker sætningshørelse, 

^ elever med delvis vokalhørelse, og 

y elever med endnu mindre hørelse. 

For at tydeliggore oversigten har jeg med store, fede typer 
anført de elever, som er uegentlig døvstumme på grund af hørelsen 
(gruppe a) ; med kursiv de, som er uegentlig døvstumme på grund 
af sproget (gruppe a); og endelig med petit (i parentes) de, som 
hverken har sprog eller hørelse (gruppe yo). 

Denne sidste gruppe nærmer sig i virkeligheden til de egent- 
lige døvstumme, idet eleverne er blevet så tidligt døve, at de 
atter har mistet deres sprog (en enkelt fuldstændig egentlig døv- 
stum kan også ved fejlagtige oplysninger på optagelsesskemaerne 
undtagelsesvis være kommen med). Disse born hører utvivlsomt 
mere hjemme på en skole for egentlige døvstumme end hos os. 

Modsætningen til denne gruppe danner gruppen «a, som inde- 
holder born med så megen hørelse, at de på grundlag deraf har 

kunnet lære sproget i hjemmet, men hvis høremangel alligevel har 
hindret dem i at følge med i hjemmets skole, så at de er havnet 
her. Disse born udgor efter min mening de eneste, som vilde 
kunne oplæres gennem hørelsen alene. 

Disse born er ikke døvstumme, men tunghøre og vilde til- 
trænge en særlig undervisning. Utvivlsomt findes der landet over 
så mange af disse børn, at der godt af dem kunde laves en hel 
ttmghøreskole^ hvis man ikke på anden måde kunde afhjælpe deres 
nød, f. eks. ved at anbefale dem passende høreror, og forst og 
fremmest fa lærerne til at ta hensyn til deres tunghørighed, så at 
de mulig vil kunne bringes til at følge med i hjemmets skole. 
Thi en nød er der tilstede for disse born, som sidder som sinker 
rundtomkring i deres skoler, uden at de pårorende ved, at det 
er deres tunghørighed, som sætter dem tilbage. I visse tilfælde 
er det endog ikke engang øret, som fejler noget, men adenaide 
vegetationer i næsesvælgrummet, som både har trykket hørelsen 
og den åndelige udvikling. At det da forst og fremmest gælder 
om at fjerne disse udvekster, er en selvfølge. (Se Lange: >Ora 
en hyppig forekommende årsag til borns langsomme og mangel- 
fulde åndelige udvikling«, Kbh. 1892). 

Resten af gruppe « vil indeholde born, som ikke vil kunne 
undervises gennem øret alene, men vil kræve et synligt supple- 
ment. For disse elever vil hørelsen og aflæsningen tilsammen gore 
talen til et temmelig sikkert meddelelsesmiddel, i hvert fald når 
de har lært sproget. Selve den grundlæggende tilegnelse af sproget 
vil derimod, selv for disse born, efter min erfaring, kræve yder- 
ligere supplering (med skrift eller håndsystem). Vor nuværende 
øverste klasse er således sammensat af sådanne hørende bom, og 
dog foretrak selv disse hørende born den skriftlige meddelen frem- 
for den mundtlige i alle de forste år. Havde man haft disse born 
alene og måske haft særlige høreror direkte fra læreren til eleven, 
(vi har hidtil kun prøvet med afstandshøreror, som ikke generer 
aflæsningen), vilde det dog måske ha været muligt, at man 
kunde ha draget mere nyttte af disse borns hørelse. 

Kollega Hansen har da også beregnet, at disse born (gruppe a), 
som udgor 40 Vo ^^ vore elever, omtrent udgor 10 7o af landets 
skolesøgende døvstumme born, hvilket netop udgor den samme 
procent, som Bell mener med fordel kan oplæres efter aurikular 
metoden. 

Grupperne ^ og ^ må derimod utvivlsomt oplæres overvejende 
gennem synet, selv om gruppe ^ vil ha en vis hjælp af sin hø- 
relse; og for disse grupper vil en yderligere supplering af af- 
læsningen med skrift og mundhåndsystem være en absolut nød- 
vendighed. 

Ganske særlig maa vi omtale gruppe 7a, som består af born, 
som er bleven døve i en senere alder, og har bevaret deres sprog. 
Disse born blir i reglen rykket forholdsvis hurtig op i skolen, 
fordi de i udvikling og almindelige kundskaber står langt over de 
andre born, men får alligevel sjælden fuldtud den udvikling, som 
de tiltrænger, fordi skolen ikke kan sætte sit mål særlig efter deres 
behov. — 

Idet den danske døvstum meskole fordeler sine elever efter 
deres art til de forskellige institutter, må det være enhver af 
skolernes pligt såvidt muligt at få samtlige sine elever til at 
følge med. 

I ganske særlig grad har forstander J'årgensen fremhævet 
nødvendigheden af at ta hensyn til skolens svageste elever, så- 
ledes som han — n>ed sit varme hjærte for de små — allerede 
har fremhævet i en tidsskriftartikel i »Nordisk Tidsskrift for Blinde-,. 
Døvstumme- og Idiotskolen« (2det bind, 1868): »Hvorfor er der 
så mange Sinker iblandt døvstumme Elever?« 

Også nærværende skole har betragtet det som sin fornemste 
pligt at få sine svageste elever med. 

Derfor er det ikke de hørende af eleverne, men de døve, de 
som står nærmest ved de egentlige døvstumme, på hvis fremgang 
)^g foreløbig har lagt hovedvægten, idet jeg forst og fremmest 
har søgt at skaffe dem de nødvendige sikre meddelelsesmidler^ så- 
ledes som det har været mit hovedformål at vise i denne bog. 

Af samme grund er det ikke de velbegavede elever, men de 
svagestbegavede og de sprogligt ukyndige, til hvem vi forst og 
fremmest tar hensyn. 

Det er med andre ord grupperne /cC og t-cB, på hvem 
hovedarbejdet i skolen blir lagt, og hvis fremgang i det hele og 
store bestemmer skolens fremgang. 

Fremgangen vil derfor, hverken for de hørende (o) eller for 
de sprogkyndige born (a) eller for de bedst begavede af samtlige 
born (A) blive så stor, som det vilde være ønskeligt. 

Dette kan vanskeligt blive anderledes, sålænge man ikke på 
den ene eller anden måde (f. eks. ved toårig optagen eller ved 

optagen af flere tunghøre born) kan dele de uegentlige døvstunime, 
hvad enten efter høreevnen eller efter det oprindelige sprogkend- 
skab, eller den mere fundamentale deling efter begavelse, eventuelt 
en deling uafhængig af al teori, alene efter elevernes faktiske evne 
til fremskridt. 

Det må være døvstummeskolens opgave at overveje og få 
gennemført denne sag, at vor deling, som for de egentlig døv- 
stumme er så fuldkommen, også må blive tilfredsstillende for de 
uegentlige — til ære for vort land, som til alle tider og med 
megen opofrelse har antaget sig de døves tarv. 

